
Cuvant inainte 


Fundatia Konrad Adenauer (Konrad — Adenauer — 
Stiftung) este o fundaţie politică germană activa pe plan national 
şi international, ce promovează, prin educaţie politică, pacea, 
libertatea şi dreptatea. Consolidarea democraţiei, promovarea 
unificării europene, intensificarea relațiilor transatlantice şi 
cooperarea la nivelul politicilor de dezvoltare reprezintă o 
preocupare deosebită pentru Fundatie. Prin activităţile educative 
şi de consiliere, Fundaţia Konrad Adenauer influențează formele 
politice, economice şi social-politice ale organizării societății, 
cât şi procesele de decizie precum şi dezvoltarea instituţiilor 
politice, economice şi sociale. 

În activitatea noastră din România punem un accent 
deosebit pe stimularea unor forumuri de dialog interdisciplinar 
având în dezbatere probleme complexe ale prezentului şi 
viitorului societății, culturii şi ştiinţei. Un astfel de dialog a avut 
loc sub forma unui simpozion organizat în octombrie 2001 
împreună cu Consiliul Naţional pentru Studierea Arhivelor 
Securităţii (C.N.S.A.S.), sub titlul ,,Totalitarism şi rezistență, 
teroare şi represiune în România comunistă“. Ne-a preocupat, pe 
de o parte, să prezentăm publicului rezultatele cercetării timp de 
un an, de către C.N.S.A.S., a dosarelor Securităţii puse la 
dispoziţie până acum, pentru a pune astfel în mişcare, pe baza 
discuţiilor, necesara asumare a trecutului. Pe de altă parte a avut 
loc un intens schimb de experiență româno-german asupra 
diverselor forme de asumare a trecutului. Acest lucru a fost 
posibil datorită Fundaţiei Konrad Adenauer, care l-a invitat să 
participe la simpozion pe Georg Herbstritt, colaborator ştiinţific 

al oficiului „Însărcinatului Federal pentru dosarele Securităţii 
Statului (Stasi) din fosta R.D.G.“, instituţie cunoscută şi sub 
numele „Comisia Gauck“. 

Marianne Birthler, actualul Însărcinat Federal pentru 
dosarele Securităţii Statului (Stasi) din fosta R.D.G., spunea în 
primăvara acestui an, cu ocazia unei vizite in România, că viata 
devine comprehensibilă privind înapoi, dar este trăită cu privirea 
înainte. În acest sens nu trebuie să renuntäm la strădania de a 
crea o cultură a rememorării sinceră. Din acest motiv Fundația 
Konrad Adenauer sprijină publicația de față, care vă propune 
spre lectură contribuțiile prezentate la simpozionul mai sus 
amintit. 


Sabine Habersack 
Director 

Fundația Konrad Adenauer 
Reprezentanţa din România 

Cuvant introductiv 


Prin aparitia Legii nr. 187/1999, pe langa dreptul fiecarui 
cetățean de a avea acces direct la propriul dosar întocmit de 
Securitate şi de a fi informat asupra eventualelor legături pe care 
persoane ce ocupă funcții de demnitate publică le-au avut cu 
puterea politică, există posibilitatea ca prin studierea dosarelor 
create de fostele organe represive comuniste să fie relevate 
mecanismele terorii ce au guvernat România până în 1989. 
Pentru aplicarea prevederilor legii, în cadrul C.N.S.A.S. a luat 
fiinţă o direcţie de cercetare, formată majoritar din tineri istorici, 
psihologi, jurişti ori politologi. Rolul acestei echipe este acela de 
a pune la dispoziţia publicului larg serii de documente şi studii 
care să contribuie la cunoaşterea trecutului apropiat, astfel încât 
să nu mai repetăm greşelile ce ne-au condus la totalitarism. 

Desigur, rostul cercetătorilor de la C.N.S.A.S. nu este 
acela de a dubla sau de a se substitui altor organisme similare. 
Până în prezent au fost făcuți paşi importanţi, fie urmare a unor 
initiative civice, cum este Memorialul Sighet, fie institutiona- 
lizate, aici citând cazul I.N.S.T. sau a altor instituţii de istorie 
plasate sub înalta egidă a Academiei Române. De aceea, 
C.N.S.A.S. şi-a propus să exploateze arhive la care cercetătorii 
nu au avut acces până acum ori acesta a fost limitat. 

După circa un an de la stabilirea prioritatilor şi direcțiilor 
noastre de cercetare, am reuşit să aducem în atenţia opiniei 
publice primele rezultate concrete. Prilejul a fost oferit de 
simpozionul Totalitarism şi rezistenţă, teroare şi represiune în 
România comunistă, organizat la Neptun, între 4-6 octombrie 
2001, cu sprijinul generos al Fundaţiei Konrad Adenauer. 

11 


Subiectele prezentate atunci au retinut atentia mass-media, care 
a reflectat din plin desfasurarea conferintei, cu atat mai mult cu 
cât prin prezența unor oaspeţi de la instituțiile similare din 
Germania şi Bulgaria am constatat cum a acţionat modelul 
sovietic în Europa de Est. 

Astăzi, prin publicarea comunicărilor prezentate la 
Neptun, împreună cu alte studii pe aceeaşi temă care nu au putut 
fi susținute atunci din raţiuni organizatorice (timpul limitat), 
facem un prim pas în aplicarea prevederilor Legii 187 privind 
accesul la informaţiile care atestă modul de acţiune al fostelor 
structuri represive. 

Marea majoritate a semnatarilor sunt cvasi-debutanti şi noi 
suntem primii conştienţi de faptul că este loc de mai bine, că 
stilul, forma şi metodele de cercetare pot fi ameliorate. Am 
considerat însă utilă publicarea imediată a acestui volum 
pornind de la considerentul că lucrăm sub presiunea timpului, că 
publicul larg aşteaptă rezultate şi nu planuri de perspectivă. 

Volumul de față deschide seria publicaţiilor C.N.S.A.S. 
Sunt sub lucru, în stadii avansate, alte tomuri de documente şi 
studii, după cum simpozioanele, conferințele şi dezbaterile 
noastre vor deveni ritmice. Printr-o discuție amplă, la care să 
participe toți cei interesați, vom înţelege mai bine trecutul, pe 
care trebuie să-l asumăm cu luminile şi umbrele sale. 


Bucuresti, 1 decembrie 2001 


Conf. univ. dr. Gheorghe Onisoru 
Presedintele Colegiului C.N.S.A.S. 


Georg HERBSTRITT 
(Berlin) 


Dosarele Stasi si dosarele securitatii. 
Experienta Germaniei 
si intrebari pentru Romania 


Ceea ce îi uneşte pe oamenii din toate statele fostului bloc 
răsăritean, este trecutul lor socialist. De acest trecut se leagă neapărat 
şi experiența privind omniprezenta şi omnipotenta poliție secretă, 
răspunzătoare în bună măsură de represiunea politică. Desigur că între 
diferitele state ale „lagărului socialist” au existat şi deosebiri notabile. 

După răsturnările politice din Europa Răsăriteană în anii 1989- 
90, în toate aceste state s-a pus problema modului de abordare a 
trecutului. În această privință au fost urmate căi diferite. Activitatea şi 
dosarele poliţiei secrete au deținut însă permanent locul central în 
preocupările legate de această temă. Materialul de fata prezintă modul 
în care a fost abordată în Germania dificila moştenire a poliţiei 
secrete. Totodată, prin prisma experienţei germane, sunt formulate 
întrebări şi sugestii în legătură cu situaţia din România şi sunt schitate 
unele comparații. 

În R.D.G. cetăţenii au reuşit în 1989-90 să desființeze în 
întregime Ministerul Securităţii Statului, adică poliția secretă est- 
germană (Ministerium fiir Staatssicherheit, numită pe scurt „Stasi ”) şi 
să pună la loc sigur cea mai mare parte a dosarelor. Încă din vara 
anului 1990, parlamentul R.D.G., singurul ales liber, a asigurat tuturor 
cetăţenilor accesul la propriile dosare, printr-o lege corespunzătoare. 
Pe această bază, după reunificarea Germaniei, Bundestagul german a 
adoptat în decembrie 1991 legea dosarelor Stasi. Această lege 
reglementează de la data respectivă modul de a proceda cu dosarele 
Stasi. Ea se situează în tradiția „revoluției paşnice” din 1989-90 şi 
constituie totodată fundamentul activităţii autorităţii care 
administrează astăzi arhiva fostului Minister al Securităţii Statului. 

Denumirea ei oficială este: „Însărcinatul Federal pentru Dosarele 
Serviciului Securităţii Statului fostei Republici Democrate Germane”. 
Este denumită adesesea „Oficiul Gauck”, după numele primului ei 
director, Joachim Gauck, sau „Oficiul Birthler”, după numele actualei 
directoare, Marianne Birthler. 

Legea dosarelor Stasi numeşte trei motive importante pentru 
deschiderea dosarelor: 

1) Victimele represiunii şi supravegherii trebuie să aibă 
posibilitatea să-şi clarifice situaţia personală; 

2) Instituţiile statului, dar şi alte instituții, trebuie să aibă 
posibilitatea de a verifica dacă angajații lor au colaborat în trecut cu 
Serviciul secret; 

3) Dosarele servesc cercetării istorice, politice şi juridice. 

Care este situația după zece ani? 

La punctul 1: 

Peste 1,9 milioane de cetăţeni au depus până acum, adică până 
la sfârşitul anului 2001, cereri pentru acesul la propriul dosar. În 
fiecare lună se înregistrează în continuare circa 10.000 de cereri la 
Însărcinatul Federal pentru Dosarele Stasi; acestea nu sunt numai 
cereri din partea persoanelor în cauză, ci şi din partea administraţiei, a 
cercetării etc.!. Foarte multi cetăţeni sunt usurati, odată ce şi-au văzut 
dosarul. Prin aceasta ei îşi clarifică trecutul personal, iar după 
scrutarea propriului dosar sunt în măsură să închidă pentru sine acest 
capitol întunecat. Simtämântul uşurării este însoţit şi de alte 
sentimente, în primul rând de dezamăgire şi furie faţă de oamenii care 
i-au trădat, precum şi de spaimă față de amploarea supravegherii. 
Sentimentele de răzbunare sunt, din contră, extrem de rare?. 

Mulţi cetăţeni pot să dovedească cu ajutorul dosarelor Stasi că 
au fost persecutați politic, chiar dacă nu au fost întemnițați. Această 
dovadă este importantă, întrucât cei ce au fost supuşi represaliilor 
politice, pot fi despägubiti material (în anumite cazuri) pentru 
nedreptatea suferită. Multi au obținut, în fapt, despăgubiri materiale, 


' Însărcinatul Federal pentru Dosarele Serviciului Securitatii Statului fostei 
R.D.G., Al cincilea raport de activitate al Insarcinatului Federal, Berlin, p. 
39. 

i Idem, A! patrulea raport de activitate al Însărcinatului Federal, Berlin, p. 
12-16. 

mai ales dacă au stat in închisorile din R.D.G. din motive politice.* 
Pentru multi oameni mai importantă decât despăgubirea materială a 
fost însă şi este reabilitarea morală. Ei au sentimente de uşurare şi de 
satisfacție, atunci când o sentință nedreaptă din perioada R.D.G. sau o 
discriminare pe motive politice este ridicată (anulată) printr-un act 
administrativ, când sunt ascultați şi intelesi de instituţiile competente 
de stat sau de către opinia publică, când suferințele lor sunt 
recunoscute şi apreciate. Astfel de semnale sunt importante; dar ele au 
fost şi sunt destul de rare. 

La punctul 2: 

În contextul reunificării Germaniei, administraţia publică din 
Germania Răsăriteană a fost reconstruită în 1990 şi adaptată la 
modelul celei existente în Germania Occidentală. Cetăţenii din 
Germania Răsăriteană au fost în mare măsură de acord cu ideea că, 
într-o administrație nouă, democratică şi credibilă nu trebuie sa 
lucreze foşti colaboratori ai poliției secrete. De aceea, la lucrătorii 
administraţiei publice din Germania Răsăriteană se verifică şi astăzi 
dacă au colaborat cu Stasi. Până la sfârşitul anului 2001 Însărcinatului 
Federal pentru Dosarele Stasi i-au fost înaintate 1,6 milioane de cereri 
de verificare in acest sens”. Aproximativ 6-7% dintre persoanele 
verificate au fost desconspirate ca foşti angajaţi sau colaboratori 
neoficiali ai Ministerului Securităţii Statului (MfS, Stasi)”. De regulă 
angajatorul poate să decidă liber asupra concedierii acestor persoane. 
El decide în funcţie de cât timp şi cât de strâns a lucrat cu Stasi 
colaboratorul neoficial. Parlamentele, partidele politice, bisericile şi 
alte instituții s-au folosit, de asemenea, de posibilitatea de a proceda la 


> Bundestagul German, Bilanţul reabilitării după prima şi a doua lege a 
corectării nedreptatilor provocate de P.S.U.G., în Materialele comisiei de 
anchetă privind înlăturarea urmărilor dictaturii P.S.U.G. în procesul 
realizării unității germane, Baden-Baden, 1999, vol. II/1, p. 340-390. 
Tappert, Wilhelm, Reparatia nedreptatii de stat promovate de R.D.G. de 
către Republica Federală Germania după reunificare, Berlin, 1995. 

* Însărcinatul Federal pentru Dosarele Serviciului Securităţii Statului fostei 
R.D.G., Al cincilea raport de activitate al Însărcinatului federal, Berlin, 
2001, p. 115. 

> Acestea sunt rezultatele din landul est-german Mecklenburg-Vorpommern, 
cf. Însărcinatul landului pentru Dosarele Serviciului Securităţii Statului fostei 
R.D.G., Al doilea raport de activitate al Însărcinatului de land, 1995-1997, 
Schwerin, 1997, p. 30. 

verificări in domeniul lor. În sectorul întreprinderilor economice 
verificarea s-a restrâns doar la puţine persoane din conducere. În 
pofida problemelor, aceste verificări au făcut ca în 1990 să se 
demareze un nou început convingător, mai cu seamă în politică şi 
administraţia publică. 

Rolul Însărcinatului Federal pentru Dosarele Stasi în procedura 
verificării se rezumă la punerea la dispoziţia instituţiei solicitante a 
documentelor şi informaţiilor. El nu face nici o apreciere în legătură 
cu documentele respective. Fiecare instituţie hotărăşte singură în 
privinţa aprecierii pe care o dă documentelor în fiecare caz în parte. 

În România, C.N.S.A.S. are evident competenţe mai largi - de 
exemplu, el trebuie să aprecieze dacă activitatea unui informator se 
înscrie în domeniul represiunii politice („colaborare cu securitatea, dar 
fără activitate de poliţie politică”)€. 

La punctul 3: 

Clarificarea juridică a jucat un rol important în anii '90. Numai 
în Berlin procuratura a instrumentat 23.000 de proceduri de cercetare 
în legătură cu aşa-numitele ,nedreptäti ale R.D.G.” - aşadar acte de 
injustitie motivate politic pe timpul existenţei R.D.G. Acestea priveau 
într-o mai mică măsură acțiuni nelegale ale Stasi, cât mai ales 
aspectele justiţiei politice (de exemplu încălcarea legii), maltratarea 
deținuților şi împuşcările mortale la frontiera inter-germană. Din cele 
23.000 de cercetări instrumentate, doar 600 au condus la punere sub 
acuzare. În aceste 600 de cazuri au fost puse sub acuzare circa 1.000 
de persoane. Din cele 1.000 de persoane acuzate au fost condamnate 
335, pedepsele fiind foarte uşoare. Doar 32 de persoane au trebuit să 
înceapă executarea pedepsei cu închisoarea. Din cele 600 de 
rechizitorii, 69 au fost îndreptate contra foştilor colaboratori ai 
Ministerului Securităţii Statului, dintre care numai unul a fost pedepsit 
cu închisoarea. Ceilalţi colaboratori ai Ministerului Securităţii puşi 
sub acuzare au primit pedepse mai uşoare sau au fost achitati’. Aceste 
cifre se referă numai la cazurile instrumentate la Berlin. În celelalte 


° Gabriel Andreescu: C.N.S.A.S. s-a dovedit un instrument de acoperire şi nu 
de deconspirare a fostei Securitati. Legea 187/1999 şi primul an de activitate 
a Consiliului Naţional pentru Studierea Arhivelor Securității, în „Revista 
Română pentru Drepturile Omului”, nr. 20/2001. 

7 „Der Tagesspiegel” (cotidian berlinez - n. tr.), Berlin, 1.10.1999, p. 12: 
„Nedreptăţile R.D.G. aproape revizuite. Procuratura II desființată. Aceasta a 
inițiat 23.000 de proceduri de revizuire”. 

landuri est-germane, procuraturile au instrumentat de asemenea 
numeroase proceduri de cercetare privind injustitia din R.D.G., 
rezultatele fiind asemănătoare cu cele de la Berlin”. 

În ultimii zece ani cercetarea istorică a scos la iveală multe şi 
interesante aspecte privind Stasi şi diversele forme ale represiunii. 
Astfel ştim astăzi foarte exact cât de rafinat şi în acelaşi timp cât de 
banal funcţiona aparatul de represiune; de asemenea se poate dovedi 
că Stasi a încălcat principiile umanităţii. Mulțumită deschiderii 
arhivelor cercetarea istorică nu depinde de amintirile îndoielnice şi 
adesea derutante ale foştilor ofiţeri ai Ministerului Securităţii. În acest 
fel cercetarea istorică a reuşit să demistifice poliția secretă. Acest 
lucru este deosebit de important pentru o abordare pragmatică a 
acestei teme. 

Ultimii doisprezece ani au arătat că deschiderea dosarelor Stasi 
a fost o decizie corectă. Curajul sinceritatii a fost răsplătit. Activitatea 
Însărcinatului Federal pentru Dosarele Stasi a contribuit la crearea 
unei societăți deschise şi a unei administrații transparente şi in acest 
fel la instaurarea unei noi culturi democratice. Pe această cale s-a 
acordat şi victimelor represiunii un minim de dreptate şi satisfacție. 

Un element important care a determinat sucesul Însărcinatului 
Federal pentru Dosarele Stasi l-a costituit faptul că s-a bucurat atât de 
sprijinul politicienilor, cât şi de cel al opiniei publice. Acest sprijin 
este mai important decât legea, oricât de bună ar fi ea. 

Dar dacă vorbim de sucese, trebuie să menţionăm şi deficitele. 
Multe dintre victime consideră situaţia lor actuală ca nedreaptă. Ele au 
suportat în timpul R.D.G. dezavantaje profesionale, în multe cazuri nu 
au putut urma studii superioare, astfel că şi astăzi dispun de şanse mai 
slabe, în pofida tuturor reabilitărilor. Pe de altă parte, multi foşti ofițeri 
ai Ministerului Securităţii se afirmă cu succes în economie. Multele 
milioane de mărci, pe care Ministerul Securităţii şi S.E.D. (P.S.U.G.) / 
P.D.S. (P.S.D.)’ încă le posedau în 1989-90, au costituit capitalul de 
lansare în economia de piaţă. 


$ Marxen, Klaus; Werle, Gerhard, Die strafrechtliche Aufarbeitung von DDR- 
Unrecht. Eine Bilanz (Revizuirea juridică a nedreptatilor comise în R.D.G. 
Un bilant), Berlin, 1999, p. 195. 

” S.E.D.: Sozialistische Einheitspartei Deutschlands - Partidul Socialist Unit 
Est-German (partidul comunist/socialist la putere in R.D.G.); P.D.S.: Partei 
des Demokratischen Sozialismus - Partidul Socialismului Democratic (noul 
nume al S.E.D.). 

Revizuirea juridică a dezamăgit multi oameni. Cum este posibil 
ca, în pofida nedreptatii evidente, cunoscute de toată lumea, să nu fie 
aproape nimeni pedepsit în instanță? Interdictia privind efectul 
retroactiv, reprezentând în orice stat de drept un principiu juridic 
important, s-a dovedit a fi, în această situaţie, o protecţie pentru cei 
răspunzători de represiunea politică din R.D.G. Interdictia efectului 
retroactiv spune că o faptă poate fi pedepsită penal numai dacă în 
momentul comiterii contravenea legilor în vigoare. Exceptii sunt 
posibile numai în cazul încălcărilor grave ale drepturilor omului. Cu 
alte cuvinte, după răsturnările din 1989-90, instrumentele juridice au 
fost doar în anumite cazuri adecvate pentru pedepsirea injustitiei din 
fosta R.D.G. Aceasta a însemnat o importantă şi în acelaşi timp 
dureroasă experiență. Sperantele pe care mai ales defavorizatii 
sistemului R.D.G. si le pusesera in statul de drept, au ramas adesea 
neîmplinite. Multe persoane in cauză sunt dezamăgite şi de faptul ca 
legiuitorul nu a fost dispus până acum să introducă „pensia pentru 
victime”, respectiv „pensia de onoare”, doleantä exprimată de ani de 
zile. 

Dimpotrivă, tocmai foşti funcționari şi colaboratori ai 
Ministerului Securităţii profită de noua ordine de drept: aceştia au 
reuşit, spre exemplu, să obţină în fata instanței acordarea din nou a 
pensiilor speciale mari, care în 1990 fuseseră reduse. 

În acest context iese la iveală un alt deficit în abordarea istoriei 
R.D.G.: până astazi atenţia se concentrează asupra Ministerului 
Securităţii şi nu asupra principalilor responsabili pentru represiunea şi 
persecutarea politică, adică activiştii partidului dominant — P.S.U.G. 
Stasi era subordonată P.S.U.G. şi era considerată „scutul şi sabia 
partidului”. Legea română privind accesul la propriul dosar şi 
deconspirarea Securităţii ca poliţie politică ia mai mult în considerare 
rolul partidului şi al altor instituţii represive decât este cazul în 
Germania. 

Există probleme şi în ceea ce priveşte cercetarea istorică. Trei 
genuri de probleme ar fi aici de menţionat: 

Prima problemă se referă la întrebarea: cine scrie istoria şi 
pentru cine se scrie istoria? În spatele acestei întrebări se află 
conflictul dintre oamenii de ştiinţă şi martorii epocii. Oamenii de 
ştiinţă, mai ales dacă provin din Germania Occidentală, pun cu totul 
alte întrebări istoriei decât o fac martorii, fie că este vorba de victime 
sau de făptaşi. Cu deosebire victimele Stasi au anumite aşteptări de la 

istoriografie: ei vor, pe buna dreptate, să regăsească istoria lor proprie, 
experienţele lor personale în cărțile de istorie. Ei spun: „Eu am trăit 
aceasta, de aceea ştiu cum a fost”. Pentru istoricul neimplicati şi care 
lucrează ştiinţific, provenind din Germania Occidentala, victimele 
sunt uneori numai un izvor oral, în sensul de „oral history”, pe care îl 
consultă în completare la sursele scrise. Ambele constituie premise 
legitime, care conduc însă la conflicte si înţelegeri eronate. În orice 
caz se înmulţesc încercările de a apropia cele două perspective !°. 

O a doua problemă constă în faptul că istoria contemporană este 
totdeauna o parte a prezentului. Acest fapt ascunde, de exemplu, în 
fiecare campanie electorală pericolul, ca aspecte singulare ale istoriei 
recente să fie folosite ca „muniţie în lupta electorală” împotriva 
adversarilor politici. Printre acestea se numără şi tema „Stasi”, dar 
care nu mai joacă un rol important; de la mijlocul anilor '90 şi-a 
pierdut din potenţialul exploziv. Acest lucru se datorează cu siguranță 
şi deschiderii dosarelor, pentru că atunci când există fapte 
documentate, fără îndoială că rămâne suficient spaţiu pentru polemici 
superficiale, dar nu şi pentru suspiciuni nefondate. 

A treia problemă este una foarte nouă, dar în acelaşi timp foarte 
gravă: accesul la dosare a devenit mai dificil. Unii spun chiar că 
cercetării i se va pune capăt. De ce? Fostul cancelar Helmut Kohl a 
intentat proces Însărcinatului Federal. El nu doreşte ca documente 
privind persoana sa să fie puse la dispoziţia cercetătorilor şi a mass 
media. Aici nu este vorba de viaţa particulară a lui Helmut Kohl. Viaţa 
particulară a politicienilor a fost dintotdeauna apărată, Însărcinatul 
Federal procedând la anonimizarea sau „înnegrirea” părților respective 
din documente. 


19 Un exemplu bun de îmbinare a experienţei proprii cu scrierea istoriei a 
oferit scriitorul german provenind din România William Totok, care în 1975- 
76 a fost arestat la Timişoara din motive politice: Totok, William, Die 
Zwänge der Erinnerung. Aufzeichnungen aus Rumânien, Hamburg 1988; o 
versiune in limba română a apărut în 2001 sub titlul Constrângerea 
memoriei. Însemnări, documente, amintiri. Printre cercetătorii cu metode 
ştiinţifice a istoriei R.D.G. se numără ziaristul Karl Wilhelm Fricke, ce a fost 
întemnițat din motive politice în anii 1955-1959 în R.D.G. (cf. Fricke, Karl 
Wilhelm; Engelmann, Roger (editor), Konzentrierte Schldge. Staats- 
sicherheitsaktionen und politische Prozesse in der DDR 1953-1956 (Lovituri 
concentrate. Acţiuni ale Securităţii Statului şi procese politice in R.D.G. 
între anii 1963-1956), Berlin, 1998. 

Helmut Kohl doreşte însă să sustragă opiniei publice toate 
documentele în care este consemnată acțiunea sa în calitate de 
cancelar federal, adică de persoană oficială. El justifică poziţia sa prin 
asertiunea că, într-un sens mai larg, face parte din grupul victimelor 
Stasi. lar dosarele victimelor (legea nu vorbeşte de „victime”, ci, la un 
mod mai general, de persoane vizate) nu pot fi făcute publice fără 
încuviințarea acestora. Însărcinatul Federal consideră, dimpotrivă, că 
există o deosebire între viata particulară şi cea oficială a unui 
politician şi că cercetarea trebuie să aibă posibilitaea de a investiga 
influența pe care Ministerul Securităţii a exercitat-o asupra acțiunilor 
politice ale unui demnitar. Helmut Kohl a câştigat însă în instanţă, în 
iulie 2001, primul proces. Sentința în acest proces a vădit că 
paragraful 32 al legii privind dosarele Stasi, care reglementează 
punerea la dispoziţia cercetării şi mass media a dosarelor, conţine 
formulări neclare!!. Însărcinatul Federal permite aşadar accesul la 
aşa-numitele „dosare ale victimelor” numai după consultarea 
persoanelor respective. Această procedură este complicată şi conduce 
la perioade lungi de aşteptare. Însărcinatul Federal, oamenii de ştiinţă 
interesați şi foştii militanti angajați pentru drepturile omului depun 
eforturi în parlament pentru amendarea legii dosarelor Stasi. 

Asumarea trecutului in Germania se desfăşoară, în linii 
generale, pe plan administrativ, juridic şi birocratic. Acest fapt 
înseamnă întotdeauna un anume grad de impersonalizare. Pe de altă 
asumare şi despăgubire şi în consecinţă fata de deschiderea arhivelor 
şi activitatea Însărcinatului Federal pentru Arhivele Stasi. Ambele 
aspecte au dus la dezamăgiri. Ehrhart Neubert, militant pentru 
drepturile omului în fosta R.D.G., teolog şi actual colaborator al 
Însărcinatului Federal pentru Arhivele Stasi, a avertizat în repetate 
rânduri faţă de aşteptările exagerate. El spune, în acest sens: „Oficiul 
Gauck nu este o autoritate a adevărului. Noi nu administrăm adevărul, 


ci doar documente”!?. 


1 Beleites, Johannes, Das Stasi-Unterlagen-Gesetz nach dem Kohl-Urteil - 
Zeit zur Novellierung (Legea dosarelor Stasi după sentinţa în cazul Kohl), în 
Deutschland Archiv, Heft 6/2001, p. 1025-1033; „Cotidianul”, 11 iulie 2001: 
După decizia de interzicere a accesului la informațiile despre Helmut Kohl: 
Scandalul dosarelor Stasi divide Germania. 

12 Neubert, Ehrhart: Arbeitsweise der ,,Gauck-Behérde” im gesellschaft- 
lichen Kontext (Modul de lucru al Oficiului Gauck în contextul social), in: 

Interesanta este din aceasta perspectiva o privire peste granitele 
germane. Comisia Adevărului din Africa de Sud a practicat în cei trei 
ani de activitate, 1996-1998, un alt mod de abordare a trecutului. Ea a 
situat în centrul atenţiei reabilitarea morală şi cinstirea victimelor; ea 
s-a concentrat pe audierea calvarului a 24.000 de oameni şi 
recunoaşterea oficială a acestora. Această formă ideală de reparație 
este mai personală şi ajunge mai direct la persoana în cauză decât un 
simplu act administrativ. În plus, Comisia Adevărului i-a inclus şi pe 
făptaşi în procesul de asumare a trecutului. Făptaşii, care au prezentat 
pe larg, în faţa opiniei publice şi a victimelor, crimele săvârşite, au 
avut posibilitatea să solicite amnistiere pentru faptele lor. Ca la o 
spovedanie, a trebuit mai întâi să-şi recunoască vina, după care a fost 
posibilă iertarea. În acest fel şi făptaşii au contribuit la aflarea 
adevărului. În privința amnistiei, Comisia Adevărului a decis pentru 
fiecare caz în parte. 

Modelul sud-african nu a putut fi aplicat în Germania, întrucât 
premisele sociale şi aşteptările de la un „procesul de asumare” erau 
mult prea deosebite. lar amnistierea făptaşilor ca şi lipsa 
despăgubirilor materiale sunt oricum privite critic în Africa de Sud. 
Comisia Adevărului a apărut ca rezultat al compromisului între 
vechile şi noile elite. Rezultatele activității ei sunt totuşi remarcabile, 
dat fiind că nu a putut să recurgă la documente scrise. Documentele 
privitoare la încălcarea drepturilor omului din vremea apartheid-ului 
au fost aproape în totalitate distruse? 

Ambele tari au pornit de la comprehensiunea faptului că 
trecutul nu poate fi eludat. Dacă nu este asumat în mod sincer, el 
revine mereu ca problemă. Abordarea trecutului se răsfrânge asupra 
modelării viitorului. În această privință, accentele se pun, desigur, 


Wiistenberg, Ralf (editor), Wahrheit, Recht und Verséhnung. Auseinander- 
setzung mit der Vergangenheit nach den politischen Umbriichen in Stidafrika 
und Deutschland (Adevăr, dreptate şi reconciliere în confruntarea cu trecutul 
în Africa de Sud şi Germania de după schimbările politice), Frankfurt, 1998, 
p. 71. 

5 Wiistenberg, Ralf (editor), Wahrheit, Recht und Verséhnung (v. nota 
Eroare! Marcaj in document nedefinit.). Acelasi autor: Ein anderer Blick 
auf den “deutschen Weg” der Aufarbeitung — oder: Was wir im Umgang mit 
den Opfern aus Siidafrika lernen konnen (O alta privire asupra „căii 
germane” a cercetării trecutului - sau: Ce am învăţat de la victimele din 
Africa de Sud), în: Horch & Guck, Berlin, Heft 33/2001, p. 3-10. 

diferit în Germania şi în Africa de Sud. În Germania, cercetarea 
aprofundată a trecutului şi rememorarea victimelor sunt considerate 
principalele motivații în abordarea istoriei recente *. În Africa de Sud 
prevalează aspectul eliberării. Comisia Adevărului a lucrat sub 
imboldul fagaduintei biblice din Evanghelia după loan: „Căci adevărul 
vă va face slobozi”. 

Astfel devine evident şi altceva: Germania nu are posibilitatea 
să cuprindă întrebări despre crimă, vinovăţie şi iertare într-o 
dimensiune religioasă. Creştinismul a devenit un fenomen social 
marginal. În Germania Răsăriteană trei sferturi dintre locuitori nu 
aparțin nici unei biserici, sunt atei. Aceasta este urmarea a patruzeci de 
ani de socialism. Germanilor le lipseşte astfel o sferă importantă a 
perceperii şi reflectării, care poate în România există încă. 

Pot fi adaptate aceste experienţe în România? Răspunsul la 
această întrebare nu poate fi dat decât în România. Mai întâi ies totuşi 
în evidenţă diferenţele existente în acest domeniu între România şi 
Germania. 

Situaţia din Germania Răsăriteană este una neobişnuită, fiind 
vorba de o jumătate de ţară. Germania de Vest a fost coautor al 
transformărilor din Germania de Est şi le-a finanțat. Numai aşa a fost 
posibil, ca în cadrul Autorității Federale pentru Arhivele Stasi să 
lucreze la un moment dat 3.500 de colaboratori; chiar şi astăzi acolo 
lucrează încă 2.600 de persoane. 

O a doua deosebire importantă constă în faptul că în 1989-90 
cetățenii R.D.G. au ocupat clădirea Stasi şi au desființat complet 
Ministerul Securităţii Statului. Cetăţenii au confiscat totodată 
documentele acesteia. Astfel Stasi nu a avut suficient timp la 
dispoziţie, pentru a curăța temeinic arhivele sale. Actele aflate astăzi 
în custodia Autorităţii Federale însumează 180 de kilometri liniari. 

„Revoluţia paşnică” din R.D.G. a fost şi o revoluţie împotriva 
serviciilor secrete. Acest fapt s-a reflectat în legea arhivelor Stasi, 
valabilă şi astăzi. Potrivit paragrafului 25 al legii arhivelor Stasi, 
documentele Stasi cu „informații referitoare la persoane în cauză sau 


+ Însărcinatul Federal pentru Dosarele Serviciului Securităţii Statului fostei 
R.D.G., Al cincilea raport de activitate al Însărcinatului Federal, Berlin, 
2001, p. 11. 

'S The South African Council of Churches (ed.), The Truth will set you free, 
1995, p. 3. O formulare seculara in Truth and Reconciliation Commission of 
South Africa Report, London, 1998, vol. 1, p. 22. 


22 


la terți nu pot fi folosite de către serviciile de informaţii sau pentru 
serviciile de informaţii”. Legea permite doar puţine excepţii. Ceea ce 
înseamnă că, în situaţia în care serviciile secrete obţin totuşi 
documente ale Stasi, acestea trebuiesc cerute de la Autoritatea 
Federală pentru Arhivele Stasi. În România situaţia este exact opusă: 
C.N.S.A.S. obţine dosarele de la S.R.I. 

Compararea legii arhivelor Stasi cu legea românească privind 
accesul la dosare vădeşte, de asemenea, deosebiri importante. 
Supunem atenţiei câteva diferenţe, care prezintă importanţă şi pentru 
oamenii de ştiinţă şi cercetători. 

Printre acestea se numără articolul 1 al legii române privind 
accesul la dosare, care în mod evident permite numai cetățenilor 
români (actuali şi foşti) să-şi vadă dosarele. Acest lucru este 
regretabil, întrucât au existat şi străini, aflați în vizită sau lucrând 
temporar în România, care au fost urmăriți sau chiar reținuți de 
Securitate. 

O altă limitare, în comparaţie cu legea germană privind arhivele 
Stasi, constă în faptul că legea românească se limitează la acea parte a 
Securităţii, care a exercitat în sens strict funcțiile unei politii politice. 
Legea germană privind arhivele Stasi se referă, dimpotrivă, la 
Ministerul Securităţii Statului în totalitatea sa. În fapt, se cunoaşte de 
la Ministerul Securităţii că teroarea politieneasca a fost posibilă numai 
printr-o cooperare a tuturor serviciilor, inclusiv a serviciului de 
informatii externe, aşa-numita H.V.A.'°. Pe de o parte, Serviciul de 
Informaţii Externe al Securității R.D.G. a participat direct la 
represiunea internă. Pe de altă parte, el a urmărit persoanele ce 
emigraseră în vest şi de acolo criticau regimul şi intretineau legături in 
R.D.G. Acest fapt a contribuit de asemenea la împiedicarea mişcării 
de opoziţie pe plan intern. De aceea în Germania au existat motive 
întemeiate de a nu departaja ulterior poliţia secretă în părți nerepresive 
şi parti represive. În fostul bloc răsăritean toate structurile poliţiei 
secrete au contribuit de fapt la asigurarea puterii partidelor socialiste 
sau comuniste şi la eliminarea sau limitarea drepturilor şi libertăţilor 
omului. 


'© H.V.A: Hauptverwaltung A (Aufklărung), Administraţia Centrală A 
(Spionaj). 

Aceasta limitare din legea romana ar putea desigur sa 
îngreuneze cercetarea; articolele 17 şi 19 orientează, de asemenea, 
cercetarea către un domeniu relativ îngust. 

Cu toate aceste observaţii critice, legea română a accesului la 
dosare poate contribui la promovarea sinceritatii în viata socială, la 
consolidarea structurilor democratice, la oferirea de certitudini 
victimelor şi la combaterea fabricării de legende istorice. 

Cu aceste noţiuni - sinceritate, democraţie, certitudine - au fost 
numite motivele esenţiale care pledează şi în România pentru 
deschiderea arhivelor. Alte două motive care în Germania şi Africa de 
Sud joacă un rol important, nu mai pot avea probabil semnificație în 
România. Altfel decât în Germania, în România deconspirarea şi 
eliminarea totală din structurile de putere a lucrătorilor şi 
colaboratorilor neoficiali ai fostei poliției secrete nu mai sunt posibile. 
În timp ce în Germania şi în Africa de Sud asumarea istoriei a fost 
totodată o piatră de fundament pentru un nou început politic, România 
şi-a început perioada postrevolutionarä în mare măsură fără o 
dezbatere critică eliberatoare, sprijinită de stat, a istoriei sale. 

Independent de aceste deosebiri, există atât în România cât şi în 
Germania posibilitatea de a folosi arhivele nu numai în cercetarea 
istorică, ci şi în educaţia politică. Ele pot arăta elevilor şi studenţilor 
cum a funcţionat represiunea. Documentele declanşează discuţii; 
discuţiile sunt necesare pentru instaurarea unei culturi democratice. 
Chiar dacă nu pot fi deconspirati toţi colaboratorii Securităţii, este 
important şi pentru Biserică faptul că se pun întrebări privind 
vinovăția şi responsabilitatea pentru crimele comuniste; aceste 
întrebări trebuie înţelese ca o şansă şi nu ca un atac împotriva 
Bisericii. Teologul est-german Ehrhart Neubert a scris pe la mijlocul 
anilor '90 că aceste întrebări sunt, ce-i drept, dureroase pentru Biserica 
sa, dar foarte importante; ele arată Bisericii care sunt punctele sale 
slabe şi unde este vulnerabilă”. 

Dacă lucrările de cercetare publicate în acest volum vor putea 
da impulsuri discursului istoric şi politic, atunci ele au realizat mult. 


1! Neubert, Ehrhart, Zur Instrumentalisierung von Theologie und Kirchen- 
recht durch das MfS (Asupra instrumentalizarii teologiei si a dreptului 
bisericesc de catre Ministerul Securitatii Statului), in Vollnhals, Clemens 
(ed.), Die Kirchenpolitik von SED und Staatssicherheit. Eine Zwischenbilanz 
(Politica fata de biserică a P.S.U.G. şi a Stasi. Un bilanţ intermediar), Berlin, 
1996, p. 329. 

Ar fi de dorit ca aceste impulsuri sa fie preluate de media, de 
universități şi academii, de asociaţiile victimelor şi alte instituţii şi 
transmise mai departe. 

De asemenea, este de dorit un schimb interntional de experiență 
şi de rezultate ale cercetărilor. Pentru un dialog româno-german există 
multe teme importante în istoria ambelor tari: cum s-a instaurat 
puterea comunistă în România şi cum s-a instaurat în R.D.G.? Ce ştim 
despre forma deschisă, brutală de represiune din anii ’40 şi '50? Cum 
şi de ce s-a schimbat represiunea de stat? În ceea ce priveşte R.D.G., 
pentru anii '70 si '80 se vorbeşte despre „teroarea tăcută”, prin 
aceasta intelegandu-se „măcinarea” sistematică a individului de către 
Stasi - s-ar putea spune şi teroarea psihologică. Unde a existat opoziție 
şi rezistență? Ce înţelegem în general prin rezistență? Cum a lucrat 
aparatul de represiune, cine au fost angajaţii şi colaboratorii neoficiali 
ai poliţiei politice? Ce metode şi structuri au fost preluate din Uniunea 
Sovietică? Care erau raporturile dintre partidul dominant şi poliția 
secretă? Ce rol au jucat bisericile în socialism? Cum arăta viaţa de zi 
cu zi în dictatură? Cum tratau potentatii problema naționalităților, 
respectiv „problema națională”? Prin ce se deosebeşte colapsul R.D.G. 
de revoluţia din România? 

O altă temă controversată în Germania este activitatea Stasi 
împotriva Republicii Federale Germania. De ce au lucrat vest-germani 
pentru Securitatea de Stat a R.D.G.? Ce scopuri urmărea Stasi in 
Germania Occidentală, unde a exercitat ea influență asupra Germaniei 
occidentale?'* Poate fi extrapolată această întrebare la România? Ce 
scopuri urmărea Securitatea în Vest? Se poate dovedi în ce măsură 
Securitatea română şi Stasi au folosit spionajul extern pentru a 
combate rezistența din interiorul țării şi rezistența emigrației, de 
exemplu? Cum se prezintă situația în ceea ce priveşte instituţiile 
urmărite de ambele servicii secrete, de exemplu asociaţiile saşilor 
transilvăneni şi cele ale şvabilor bănăţeni din Republica Federală 
Germania? 

Interesantă este şi întrebarea, ce se află în arhivele româneşti 
despre Germania şi ce se află în arhivele Stasi despre România. 


'5 Miiller-Enbergs, Helmut, Agenţii, informatorii si spionii Stasi în Republica 
Federală Germania, Bucureşti, Fundaţia Academia Civică, 1999. Koehler, 
John O., Stasi. Fata ascunsă a poliției secrete est-germane, Bucuresti, 
Editura Omega, 2001, vol. I, p. 179-236, vol. II p. 1-76, p. 155-192, p. 227- 
240. 

Aproape că nu există cercetări pe aceasta tema. Se ştie că Ministerul 
Securităţii Statului din R.D.G. şi Securitatea romana au colaborat 
oficial până pe la începutul anilor '70. Ele au efectuat schimburi de 
informaţii politice, militare şi economice, pe care spionii lor le-au 
obţinut în şi despre Europa de Vest şi îşi puneau reciproc la dispoziţie 
mijloace tehnice de spionaj. Probabil în 1973 cele două servicii de 
spionaj au încetat colaborarea oficială. Una din cauze a constituit-o 
calea specială pe care o apucase România: izolarea în cadrul blocului 
răsăritean !?. 

Exceptionalismul românesc a condus observarea României de 
către Securitatea de Stat a R.D.G. Direcţia de spionaj extern din 
Ministerul Securității Statului (H.V.A.) a instalat în România o 
„rezidenţă”, adică o bază de spionaj, foarte probabil în ambasada 
R.D.G. din Bucureşti. Chestiunea este notabilă. În acest fel, România 
se afla pe aceeaşi linie cu China, Albania şi Iugoslavia, adică în rand 
cu ţările socialiste „renegate””. 

R.D.G. a privit România în cursul anilor '70 în mod critic. A 
existat tot timpul temerea că influența occidentală asupra României ar 
putea deveni prea mare. 

În arhivele Stasi se află şi documente despre cetăţeni români 
care trăiau temporar sau definitiv în R.D.G. La sfârşitul anilor "80 
trăiau în R.D.G. doar aproape 1.000 de români sau cetăţeni provenind 
din România. După părerea Ministerului Securităţii, majoritatea aveau 
un comportament bun şi liniştit. 

Ministerul Securităţii a filat şi cetățeni ai R.D.G. aflați in 
România, mai ales turiştii. În spatele acestei acţiuni se afla pe de o 
parte teama că cetăţenii R.D.G. ar putea fugi în Vest prin România. Pe 
de altă parte, Stasi voia, neputând să împedice, măcar să controleze 
intilnirile dintre est- şi vest-germani în stațiunile de odihnă de la 
Marea Neagră”. 

Cetăţeni ai R.D.G., aflaţi în România în interes de serviciu sau 
particular, raportau Ministerului Securităţii despre această ţară. Dacă 
în anii '70, conducerea R.D.G. şi în consecință şi Ministerul 


' Tantzscher, Monika, Die Stasi und ihre geheimen Briider. Die 
internationale geheimdienstliche Kooperation des M/S (Stasi şi fraţii săi 
secreti. Cooperarea Ministerului Securităţii Statului cu serviciile secrete 
internaţionale), în Horch & Guck, Heft 33/2001, p. 56-64. 

°° BStU, ZA, HVA 407, BI. 27, BI. 30. 

*! BStU, ZA, AIM 14721/89. 

Securităţii privea cu teamă la cazul românesc, în anii '80 in R.D.G. 
erau primite cu îngrijorare rapoartele despre decăderea economică a 
României, zvonurile despre numeroase greve şi mici tulburări”. 
Grevele, neprevăzute de către ideologia marxist-leninistă în ţările 
socialiste, trezeau clasei dominante din R.D.G. amintiri despre 
răscoala muncitorească de mare amploare din 17 iunie 1953. 

La sfârşitul anilor "80, cam prin 1988, a intervenit un nou avânt 
politic în relaţiile dintre România şi R.D.G. Cele două state s-au 
apropiat din nou, unite în consensul poziţiei lor de respingere a 
politicii sovietice de reforme iniţiate de Mihail Gorbaciov. Relativ 
liberala Ungarie a oferit de asemenea din toamna lui 1988 un 
binevenit prilej de a fi privită ca un duşman comun. Dacă această 
apropiere politică a condus şi la apropierea serviciilor secrete, nu s-a 
putut constata până acum. Multe alte întrebări rămân deschise. 

Modul în care teme ale istoriei contemporane pot fi prezentate 
concret, ni-l poate arăta în final următorul exemplu de la Timişoara: în 
„Muzeul Satului Banatean” sunt expuse numeroase şi diferite case în 
care au trăit bänätenii. Între acestea se găseşte una care nu s-a aflat 
niciodată în Banat: este o colibă, aşa cum şi-au construit-o oamenii 
care, în urmă cu cincizeci de ani, au fost deportaţi din Banat în stepa 
Bărăganului. Cu această colibă din „Muzeul Satului Bănăţean” cei în 
cauză au realizat un mic monument împotriva uitării. Astfel de semne 
sunt importante. 


22 BStU, ZA, ZAIG 14072. 

Liviu TARANU 


Problema cadrelor în M.A.I. 
(1948 - 1965) 


Din totdeauna orice regim politic nou instaurat, fie democratic, 
fie prin alte modalităţi, se va confrunta imediat cu o dificilă problemă, 
cea a cadrelor. Orice regim politic nou instalat are un deficit de cadre 
cu experiență, prin acest termen intelegandu-se, în mod evident, 
profesioniştii din aparatul de stat, în special cei din administraţie şi 
ordine publică. Un profil cadru se construieşte în timp, este bazat pe o 
pregătire foarte bună şi experienţă şi cuprinde şi o anumită fidelitate- 
loialitate față de un regim sau altul. Orice lider politic este convins că 
nu poate fi guvernată o tara fără cadre bine pregătite şi experimentate. 
Criza de cadre se rezolvă în timp şi este necesară o strategie serioasă 
pentru formarea lor. 

Perioada de după 1945 şi până la începutul anilor "60 a marcat, 
pentru structurile Ministerului Afacerilor Interne, o accentuată criză de 
cadre. Trecerea de la un regim politic total diferit la cel instaurat după 
6 martie 1945 a impus necesitatea purificării şi înlocuirii cadrelor 
vechi, loiale regimului trecut, cu cele noi, dedicate edificării noii 
ordini sociale şi de stat. Fenomenul s-a reflectat puternic şi în cadrul 
Ministerului Afacerilor Interne. Un simptom important al acestor 
schimbări forţate, prezent la una din cele cinci structuri ale M.A.I., l-a 
reprezentat starea de spirit, respectiv „moralul scăzut” al ofiţerilor şi 
subofiterilor de la formațiunile teritoriale ale trupelor de jandarmi. 
Într-un raport al Inspectoratului General al Jandarmeriei (1.G.J.) din 
vara anului 1948 se menţiona că „moralul scăzut” al ofiţerilor şi 
subofiterilor are drept cauză mutările prea dese de la o unitate la alta 
precum şi faptul că „subofiţerii care au făcut cereri de demisie li s-a 
respins pe motiv că nu au 9 ani de serviciu. Consecința acestei situații 
fiind complecta dezinteresare tolerată chiar de comandanții 
respectivi”. Într-un ordin circular din 1 iunie 1948 se arăta că „din 
studiul dosarelor ce cuprind rezultatele diferitelor cercetări întreprinse 

de formatiuni contra personalului jandarmeriei: ofiteri, subofiteri, 
maiştri şi trupă, se constată în ultimul timp o stare de spirit profund 
dăunătoare relaţiilor ce trebuie să domnească între superiori şi 
subalterni atât în serviciu cât şi în afara acestuia. Astfel s-a constatat 
că unii jandarmi - în special subofiterii, aduc învinuiri anonime pentru 
fapte imaginare, camarazilor şi şefilor lor, cu nimic întemeiate, numai 
din dorinţa nedemnă de a calomnia, a denigra””. 

La începutul anului 1949 într-o notă adresată D.G.S.P. de către 
Direcţia Regională a Securităţii Poporului, Craiova, se arăta că 
„moralul ofițerilor de poliție, al agenţilor şi gardienilor publici din 
Chestura Poliţiei Craiova este foarte scăzut, iar starea de spirit a lor 
este foarte ridicată din cauza încadrărilor, care sunt aşteptate zi de zi, 
stingherind în mare parte bunul mers al serviciului. Unii dintre ei 
pleacă de la serviciu spunând că se duc în executarea hârtiilor, însă in 
fond, se duc acasă, unde comentează această stare, spunând că atât 
timp cât au avut nevoie de ei, partidul şi guvernul i-au ţinut în 
serviciu, iar acum, când şi-au format elementele lor, nu-i mai ţin şi le 
dau cu piciorul. Aceste comentarii se observă printre rândurile 
poliţiştilor vechi şi care nu sunt in P.M.R.””. 

Bulversarea din rândul cadrelor M.A.I. era amplificată de 
crearea şi organizarea aparatului politic la nivel de unitate şi care avea 
atribuţii pe linia verificării şi pregătirii cadrelor. Începând cu 1949 este 
creată Direcţia Superioară Politică cu un rol extrem de important în 
controlarea opiniilor politice ale ofiţerilor şi subofiterilor din trupele 
de jandarmi, asigurând totodată şi controlul Partidului Comunist 
asupra structurilor M.A.I. La începutul lui februarie 1949, Petre 
Borilă, membru al Comisiei de Partid pentru discutarea problemelor 
armatei şi trupelor M.A.I., arăta că „pentru trupele M.A.I. se cere 
rezolvarea cât mai urgentă a acestor chestiuni datorită şi faptului că 
dacă în armată, Partidul este într-o oarecare măsură organizat, la 
M.A.I acest lucru lipseşte cu desăvârşire. Se pune deci sarcina 
asigurării cadrelor de conducere a aparatului politic din M.ALI.”. 
Totodată şi pentru cadrele inferioare, se vor găsi mai cu uşurinţă 
elemente atât în rândurile trupelor M.A.I. cât şi în rândurile armatei, 
căci s-a constatat că unele elemente din armată pot face fata mai bine 


' A.N.LC., fond Inspectoratul General al Jandarmeriei (1.G.J.), dosar nr. 
21/1948, f. 1. 

? Serviciul Român de Informaţii, Cartea Albă a Securității, vol. II, 1994, p. 
171. 

sarcinilor decât unele cadre trimise dinafară, care nu cunosc specificul 
muncii din armată. Problema se pune „pentru cadrele superioare, 
completarea direcțiilor si secţiilor aparatului politic, cadre 
conducătoare pentru regiunile militare şi marile unități si pentru 
Academia Militară care se ridică atât pentru M.A.I. cât şi pentru 
Armată”. Tot în legătură cu problema cadrelor acelaşi Petre Borilă 
arată că „s-au constatat unele tendinţe nesănătoase între M.A.I. şi 
Direcţia Superioară de a căuta fiecare să-şi asigure cadrele cele mai 
bune, în pofida celuilalt”. Alt membru al Comisiei, Ponoran, susținea 
că „în urma discuţiilor avute cu tovii din Ministere, s-a alcătuit o listă 
de 1.717 tovi care să fie propusi pentru cadrele Armatei, ale M.A.I. şi 
pentru Academia Militară. Din aceştia în urma verificării actelor, au 
căzut o mare parte. Crede totuşi că s-ar putea asigura 2-300 de 
elemente, mai ales că nu s-au alcătuit încă liste din două ministere 
importante. În urma verificărilor o serie de cadre din aparatul de partid 
vor fi înlăturate, totuşi nu cred că ele ar putea satisface cerinţele 
armatei. Crede că în rândurile aparatului M.A.I. şi chiar în celelalte 
ministere sunt o serie de elemente bune puse în posturi mici în 1945- 
1946 care nu au fost ridicate şi crede că din aceste elemente ar putea 
să fie ridicate o mare parte”. 

Un alt factor generator de tensiune în rândul cadrelor M.A.I. a 
fost reprezentat de o întreagă serie de acte politice şi juridice care 
legalizau represiunea: modificarea la 27 februarie 1948 a Codului 
Penal, ordinul nr. 5 Cabinet, pe baza căruia în noaptea de 14-15 mai 
1948 s-a trecut la arestarea masivă a legionarilor pe întreg teritoriul 
țării, care a condus la amplificarea luptei de rezistență şi la mutarea 
centrului său de greutate în munţi, desființarea cultului greco-catolic, 
Decretul nr. 116 din iulie 1948 „pentru stabilirea şi reprimarea unor 
noi crime de sabotaj” şi Decretul nr. 212 din 24 august pentru 
„completarea pedepselor privind unele infracţiuni ce interesează 
siguranţa interioară şi exterioară a R.P.R.”. Cea mai însemnată 
pondere în scăderea moralului l-a avut Decretul nr. 207 din 18 august 
1948, în baza căruia M.A.I. a emis Ordinul nr. 26.500 în urma căruia 
au fost arestaţi şi aruncaţi în închisori peste 1.000 de foşti lucrători în 
S$.S.I., Siguranţă şi Jandarmerie. Scopul final îl reprezenta lichidarea 
vechilor lucrători din aparatul de informaţii, siguranță şi ordine 
publică şi înlocuirea lor cu elemente devotate însărcinărilor 


* A.N.LC., fond al C.C. al P.C.R. - secţia Cancelarie, dosar nr. 8/1949, 6 file. 

incredintate de partid si guvern*. Sunt desfiintate pe rand in aceasta 
perioada Siguranta si Jandarmeria, care sunt inlocuite cu Securitatea, 
Militia, Trupele M.A.I. 

La 7 februarie 1949 a fost desființată Jandarmeria, prin Decretul 
nr. 110 fiind înlocuită cu trupele de securitate, care împreună cu 
unitățile de pompieri, grăniceri şi de pază intrau sub competența 
Secretariatului General pentru Trupe. 

Schimbările care au avut loc în cadrul Ministerului Afacerilor 
Interne au fost destul de consistente. Cadrele noi din pătura de jos a 
populaţiei (muncitori, ţărani, săraci) au fost introduse treptat în 
interiorul aparatului. Metoda utilizată a fost desfiinţarea vechilor 
instituţii şi a funcţiilor aferente şi înfiinţarea altora cu atribuţii aproape 
similare. În noile instituţii au fost introduse cadrele noi dar au fost 
cooptate şi unele elemente din vechile structuri după cum reiese din 
memorialistica foştilor şefi din securitate. Aceste elemente din vechiul 
regim au fost păstrate mai ales în direcțiile regionale sau în cadrul 
birourilor locale ale securităţii, acolo unde prezența consilierilor 
sovietici era mai putin incomoda, fiind regiuni în care aceştia chiar 
lipseau. Încadrarea noilor veniți în structurile M.A.I. a condus în 
principal la două rezultate: 

1. reducerea dramatică a personalului calificat şi cu experienţă, 
si 

2. calitatea slabă a muncii prestate de structurile M.A.I. 

Ignorând mult discutata problemă a compoziției etnice a 
aparatului M.A.I, şi în special a Securităţii - varianta prin care se arată 
că alogenii ar fi dominat ca număr aparatul este caducă după noile 
cercetări, deficitul real de cadre din M.A.I. a fost cauzat în principal 
de criteriul pe care erau recrutate aceste cadre - dosarul personal, 
respectiv originea socială sănătoasă. Ori din acest punct de vedere 
cadrele bine calificate şi pregătite pentru munca în M.A.I. nu 
îndeplineau condiţiile cerute şi se evita încadrarea lor. Mai mult de 
80% din personalul D.G.S.P. în anii de început ai regimului a fost 
angajat pe baza purității dosarului. Consecința principală a fost 
reflectată în calitatea slabă a oamenilor şi implicit a muncii prestate. 
Trebuie spus că noile cadre foarte tinere, dornice de afirmare şi fără o 
viziune clară a ceea ce urmau să profeseze, în multe cazuri, după o 
scurtă perioadă au început să facă rapoarte cu cerere de trecere în 


“SRL, op. cit, p. 8-9. 

rezervă sau in munca civilă. Numeroasele dosare ale Direcţiei Cadre 
cu referatele de cadre, oglindesc foarte bine imaginea problemelor 
individuale ale primei generaţii de securişti. Dosarele cu ordinele şi 
referatele Direcţiei de cadre din M.A.I. sunt pline de cereri cu diverse 
pretexte: boală, distanța mare față de familie, neacomodarea cu munca 
specială de securitate sau chiar cu clima din localitatea unde ofiţerul 
îşi avea locul de muncă. Unii arată că de multe ori in viata civilă se 
câştigă mai bine sau că „la Securitate e mai rău ca la patron”. 

Din punct de vedere al ,,originii sociale” cadrele provenind din 
mediul muncitoresc au ponderea cea mai mare (mai mult de jumătate) 
urmate apoi de cele provenite din mediul functionäresc sau țărănesc. 
Intelectualii aveau o pondere nesemnificativă (cca. 2%). Însă calitatea 
cadrelor nu se datora numai originii sociale ci şi învățământului din 
şcolile de securitate (Băneasa, Oradea, Câmpina) puternic politizat şi 
ineficient. Prin aceste „universităţi” ale Securităţii au trecut „mii de 
tineri muncitori şi mulți ţărani, cu o pregătire de nivel elementar 
(şcoală profesională şi câteva procente de absolvenţi de liceu)”. 

Faptul că şcolile au avut un rol foarte important în formarea 
acestor cadre este evidenţiat şi de Gh. Gheorghiu-Dej în septembrie 
1952, în Biroul Politic, când acesta arăta cât de importantă era 
„necesitatea unui ajutor susținut pentru organizarea şcolilor proprii ale 
Ministerului Securităţii şi Ministerului de Interne. Nouă ne trebuie - 
arăta el în acelaşi discurs -, cadre cu un orizont cultural mai mare, 
elemente care au o cultură sigur că mai uşor însuşesc cunoştinţele 
profesionale, să-i privim ca un organ de specialitate. Aici este nevoie 
şi de ingineri pe diferite ramuri pentru a lucra contra sabotajului 
pentru expertize, trebuie să ajungem acolo încât nici la Miliție să nu 
primim fără 7-8 clase de învățământ. Acest lucru trebuie să-l luăm ca 
o linie că este vorba de un proces şi să nu lăsăm să meargă de la sine, 
ci să luăm măsuri, să construim acest aparat. Pentru toate sectoarele, 
compartimentele de specialitate ale muncii, trebuie scoase şi cadre 
profilate, cadre de specialitate. Atunci şi calitatea muncii, rezultatul 
muncii va fi alta. Aici socotesc să atrag atenţia de a ajuta o şcoală bine 
organizată cu orientare clară, precisă, aici tov. Chişinevschi trebuie să 
dea un ajutor în ce priveşte organizarea şcolilor, tov. Moghioroş să 


5AMI., fond D.M.R.U., nr. inv. 7363, dosar nr. 37, f. 306. 
* Cristian Troncotă, Istoria serviciilor secrete româneşti de la Cuza la 
Ceauşescu, Bucureşti, Editura Ion Cristoiu, 1999, p. 339. 

dea un ajutor in ce priveste cadrele. Eu sunt de acord cu observatia 
care o face mereu că se descompletează organizațiile noastre, dar 
trebuie să promovăm cadre tinere. În Germania Democrată în organele 
lor marea majoritate sunt elemente tinere. Tânărul, sigur nu are 
experienţa unui vârstnic rafinamentul, dar are să fie pe un nivel de 
cultură mai înalt decât vârstnicii noştri şi în condiţii fizice şi 
intelectuale mai bune. Deci să prevedem în sistemul diferitelor şcoli 
pe linia statului elemente de origine socială, sănătoasă, elemente 
echilibrate cu un echilibru interior serios care învaţă bine în şcoli şi să- 
i primim candidaţi pentru diferite compartimente de la Ministerul de 
Interne, chiar dacă este tânăr. Oamenii se judecă după fapte, după felul 
cum gândesc, raționamentul lor. Şi organele de răspundere să aibă 1-2 
loctiitori care să înveţe. Asa se cresc oamenii. Si la primul insucces în 
muncă să nu considerăm că nu se poate face nimic cu el, că este 
incapabil şi îl demobilizăm. Trebuie cu perseverenţă ajutate cadrele””. 

În programa de învăţământ, compusă din două laturi - pregătirea 
militară de specialitate şi formarea culturii politice şi a celei generale, 
sarcina de bază a procesului de instruire şi educare a elevilor din 
şcolile Securităţii era „să cunoască bazele teoriei marxist-leniniste, 
problemele desfăşurării construirii socialismului în tara noastră, să 
lupte pentru traducerea în viață a politicii P.C.R. şi să fie capabili să 
desfăşoare munca politico-educativa cu militarii din subordine”®. 

Pentru a ilustra procesul de instruire din şcolile Securităţii este 
destul de grăitor totalul orelor de studiu, în patru ani, pe discipline, la 
Şcoala militară de ofiţeri „N. Bălcescu”, Câmpina, care, în 1965, se 
prezenta astfel: 

1. ştiinţe sociale: 380 ore 

2. instructie de front: 150 ore 

3. reguli militare generale, legislaţie şi pregătire sanitară: 90 ore 

4. pregătire fizică: 140 ore 

5. topografie militară: 142 ore 

6. instrucţie genistică 91 ore 

7. cunoaşterea A.N.M.: 82 ore 

8. pregătire auto: 140 ore 

9. metodică generală: 72 ore 

10. cunoaşterea tehnicii: 30 ore 


7 A.N.I.C., fond C.C. al P.C.R. - secţia Cancelarie, dosar nr. 77/1952, f. 19. 
$ A.M.., fond Comandamentul Trupelor de Securitate, dosar 549/1970, f. 3. 

11. instructie transmisiuni: 55 ore 

12. limbi straine: 60 ore 

13. instructie de paza-securitate: 661 ore 

14. analiză matematică: 180 ore 

15. geometrie analitică: 120 ore 

16. geometrie descriptivă: 60 ore 

17. chimie generală: 86 ore 

18. mecanică: 190 ore 

La finele şcolii, în funcţie de media de absolvire, cursantii erau 
ridicaţi la gradul de sublocotenenti sau locotenenti’. 

Lipsurile constatate în şcolile de ofiţeri ale M.A.I. sunt arătate şi 
în referatele adresate ministrului. Astfel, într-un referat din 18 august 
1951, privitor la examenul de absolvire ținut la şcoala de ofițeri 
M.A.I. nr. 3 Oradea cu elevii din seria 23 august 1951, se arăta că 
lipsurile sunt, în principal, la pregătirea politică: „materia analitică a 
fost schimbată în cursul anului de trei ori, fapt ce a făcut să nu fie 
continuitate în studiu”. Se arăta apoi că „nu s-a pus accentul cuvenit 
pe studiul Istoriei P.C. şi nici nu s-a făcut o legătură logică a 
evenimentelor petrecute în Rusia şi apoi în Uniunea Sovietică cu cele 
ce s-au petrecut în perioadele asemănătoare din tara noastră”. 
Concluzia referatului era destul de tranşantă „seria de elevi ce vor fi 
promovați ofiţeri de grăniceri la 23 august 1951, este o serie de ofiţeri 
mediocră, cu o pregătire politico-profesională insuficientă”. 

Totuşi pentru a îmbunătăți situația aveau loc numeroase cursuri 
de perfecționare care vizau ambele segmente ale pregătirii ofiţerilor: 
pregătirea politico-ideologică şi de luptă. Pregătirea marxist-leninistă 
a ofițerilor dura nouă luni (de la 1 decembrie la 1 septembrie), 
ținându-se câte 8 ore lunar. Erau organizate în cadrul unităţilor 
militare 3 forme de învățământ a câte o grupă fiecare. De pildă, la 
U.M. 0487, Drăgăşani, în anul de învățământ 1954-1955 s-au ținut în 
anul I Istoria P.C.U.S.- 10 lecţii (partea I) şi două lecţii cu „probleme 
de politică mondială”; în anul II se ţineau în mod similar 10 lecţii de 
istoria P.C.U.S. (partea a II-a) şi două lecţii de „politică mondială”. 
Pentru istoria P.M.R. se ţineau 8 lecţii, iar pentru problemele de 
politică mondială se ţineau două. La acest capitol calificativele erau 
foarte bune pentru ofiţeri şi satisfăcător pentru sergenti. 


” Ibidem. 
10 A.M.I., fond Direcţia Secretariat-Juridică, nr. inv. 4311, dosar II/C/2, f. 56. 

Ulterior, la capitolul pregătire de luptă, într-un ordin al 
Comandantului trupelor de grăniceri şi securitate, din 24 februarie 
1958, se arăta că examenele şi verificările care au avut loc la nivelul 
celor patru grupe de comandanţi şi loctiitori politici de mari unităţi şi 
unități au arătat cu foarte mici excepții „un slab nivel al pregătirii de 
luptă şi politice a acestora”. De asemenea se arăta de către 
comandantul trupelor de securitate că „la sfârşitul convocării care a 
avut loc în aceeaşi lună, am ordonat măsuri privind îmbunătăţirea 
pregătirii de luptă personale a comandanților de mari unităţi şi a 
loctiitorilor lor. Acest ordin nu a fost executat în întregime de către 
toţi comandanții”. În ordin se aprecia că ofiţeri cu pregătire superioară 
nu au venit pregătiți la convocare, aceştia apreciind greşit faptul că 
„obținuseră o pregătire militară corespunzătoare la absolvirea 
academiei” şi în consecinţă nu au mai studiat, „rămânând în urmă fata 
de dezvoltarea tehnicii şi ştiinţei militare”. Explicaţia acestor rezultate 
slabe era conform ordinului aceea că „nu s-a studiat materialul 
bibliografic. Prin ordinul nr. 019262/1957, privitor la organizarea 
convocării s-a cerut ca la examen ofițerii să se prezinte cu caietele de 
studiu. Pentru că nu au studiat, la grupa comandanţi de mari unități şi 
de unităţi, din 11 au prezentat caiete numai 3...”. Concluzia acestei 
stări de lucruri conducea către ideea că «slaba pregătire de luptă şi 
politică a corpului ofițerilor din marile unități şi din unități se 
datoreşte comandanților lor; ei nu îndeplinesc prevederile articolului 
46 din Regulamentul serviciului interior, care cere: „Șeful este obligat 
să-şi perfecționeze continuu propriile sale cunoştinţe militare şi 
politice”y!!. 

Trecând la analiza muncii efective a lucrătorilor din Securitate 
trebuie menționate din capul locului câteva aspecte importante 
prevăzute în statutul cadrelor din această instituţie. Astfel conform 
dispoziţiilor Comitetului Central şi M.A.I., „organele Directiilor 
Regionale se completează din rândul membrilor şi candidaţilor 
Partidului Muncitoresc Român şi din rândul membrilor şi candidaţilor 
Uniunii Tineretului Muncitor”. „Direcţiunea Regională selectioneaza 
şi propune Directiunii Generale a Securităţii Statului, numirea 
funcționarilor Directiunii până la funcţia de şef de serviciu, inclusiv. 
Întregul efectiv al organelor Securităţii Statului este considerat că 
efectuează serviciul militar şi se bucură de toate drepturile şi 


'! Idem, fond Comandamentul Trupelor de Securitate, dosar nr. 1, f. 250-276. 

indatoririle militarilor activi (cadrele ofiteresti si a sergentilor). Fata 
de particularitatile muncii, functionarilor Securitatii Statului li se 
acordă in plus - pe lângă salariul de bază pentru funcţia ce îndeplineşte 
efectiv şi salariul cuvenit gradului militar”. Printre facilități se 
enumera şi faptul că direcţia regională are dreptul să propună 
acordarea de grade militare „la excepţional” acelor funcţionari ai 
Securităţii Statului, care s-au evidenţiat în lupta cu contra- 
revoluționarii şi să propună decorarea lor’. 

Fiecare cadru avea un dosar personal creat şi deținut de Direcţia 
Cadre care, în general, cuprindea: 

- jurământul militar scris 

- fişă personală 

- caracterizări periodice, referate. 

1. Pentru că poate prezenta un oarecare interes documentar şi 
pentru formulele cuprinse în el vom reda jurământul militar aşa cum 
era el rostit de cei încadrați în structurile M.A.I. la începutul anilor 
‘50: 

SE sue ea cetätean al Republicii Populare Române intrand in 
rândurile Securităţii Statului, jur să fiu devotat poporului muncitor, 
Patriei mele şi Guvernului R.P.R. Jur să-mi însuşesc temeinic toate 
cunoştinţele profesionale pentru a fi bun luptător în cadrul Securităţii 
Statului. Jur să fiu luptător dârz, cinstit, curajos, disciplinat şi vigilent; 
să păstrez cu stricteţe secretul profesional şi de stat; să păstrez cu grijă 
avutul militar şi obştesc, să execut fără şovăire regulamentele militare 
şi ordinele şefilor. Jur să urăsc din adâncul fiinţei mele pe toţi 
duşmanii Patriei şi ai poporului muncitor. Jur să fiu gata oricând, la 
ordinul Guvernului, să lupt pentru apărarea Patriei mele, Republica 
Populară Română, cu toate dârzenia şi priceperea neprecupetind 
sângele şi viaţa mea, pentru dobândirea victoriei depline asupra 
duşmanilor. Dacă voi călca jurământul meu, să mă lovească pedeapsa 
aspră a legii R.P.R. şi să-mi atrag ura şi disprețul oamenilor muncii. 
Ma leg să îndeplinesc întocmai jurământul meu, pentru libertatea şi 
fericirea Patriei si a poporului muncitor”!?. 

2. Fişa personală conţinea identitatea, calificarea, profesia, 
originea socială, stagiul militar, ce politică au făcut părinţii în trecut şi 
ce politică fac în momentul respectiv, starea civilă, copii, averea 


1? Idem, fond D.M.R.U., nr. inv. 7351, dosar nr. 1, f. 6. 
'3 Idem, fond D.M.R.U., nr. inv. 7358, dosar nr. 3, f. 9. 


36 


personală înainte şi după 23 august 1944, averea soţiei în aceleaşi 
perioade, apartenenţă politică, dacă are sau nu rude în străinătate, dacă 
a urmat şcoala D.G.S.S. etc. 

3. Referatele de cadre (în general întocmite în momente critice 
pentru cel vizat) conţineau: 

- data (anul) din care este membru P.M.R. sau U.T.M. 

- data şi locul naşterii 

- origine socială (muncitorească sau țărănească) 

- pregătire şcolară 

- profesia de bază 

- situația militară 

- starea civilă 

- limbi străine cunoscute 

- data de la care era încadrat în M.A.I. şi postul care îl ocupa în 
momentul respectiv. 

Urma apoi o scurtă prezentare a ocupației şi averii părinţilor, 
după care o biografie detaliată a ofițerului de la terminarea claselor 
primare până în momentul în care i se făcea referatul, îi erau 
prezentate părţile bune ale caracterului sau muncii depuse ca apoi să i 
se puncteze aspectele negative ale personalităţii şi să fie arătată slaba 
prestație în cadrul M.A.I. Sunt apoi prezentate rudele şi legăturile pe 
care le are ofițerul, precum şi apartenența lor politică, avere etc. 
Urmează la final, concluzia care este uneori identică şi destul de dură 
la marea majoritate a referatelor: „În concluzie, considerăm că It. maj. 
sa et deal în deşi a obținut unele rezultate în muncă, însă fiind lipsit de 
dragoste şi voință fata de munca de securitate şi însuşi el a manifestat 
că această muncă este grea pentru el, nu prezintă perspective în munca 
de securitate, fata de care propunem, să fie trecut în rezervă (sau scos 
din evidenţele M.A.I. - n.n.) cu drept (sau fără - n.n.) la ajutor unic 
(sau ajutor social - n.n.)” sau „ținând cont de originea socială a 
ofițerului, precum şi de rudele apropiate cu care întreţine legături (sora 
- învățătoare, membră activă a mişcării legionare, soția fiică de 
chiabur), nu suntem de acord cu această propunere (numirea în funcție 
de comandant al Reg. Pază, oraşul Stalin - n.n.)*. 

Începând cu 1953 în cadrul structurilor regionale de securitate, 
în urma numeroaselor abuzuri ale cadrelor, are loc o curățire a 
rândurilor. Sute de referate ale Serviciilor de cadre arată, suficient de 


M Ibidem. 

multe, abateri pe baza cărora s-a hotărât trecerea in rezervă sau 
scoaterea din evidenţele M.A.I. a numeroşi ofiţeri de Securitate. 

În continuare ne vom referi doar la cei care aveau o muncă 
directă cu agentura - am preferat redarea întocmai a formulelor din 
referat pentru că este important de observat numeroasele deficienţe în 
exprimare ale celor care redactau aceste referate şi ilustrează gradul 
lor de cultură: un slt. de securitate din regiunea Bârlad, cu 5 clase şi de 
origine muncitorească, era criticat în referatul de cadre pentru că „în 
afara instituției noastre întreține relaţii cu fiica unui şef de cuib 
(legionar - n.n.) pe care personal îl are în evidență”!*; un locotenent de 
Securitate, lucrător operativ la Serviciul IV, origine muncitorească, 4 
clase elementare şi clase profesionale, de meserie croitor este criticat 
pentru că «toată această muncă proastă se datoreşte ofițerului din 
cauză că este predominat de viciul betiei şi nu este interesat absolut 
deloc de pentru a-şi îmbunătăţi munca profesională. De exemplu în 
cursul lunii septembrie 1955 a fost trimis la raionul Zeletin pentru 
rezolvarea unor probleme, iar el a plecat în oraşul său natal (Focşani) 
unde s-a apucat de băutură la restaurantul din parcul de cultură, iar 
după ce devine în stare de ebrietate se urcă pe scenă la orchestră dând 
la o parte jassbandistul continuând el să bată jasul în uniformă 
militară. În acest timp a fost văzut de şeful său şi l-a întrebat ce face? 
Răspunsul a fost „în regulă”»1S%; locotenentul de securitate I. C. din 
Regiunea Bârlad, şef de birou, origine muncitorească, şapte clase 
elementare, era criticat pentru că „foloseşte fata de tovarăşi cuvinte 
vulgare şi nesănătoase, ceea ce face să-i descurajeze în muncă şi să-l 
privească ca pe un tovarăş incapabil si cu reminiscente burgheze”; 
un alt locotenent, lucrător operativ, în aceeaşi regiune Bârlad, origine 
muncitorească şi patru clase primare „a sustras unele materiale ca de 
exemplu baloane ce au fost lansate de imperialişti şi care trebuiau 
imediat înaintate la minister, iar ofițerul a dus mai multe acasă, făcând 
din ele diferite lucruri casnice”!*; locotenentul major N. I, lucrător 
operativ în Dir. a IX-a, Serv. III - Comandatura C.C. al P.M.R., cinci 
clase primare, are motive importante să fie criticat: „în anul 1955 
tovarăşul întreţine din nou relaţii intime cu o tovarăşă căreia îi promite 
că o ia în căsătorie. Promisiunea fiind neserioasă şi vrând să scape de 


'5 Idem, fond D.M.R.U., nr. inv. 7363, dosar nr. 37, f. 473. 
16 Ibidem, fila 461. 
" Ibidem, fila 433. 
'8 Ibidem, fila 403. 

acea tovarasa si de parintii ei, It. major N. I. recurge la mijlocul de a 
prezenta părinţilor fetei un act ticluit de el personal însă in numele 
Ministerului Afacerilor Interne cu o ştampilă ce reprezenta stema 
R.P.R. luată de pe moneda de 25 de bani prin care vroia să arate 
părinţilor fetei că M.A.I. nu-i permite să se căsătorească cu fata lor”!%; 
It de securitate P.I. cu origine muncitorească, 5 clase primare, din 
Regiunea Hunedoara, „nu se preocupă de muncă, trăgând chiulul, mai 
mult ca atâta pleacă în oraş fără a raporta şefului său, unde stă câte 2-3 
ore, iar la întoarcere fiind întrebat unde a fost şi de ce a stat atât, 
răspunde flegmatic că a fost acasă întrucât are greutăți familiare, 
realitatea însă este că merge la restaurant şi consumă băutură apoi vine 
la serviciu, lucru care s-a perindat şi se perindă şi în prezent [...] el 
face acestea toate cu scopul de a fi scos din M.A.1.”%. 

Lipsa de cultură generală elementară este evidențiată de 
asemenea în multe referate de cadre: locotenentul de securitate M. I. la 
origine ţăran mijlocaş, 7 clase primare „cu agentura lucrează 
defectuos, nu poate dirija, instrui pe aceştia întrucât însuşi ofiţerul nu 
s-a străduit să-şi ridice nivelul politic şi cultural. Astfel n-a cunoscut 
nici în ce ţară se află oraşul Varşovia, spunând că se află în Austria şi 
încă o serie de alte probleme legate de situaţia internă şi internațională 
de care ofiţerul este străin”?!; locotenentul major de securitate D.B.L., 
origine muncitorească, 3 clase profesionale (curs seral) are o „slabă 
pregătire politică şi intelectuală, are o intuiţie slabă şi un scris foarte 
prost, din care cauză lucrările întocmite de dânsul sunt redate la un 
nivel scăzut”??; sit de securitate P.O., origine muncitorească, 7 clase 
elementare, din regiunea Bârlad este „un chiulangiu, dezinteresat în 
muncă şi slab pregătit din punct de vedere profesional şi politic. 
Deseori se invoieste de la serviciu invocând diferite motive iar în 
realitate merge acasă şi ajută soţia la bucătărie”. 

Din arhivele M.I. reiese ca, după reducerile de personal din anii 
1953-1956, la începutul anilor ’60 are loc un suflu înnoitor, în sensul 
că, cel puţin în cadrul Securităţii, sunt cooptate cadre noi, cu studii 
superioare, îndeosebi pentru posturile de lucrători operativi. Nu 
acelaşi lucru are loc şi în Trupele de Securitate, unde vechile cadre de 


” Ibidem, f. 306. 

20 Ibidem, dosar nr. 36, f. 388. 
21 Ibidem, dosar nr. 36, f. 499. 
* Ibidem, f. 425. 

% Ibidem. 

la începutul anilor '50 îşi menţin, ba chiar îşi întăresc poziţiile. 
Dosarele de cadre din anii '80 de la Comandamentul Trupelor de 
Securitate, prezintă o întreagă pleiadă de colonei - şefi de brigăzi de 
securitate regionale sau din aparatul central şi care fuseseră încadrați 
în anii 1949-1950 în acest sector, la momentul respectiv neavând 
decât o vârstă fragedă (19-20 ani) patru clase primare şi eventual 
câteva profesionale. Aceşti oameni au fost reciclati în multe rânduri la 
cursuri de perfecţionare sau au absolvit instituţii de învățământ 
superior la seral sau fără frecvenţă, iar de serviciile lor au beneficiat 
atât Gheorghiu-Dej cât şi Ceauşescu. Scoaterea lor la pensie în anii 
80 pe motive de sănătate sau de vârstă (prezentate în referatele de 
cadre) a avut la bază probabil şi alte rațiuni pe care unii dintre ei, în 
viață astăzi, le pot menţiona. Dosarul de cadre în această situație nu ne 
oferă prea multe detalii. 

Trebuie remarcat, din capul locului că, doar cu unele mici 
deosebiri, şi în domeniul cadrelor tactica folosită a fost aceea a 
„tovarăşilor de drum”, metodă aplicată de comunişti pe linie politică 
dar şi în cadrul administraţiei. Un alt aspect important de menționat 
este că a existat, în mod real un deficit de cadre din punct de vedere al 
calității acestora, fapt care s-a încercat să fie acoperit printr-o 
supradimensionare a schemei de personal lucru care a condus implicit 
la rigidizarea accentuată a aparatului. Deşi au avut loc numeroase 
epurări pe motive de competenţă sau dosar, criteriile de selectare a 
cadrelor în perioada menţionată, nu s-au schimbat în mod 
fundamental. Înlăturarea unor cadre cu „dosar sănătos” a avut la bază 
motive de ordin profesional, incompetenta în cele mai multe cazuri, 
dar şi considerente de imagine a instituţiei confruntată şi aşa cu un 
renume destul de negativ în rândul populației. 

Direcţia I-a Informaţii Externe (D.L.E.). 
Atribuţii şi organizare 
(1951-1956) 


Structura Securităţii, instituţie predominant represivă în plan 
politic intern, nu a inclus în primii ani de funcționare şi componente 
cu atribuţii în plan informativ extern deşi nu era dezinteresată de 
aspectele de acest gen. Direcţia Generală a Securităţii Poporului 
(D.G.S.P.) a fost înfiinţată prin Decretul nr. 221 din 30 august 1948! şi 
a acţionat pentru identificarea şi lichidarea tuturor persoanelor 
considerate periculoase pentru regim, neezitand să identifice astfel de 
duşmani şi dincolo de graniţele ţării: 

„Art. 2. Directiunea Generală a Securităţii Poporului are ca 
îndatoriri apărarea cuceririlor democratice şi asigurarea securității 
Republicii Populare Române, contra uneltirilor duşmanilor din interior 
şi exterior. [...]” 

Cu toate că era prevăzută o activitate împotriva „duşmanilor din 
exterior”, în D.G.S.P. nu a existat, in prima formă de organizare, o 
direcție aparte care să se ocupe de problemele externe. Activitatea de 
contraspionaj şi de informaţii externe a continuat să fie desfăşurată de 
către Serviciul Special de Informaţii (S.S.I.), aflat în subordinea 
directă a Presedintiei Consiliului de Miniştri”. Prin Decretul nr. 50 din 
30 martie 1951, D.G.S.P. devine Direcţia Generală a Securităţii 
Statului (D.G.S.S.) şi în structura sa organizatorică apare Direcţia A - 
Informaţii Externe. Aceasta a fost constituită la inițiativa sovieticilor 
(generalul Alexandr Saharovski, şeful consilierilor sovietici din 


' Decretul nr. 221 pentru înfiinţarea şi organizarea Directiunii Generale a 
Securităţii Poporului, în Monitorul Oficial, nr. 200 din 30 august 1948, p. 
7245-7246. 
? Mihai Pelin, Culisele spionajului românesc. D.L.E. (1955-1980), Bucuresti, 
1997, p. 13. 

România, este cel care o creează) cu ofiţeri din celelalte direcţii ale 
Securităţii”. Prin Decretul nr. 324 din 20 septembrie 1952, Securitatea 
este reorganizată sub denumirea de Ministerul Securității Statului dar 
Direcţia I îşi păstrează specificul. Pe linia muncii de informaţii 
politice externe, organele securităţii statului şi-au îndreptat eforturile 
şi mijloacele în direcția organizării activităţii informative în ţările 
capitaliste şi în primul rând în S.U.A., Anglia, Franţa, Germania 
Occidentală, precum şi în centrele de emigranţi, în scopul de „a 
descoperi la timp intenţiile agresive ale statelor capitaliste şi de a 
culege informaţii politice şi documentare, cu caracter tehnico- 
ştiinţific, economic şi de apărare”. 


Atribuţii 

Nou creata direcţie trebuia să îndeplinească următoarele 
atribuţii“: 

- Descoperirea din timp a acţiunilor duşmănoase şi de spionaj 
din ţările imperialiste împotriva României şi a lagărului socialist. 

- Obţinerea de documente secrete cu caracter politic, economic 
şi militar din lagărul imperialist. 

- Pătrunderea în centrele de spionaj occidentale cu scopul 
descoperirii agenţilor trimişi de către aceste centre în tara noastră. 

- Stabilirea situaţiei politice şi economice din țările capitaliste şi 
a „contradicțiilor din lagărul imperialiştilor”. 

- Organizarea muncii informative pe bază de rezidente în 
următoarele tari: S.U.A., Anglia, Germania Occidentală, Franţa, Italia, 
Belgia, Austria, Elveţia, Turcia, Grecia, Egipt, Israel şi Siria-Liban. 

- Desfăşurarea de acţiuni informativ-operative împotriva 
emigrației române din străinătate „cu scopul de a descompune 
organizaţiile şi grupările politico-reactionare, de a cunoaşte din timp 
acțiunile lor duşmănoase împotriva R.P.R. şi de a convinge spre 
repatriere elementele din această emigrație”. De asemenea, erau 
prevăzute acţiuni care să compromită „conducătorii emigrației 


x» 


româneşti reacționare faţă de stăpânii lor şi opinia publică” precum şi 


> Jon Mihai Pacepa, Cartea neagră a Securităţii, vol. 1, Bucureşti, 1999, p. 
142. 

“A MLL, fond D.M.R.U., nr. inv. 7364, dosar nr. 12, f. 865. 

> A fost elaborat în 1955 chiar un decret prin care celor ce se întorceau in tara 
le erau amnistiate pedepsele, cu excepția celor pentru omucideri. 

*AMI., fond D.M.R.U., nr. inv. 7364, dosar nr. 10, f. 13. 


42 


crearea unei situații de neîncredere generală şi suspiciune în interiorul 
emigrației. 

- Infiltrarea în cadrul bisericilor ortodoxe din străinătate în 
scopul formării în grupurile din jurul acestora a unui curent de opinie 
favorabil regimului comunist. 

- Organizarea muncii în rândurile emigrației evreieşti de 
proveniență românească stabilită în Israel pentru a slăbi activitatea 
organizaţiilor sioniste în rândurile evreilor din R.P.R. precum şi pentru 
capitaliste. 

- Obţinerea pe orice cale de patente şi informaţii cu caracter 
tehnico-stiintific din ţările capitaliste. 

- Asigurarea supravegherii operative şi de apărare a coloniei 
româneşti şi a oficiilor diplomatice ale R.P.R. în străinătate. 

- Prevenirea pătrunderii serviciilor de informaţii şi contra- 
informaţii dusmane in rândurile coloniei româneşti şi a 
reprezentanților R.P.R. 


Structura organizatorică 

Direcţia era condusă de un şef direcţie şi patru loctiitori. În 
perioada 1951 - martie 1954 şeful Direcţiei de Informații Externe a 
fost generalul de origine sovietică Serghei Nicolau. Acesta deținuse 
anterior funcția de Director general al Serviciului Special de 
Informaţii (1947-1951). Începând din 1954, D.LE. avea ca director pe 
generalul maior Vasile Vâlcu. Acesta avea, ca studii, doar şapte clase 
elementare (absolvite în1922), la care se adăugau doi ani de studii la 
Universitatea „Ştefan Gheorghiu”. Postul său a fost preluat”, în 
octombrie 1955, de Mihai Gavriliuc, care deținuse până atunci funcția 
de preşedinte al Comisiei Controlului de Stat. În timpul lucrărilor 
celui de-al doilea Congres al P.M.R., desfăşurat la Bucureşti între 23- 
28 decembrie 1955, Mihai Gavriliuc este ales membru al C.C. al 
P.M.R., fapt ce atestă importanța şi atenţia sporită acordată de 
conducerea comunistă activităţii de informaţii externe”. Loctiitori au 


7 Vasile Vâlcu a îndeplinit, ulterior, mai multe funcţii de conducere in 
aparatul de partid şi de stat: prim secretar al Comitetului P.M.R. al Regiunii 
Dobrogea şi apoi al judeţului Constanţa şi membru al Consiliului de Stat. 

$ Mihai Pelin, op. cit., p. 29. 

” Mihai Gavriliuc a condus Direcţia I-a până la 15.07.1959, când ministrul 
Afacerilor Interne, Alexandru Drăghici, a propus pensionarea acestuia 

fost numiţi Nicolae Doicaru, Solomon Sabău, Gheorghe Pele si Aurel 
Mois". Dintre loctiitorii şefului D.LE. numiţi la sfârşitul anului 1955 
se vor evidenția în anii următori colonelul Nicolae Doicaru, fost şef al 
Direcţiei Regionale de Securitate Constanţa şi colonelul Aurel Moiş. 
Ambii se pare că aveau puternice legături cu serviciile secrete 
sovietice, fapt ce era de natură de a le consolida poziţiile în cadrul 
DE 

Direcţia era compusă, în intervalul 1951-1955, dintr-un 
secretariat, două secţii: una de cifru (secţia H) şi una „Avize şi 
Paşapoarte”, zece servicii, un birou independent şi o rezervă a 
directorului. 

Serviciul Secretariat asigura controlul asupra îndeplinirii 
sarcinilor trasate de şeful direcției, întocmea sinteze asupra 
rezultatelor obţinute, ţinea legătura cu Ministerul Afacerilor Externe şi 
cu Ministerul Comerţului Exterior şi avea în evidență fondurile 
băneşti. Acelaşi serviciu asigura traducerea materialelor, executa 
lucrări de reproducere şi fotografiere, ţinea legătura radio cu 
rezidentele şi asigura evidenţa dosarelor operative şi a cartotecii. Avea 
în compunere cinci birouri. 

Serviciul Cadre studia, verifica şi selectiona cadrele şi asigura 
pregătirea acestora prin şcoli speciale. De asemenea, cerceta abaterile 
disciplinare şi propunea măsurile de rigoare. 

Serviciul I avea ca obiect de activitate munca informativ 
operativă în rândul emigrației române din străinătate şi era structurat 
pe trei birouri, după aria geografică vizată: Biroul I acționa in 
Germania Occidentală şi Austria, Biroul II acoperea activitatea 


argumentând că „în muncă este indisciplinat şi dezordonat, i se ordonă să 
execute într-un fel o lucrare şi el nu tine cont de ordinul primit şi o execută 
după cum îl taie capul, ceea ce a dus la dărâmarea unor acţiuni”. Gavriliuc 
mai era acuzat că „este îngâmfat şi îi place mult să se laude” precum şi de 
încălcarea instrucțiunilor de remunerare a agenturii, fapt ce a dus la „risipă de 
valută şi la deconspirarea unor agenți” - A.N.I.C., fond C.C. al P.C.R. - 
Cancelarie, dosar nr. 26/1959, f. 158-159. După 1959 a îndeplinit funcţii de 
comandă în aparatul de partid şi de stat între care şi pe cele de membru al 
C.C. al P.C.R. şi ministru al Controlului de Stat. 

'° Eugen Denize, Comunismul românesc de la începuturi până la moartea lui 
Gh. Gheorghiu-Dej, în Memoria, nr. 30, p. 21. 

'! Cristian Troncotă, Istoria serviciilor secrete româneşti de la Cuza la 
Ceauşescu, Bucureşti, 1999, p. 327. 

românilor din Franţa, Anglia, Italia si S.U.A. Deosebit de interesantă 
era activitatea Biroului III. Acesta se ocupa cu folosirea informativă a 
bisericilor române din străinătate în scopul formării unor grupuri de 
simpatizanți ai regimului instaurat în România. 

Serviciile II, III, IV şi V se ocupau de culegerea de informații 
din ţările aflate în atenţia regimului comunist de la Bucureşti dar şi a 
celor care prezentau interes pentru Moscova. Serviciul II avea ca arie 
de activitate spaţiul Germaniei de Vest şi al Austriei şi era compus din 
două birouri. Serviciul III avea tot două birouri şi acţiona în S.U.A, 
Canada şi Anglia. Serviciul IV cuprindea trei birouri şi viza Franţa, 
Italia şi Belgia. Serviciul V ducea munca informativ-operativă în 
Turcia, Israel, Egipt şi Siria. 

Serviciul VI se preocupa cu obţinerea de date şi informaţii de 
natură tehnico-stiintifice din țările dezvoltate. 

Serviciul VII avea ca atribuţii sintetizarea informaţiilor obţinute 
prin agentură şi prelucrarea acestora sub forma unor buletine 
informative, rapoarte speciale şi rapoarte de presă. 

Serviciul VIII se ocupa cu exploatarea informativă a foştilor 
colaboratori ai S.S.I.-ului. 

Prevenirea pătrunderii în cadrul oficiilor R.P.R. din străinătate a 
serviciilor de informaţii din țările occidentale cădea în sarcina 
Biroului IX. Un rol deosebit în structura D.I.E. revenea secţiunii 
intitulată „Rezerva Directorului”. Aceasta se compunea din cadrele ce 
erau în pregătire pentru munca în exterior şi a celor chemaţi în ţară 
pentru instructaj. 

După reorganizarea Ministerului Afacerilor Interne din 20 iunie 
1956 Direcţia I capătă următoarea structură: 

- Secretariat; 

- Serviciul II se ocupa cu munca informativă împotriva S.U.A., 
Angliei şi țărilor din America Latină; 

- Serviciul III viza Germania şi Austria; 

- Serviciul IV se ocupa de problema emigrației; 

- Serviciul V acționa în Franţa, Italia, Elveţia, Benelux, ţările 
scandinave; 

- Serviciul VI se ocupa cu munca informativă împotriva ţărilor 
din Orientul Apropiat (în special Turcia şi Israel); 

- Serviciul VII se preocupa de informațiile tehnico-stiintifice; 

- Serviciul VIII ducea munca de contrainformaţii în străinătate; 

- Serviciul IX - administrare şi gospodărire; 

- Serviciul Cadre tinea evidenţa, verifica şi studia cadrele 
direcției pregătind materialele pentru înaintare în grad, decorare, 
trecere în rezervă, pensionare; 

- Biroul Cifru prelucra întreaga corespondență cifrată a 
direcției; 

- Biroul Devize asigura valuta necesară în scopuri operative’. 

În 1955 Direcţia I-a era avertizată de conducerea Ministerului 
Afacerilor Interne să-şi amelioreze munca şi i-au fost indicate 
obiective concrete ce trebuiau realizate cu prioritate. A fost impusă o 
verificare riguroasă a agenturii existente în scopul înlăturării 
„elementelor dubioase, nesincere şi balastului din agenturä” ; 
Acţiunea de verificare a agenturii s-a declanşat, în special, datorită 
atacului din noaptea de 14 spre 15 februarie 1955 asupra Legatiei 
române din Berna şi infiltrării a trei agenţi provocatori în cadrul rețelei 
de la Roma. În urma verificărilor au fost eliminaţi 52 de agenti'* si 84 
de ofiţeri. Se insista pentru intensificarea eforturilor de creare a unei 
obiectivele ce se aflau pe lista de priorităţi a Direcției I-a. 

Astfel de obiective erau guvernele, parlamentele şi principalele 
partide politice din S.U.A., Anglia, Franţa, Italia şi Germania 
Occidentală. În aceeaşi categorie se înscriau şi comandamentele 
N.A.T.O. din Franţa şi Ismir (Turcia), comandamentele bazelor 
militare americane din Anglia şi Turcia, statele majore ale armatelor 
principalelor state occidentale precum şi unele instituţii tehnico- 
ştiinţifice din aceleaşi state. Nu mai putin importantă era considerată 
penetrarea informativă a organizaţiilor „emigrației reacționare române, 
cu scopul destrămării acestora”!”. Trebuie menţionat că Securitatea 
română a fost singurul serviciu secret comunist care şi-a propus un 
astfel de obiectiv, celelalte preferând să folosească membrii emigrației 
în scopul de a promova interesele statului 

Pentru atingerea unor astfel de obiective, Direcţia I-a dispunea, 
la începutul anului 1955, de o agentură alcătuită din 104 agenţi dar, în 
urma verificărilor, numărul lor a fost redus cu 50% iar din cei rămaşi 


muncă informativă. Recrutările au continuat pe parcursul anului, 


2 AMI., fond D.M.R.U., nr. inv. 7364, dosar nr. 10, f. 15. 

15 ANII.C., fond C.C. al P.C.R. - Cancelarie, dosar nr. 83/1955, f. 101. 
M Thidem, f. 108. 

'S Thidem, f. 102. 

reusindu-se atragerea unor persoane valoroase. Printre cele mai 
importante recrutări din anul 1955 s-au numărat: un agent cu legături 
de pătrundere în bazele militare americane din Anglia, un agent în 
Austria care procura materiale secrete de la serviciile secrete 
americane referitoare la acţiuni ce vizau R.P.R. Direcţia I-a luase în 
studiu şi pregătire pentru recrutare, în aceeaşi perioadă, un număr 
destul de însemnat de persoane printre care menţionăm: un inginer 
chimist de la Centrul de Cercetări Ştiinţifice din Paris, un inginer 
informative în domeniul fizicii nucleare, diverşi ziarişti din Marea 
Britanie, S.U.A., Israel, Franţa precum şi doi ofiţeri - unul din armata 
turcă şi unul din Israel. 

Activitatea din străinătate a Direcţiei I-a cuprindea rezidente in 
zece tari: 


Numărul de | Numărul de | Numărul 
Tara lucrători radio- de 
operativi telegrafisti şoferi 


1 S.U.A. 

2 Argentina 
3. Anglia 

4. Franta 
5 

6 


Italia 
Austria 
Germania 
the - Berlin 3 1 1 
- Frankfurt pe Main 2 - 1 
Turcia 
8. - Istambul 2 
- Ankara 1 
9. Israel 4 1 
1 
6 


DWI] Win} NaN} y 
=|=l=l=l== 
mlélelinli 


ml: 


10. | Egipt 
Total 3 


In perioada 1955-1956 era preväzutä infiintarea unor noi 
rezidente in Belgia, Olanda, Elveția şi Siria. Pentru acoperirea 
necesarului de cadre, Ministerul A facerilor Interne a decis înființarea a 


16 Ibidem, f. 109. 

zece birouri regionale care să selecteze persoane cu aptitudini pentru 
munca în cadrul Direcţiei I-a şi să trimită fişele acestora la centrala de 
la Bucureşti. Problemele ce ţineau de numărul şi calitatea personalului 
care lucra în cadrul direcţiei reprezentau o preocupare majoră pentru 
conducerea spionajului românesc. În 1955 lucrau în cadrul Centralei şi 
la rezidente un număr de 161 ofiţeri, înregistrându-se un deficit fata de 
schema de încadrare de 116 ofițeri. Istoricul Cristian Troncotă ne 
informează că „la început D.LE. a fost încadrată cu 700 de cadre si 
avea mai multi ofiţeri sovietici decât toată Securitatea internă”. 
Întrucât sursa acestei informaţii nu este indicată nu putem să o 
contestăm dar trebuie să menţionăm că în organigramele oficiale aflate 
în arhiva Ministerului de Interne cifra cea mai mare de angajați ai 
D.L.E. pentru perioada 1951-1956 este de 359 de persoane dintre care 
297 ofiţeri, 14 sergenti şi 48 angajaţi civili *. 

Dincolo de problema numerică, mult mai gravă era situația 
pregătirii profesionale şi a gradului de cultură generală a ofițerilor. 
Deşi la înfiinţare, în 1951, Secretariatul C.C. al P.M.R. elaborase o 
hotărâre prin care se prevedea repartizarea anuală a 40 de oameni cu o 
pregătire adecvată, situaţia cadrelor din Direcţia de Informaţii Externe 
era extrem de precară. Din cei 161 de ofițeri numai 19 aveau studii 
superioare, 59 urmaseră cursurile unor şcoli medii iar 83 dintre ei 
aveau doar şcoli elementare. Se pare că nici chiar cursurile elementare 
şi medii nu fuseseră absolvite integral deoarece la cursurile organizate 
în cadrul centralei fuseseră înscrişi 34 de ofițeri pentru studii 
elementare şi 85 pentru studii medii. 

Întrucât o bună parte din ofiţerii direcţiei proveneau din trupele 
de grăniceri sau din sectoare administrative şi nu cunoşteau specificul 
muncii de informații externe, au fost selecționați 20 de ofiţeri care, 
după ce au urmat un curs de studiere a limbii ruse de cinci luni de zile, 
au fost trimişi in U.R.S.S. pentru un curs de specializare cu durata de 
un an. Pentru o comparaţie a pregătirii ofiţerilor de informaţii, să 
menţionăm că, în aceeaşi perioadă, 68% din angajaţii Agenţiei 
Centrale de Informații a Statelor Unite erau absolvenți de cursuri 
universitare şi de doctorat şi 78% dintre ei cunoşteau limbi străine de 
circulaţie internaţională!”. Ca vârstă, în structurile Direcţiei I-a 


17 Cristian Troncotă, op. cit., p. 325. 
'5 AMI., fond D.M.R.U., nr. inv. 7364, dosar nr. 13, f. 156. 
© Cristian Troncotä, op. cit., p. 337. 

predominau ofiţerii tineri şi foarte tineri. Astfel, 24 de ofițeri aveau 
vârsta cuprinsă între 20-25 de ani, iar 91 între 25-30 de ani. 

Situaţia gravă a deficitului de cadre cu o pregătire adecvată 
muncii de informaţii externe a determinat Biroul Politic al C.C. al 
P.M.R. să hotărască, în 1955, repartizarea unui număr de 100 de 
persoane cu studii superioare şi care să cunoască bine o limbă străină 
pentru Direcţia I-a. Slabul nivel de pregătire al majorității ofițerilor 
direcţiei a impus numeroase schimbări şi mutări de cadre în Centrală 
şi la rezidente, fapt ce a afectat şi mai mult calitatea muncii de 
informaţii. 

Situaţia nu s-a îmbunătățit foarte mult nici în perioada 
următoare, ba chiar dimpotrivă. În anul 1956 Direcţia a I-a Informaţii 
Politice Externe avea prevăzute în schema de organizare 465 de 
posturi iar în urma reorganizării generale a Ministerului Afacerilor 
Interne schema a fost redusă la 400 de posturi“, mentinându-se 
deficitul numeric de personal care, cumulat cu deficitul calitativ, 
afecta activitatea direcției. 

Pregătirea mediocră a multora dintre ofițeri se reflecta din plin 
în numeroasele gafe pe care aceştia le comiteau în timpul acțiunilor 
din străinătate. Astfel, un locotenent major, lucrător operativ la 
rezidența din Londra, nu a reuşit să facă timp de patru ani nici o 
recrutare iar cu agenţii pe care i-a preluat lucra foarte superficial. 
Fiind întrebat de unul din aceştia ce probleme îi indică să rezolve cu 
prioritate, ofițerul român i-a răspuns „să aducă formula prin care s-ar 
putea înlătura ceața de deasupra Londrei”. Un maior, fost rezident 
timp de cinci ani la Paris, nu a reuşit în acest interval să facă nici o 
recrutare iar comportamentul cu agentura pe care o preluase era total 
inadecvat, ofiţerul chemând agenții la întâlnire prin telefon şi folosind 
față de aceştia amenințări şi presiuni care au dus la destrămarea unei 
bune parti din agentură. Alte deficiențe semnalate constau în pierderea 
unor materiale informative furnizate de agenţi, nesesizarea infiltrării în 
rețea a unor agenți provocatori, primirea unor cadouri valoroase 
(printre care şi o motocicletă) din partea unor persoane bănuite a lucra 
în serviciile de contrainformaţii a ţărilor respective, preocuparea 
exclusivă asupra sarcinilor legate de munca specifică acoperirii ca 


% A MLL, fond D.M.R.U., nr. inv. 7364, dosar nr. 12, f. 96. 
*! Ibidem, f. 117. 

functionari ai Ministerului Afacerilor Externe sau ai Ministerului 
Comertului Exterior in detrimentul actiunilor informative. 

O scădere importantă in munca de informaţii externe era 
reprezentată şi de lipsa unui serviciu tehnico-stiintific. Conducerea 
direcţiei solicita organelor de partid să-i fie repartizat un număr de 
cadre cu pregătire ştiinţifică adecvată prin care să se stabilească 
legături directe cu Academia Română şi cu institutele de cercetări ale 
Academiei in domeniile petrolului, chimiei, fizicii nucleare, 
electrotehnicii şi metalurgiei pentru cunoaşterea problemelor de 
interes pentru cercetarea ştiinţifică din România. 

Aşa cum reiese din denumirea inițială (Informaţii Politice 
Externe)”, din sarcinile care cădeau în seama acestei direcţii dar şi 
prin structura sa organizatorică, principalul scop al Direcției I-a era 
unul de natură politică şi viza în principal urmărirea şi destrămarea 
emigrației româneşti (fuseseră „inventariate” 30.000 de persoane ce 
prezentau interes operativ din acest punct de vedere) şi cunoaşterea 
activităților de peste graniță îndreptate împotriva regimului comunist 
de la Bucureşti dar şi a lagărului comunist, în general. Abia după ce 
Hruşciov va declara ca principal obiectiv al U.R.S.S. depăşirea 
Statelor Unite din punct de vedere economic în numai zece ani, se va 
produce o reorientare a activităţii de informaţii externe şi spre 
domeniile tehnico-stintific şi economic. Oricum, vor trece ani buni 
până la o relativă profesionalizare a Direcţiei de Informaţii Externe, 
aceasta rămânând însă tarată până la sfârşitul activităţii sale de racilele 
organice ale sistemului totalitar pe care îl slujea. 


2? Idem, nr. inv. 7364, dosar nr. 10, f. 13-15. 

Camelia DUICA 


Criterii de recrutare 
a cadrelor M.A.I. 


Substituirea Sigurantei cu Securitatea (prin decretul numărul 
221/1948 pentru înființarea şi organizarea Direcţiei Generale a 
Securităţii Poporului!) nu a comportat o schimbare radical- 
totalizatoare a configurației structurii cadrelor, în primă fază devenind 
chiar permeabilă la diverse acorduri şi permutări. 

Penuria de grade iniţiate în munca privitoare la siguranța 
naţională, resimţită de comunişti la dimensiunea sa reală abia odată 
cu preluarea instituţiilor de gen, se extinde până la eşaloanele 
inferioare. 

Acest lucru a făcut posibilă preluarea în structurile Securităţii a 
unor funcţionari ai fostei Sigurante afectați de epurările anterioare, dar 
încă importanţi chiar şi din punctul de vedere al exploatării 
demascărilor - date privitoare la informatori ai fostei Sigurante din 
cadrul membrilor P.C.R. sau despre fruntaşii partidelor politice, în 
vederea anihilării lor - pe baza cărora se puteau articula potentialele 
prelucrări informative. 

Oportunismul practic, gratificatiile şi posibilitatea accederii 
ierarhice în muncă - aceasta după intrarea României în arealul 
sovietic, 6 martie 1945, când ministrul de Interne din acea epocă, 
Teohari Georgescu, a dat instrucțiuni în legătură cu arestarea şi 
deferirea tribunalelor a poliţiştilor şi agenţilor de Siguranţă cunoscuţi 
cu antecedente în lupta împotriva mişcării muncitoreşti şi comuniste - 
reliefează faptul că o delimitare riguros-diferentiatoare între cadrele 
Sigurantei şi cele ale Securităţii, nu a existat. 

În sprijinul acestei asertiuni vine şi decretul din 28 august 1948 
in care la articolul 1 se stipulează că “personalul menţionat mai jos din 
Directiunea Poliţiei de Siguranţă se încadrează pe data de 1 


"A MR., rola AS2-95, cadrul 00435. 

septembrie 1948, in Serviciile Centrale si Exterioare ale Directiei 
Generale a Securității Poporului, în gradele şi funcţiile arătate: 
Nicolschi Alexandru, general-maior cu funcția de Subdirector 
General, Mazuru Vladimir, general-maior, cu functia de Subdirector 
General, Birtaş Gavril, colonel, cu funcţia de Director, Dulgheru 
Mişu, colonel, cu funcţia de Director, Patriciu Mihail, colonel, cu 
funcţia de Director, Kalausek Iosif, funcţia de Director”?. 

Misiunea nou creatului organ de Securitate a statului este 
reflectată în articolul 2 din decretul de înfiinţare şi organizare numărul 
221: ’Directiunea Generală a Securităţii Poporului are ca îndatoriri: 
apărarea cuceririlor democratice şi asigurarea securității Republicii 
Populare Române contra uneltirilor duşmanilor din interior şi 
exterior”. Acest paragraf este simptomatic pentru caracterul represiv 
imprimat de comunişti în numele “principialitatii de clasă” şi “pentru 
instaurarea dictaturii proletariatului”*. 

Complicitatea dintre P.C.R., Securitate şi consilierii sovietici 
ipotechează analiza criteriilor de selecţie a cadrelor D.G.S.P. Astfel, 
pentru completarea cât mai rapidă a posturilor şi acoperirea deficitului 
de cadre, s-a recurs la o înregimentare sintetică, al cărei criteriu- 
corolar îl constituia “originea socială sănătoasă” şi „ura de clasă”. 

Având în vedere Decretul nr. 2199 din 31 decembrie 19485, se 
chemau din câmpul muncii în cadrele active ale Ministerului de 
Interne, activişti de partid ale căror rudimente de alfabetizare nu 
impietau, în primă fază, munca în Securitate, întrucât exista 
compensație în “puternicul lor entuziasm revoluţionar, în fondul 
sănătos şi în puterea de muncă pusă în slujba revoluţiei proletare”. 
Bugetul primei organigrame din 1948 prevedea un efectiv de 4.641 
posturi, dintre care, la 11 februarie 1949 erau ocupate 3.5497. Dintre 
posturile neacoperite, cele mai multe erau cele de ofițeri superiori; 
lipseau din schemă un general-maior, 23 de colonei, 20 de locotenenti- 


* Ibidem, cadrul 00438. 

* A.MLR., rola AS2-95, cadrul 00435. 

* Rolul maselor populare in faurirea istoriei, Bucuresti, Ed. de Stat pentru 
Literatura Politica, 1955, p. 178. 

> A.MLR., rola AS2-98, cadrul 00231. 

* A.S.R.L, Fond “D”, dosar nr. 10709, f. 26-27, apud C. Troncota, Practici si 
mentalități în activitatea aparatului de securitate din România, in Arhivele 
totalitarismului, an VIII, nr. 26-27, 1-2/2000, fila 66. 

7 „Dosarele Istoriei”, an I, nr. 5/1996, p. 35. 

colonei, 131 maiori si 330 capitani®. In 1951, când are loc prima 
reorganizare a Securitatii (D.G.S.P. devine D.G.S.S.) organigrama se 
extinde la 15.280 posturi. 

Acesta este şi anul producerii unei puternice durificări interioare 
a Securității al cărei principiu director îl regăsim la articolul 2 în 
decretul nr. 50: ”D.G.S.S. are ca îndatoriri: înfăptuirea politicii de 
apărare a cuceririlor poporului muncitor din R.P.R. împotriva claselor 
exploatatoare răsturnate, care încearcă să reinstaureze în tara regimul 
burghezo-mosieresc; apărarea ţării noastre de pătrunderea agenturilor 
serviciilor de spionaj imperialiste şi satelite, inclusiv Iugoslavia 
titoistă şi lichidarea fără crutare a activității duşmănoase a acestora, 
dusă cu scopul de a submina construirea bazelor socialismului şi 
regimului nostru de democraţie populara”’. Din cei aproximativ 
10.000 de securişti încadraţi (restul schemei era încă neocupată), 
4.173 fuseseră muncitori, 143 muncitori agricoli, 3.484 țărani săraci, 
508 ţărani mijlocaşi, 853 funcţionari, 131 meseriaşi, 107 comercianți. 
De remarcat este faptul că încă de la înfiinţarea Direcţiei Generale a 
Securităţii Poporului, aceasta avea o bună “compoziţie socială” din 
perspectiva comuniştilor: 64% fuseseră muncitori, 4% ţărani, 28% 
funcționari, 2% erau intelectuali!” Diapazonul investigaţiei analitice 
privitoare la criteriul de recrutare a cadrelor M.A.I. reclamă o 
disociere în zece “paradigme” prezentate şablonard în fişa de cadre 
regăsibilă stereotip în dosarele din fondul D.M.R.U. aflat în Arhiva 
Ministerului de Interne: 

- Data naşterii 

- Anul aderării la U.T.M. sau U.T.C. 

- Originea socială 

- Pregătirea şcolară 

- Nationalitatea 

- Cetăţenia 

- Profesia de bază 

- Limbi străine cunoscute 

- Starea civilă 

- Situația militară. 


8 . 
Ibidem. 
” A.MLR., rola AS2-104, cadrul 00224. 
1% Dosarele Istoriei”, an I, nr. 5/1996, p. 36. 

Criteriul fundamental pentru cadrele inferioare recrutate direct 
din productie - cu o funciara inaptitudine in ceea ce priveste munca in 
Securitate dată fiind lipsa totală de pregătire - îl reprezintă originea 
socială şi aderarea indefectibilă la U.T.M. sau P.C.R., aceste două 
componente reflectând expresia unui exclusivism ce creşte pe o scară 
aritmetică până în deceniul opt. Un exemplu particular, - care poate fi 
însă generalizat la scară largă, întrucât automatismul neutral al 
selectiilor impune o diferenţiere de accent, nu şi de substanță - îl 
constituie Referatul din 5 August 1953 asupra tovarăşului Schlesinger 
Erwin, propus pentru a fi încadrat în Ministerul Securităţii Statului - 
Direcţia a 8-a: 

“Tovarasul Schlesinger Erwin, după ce a absolvit cursul primar 
în anul 1946, s-a înscris la Liceul German unde a urmat numai două 
Metalurgică absolvind 3 clase în anul 1951. În primii doi ani s-a 
dovedit a fi un tovarăş capabil, cu putere de muncă, depunând interes 
pentru însuşirea cunoştinţelor teoretice şi practice, lucru ce l-a reuşit 
în bună măsură, însă în anul 1951, datorită unui anturaj nesănătos, a 
început să lipsească de la școală. În primăvara anului 1952 a fost 
reangajat. De la început s-a ocupat de el atât Serviciul Cadre, cât şi 
Organizaţia U.T.M., reuşind astfel să-l readucă pe drumul cel bun, iar 
el rupând complet legăturile cu acel anturaj, a căutat să muncească 
pentru a-şi remedia lipsurile avute, în prezent este un bun tovarăş pe 
care conducerea secției se bazează, incredintindu-i-se sarcini pe care 
le execută la timp şi în bune condițiuni. Este un tovarăş muncitor, 
capabil şi cu putere de muncă, însă trebuie controlat şi sprijinit 
îndeaproape. Ca membru U.T.M. participă regulat la şedinţe şi 
manifestații, fiind un bun agitator în mijlocul tinerilor, fapt pentru care 
a fost ales ca Secretar al Organizaţiei de Sectie numărul 4 
preocupându-se îndeaproape de bunul mers al organizaţiei U.T.M. 
Timpul liber îl întrebuințează mai mult pentru ridicarea nivelului 
politic, în care scop studiază materialul respectiv. În concluzie, ţinând 
seama că tovarăşul S.E. este un element tânăr şi cu multă voință de 
muncă, cu toate că până la începutul anului 1952 a avut o serie de 
lipsuri şi aceasta ca urmare a unui anturaj nesănătos, apreciem că 


poate fi încadrat în Ministerul Securităţii Statului”. 


"A MLL, fond D.M.R.U., nr. inv. 7358, dosar nr. 8, f. 317. 

După 1948, P.C.R. s-a decis să adopte cele trei modalităţi deja 
experimentate in U.R.S.S., între anii 1928-1929, dar şi în celelalte 
democraţii populare: 

- să se atribuie muncitorilor un rol direct în conducerea statului; 

- transformarea muncitorilor, prin educaţie, în intelectuali; 

- folosirea reeducării specialiştilor preluaţi din fostul regim. 

În ceea ce priveşte ofiţerii superiori, fişa-model suferă de 
aceeaşi unilateralitate extremă, punctată însă de mici diferenţe 
nuantatoare pretabile la munca de conducere. Semnificativ pentru cele 
asertate mai sus este şi cazul locotenentului-major de Securitate Ene 
Alexandru care: 

“.. în decembrie 1949, a fost recrutat din fabrică şi trimis la 
Şcoala de Ofiţeri tancuri Piteşti pe care o absolvă în august 1951 cu 
gradul de locotenent. La absolvirea şcolii i se încredințează funcția de 
comandant de pluton în cadrul aceleiaşi şcoli, obţinând rezultate 
frumoase în instruirea şi pregătirea noilor promoţii de ofițeri, fata de 
care a avut o comportare demnă de comandant. Prin atitudinea justă de 
care a dat dovadă în munca ce a desfăşurat-o a făcut să fie apreciat atât 
de şefii sai cât şi de elevii din subordine. Din ianuarie 1952 până în 
noiembrie 1954, a trecut prin mai multe unități din Ministerul Forţelor 
Armate, îndeplinind diferite funcţii. În noua muncă s-a străduit 
îndeaproape să-şi însuşească în bune condițiuni problemele muncii 
informative, reuşind să se edifice asupra principalelor probleme ce-i 
reveneau şi să obţină rezultate pozitive în cadrul biroului în care 
lucrează girează funcţia de ajutor şef de birou unde se orientează cu 
uşurinţă în toate problemele ce se ivesc. Respectă programul unităţii şi 
aplică în munca practică ordinele şi directivele M.A.I., în problema 
muncii cu agentura. În subunitățile ce i-au fost date să lucreze cu ele a 
reuşit să-şi creeze o reţea multumitoare cu ajutorul căreia urmăreşte 
activitatea elementelor ce interesează securitatea statului. În activitatea 
sa a dovedit că are spirit de inițiativă şi organizare a muncii, rezultând 
aceasta din controalele practice efectuate cu care ocazie a scos în relief 
o serie de lipsuri ce se manifestau în munca biroului, ducând în acest 
fel la îmbunătăţirea muncii. Din punct de vedere politic este membru 
U.T.M., participă cu regularitate la şedinţele de organizaţie unde 


'? Ghiţă Ionescu, Comunismul în România, Ed. Litera, Bucureşti, 1994, p. 198. 

dovedeşte combativitate in criticarea lipsurilor. Are un nivel de 
cunoştinţe politice în creştere pe care le aplică în munca practică”!?. 

Un alt exemplu este cel reprezentat de locotenentul-major 
Motea lancu apreciat ca provenind “dintr-un mediu muncitoresc, în 
activitatea sa creându-şi o conştiinţă muncitorescă. Este educat şi 
crescut de regimul nostru, de care este ataşat, are cunoştinţe politico- 
ideologice frumoase. Este element care corespunde să fie încadrat în 
MAL". 

Propunerea de încadrare in M.A.I. a lui Iaru Nicolae Costică cu 
gradul de locotenent, are ca fundament următoarele argumente: este 
român, are ca studii patru clase primare şi doi ani Facultate 
Muncitorească, iar originea socială este muncitorească. Devenit 
membru U.T.M., “răspunde la toate chemările organizaţiei, achitandu- 
se in mod conştiincios de sarcinile ce i-au fost trasate. Pentru 
rezultatele bune obținute in muncă a fost primit şi confirmat candidat 
de Partid. la parte la viata de organizaţie, în şedinţă participa la 
discuţii dovedind spirit critic şi autocritic dezvoltat şi se preocupă de 
ducerea sarcinilor la bun sfârşit. În familie are o comportare corectă, 
nu este predominat de vicii şi are un anturaj format din elemente 
ataşate regimului nostru”!5. De asemenea, Scoala M.A.I. reprezenta o 
pepinieră de cadre, un exemplu în acest sens constituindu-l Nota- 
Raport din octombrie 1954, când au fost încadraţi la Direcţia a VIII-a 
un număr de 12 ofiţeri absolvenţi ai acestei instituţii. 

Aceştia au fost repartizaţi “în raport cu necesităţile muncii la 
serviciile I, II, III, din direcţie, în funcţie de ajutori-anchetatori. 
Conform ordinului conducerii Direcţiei de Cadre, după o perioadă de 
un an de muncă practică, s-a trecut la analizarea rezultatelor obţinute 
de aceşti tovarăşi în îndeplinirea sarcinilor şi în calificarea lor 
profesională. Din munca de cunoaştere care s-a făcut pentru fiecare 
tovarăş în parte, precum şi din aprecierile scrise ale şefilor de servicii 
şi de birou, rezultă următoarele: 

- având o pregătire intelectuală corespunzătoare (în majoritatea 
lor sunt absolvenţi ai şcolii medii) şi datorită faptului că în anul II de 
şcoală militară au făcut pregătire specială în domeniul muncii de 
cercetări, s-au acomodat repede cu munca de anchete şi au dat 
rezultate practice de la început. 


5 A MLL, fond D.M.R.U., nr. inv. 7363, dosar nr. 3, f. 21. 
4 A MLL, fond D.M.R.U., nr. inv. 7367, dosar nr. 2, f. 310. 
'5 Ibidem, f. 304. 

- au lucrat in probleme importante şi li s-a încredințat chiar 
coordonarea unor anchete, iar ca urmare a eforturilor depuse in 
majoritatea cazurilor au obținut rezultate dintre cele mai bune. 

Şefii de serviciu şi de birou apreciază că aceşti tovarăşi depun 
interes şi conştiinciozitate în muncă, dovedesc combativitate în lupta 
cu elementele duşmănoase şi se orientează just în propunerile pe care 
le fac în lucrările prezentate. Dintre cei 12 ofiţeri, se prezintă mai slab 
locotenentul Vulcu Gheorghe care, deşi are o bună pregătire 
profesională şi culturală, nu a depus destulă perseverență în 
îndeplinirea sarcinilor şi datorită faptului că a tratat cu uşurinţă unele 
probleme, a avut cazuri de superficialitate, lipsä de vigilenta şi in 
unele lucrări a dovedit o slabă orientare politică !€. Interesant de 
remarcat este şi conferirea de distincţii precum “Medalia Muncii” unor 
cadre inferioare (caporal Oncescu Petre, soldat fruntaş Tănăsele Petre, 
soldat fruntaş Dumitru Viorel) din M.A.I., pentru curaj şi devotament, 
în lupta deschisă cu duşmanul de clasă”. În penumbra unei scolarizäri 
de circumstanta, cunoscut fiind faptul că ofițerii de informaţii erau 
consideraţi de către puterea comunistă “activişti de partid într-un 
domeniu special”, deceniul şapte debutează cu o recrutare de 
anvergură a cadrelor direct de pe băncile şcolii. În principalul an al 
“dezghetului”, regimul a introdus două noi regulamente în şcolile lui. 
Unul, prin decizia din iulie 1956, cu privire la “îmbunătățirea culturii 
generale”, implicând o extindere a duratei de şcolarizare de la 10 la 11 
ani şi a şcolii elementare de 7 ani, aşa încât “omul nou” să poată fi mai 
bine pregătit din punct de vedere al culturii generale'*. Unul din 
punctele planului elaborat în 1947 şi intitulat sugestiv Directivele de 
bază ale N.K.V.D. pentru ţările din orbita sovietică este edificator 
pentru învățământul românesc din deceniile VI, VII, şi VIII: “Trebuie 
ca la facultăți să ajungă cu prioritate sau în mod exclusiv, cei ce 
provin din cele mai joase categorii sociale, cei care nu sunt interesaţi 
să se perfecţioneze la nivel înalt, ci doar să obţină o diplomă”. 

Stoparea oricărei tentative de accedere la cariera universitară a 
absolvenţilor cu origine socială “nesănătoasă” prin Hotărârea nr. 1.003 
din 10 iulie 1957% viza realizarea unei noi structuri sociale si politice 


19 A.M.I, fond D.M.R.U., nr. inv. 7363, dosar nr. 3, f. 45. 
'7 A.MLR., rola AS2-106, cadrul 00122. 

'5 Ghiţă Ionescu, op. cit., p. 364. 

'° Arhivele Totalitarismului, an II, nr. 1/1995, p. 21. 

% Arhivele Totalitarismului, an II, nr. 4/1994, p. 30. 

a studentilor dupa principiul numerus clausus, aspect ce ar putea 
evidentia carentele multiple apărute pe parcurs. O parte din ofițeri 
fusesera recrutati anterior in calitate de informatori. 

Pe această linie se înscrie şi situaţia căpitanului Cozma Gavril 
informare, în anul 1955 a fost recrutat în calitate de informator, 
colaborând până în anul 1964 când s-a achitat legătura, fiind organ 
ales. În procesul colaborării, a dovedit mult ataşament față de organele 
noastre, ducându-şi la îndeplinire sarcinile încredințate şi a păstrat pe 
deplin conspirativitatea legăturii sale cu organele de contrainformaţii. 
Ca urmare a rezultatelor bune şi foarte bune obţinute în pregătirea sa 
de luptă şi politică, ofiţerul a fost în mai multe rânduri recompensat cu 
diferite sume de bani”. 

Un caz similar este şi cel al locotenentului Herbei Anghel loan 
care “a colaborat în calitate de informator, îndeplinindu-şi cu multă 
conştiinciozitate sarcinile ce i se trasau, păstrând pe deplin regulile 
conspirativitatii legăturii sale cu organele de contrainformaţii militare. 
Ca urmare a comportării sale bune, a stimei şi încrederii de care s-a 
bucurat în rândurile colegilor, profesorilor şi şefilor săi direcți, în anul 
1966 a fost primit membru P.C.R.”?. 

Maiorul de Securitate Vlădescu Ilie Ioan “după absolvirea şcolii 
a fost selecționat şi trimis să urmeze şcoala D.G.S.S. Bucuresti, pe 
care a absolvit-o în iulie 1952 cu gradul de sublocotenent, fiind 
repartizat în muncă la Direcția a XII-a pe linie de investigaţii. Aici a 
căutat să aplice în practică cunoştinţele acumulate în şcoală obţinând 
rezultate bune, fapt pentru care în aprilie 1953 a fost promovat în 
funcţia de operativ prim, iar 1954 a fost primit membru P.C.R. şi 
decorat cu medalia “Pentru servicii deosebite aduse în apărarea 
orânduirii sociale şi de stat”. În martie 1956 a fost mutat la Direcţia a 
XIII-a unde, împreună cu colectivul, a participat la mai multe 
perchezitii şi arestări cu care ocazie a dovedit curaj, iniţiativă şi simţ 
de răspundere. Dirijând cu competenţă rețeaua informativă a obținut 
informaţii utile organelor de Securitate reuşind să controleze în bune 
condițiuni obiectivul repartizat”. 

Locotenentul de Securitate Turcanu Alexandru Ionel a fost 
încadrat în Securitate la 1 August 1963, iar după absolvirea unui curs 


a A.M.I, fond D.M.R.U., nr. inv. 7391, dosar nr. 4, f. 235. 
2 Ibidem, f. 248. 
3A MLL, fond D.M.R.U., nr. inv. 7391, dosar nr. 1, f. 467. 

de iniţiere a fost repartizat la Direcţia a III-a. Întrucât are o bună 
pregătire culturală şi pentru faptul că are aptitudini pentru munca 
informativ-operativă, a reuşit să se inițieze şi să cunoască destul de 
repede principalele mijloace şi metode ale muncii de contraspionaj. Pe 
baza măsurilor informativ-operative întreprinse, a reuşit să controleze 
în mai mare măsură activitatea persoanelor din obiective şi să clarifice 
natura legăturilor acestora cu unii ofițeri români. Ca urmare a 
rezultatelor obținute in toate domeniile de activitate a fost promovat in 
ianuarie 1969 în funcţia de ofițer specialist V şi primit membru 
BCR”, 

Maiorul de Securitate Botorog Ioan Olimpiu (nationalitate 
română, originea socială: țăran, profesia de bază: muncitor necalificat) 
a fost recrutat în timpul satisfacerii stagiului militar şi “trimis să 
urmeze şcoala militară de ofițeri tehnici cazarmare din Bucuresti. În 
munca cu reţeaua informativă an de an a făcut progrese, fiind 
preocupat în permanență de educarea, dirijarea şi instruirea ei. Ca 
urmare a unei dirijări competente, rețeaua infomativa i-a furnizat date 
interesante ce priveau activitatea unor elemente, iar prin măsurile 
întreprinse a reuşit să documenteze şi să curme activitatea unora dintre 
aceştia. Pentru rezultatele bune obţinute în munca profesională, în mai 
multe rânduri a fost recompensat în bani şi evidenţiat, iar în 1960 a 
fost primit membru P.C.R.”. 

Un alt aspect al cercetării evidenţiază corect şi modul cum a 
fost proiectată imaginea ofițerilor superiori în fişa de cadre. 

Locotenentul-major de Securitate Dragomir M. Constantin 
(naţionalitate: română, originea socială: muncitorească) a urmat 
cursurile Școlii de ofiţeri de Securitate din Bucuresti unde s-a încadrat 
cu greu în disciplina şcolii, nu a depus suficientă sträduintä pentru 
însuşirea materiilor predate dând dovadă de comoditate şi 
superficialitate în studiu. La 1 august 1961 a fost repartizat la Direcţia 
Regională şi numit în funcţia de lucrător operativ la problema trădători 
de patrie din cadrul secției a III-a, apoi mutat la Serviciul I informații 
interne pe linie de contraspionaj. Ofiţerul la început a manifestat 
preocupare pentru cunoaşterea problemelor ce i-au fost repartizate 
spre deservire însă, din cauza capacităţii sale intelectuale reduse, a 
lipsei de iniţiativă, a întâmpinat greutăţi serioase în munca sa practică. 


"4 Ibidem, f. 471. 
3 Ibidem, f. 473. 

Cu sprijinul efectiv al şefilor a reuşit să facă unele recrutări de 
informatori şi case de întâlnire corespunzătoare, să închidă câteva 
acțiuni şi să ia în evidența operativă un număr satisfăcător de suspecți, 
însă ca urmare a lipsurilor sale în majoritatea cazurilor a răspuns 
deficitar fata de prevederile planului de muncă. Nu tine cont in 
activitatea sa de prevederile ordinelor şi directivelor M.A.I., 
constatându-se abateri grave de la principiile muncii de securitate. 
Astfel, în studierea şi verificarea candidaților pentru recrutare a 
manifestat o superficialitate inadmisibilă fapt ce a făcut ca în procesul 
recrutării o bună parte dintre cei punctati să nu corespundă scopului 
urmărit, iar informatorii pe care i-a recrutat nu au adus nici un aport în 
clarificarea acțiunilor, majoritatea acestora fiind elemente periferice 
asemenea au rezultat lacune serioase fiind lipsit de orientare în munca 
cu aceştia, sarcinile pe care le trasează sunt generale şi fără 
continuitate”. 

Locotenentul de Securitate Saros M. Mihai (naţionalitate: 
română, originea socială: ţăran cu gospodărie mica) în unele perioade 
a depus interes în muncă şi a obţinut rezultate pozitive, fapt pentru 
care a fost decorat cu două medalii şi ordinul “Meritul Militar” clasa 
III-a. În activitatea sa a comis o serie de abateri ca: abuzuri în serviciu, 
comportare nejustă fata de colocatari, relaţii extraconjugale, scandaluri 
etc. Pentru aceste abateri a fost pedepsit cu peste 30 de zile de arest, 
judecat de Consiliul de onoare şi pedepsit cu mustrare aspră, 
retrogradat din funcția de ofiţer I in cea de ofiţer II. De asemenea, pe 
linie de partid a fost pus în discuția adunării generale în mai multe 
rânduri şi sancționat de două ori cu mustrări şi cu vot de blam. Deşi a 
recrutat unii informatori buni, a muncit necorespunzător cu ei şi astfel 
materialele furnizate de aceştia au fost de mică importanţă”. 

Primele statistici privind proporţia etnică a cadrelor făcute de 
D.G.S.S. arată că din 60 de ofiţeri superiori (de la maior in sus) aflați 
în structurile de comandă ale Direcţiei Generale, 38 erau români, 15 
evrei, 3 unguri, 2 ucrainieni, un ceh şi un armean. Cât priveşte 
structura centrală şi teritorială a aparatului de Securitate, generalul 
Gheorghe Pintilie arăta între altele: la Direcţia Generală erau 890 
români, 127 evrei, 7 maghiari, 5 ruşi, 6 greci, 2 armeni şi câte un 


% A MLL, fond D.M.R.U., nr. inv. 7388, dosar nr. 1, f. 102. 
27 A MLL, fond D.M.R.U., nr. inv. 7388, dosar nr. 2, f. 13. 

iugoslav, ceh, bulgar, polonez, neamt şi italian. La Direcţia de 
Securitate Bucureşti sunt 260 români, 22 evrei, 2 maghiari, un rus, un 
armean şi un polonez. La Direcțiile regionale de Securitate sunt 1.781 
români, 192 evrei, 205 maghiari, 15 ruşi, 12 iugoslavi, 5 cehi, 4 nemți 
şi câte 3 bulgari, greci şi armeni“. În structura superioară a Securităţii, 
mai ales după 1948, raportul român / neromân reflectă în fond 
componenţa Biroului Politic al P.M.R. După cum se ştie funcţiile de 
răspundere cădeau în sarcina unor veterani ai mişcării comuniste şi a 
unor foşti agenți N.K.V.D., dintre care multi nu erau români. 

Criteriile de recrutare a cadrelor M.A.I., configurate în funcție 
de mitigarea sau înăsprirea controlului ideologic, reflectă în mod 
evident politica de cadre instilată obsesiv în deceniile comuniste. 


» 


, an I, nr. 5, p. 36. 

28 " 
„Dosarele Istoriei 


Elis NEAGOE 


Trecerea in rezervă a cadrelor M.A.I. 
între uz şi abuz 
(1948 - 1965) 


După preluarea puterii, Partidul Comunist Român (P.C.R.) a 
trecut la crearea unor instituţii specifice pentru a instrumenta politica 
sa represivă, vizând distrugerea instituţiilor democratice, a sistemului 
de valori, a oamenilor şi grupurilor care i se opuneau în mod real sau i 
s-ar fi putut opune. Principala instituţie care a avut aceste atribuţii a 
fost Direcţia Generală a Securităţii Poporului (D.G.S.P.), devenită din 
1951 Direcţia Generală a Securităţii Statului (D.G.S.S.). 

La momentul înființării D.G.S.P., într-un mod similar cu 
politica P.C.R. din anii 1945-1947, penuria acută de cadre a 
determinat o recrutare în masă fără a se tine cont de criterii de 
ideologie, trecut politic, extracție socială, pregătire şcolară sau 
experiență. Acest fenomen a avut drept rezultat angajarea în Securitate 
atât a unor cadre neataşate politicii instituţiei, cât şi a unora r-care, 
ulterior, au dat dovadă de o crasă incompetenta, săvârşind grave 
abateri. 

Pentru înlocuirea acestui aparat nesigur, lipsit de disciplină, 
neîndoctrinat, cu devotamente diverse sau cu un nivel scăzut de 
instrucţie (oameni de origine muncitorească sau ţărănească, cu un grad 
de educaţie redus la învățământul elementar), aşadar, pentru 
înlăturarea selecției întâmplătoare de până atunci şi pentru realizarea 
unei profesionalizări a cadrelor, la începutul anilor "50 s-a trecut la o 
campanie de verificări şi treceri în rezervă a personalului considerat 
necorespunzător. Această campanie de verificări şi treceri în rezervă a 
fost încredințată Direcţiei Cadre a D.G.S.S. Printre sarcinile 
importante ale acestei Direcţii, pe anul 1951, era şi aceea de „a 
prezenta material pentru îndepărtarea elementelor duşmănoase sau 
străine de lupta clasei muncitoare, strecurate în organele Securității 
Statului, a elementelor cari comit abateri grave de la îndatoririle 

cadrelor Directiunii Generale a Securităţii Statului, a elementelor 
descompuse, lipsite de perspectiva imediată a îndreptării lor, a 
elementelor care nu prezintă suficientă încredere pentru a continua 
munca în Securitatea Statului, a elementelor care prezintă incapacitate 
profesională”!. 

Aplicarea acestor sarcini transpare dintr-un raport asupra 
rezultatelor obţinute de Trupele de Grăniceri şi Securitate în anul 
1951, în care se menţiona că: „s-au eliminat ca elemente duşmănoase 
şi necorespunzătoare 72 ofiţeri la grăniceri şi 125 ofiţeri la Trupele de 
Securitate”, adăugându-se: „cu toate aceste eliminări, mai există 
elemente necorespunzătoare, care trebuie îndepărtate. Aceasta se 
datoreşte mai ales faptului că munca de cadre în aceste 
Comandamente nu a fost bine condusă şi acestea nu au reuşit încă să 
aibă o documentare precisă asupra cadrelor. Nu s-a ţinut la curent 
situaţia creşterii cadrelor”. 

Unul din reperele importante de care se ţinea cont în evaluarea 
cadrelor era activitatea pe linie de partid, marea majoritate a celor 
trecuţi în rezervă fiind criticati, sanctionati sau chiar excluşi din 
Partidul Muncitoresc Român (P.M.R.). 

În mod uzual, trecerea în rezervă se făcea pe baza următoarelor 
criterii: limită de vârstă, vechime în câmpul muncii, incapacitate de 
muncă (boală), incompetenta profesională şi abateri grave de la munca 
de Securitate (deconspirari) sau de la morală (beţie, relaţii 
extraconjugale, delincventä etc.). 

În cadrul acestui amplu proces de trecere în rezervă se remarcă 
însă, îndepărtarea unor cadre foarte bine pregătite, competente 
profesional, cu rezultate apreciate de superiori, ataşate regimului, 
unele dintre ele având chiar poziţii de conducere. Unica „vină” a 
acestor oameni era aceea că aveau origine socială „nesănătoasă” 
(burgheză sau chiabură), aveau un trecut compromitator (membrii sau 
simpatizanți ai Mişcării Legionare sau ai partidelor istorice - P.N.L. şi 
P.N.T.), aveau familie sau rude necorespunzătoare (membrii sau 
simpatizanți ai aceloraşi organizaţii politice, chiaburi, preoţi, rude 
plecate în străinătate) sau participaseră în mod direct la lupte pe 
frontul antisovietic. 


'A MLL, fond D.M.R.U., nr. inv. 7351, dosar nr. 1/1951, f. 70. 
? AMI, fond Direcţia Secretariat-Juridică (D.S.J.), nr. inv. 4311, dosar nr. 
II/B/4, f. 66. 

Pentru a justifica aceste abuzuri şi a escamota adevăratele 
motive ale renunţării la aceste persoane erau invocate o serie de 
pretexte, cum ar fi: „nesinceritate”, „superficialitate”, „îngâmfare”, 
„comoditate”, „element şovăielnic”, „atitudine împăciuitoristă”, „lipsă 
de vigilență”, „delăsare”, „palavragism”, „familiarism”, ,,mahala- 
gism”, „oportunism”, „fără spirit critic”, „lipsa sentimentului de ură 
fata de duşmanul de clasă”, „sentimente antimuncitoreşti” etc. Prin 
aceste caracterizări se urmărea crearea unei imagini negative a celor în 
cauză, de persoane ce nu puteau fi tolerate în nici o instituţie serioasă. 
Prin acest procedeu insidios, decizia trecerii în rezervă devenea 
legitimă, impunându-se aproape de la sine. 

Au existat şi cazuri, într-un număr mai mic însă, când persoane 
care ofereau motive bine întemeiate din punct de vedere ideologic 
pentru a fi eliminate din structurile Securităţii, făceau şi dovada unei 
lipse de profesionalism. În aceste situaţii, îndepărtarea din Securitate a 
celor care aveau un trecut politic „dubios” sau o origine „nesănătoasă” 
nu mai dădea bătaie de cap Direcţiei Cadre, hotărârea fiind uşor de 
argumentat. 

Printre criteriile trecerii uzuale în rezervă se aflau: limita de 
vârstă şi limita de vechime în câmpul muncii, dar ele au fost folosite 
în mică măsură din cauză că instituţia funcţiona de puţină vreme iar 
personalul angajat avea o medie de vârstă scăzută. Ele vor avea o 
importanță mult mai mare de-abia după începutul anilor '60 când 
vechile cadre de origine muncitorească sau țărănească, cu un nivel de 
educaţie culturală şi politică foarte scăzut, au fost înlocuite cu primii 
absolvenţi ai instituțiilor superioare de ofiţeri M.A.I. 

Trecerea în rezervă în caz de boală se făcea, conform sarcinilor 
Direcţiei Cadre, „analizându-se situaţia fiecărui om pe baza averii 
părinților, averii personale şi a soției, împrejurărilor care au determinat 
boala, vechimii în Trupe, rezultatelor obţinute în muncă. Cei care sunt 
clasati în gradul III, nu au vechime în Trupe sau au obţinut rezultate 
slabe in muncă, vor fi trecuţi în rezervă”5. Un astfel de caz este cel al 
căpitanului Avădanei Neculai Manole de la Batalionul 11 Securitate 
Bacău care în anul 1965 a fost trecut în rezervă cu diagnosticul 
„nevroză astenică persistentă”, fiind încadrat in gradul III de 
invaliditate”. 


3 Ibidem, f. 2. 
4 Idem, nr. inv. 7385, dosar nr. 4, f. 320-321. 

Un alt reper îl constituia incompetenta profesională, in principal 
munca defectuoasă cu agentura, dificultăţi în crearea şi instruirea 
rețelelor de agenţi, deconspirări, incompetentä cauzată în imensa 
majoritate a cazurilor de nivelul foarte slab de pregătire al cadrelor. 
Câteva exemple în acest sens sunt edificatoare: 

— It. Neacşu Ion, ofiţer II la Serviciul IV, Direcţia VII, „în 1966 
nu a propus spre recrutare decât trei candidaţi, dintre care numai unul 
a fost recrutat până în prezent [10 noiembrie 1966 - n.n.], iar din 
comoditate şi lipsă de răspundere a modificat datele a opt caracterizări 
în care se aprecia munca unor colaboratori (...)”, iar la o întâlnire cu o 
informatoare, „în loc să fie atent la informaţiile preţioase pe care le 
furniza, îşi pieptăna părul, determinând pe aceasta să fie indignată de 
poziţia sa şi să nu mai aibă încredere în el”. 

-- It. maj. Starescu Ion, lucrător operativ la raionul Slobozia, cu 
doar patru clase primare, „în instructajul făcut agenţilor este cu totul 
confuz, nu citeşte evenimentele zilei pentru a fi la curent cu politica 
internă şi internaţională (...), acţiunile deschise nu sunt acoperite cu 
agentură şi, chiar dacă sunt, aceştia sunt dirijati superficial (...), nu s-a 
străduit să aplice în practică ordinele şi directivele M.A.I., dovedind 
nepăsare şi dezinteres fata de sarcini”. 

-- slt. Marinescu Constantin, lucrător operativ la Serviciul 
Regional T.F. - Bucureşti, cu patru clase profesionale, „nu a recrutat 
nici un informator şi nu a creat nici o casă de întâlniri (...), munca cu 
agentura a dus-o defectuos, nu a instruit-o şi nu i-a trasat sarcini 
concrete iar la întâlniri nu s-a prezentat cu regularitate””. 

— It. Gângavu Gheorghe, lucrător „F” la Serviciul Raional 
Giurgiu, „ca urmare a unei purtări necorespunzătoare, s-a deconspirat 
în fata viitoarei sale soții, ulterior aflând mai multe persoane din 
Giurgiu”*. 

-- plut. maj. Bârsan Aurel, de la Direcția Regională Stalin, „în 
timp ce executa împreună cu plut. maj. Baiş Ghervasie o acțiune 
informativă în munți şi fiind atacați de bandiți cu focuri de armă, a 
lăsat pe tovarăşul său să lupte singur cu bandiții până ce a căzut sub 


gloantele lor iar el s-a predat banditilor”. 


” Idem, nr. inv. 7386, dosar nr. 4, f. 349-352. 
° Idem, nr. inv. 7372, dosar nr. 2, f. 220-222. 
7 Idem, nr. inv. 7363, dosar nr. 36, f. 412-414. 
$ Idem, nr. inv. 7372, dosar nr. 3, f. 154-157. 
” Idem, nr. inv. 7506, dosar nr. 5, f. 452-453. 

-- It. maj. Lazar Mircea, lucrător operativ prim la Baza 283 | 
Maritima Sulina, cu şapte clase elementare, „a neglijat ţinerea legăturii 
cu agentura, aceasta devenind pasivă în descoperirea elementelor 
duşmănoase” şi „a creat o atmosferă de familiarism cu loctiitorul 
politic al unităţii”!0. 

Un caz deosebit este acela al slt. Stoicovici Gheorghe, acuzat de 
„activitate de spionaj şi trădare dusă de acesta pe teritoriul țării 
noastre, sub directa conducere şi îndrumare a maiorului de U.D.B., 
Radovici Radivoi”!!. 

Oarecum hilară este situaţia slt. Jitărel Mircea, lucrător „F” la 
Direcţia Regională Bacău, care cerea insistent să fie scos în rezervă, 
motivând că vrea să urmeze o facultate şi afirmând că „prietenii şi 
chiar vecinii lui sunt oameni deştepţi, studenţi, şi lui îi este ruşine ca 
este un sublocotenet de Securitate”. Atitudinea sa a fost sanctionata cu 
„vot de blam” de organizația Uniunii Tineretului Muncitoresc 
(U.T.M.) din care făcea parte ?. 

Instruirea precară a majorității cadrelor a determinat comiterea 
unui număr ridicat de abateri de la normele muncii de Securitate şi de 
la morală: betii, relaţii extraconjugale, folosirea forței, furturi etc. 
Aceste fapte erau caracteristice, de regulă, acelor cadre lipsite de 
caracter, provenite din medii muncitoreşti sau ţărăneşti, şi care au 
aderat la Securitate din oportunism. Ei au folosit această instituţie ca 
mijloc de parvenire socială, ajungând în poziţii care le-au permis un 
comportament abuziv. Comportamentul lor, în opinia celor de la 
Direcţia Cadre, aducea mari prejudicii imaginii Securităţii, 
„discreditând-o” in fata populației. Astfel: 

— It. maj. Velneciuc Vasile, anchetator în cadrul Direcţiei | 
Regionale Baia Mare, cu şapte clase primare, de profesie muncitor 
necalificat, „face o serie de abuzuri prin ameninţarea martorilor şi au 
fost cazuri când i-a bătut pe aceştia, făcând ca populaţia să comenteze 
la adresa Organelor de Securitate (...), cere bani împrumut pe care 
nu-i mai restituie şi face ca aceştia să facă sesizări conducerii”. Tot din 
aceste motive el nu a fost primit nici în P.M.R.?. 

— It. maj. Chiva Gheorghe, locţiitor politic la Brigada 1 Pază | 
Bucureşti, cu doar patru clase elementare, „este afemeiat şi are viciul 


10 Idem, nr. inv. 7363, dosar nr. 37, f. 197-199. 
'! dem, nr. inv. 7506, dosar nr. 5, f. 219. 

'2 Idem, nr. inv. 7367, dosar nr. 2, f. 379-381. 
1 Idem, nr. inv. 7363, dosar nr. 36, f. 399-401. 

betiei, fapt pentru care de mai multe ori a provocat scandaluri, care 
uneori s-au soldat cu bătăi cu civili şi militari”. Pe linie de partid a fost 
sancţionat cu vot de blam*. 

-- slt. Lăcătuşu Iosif, şef Birou Inspectii la Colonia de munca nr. 
4 (canalul Dunăre - Marea Neagră), „a sustras din pachetele deţinuţilor 
pâine, alimente şi ţigări, compromitandu-se în fata deţinuţilor”!?. 

-- slt. Rusu Ioan, de la Direcţia Regională Buzău, „a comis 
abateri grave [arestări abuzive, bătăi - n.n.] muncii de Securitate şi 
prestigiului instituţiei noastre (...) creând o stare de spirit nesănătoasă 
în rândurile membrilor de Partid”'®. 

— sit. Cristea Ion, de la Biroul de Securitate T.F. Caransebeş, cu 
şapte clase primare, „deşi căsătorit, având şi doi copii, în repetate 
rânduri a avut relaţii imorale cu diferite femei de moravuri uşoare, 
ajungând până acolo încât pe o parte din aceste femei să le ducă chiar 
în cadrul Biroului Feroviar de Securitate, unde a profitat de ele. Este 
un element alcoolist, în repetate rânduri a comis betii în urma cărora a 
provocat scandaluri cu diferiţi cetăţeni”. 

După suplinirea deficitului de cadre existent la început, 
Securitatea a trecut la o politică de verificare şi renunțare la acei 
angajaţi care nu prezentau suficientă încredere ideologică şi politică 
din cauza trecutului lor „pătat”. Este vorba despre acele persoane care, 
fie aderaseră la Mişcarea Legionară, fie fuseseră membrii sau 
simpatizanți ai P.N.L. sau P.N.T. În contextul în care, începând cu 
anul 1948, Securitatea a trecut de la o campanie de urmărire intensă a 
membrilor tuturor acestor formațiuni politice, concretizată prin 
numeroase arestări şi trimiteri în închisoare, prezența în cadrul 
instituției a acestor persoane care în trecut simpatizaseră cu aceste 
organizaţii politice a devenit indezirabilă. În acţiunea de eliminare a 
acestor angajaţi nu s-a ţinut cont de nici un criteriu de competenţă, 
deseori fiind trecute în rezervă cadre bine apreciate de superiori pentru 
activitatea lor: 

-- It. Patriciu Alexandru, care în anul 1940 a participat la şedinţe 
legionare iar în 1946 s-a înscris în P.N.T., este acuzat de faptul că „a 
ascuns Partidului şi Instituţiei acest fapt din trecutul său”. Concluzia 
Direcţiei Cadre a fost că „în munca profesională este un element 


Idem, nr. inv. 7375, dosar nr. 31, f. 16-17. 
15 Idem, nr. inv. 7375, dosar nr. 3, f. 23-24. 

16 Thidem, f. 25-26. 

17 Idem, nr. inv. 7358, dosar nr. 3, f. 280-282. 

priceput, muncind bine în ultimul timp, totuşi, față de greşelile din 
trecut şi lipsa de sinceritate de care a dat dovadă, nu mai poate 
continua munca în Securitate”!*. 

— It. Simion loan, „a activat în Mişcarea Legionară (...), a 
participat la şedinţe legionare, a purtat cămaşa verde cu diagonală şi 
pistol (...), a participat la rebeliunea legionară” apreciindu-se că „nu 
prezintă încredere pentru Instituţia noastră”, deşi „a dat rezultate bune 
în munca profesională, fiind un element energic, cu putere de muncă, 
disciplinat”? 

-- despre plut. maj. şef Rădulescu Ilie se precizează că „fiind cu 
totul străin de lupta clasei muncitoare, în anul 1946 s-a înscris în 
Tineretul P.N.L. - Tătărăscu, participând la şedinţele acestei 
organizaţii”. 

-- plut. Anitei Vasile, de la Direcţia Regională Botoşani, „a 
purtat uniforma şi insigna legionară şi a participat la şedinţele de cuib 
(...), a participat la muncă voluntară în cadrul acţiunilor legionare, iar 
în toamna anului 1940 a luat parte la Congresul legionar de la laşi”; în 
plus, „este predominat de un misticism religios, ceea ce l-a determinat 
ca, la 26 aprilie 1949, să meargă la un preot, element duşmănos, să se 
spovedească”?!. 

— It. Stamate Vasile, de la Direcţia Regională Bârlad, „a devenit 
simpatizant al P.N.T. - Dr. Lupu, în cadrul cărora se complacea foarte 
bine, a fost dus să studieze la liceul „Gheorghe Lazăr” din Bucuresti 
de către Dr. Lupu, fiind peste tot sub protecţia acestuia”. 

-- slt. Ciupercă Stefan, de la Direcţia Raională Adjud, în 1946 
„a participat la şedinţele Tineretului P.N.T., a mers de mai multe ori la 
sate în munca de agitație, a dus munci de lămurire a țăranilor pentru a 
vota P.N.T.”. Era considerat ca „un tovarăş cu capacitate şi putere de 
muncă”. 

Un alt motiv important al trecerii abuzive în rezervă l-a 
constituit originea socială „nesănătoasă” a celor în cauză. Este vorba 
de cei care proveneau din familii catalogate drept burgheze şi chiabure 


sau de cei ale căror rude (părinţi, fraţi, unchi, veri) se manifestasera în 


'5 Idem, nr. inv. 7506, dosar nr. 4, f. 256-257. 
'9 Idem, nr. inv. 7506, dosar nr. 5, f. 196-197. 
20 Ibidem, f. 198-199. 

2! Ibidem, f. 366-367. 

2 Ibidem, f. 369-370. 

3 Idem, nr. inv. 7363, dosar nr. 37, f. 468-471. 

trecut in favoarea formatiunilor politice amintite anterior. Mai mult, 
trecerea in rezervă se făcea chiar şi numai dacă soţia sau rudele 
acesteia aveau un trecut necorespunzător. Putem exemplifica aceste 
motive prin următoarele cazuri: 

-- It. Miltiade Stan, de la Direcţia Regională Constanta, este 
caracterizat ca „un element care provine dintr-un mediu chiabur (...), 
atât el cât şi familia sa, până în prezent, nu au avut nici un fel de 
contingenta cu clasa muncitoare şi partidul ei (...), a întreţinut relaţii 
de prietenie cu negustori şi chiaburi”. 

— It. Bărbulescu Petre, de la Direcţia Secretariat, „încă de tânăr 
(...), a căpătat o educaţie antimuncitoreasca şi antisovietică (...), face 
parte dintr-o familie de reactionari şi de chiaburi. Are un frate 
condamnat în anul 1950 pentru activitate subversiv-legionară””. 

— It. Simon Grigore, deşi „în munca profesională s-a dovedit a 
fi capabil, dând rezultate bune”, a fost trecut în rezervă deoarece avea 
origine burgheză, tatăl său fiind comerciant şi antreprenor, cu 150-200 
lucrători „pe care îi exploata, plătindu-le un salariu de mizerie” şi 
având „o poziţie ostilă fata de regimul nostru”. 

-- It. Tănase Gheorghe, de la Secţia Raională Panciu, a fost 
trecut în rezervă, munca sa fiind caracterizată ca nesatisfăcătoare, 
„întrucât relaţiile sale cu rudele necorespunzătoare [socru - fost şef de 
cuib, împotriva căruia era deschisă o acţiune informativă, un cumnat - 
„legionar notoriu”, un unchi - fost ajutor de primar P.N.T., un alt 
cumnat - translator al nemților - n.n.] şi ataşamentul său fata de aceste 
rude au influenţat negativ asupra muncii””’. 

-- cpt. Baner Vasile, lucrător prim pază personală în Direcţia a 
VI-a, Biroul Trasee, a fost îndepărtat din cadrul Securităţii pe motiv că 
„întreține legături cu rudele din partea tatălui”, mai exact cu „trei 
unchi care fuseseră înrolați în armata germană şi cu o mătuşă plecată 
în Statele Unite”. 

-- It. Mureşan Vasile, ofiţer II la Serviciul Raional Turda, in 
pofida repetatelor amenințări venite din partea superiorilor săi, s-a 


# Idem, nr. inv. 7506, dosar nr. 5, f. 371-372. 
2 Idem, nr. inv. 7506, dosar nr. 4, f. 253-254. 
2 Jbidem, f. 260-261. 

27 Idem, nr. inv. 7363, dosar nr. 37, f. 420-423. 
28 Idem, nr. inv. 7375, dosar nr. 5, f. 88. 

căsătorit cu fiica unui fost legionar, trecerea sa în rezervă făcându-se 
pe motiv că „nu e «aluatul» ce ne trebuie”? 

De asemenea, au fost trecute în rezervă toate persoanele care 
aveau rude în străinătate (desigur în statele capitaliste). Securitatea se 
temea de posibilitatea că Occidentul ar putea obţine informaţii despre 
activitatea ei şi despre acţiunile represive pe care le întreprindea. 
Totodată, a existat pericolul ca aceste persoane să fie cuprinse de 
spiritul capitalist, ceea ce contravenea din punct de vedere ideologic. 
Câteva exemple de treceri în rezervă având la bază acest motiv sunt 
cele ale maiorului Bony Samuel - şef Birou Cenzură, care avea un 
număr de patru rude (doi unchi şi două mätusi) emigrate în Israel“, 
plutonierului Waldman Sarina, lucrător supraveghere operativă la 
Direcţia a VII-a, care avea numeroase rude, atât ale ei cât şi ale 
soţului, plecate în Israel*', şi plutonierului Foldi Rodica, care purta 
corespondenţă cu un unchi aflat în Franţa şi cu unul aflat în New 
York”. 

Începând cu anii ’60 trecerea în rezervă se făcea preponderent 
pe baza limitei de vârstă şi a vechimii în muncă, urmărindu-se 
înlocuirea vechilor cadre, slab pregătite, cu primii absolvenți ai 
şcolilor de ofițeri ale M.A.I. Totodată, procesul de eliminare a 
cadrelor cu un trecut sau rude necorespunzătoare era aproape încheiat, 
fiind tot mai rare trecerile în rezervă ale celor din această categorie. 


# Idem, nr. inv. 7385, dosar nr. 4, f. 442-443. 
30 Idem, nr. inv. 7375, dosar nr. 31, f. 11-12. 
3! Idem, nr. inv. 7375, dosar nr. 1, f. 633-635. 
32 Ibidem, f. 622-624. 

Iuliu CRACANA 


Salarizarea cadrelor Securităţii 


Şi înainte, dar şi după evenimentele din decembrie 1989, a 
existat o opinie generală în rândul maselor largi că regimul comunist, 
ca orice alt sistem politico-social de altfel, a rezistat datorită unei 
categorii sociale interesate să îl menţină. Înaltii demnitari ai partidului 
şi membrii aparatului de securitate erau cointeresati de menţinerea 
acestuia pentru a-şi conserva privilegiile. Lucrarea de fata îşi propune 
să analizeze unele aspecte privind avantajele materiale ale aparatului 
de securitate în perioada de consolidare a comunismului în România. 

La 1 septembrie 1948, odată cu înfiinţarea Directiunii 
Generale a Securităţii Poporului, se hotărăşte şi baza de calcul a 
salariilor lucrătorilor acesteia. 


Salariu | Salariu | Salariu 
Grade de de lunar pt. 
bază | funcție o 

persoana 

General Locotenent (Director General) 14.000 | 41.000 | 55.000 
General Maior (Subdirector general) 12.000 | 37.000 | 49.000 
Colonel (Director) 10.700 | 31.300 | 42.000 
Locotenent Colonel (Subdirector) 9.000 | 26.000 | 35.000 
Maior (Şef de serviciu) 7.500 | 20.500 | 28.000 
Căpitan (Sef Sectie sau Aj. Şef Serviciu) 5.600 17.400 | 23.000 
Locotenent (Şef de Birou) 4.300 13.700 18.000 
Sublocotenent (Subşef de Birou) 3.400 12.100 15.500 
Plutonier Major Şef (Şef de Problemă) 3.000 11.500 14.500 
Plutonier Major (Functionar Operativ) 2.500 10.500 13.000 
Plutonier (Functionar Operativ) 2.100 8.900 11.000 
Sergent Major (Functionar Operativ) 1.800 6.700 8.500 
Cusător dosare 1.700 5.800 7.500 
Om serviciu 1.600 4.900 6.500 

La acestea se adăugau drepturile de vechime, 10% de fiecare 
clasă din salariul de bază, ajutorul de familie de 1.000 lei de copil, 
lemne şi echipament conform alocatiilor ce se acordau Secretariatului 
General pentru Trupe!. În industrie, la acea dată, salariul mediu pentru 
angajaţii cu funcții de conducere era de 11.576 lei lunar, iar pentru cei 
mijlocii şi inferiori de 3.820 lei”. Este de menţionat că un arhitect si un 
inginer Inspector general tehnic, de pe statele Ministerului Artelor, 
aveau salariul de 5.605 si 7.340 lei”, iar un învăţător superior cu 35 de 
ani vechime — 7.465 lei lunar“. 

Cu timpul, odată cu înlăturarea completă a reminiscentelor 
organizatorice ale aparatului de Siguranţă, salarizarea Securităţii va fi 
reglementată în acord cu celelalte categorii militarizate ale statului - 
M.F.A. şi M.A.I. - iar diferențele salariale între prima şi ultima 
categorie de angajați ai Securităţii se vor atenua. Salariile ofiţerilor şi 
subofiterilor se vor compune din solda tarifară, care însemna solda de 
grad cumulată cu solda de funcţie, la care se vor aduna sporul 
procentual de vechime şi alte sporuri. În anul 1959 solda de grad 
pentru aceştia era stabilită astfel: 


a) pentru ofițeri - sublocotenent.....................… 300 lei 
- locotenent ......................... 400 lei 
- locotenent major .................. 450 lei 
{CAPITAN rise date dete at 550 lei 
sMAION. eta e ia Ca ce e i eee au d 700 lei 
- locotenent colonel ................. 800 lei 
- colonel ............................ 900 lei 
- general maior ...................... 1.100 lei 
- general locotenent ................ 1.250 lei 
- general colonel .................... 1.400 lei 
- general de armată ................. 1.500 lei 
b) pentru subofiteri - sergent major ...................... 200 lei 
- plutonier ..............,............. 250 lei 
- plutonier major .................... 300 lei” 


' A.MLL., fond D.M.R.U., dosar nr. 1/1948, f. 11. 

? A N.LC., fond C.C.al P.C.R. — Secţia Economică, dosar nr. 41/1948, f. 5. 

> Idem, dosar nr. 14/1948, f. 8. 

# Idem, dosar nr. 41/1948, f. 20. 

5 H.C.M. 1078/1959, din A.N.I.C., fond C.C.al P.C.R. - Cancelarie, dosar nr. 
65/1959, f. 9. 

La aceasta se adăuga, ceva mai consistentă, solda de funcţie, 
diferențiată în raport cu felul activităţii desfăşurate. De exemplu, 
începând de la 18 august 1959, un ajutor lucrător operativ raion cu 
gradul de sublocotenent din aparatul operativ avea solda de funcție în 
valoare de 780 de lei, un ajutor operativ raion, căruia îi corespundea 
gradul de sublocotenent, din aparatul tehnic operativ - 690 de lei, iar 
un ajutor lucrător tehnic administrativ raion din aparatul tehnic 
administrativ - 645 lei. Un şef de secție operativ din aparatele central 
şi regional, căruia îi corespundea gradul de colonel, avea solda de 
funcţie între 1.950 şi 2.580 de lei, iar un şef secţie tehnic administrativ 
din acelaşi aparat - între 1.594 şi 2.145 lei. Putem observa diferenţe de 
salarizare in interiorul sistemului în funcție de importanţa şi 
responsabilitatile activității desfăşurate (Anexa). 

În raport cu gradele şi funcţiile ocupate, sistemul de plată al 
ofiţerilor şi subofiterilor de Securitate era superior celor din Armată. 
Un şef de stat major batalion înregimentat din trupele de uscat, cu 
gradul de maior, avea solda de funcţie de 1.050-1.100 lei, în timp ce 
un maior cu funcţia de Şef birou operativ ap. regional 1.460-1.580 lei. 
Un comandant de corp armată cu gradul de general locotenent primea 
ca soldă între 2.780-3.090 lei, în comparaţie cu un general locotenent 
cu funcția de Sef Directie din aparatul militarizat operativ al 
Securităţii a cărui soldă era de 3.830-4.120 lei‘. 

Conform principiului „funcţia bate gradul”, ofiţerul care primea 
o funcție superioară gradului pe care îl deţinea primea şi solda de grad 
conform gradului corespunzător acestei funcții. Un maior Şef Serviciu 
operativ raion, funcție care în nomenclator corespundea gradului de It. 
colonel, primea solda de grad de It. colonel. 

Odată cu creşterile salariale din toate domeniile economice, au 
crescut şi salariile lucrătorilor sistemului de Securitate. În anul 1959 
un Şef Birou operativ avea solda de funcție între 1.630-1.900 lei, iar în 
anul 1966 aceeaşi soldă era de peste 2.000 de lei’. 

La salariul tarifar se adăugau sporurile de vechime, de gradatii, 
medalii şi de condiții specifice de muncă. Sporul de vechime era 
stabilit procentual la totalul soldei de funcţie şi grad pentru personalul 
de Securitate şi la solda de funcţie pentru ofițerii militarizati, astfel: de 
la 2-5 ani - 5%; de la 5- 10 ani - 10%; de la 10-15 ani - 15%; de la 15- 


° Ibidem, f. 44. 
TA MLL, fond D.M.R.U., dosar nr. 7/1966, f. 3. 

20 ani - 20%; de la 20-25 ani - 25%; de la 25-30 ani - 30%; peste 30 
de ani - 40%. 

Vechimea pentru calcularea acestui spor se socotea de la data 
încadrării în Securitate, in S.S.I. după 1945, în Divizia Tudor 
Vladimirescu sau în orice alt serviciu militarizat comunist. 

La salariul de bază şi sporuri se adăugau, conform legislaţiei, 
solda de haine, recompensele, indemnizaţiile şi primele: prima pentru 
conducători auto şi motociclişti, prima pentru pază interioară, de 
frontieră, indemnizaţiile pentru activitate de conducere sau colaborare 
la publicaţii, pentru ore de curs), recompense pentru activitatea 
profesională şi politică etc. 

Ofițerii şi subofiterii din cadrul Securităţii beneficiau de 
aceleaşi drepturi în caz de mutare, transport şi delegare, ca şi angajaţii 
MAL. si MFA.” 

Se poate astfel calcula, bazându-ne pe aceste date şi pe anexă, 
că, în anul 1959, un ajutor lucrător operativ regiune cu gradul de 
locotenent, cu 2 ani vechime, depăşea suma de 1.400 de lei ca 
retributie lunară, in timp ce un profesor clasele V-XI cu aceiaşi 
vechime primea doar 725 de lei”. Un lucrător operativ prim ap. central 
cu 10-15 ani vechime câştiga cca. 2.600 lei, în comparaţie cu un 
inginer principal producţie din industria minieră gr. I care avea 
salariul tarifar de 1.450 de lei. Un şef serviciu operativ ap. central, cu 
gradul de general-locotenent şi vechime de 20 de ani, primea peste 
6.000 de lei lunar, pe când un director general (industria energiei 
electrice, transporturi auto, aeriene, navale etc.) avea un salariu de 
bază de 2.200 - 2.400 de lei”. 


” Plata orelor prestate putea ajunge până la 25% din solda tarifară a 
ofițerului. 

" Conform H.C.M. nr. 1078/1959, ofiţerii si subofiterii militarizati mutaţi în 
interes de serviciu, aveau dreptul la o indemnizaţie de mutare echivalentă cu 
drepturile de soldă brută completă cuvenită pe luna anterioară mutării şi de o 
cotă egală cu 25% din aceasta pentru fiecare membru de familie. Atunci când 
unitățile nu puneau la dispoziţie mijloacele de transport gratuit, angajații 
beneficiau de rambursarea cheltuielilor de transport atât pentru ei, cât şi 
pentru membrii familiilor lor. Cei mutați aveau dreptul să transporte prin 
mesagerie 100 kg de bagaje pentru ei şi câte 50 kg pentru fiecare membru de 
familie. 

8 A.N.LC., fond C.C. al P.C.R., dosar nr. 27/1959, vol. 1, f. 50. 

” Ibidem, f. 60. 

Era avantajoasa, la absolvirea studiilor superioare, incadrarea in 
Securitate, avand in vedere ca, in timp ce un inginer chimist principal 
tehnic din industria alimentară şi textilă încasa lunar între 1.100 - 
1.250 de lei, un inginer chimist din aparatul tehnic-operativ cu gradul 
de colonel avea numai solda de funcţie de 1.950 de lei". 

Trebuie menţionat că personalul auxiliar din unităţile de 
Securitate nu beneficia de avantajele băneşti ale ofițerilor şi 
subofiterilor. O spălătoreasă aflată pe statele de plată ale Brigăzii a 11 
Bucureşti M.A.I. (Trupe de Securitate)! avea acelaşi salariu (600 lei) 
ca si alta din sistemul sanitar”. O dactilografă principală aflată pe 
aceleași state avea acelaşi venit ca şi orice altă dactilografă!î. Doar 
începând cu anul 1961 întreg personalul civil tehnic-administrativ din 
M.A.I. va primi un spor fix de până la 20% calculat asupra salariului 
tarifar'?. 

Este de la sine înţeles că salariul mediu din Securitate era 
aproape dublu fata de salariul mediu pe economie (1956 - 655 lei; 
1957 - 607 lei; 1958 - 769 lei)”. Aceeaşi diferență se manifesta şi în 
sistemul de pensii: în 1959, pensia medie de bătrâneţe era de 331 de 
lei'®, în timp ce pensia medie militară pentru cei trecuţi în rezervă era 
de 763 de lei”. 

Ideologia comunistă avea la bază egalitatea socială. Cu toate 
acestea, contribuind substanţial la implementarea sentimentului de 
opresiune, cea mai importantă îndatorire de serviciu a angajaţilor 
Securităţii fiind urmărirea şi reprimarea opozanților regimului, deci 
poliţia politică, este lesne de înţeles motivul pentru care statul totalitar 
comunist avea interesul de a consolida poziția privilegiată a acestora. 


9 AMI, fond D.M.R.U., nr. inv. 7375, dosar nr. 22, ordinul 
vicepreşedintelui Consiliului de Miniştri al R.P.R. şi ministru al Afacerilor 
Interne, Alexandru Drăghici, nr. 2101 / 1 august 1961. 

1 C.T.J. - Câmpina, fond Brigada 11 Bucureşti M.A.I., dosar nr. 58/1964. 

2 H.C.M. nr. 991/1964, Hotărâre privind majorarea salariilor tarifare ale 
personalului mediu şi auxiliar sanitar, precum şi a tehnicienilor electro-fizio- 
radiologi, opticieni şi de utilaje medicale. 

5 AN.LC., fond C.C. al P.C.R., dosar nr. 27/1959, vol. 1, f. 318. 

+ Idem, dosar nr. 13/1962, f. 35 (este amintită Hotărârea C.C. al P.M.R. nr. 
473 / 27.07.1961). 

'S Tdem, dosar nr. 27/1959, vol. 1, f. 34. 

' Ibidem, f. 73. 

17 Thidem, f. 100. 

ANEXE® 


TABEL 
cu functiile de baza stabilite pentru aparatul de securitate (operativ) 
in 1959 
OFITERI 
Nr. Denumirea funcţiei Gradul Solda 
crt. corespunzator 
1. Ajutor lucrător operativ raion Sublocotenent 780 
2 Ajutor lucrător operativ regiune Locotenent 890- 
Lucrător operativ raion 1040 
3. Ajutor lucrător operativ aparat Locotenent 1050- 
central major 1110 
Lucrător operativ aparat regional 
Lucrător operativ prim raion 
4. Lucrător operativ aparat central Căpitan 1160- 
Lucrător operativ prim regiune 1310 
Şef birou operativ raion 
Se Lucrätor operativ prim aparat central | Maior 1460- 
Sef birou operativ aparat regional 1580 
Sef sectie operativ raion 
6. Sef birou operativ aparat central Lt. Colonel 1630- 
Sef sectie operativ regiune 1900 
Sef serviciu operativ raion 
A Sef sectie operativ aparat central Colonel 1950- 
Sef sectie operativ aparat regional 2580 
8. Sef serviciu operativ aparat central General-maior 2800- 
3172 
9. Loct. Sef directie operativ ap. central | General- 3856- 
Sef directie operativ aparat regional locotenent 3958 
Sef directie operativ indep. aparat 
central 
10. Sef directie operativa aparat central General- 3856- 
locotenent 3958 
10a. | Sef directie operativă aparat central General- 4480- 
colonel 4864 


18 Idem, dosar nr. 65/1959, f. 32-37. 

TABEL 


cu functiile de baza pentru aparatul de securitate tehnic operativ 


in 1959 
OFITERI 

Nr. Denumirea funcției Gradul Solda 

crt. corespunzător 

1. Ajutor lucrător tehnic-operativ raion Sublocotenent 690 

2 Ajutor lucrător tehnic-operativ aparat Locotenent 782- 
regional 920 
Lucrator tehnic-operativ raion 

3. Ajutor lucrător tehnic-operativ aparat Locotenent 925- 
central major 980 
Lucrator tehnic-operativ aparat regional 
Lucrator prim tehnic-operativ raion 

4. Lucrätor tehnic-operativ aparat central Cäpitan 1017- 
Lucrätor principal tehnic-operativ regiune 1155 
Sef birou tehnic-operativ raion 

5: Lucrator prim tehnic-operativ aparat Maior 1280- 
central 1390 
Sef birou tehnic-operativ aparat regional 

6. Sef birou tehnic-operativ aparat central Lt. Colonel 1427- 
Sef sectie tehnic-operativ aparat regional 1675 

TA Şef secție tehnic-operativ aparat central Colonel 1712- 
Şef serviciu tehnic-operativ aparat 2290 
regional 

8. Şef serviciu tehnic-operativ aparat central | General-maior | 2475- 

2816 

9. Şef serviciu indep. tehnic-operativ aparat | General- 3183- 
central locotenent 3524 

10. Şef direcţie tehnică-operativă aparat General- 3183- 
central locotenent 3524 

10a. | Sef directie tehnică-operativă aparat General- 3990- 
central colonel 4423 

TABEL 


cu functiile de baza stabilite pentru aparatul de Securitate 


(tehnic - administrativ) 


in 1959 
OFITERI 
Nr. Denumirea funcţiei Gradul Solda 
crt. corespunzător 
1. Ajutor lucrător tehnic-administrativ raion | Sublocotenent 645 
2 Ajutor lucrător tehnic-administrativ Locotenent 729- 
aparat regional 860 
Lucrator tehnic-administrativ raion 
3. Ajutor lucrător tehnic-administrativ Locotenent 860- 
aparat central major 913 
Lucrator tehnic-administrativ aparat 
regional 
Lucrator prim tehnic-administrativ raion 
4. Lucrätor tehnic-administrativ aparat Cäpitan 946- 
central 1078 
Lucrätor principal tehnic-administrativ 
regiune 
5. Lucrator prim tehnic-administrativ aparat | Maior 1190- 
central 1295 
Sef birou tehnic-administrativ aparat 
regional 
6. Sef birou tehnic-administrativ aparat Locotenent 1326- 
central Colonel 1563 
Sef sectie tehnic-administrativ aparat 
regional 
7. Sef sectie tehnic-administrativ aparat Colonel 1594- 
central 2145 
Sef serviciu tehnic-administrativ aparat 
regional 
8. Sef serviciu tehnic-administrativ aparat General-maior | 2313- 
central 2638 
9. Loctiitor sef directie tehnic-administrativ | General- 2982- 
aparat central locotenent 3307 
10. Sef directie tehnicä-administrativ aparat General- 2982- 
central locotenent 3307 
10.a | Sef directie tehnică-operativă aparat General- 3745- 
central colonel 4081 

TABEL 


cu funcțiile de bază şi gradele corespunzătoare pentru aparatul 


militarizat operativ 


în 1959 
OFIŢERI 

Nr. Denumirea funcţiei Gradul Solda 

crt. corespunzător 
1. Ajutor lucrător operativ Sublocotenent 855- 
Locotenent 890 
2, Lucrător operativ Locotenent 1020- 
Lt. major 1140 
3. Lucrător operativ prim Lt. major 1190- 
Căpitan 1240 
4. Ofiter inspector principal Cäpitan 1350- 
1550 
5. Sef birou Cäpitan 1710- 
Maior 1810 
6. Sef sectie Maior 1920- 
Locot. colonel 2140 
CĂ Şef serviciu Locot. colonel | 2260- 
Colonel 2760 
8. Locţiitor şef direcție General maior | 3090- 
3380 
9. Şef direcţie General locot. | 3830- 
4120 

TABEL 


cu funcţiile de bază stabilite 
pentru subofiterii din aparatul de securitate 


în 1959 
Denumirea funcţiei Solda de funcție 
- APARAT OPERATIV 
Subofiteri de front şi servicii 
Sergent major 720 
Plutonier 890 
Plutonier major 1020 
Subofiteri tehnici I. IL. III. 


Tehnic 1060-1180 880-1000 760-880 
Tehnic principal 1220-1310 1040-1130 920-1040 
- APARAT 

TEHNIC OPERATIV 


Subofiteri de front si servicii 650 
Sergent major 790 
Plutonier 910 
Plutonier major 

I. IL. III. 
Subofiteri tehnici 950-1060 790-900 680-790 
1. Tehnic 1100-1180 930-1010 820-930 
2. Tehnic principal 
- APARAT 
TEHNIC ADMINISTRATIV 


Subofiteri de front şi servicii 
Sergent major 

Plutonier 

Plutonier major 


Subofiteri tehnici 
1. Tehnic 
2. Tehnic principal 


610 
750 
850 
I. II. III. 
900-1010 740-850 640-740 


1040-1110 880-960 770-880 

Florian BANU 


Profilul angajatului Securitatii 
în anii ’50 


Nachrichtendienst ist ein Herrendienst 
(Serviciul de informaţii este un serviciu al seniorilor) 


Sentimentul de control absolut exercitat de Securitate asupra 
celor mai nesemnificative acţiuni şi gesturi ale locuitorilor României 
apare ca un leit-motiv în lucrările memorialistice ce redau 
evenimentele anilor '50. Comparând numărul relativ mic de ofițeri de 
care dispunea Securitatea în acea perioadă! cu nivelul extraordinar pe 
care îl atinsese teroarea în toate palierele societăţii româneşti, se naşte 
întrebarea firească dacă nu cumva aceşti ofițeri de securitate erau nişte 
supraoameni, dotați cu calități cu mult peste medie, graţie cărora 
reuşeau să controleze o populaţie de circa 18 milioane de oameni. 

Pentru a răspunde la o astfel de întrebare, vom încerca să 
creionăm un portret robot al ofițerului de securitate pornind, în 
principal, de la datele statistice oficiale furnizate chiar de aparatul de 
cadre al Ministerului Afacerilor Interne coroborate cu mărturii ale 
unor foşti deținuți politici şi ai unor foşti ofiţeri de securitate. 

La înființarea sa, în august 1948, Direcţia Generală a Securităţii 
Poporului (D.G.S.P.) avea, in cele zece direcţii nationale, 1.148 de 
cadre dintre care 848 figurau ca muncitori necalificaţi sau salariaţi de 


' Potrivit Raportului privitor la măsurile de reducere şi simplificare a 
aparatului securităţii statului realizat în vederea reorganizării 
Departamentului Securităţii Statului din 1956 în schemele de încadrare ale 
Securităţii existau 16.279 posturi iar noua schemă propusă cuprindea doar 
11.340 de posturi (o reducere de 4.939 posturi) - A.M.I., fond D.M.R.U., nr. 
inv. 7.364, dosar nr. 12, f. 101. 

birou. Acestora li se adăugau 2.822 de salariaţi în direcţiile regionale?. 
Încă de la început, consilierii sovietici, care supervizau selectionarea, 
recrutarea şi pregătirea cadrelor, s-au îndreptat spre persoanele cu o 
slabă pregătire profesională, provenind îndeosebi din rândul 
muncitorilor necalificaţi. 

Preferinta pentru persoanele cu „o origine socială sănătoasă” era 
reflectată în structura cadrelor D.G.S.P., imediat după înfiinţare: 64% 
muncitori, 4% ţărani, 28% funcţionari, 2% intelectuali şi 2% cu 
origine neprecizată. Din punct de vedere etnic, structura angajaţilor 
Securităţii se prezenta, în februarie 1949, după cum urmează: 83% 
români, 10% evrei, 6% maghiari, 1% alte naţionalităţi”. În funcţiile de 
decizie au fost preferați, inițial, persoanele alogene, în special ruşi, 
ucrainieni, evrei, maghiari, ale căror nume au fost, pe cât posibil, 
românizate. 

La începutul anului 1951, după noua împărţire administrativă şi 
transformarea D.G.S.P. în Direcţia Generală a Securității Statului 
(D.G.S.S.), schema de organizare a crescut de la 7.252 de posturi la 
15.280 posturi. Efectivul existent era de 7.853 cadre, ceea ce 
reprezenta 51,09% din totalul schemei, diferența de 7.427 cadre 
urmând a fi acoperită în decurs de doi ani. În anul 1951 au fost 
încadrate 3.345 cadre. Munca de colectionare a noilor cadre a fost 
orientată de aşa manieră încât să asigure „întărirea continuă a 
compoziţiei sociale a aparatului de securitate şi pentru asigurarea 
alegerii de cadre combative, cu ură de clasă şi cu perspectiva de a 
cuprinde specificul muncii de securitate”. La 31 decembrie 1951 
schema era încadrată cu 10.423 cadre. Dintre aceştia, 4.173 erau de 
origine muncitorească, 3.484 proveneau din ţărani săraci, 508 din 
țărani mijlocaşi, 143 din muncitori agricoli, 853 din funcționari, 131 
din mici meseriaşi, iar 107 proveneau din familii de mici comercianţi”. 

La 1 mai 1956 în unităţile centrale şi exterioare ale Securităţii 
erau angajate 12.865 de persoane, dintre care 10.693 ofiţeri, 954 


? Dennis Deletant, Ceauşescu şi Securitatea. Constrângere si disidenta in 
România anilor 1965-1989, Bucureşti, 1998, p. 42-43. 

* Cristian Troncotă, Istoria serviciilor secrete româneşti. De la Cuza la 
Ceauşescu, Bucureşti, 1999, p. 336. 

* Ibidem, p. 337. 

* Raport asupra activităţii Direcţiei Generale a Securităţii Statului pe anul 
1951, în „22-plus”, nr. 18, 12 iulie 1995. 

* Tbidem. 

sergenti şi 1.218 angajaţi civili. Structura etnică era dominată de 
români care reprezentau 89,22%, urmaţi de maghiari - 7,71%, evrei - 
1,85%, ruşi - 0,47%, germani - 0,14%, alte naţionalităţi - 0,61%. 
Structura pe vârste a angajaţilor indica o predominare clară a 
angajaţilor tineri şi foarte tineri: 27,43% aveau vârste până la 25 de 
ani, 44,58% erau între 26-30 de ani, 22,6% până la 40 de ani, iar 
persoanele peste 40 de ani reprezentau doar 5,39%. 

După originea socială, efectivul Securităţii provenea din rândul 
muncitorilor într-o proporţie de 47,43%. Urmau apoi cei originari în 
familii ţărăneşti cu gospodărie mică: 33,76%, familii de țărani cu 
gospodărie mijlocie - 8,10%. Din familii de funcționari erau 5,51% 
din angajaţi, mici meseriaşi sau comercianți - 2,21%, iar din familii de 
țărani colectivişti - 1,85%. Proporția cea mai redusă o aveau angajaţii 
care aveau părinţi chiaburi sau burghezi şi militari: 0,62%, respectiv 
0,52%. 

Din punct de vedere al profesiei de bază, 66,34% dintre angajaţi 
proveneau din rândul muncitorilor industriali, 6,31% fuseseră 
muncitori agricoli, 0,03% - ţărani colectivisti şi 1,82% - ţărani săraci. 
Foştii funcționari reprezentau un procent de 24,05% iar din rândul 
intelectualilor şi militarilor proveneau doar 1,24%, respectiv 0,21% 
din angajaţii Securităţii. 

Deosebit de semnificativă considerăm că este structura 
efectivelor de Securitate după studiile absolvite. Situaţia studiilor 
civile efectuate era următoarea: 13,85% aveau doar patru clase 
elementare, 17,16% urmaseră cinci-şase clase, iar cei care aveau un 
certificat de şapte clase reprezentau 49,29%. Numărul celor care 
trecuseră hotarul celor şapte clase era mult mai redus: 6,83% aveau 
opt-nouă clase medii, 9,51% absolviseră zece clase medii iar cei cu 
studii superioare reprezentau 3,36% din totalul angajaţilor. 

Din punct de vedere al studiilor militare efectuate de personalul 
Securităţii predominau cei care urmaseră doar un „Curs de Securitate” 
cu durata de trei-şase luni: 17,03%. Pe locul doi erau cei care trecuseră 
printr-o şcoală militară: 12,10%, urmaţi de absolvenţii unei şcoli de 
securitate cu durata de un an: 10,98%. Ofițerii care urmaseră cursurile 
Academiei Militare reprezentau 0,15% din angajaţi, iar la şcoli 
speciale in U.R.S.S. fuseseră doar 0,96% dintre ofițeri. 

Un alt element definitoriu al angajatului Securităţii considerăm 
că este reprezentat de apartenența politică a acestuia. După acest 
criteriu, structura personalului se prezenta astfel 35,68% erau membri 

ai P.M.R., 8,52% erau candidati P.M.R., 43,92% faceau parte din 
U.T.M., iar 7,35% fuseseră scoşi din U.T.M. pentru că depăşiseră 
limita de vârstă. Cu o situaţie „neprincipială din punct de vedere 
politic” erau doar 4,36% din angajaţi care erau incluşi în categoria 
celor „fără de partid” în vreme ce 0,17% fuseseră excluşi din partid. 

Nu puţini sunt foştii ofiţeri de securitate care recunosc, după 
1990, faptul că, cel putin în anii '50, aparatul de securitate era plin de 
persoane care nu aveau nimic de a face cu munca de informaţii. De 
obicei însă, petele negre sunt aruncate asupra angajaţilor de altă 
origine etnică decât cea română. Colonelul Gheorghe Raţiu, fost şef al 
Direcţiei I din Departamentul Securităţii Statului, susține că, în prima 
perioadă a existenţei sale, „Securitatea a fost dată pe mâna evreilor, 
ungurilor şi ruşilor care, în aparatul central şi la principalele unități 
teritoriale, ocupau funcții de comandă. Dar până prin anul 1961 şi în 
funcţii de execuţie erau multi ofiţeri evrei, unguri, sârbi, armeni, greci, 
țigani etc., mai ales în Bucuresti, în judeţele din Moldova şi în cele din 
Transilvania”. Ne place sau nu, trebuie să recunoaştem că, alături de 
alogenii care au deținut funcţii de conducere, majoritatea cadrelor era 
formată din români şi o distincţie maniheistă de tipul „ei - cei răi, noi - 
cei buni” nu poate decât să producă o percepţie deformată, vecină cu 
xenofobia. 

Nici faptul că cei mai mulți angajați proveneau din rândul 
muncitorilor nu trebuie văzut ca un vot de blam acordat unei întregi 
categorii sociale. Din rândul muncitorilor erau preferate mai ales acele 
elemente declasate care formau, in terminologia marxistă, 
lumpenproletariatul. Într-o discuţie pe marginea unor abuzuri ale 
ofițerilor de securitate, purtată în ianuarie 1955, Gheorghe Apostol 
recunoştea că „au fost elemente care nici în fabrică nu s-au ţinut de 
treabă”. Astfel de persoane se simțeau în general incapabile să-şi 
însușească o meserie şi cu atât mai putin să şi-o îmbunătățească”. 
Securitatea le asigura o poziţie socială mai bună, un sentiment de 
siguranță personală (riscul de a fi arestat aproape dispărea, ceea ce nu 
era puţin în anii în care, practic, oricine putea fi arestat pentru diverse 


i Gheorghe Raţiu, Raze de lumină pe cărări întunecate, Bucureşti, 1996, p. 
280. 

$ A.N.LC., fond C.C. al P.C.R. - Cancelarie, dosar nr. 7/1955, f. 10. 

? Cezar Zugravu, Cum şi din cine s-a format Securitatea. Câteva comentarii 
şi ipoteze pornind de la nişte cifre, în Analele Sighet 7. Mecanismele terorii, 
Bucureşti, 1999, p. 244. 

acuzaţii), lefuri mult mai consistente şi nu le cerea în schimb decât 
supunere orbească şi un comportament cât mai brutal cu „duşmanii 
poporului”. Un exemplu tipic e cazul locotenentului major Constantin 
Oancă, fost ucenic cizmar, ajuns ulterior colonel. Unul din cei care au 
trecut prin mâinile sale îl descrie astfel: ”Figură sinistră in epocă. 
Bătăuş feroce. Aproape analfabet. Se semna cu mare greutate”!%. Nici 
cel proveniți din rândul funcționarilor nu erau nişte reprezentanți de 
elită ai acestei categorii sociale. O astfel de persoană era maiorul 
cunoscut ca “lonescu 22”, anchetator al Direcţiei Regionale de 
Securitate Craiova în 1948. Acesta fusese funcționar al Poştei, angajat 
apoi în Siguranţă şi Securitate. Victimele îl prezintă ca pe un “mare 
schingiuitor. Bătea cu plăcere. Îi citeai voluptatea pe faţă” 

Situaţia extrem de precară a pregătirii de specialitate şi a 
nivelului de cultură generală a ofițerilor şi subofiterilor din aparatul de 
Securitate este reflectată din plin şi în documentele emise de secțiile 
de cadre ale Ministerului Afacerilor Interne. Astfel, un referat din 
ianuarie 1956, privitor la un sergent care îşi efectua serviciul la Băița, 
menţiona: „nivelul cunoştinţelor sale este foarte redus posedând o 
pregătire şcolară slabă (două clase elementare făcute în armată la 
şcoala de alfabetizare) astfel că pregătirea sa politică şi profesională 
este sub aşteptare. Astfel cu ocazia controlului efectuat (...) sergentul 
(...) nu a ştiut cine îi este comandant, cine este ministrul M.A.I. sau 
cine este Prim Secretar al C.C. al P.M.R. - cu toate că aceste lucruri 
fuseseră prelucrate cu el si le avea notate în carnetul sau”. 

Un locotenent de la Secţia de Securitate T.F. Paşcani nu 
recrutase în 1955 nici un informator afirmând că „îi este frică să 
recruteze informatori pentru a nu greşi” iar față de agentura pe care a 
primit-o „nu are autoritate, deoarece s-a compromis band cu 
informatorii atunci când pleacă pe teren cât şi datorită faptului că 
aceştia au văzut că este incapabil”!î. Un alt locotenent, lucrător 
operativ la Secţia III din Direcția Regională Bucureşti, fost ospătar şi 
având ca studii şapte clase, „a falsificat chitantele unei gazde case de 
întâlniri, însuşindu-şi banii ce-i reveneau acestei gazde”. De 
asemenea, era semnalat că „duce o viaţă imorală, se antrenează la 


'° Radu Ciuceanu, Intrarea in tunel, Bucuresti, 1991, p. 388. 
'' Ibidem, p. 390. 

2 A.MI., fond D.M.R.U., nr. inv. 7363, dosar nr. 2, f. 410. 
'3 Idem, dosar nr. 36, f. 442. 

chefuri cu diferite femei, pierde nopţi întregi şi provoacă dese 
scandaluri publice”!*. 

Sentimentul apartenenței la o instituție puternică şi temută în 
rândul populaţiei îi făcea pe mulți dintre angajaţii Securităţii să sfideze 
orice legi şi chiar regulamentele proprii ale M.A.I., arborând un aer de 
superioritate şi intangibilitate. În Direcţia Regională Ploieşti, un 
locotenent major era remarcat cu grave deficienţe în activitatea 
profesională. Se constatase că „a lucrat foarte defectuos cu agentura, 
cu ameninţări şi chiar folosind-o pentru interese personale (...), astfel 
un informator i-a procurat cărămidă, altul tablă de casă, unul îi punea 
maşina la dispoziţie sau la altul a intervenit să-i bage un nepot în 
serviciu” *. 

Un alt locotenent a arestat si a batut timp de trei zile un sef de 
tren pentru simplul motiv cä nu a vrut sä-i transporte câtiva saci de 
oväz pentru care nu avea documente. Medicul la care s-a prezentat cel 
bătut, pentru a lua un certificat medical, i-a spus deschis că, dacă a 
fost bătut la Securitate, el nu-i poate da certificat, ceea ce indică în 
mod clar universalizarea terorii în rândul populaţiei şi totala 
neîncredere în „legalitatea socialistă”. Alţi doi ceferişti din Timişoara 
au fost bătuţi câte o noapte întreagă pentru a fi „convinşi” să semneze 
angajamentele de informator, cazul acestora ajungând până la 
cunoştinţa lui Gheorghiu-Dej '€. 

Nu doar gradele inferioare sufereau de o lipsă de cultură 
generală ci dificultăți în gândire şi exprimare erau frecvente şi la 
nivelul conducerii. La o şedinţă de bilanţ chiar şeful Securității, 
generalul Gheorghe Pintilie, afirma: ,,Tovarasi, cea mai mare 
problemă a Securităţii este lipsurile noastre!”!7. Conducerea Direcţiei 
de Anchete era asigurată de ofiţeri cu o pregătire mediocră, aşa cum o 
recunoştea chiar adjunctul şefului Direcţiei, locotenent-colonelul 
Tudor Dincă. Acesta sublinia că „unii şefi de serviciu nu sunt în stare 
să întocmească o sinteză în care să analizeze o problemă. De exemplu, 


' Ibidem, f. 446. 

9 Ibidem, f. 428. 

1 A.NII.C., fond C.C. al P.C.R. - Cancelarie, dosar nr. 7/1955, f. 4-6. 

7 Apud Marius Oprea, Fapte şi moravuri la securiştii anilor ’50. Radiografie 
a Direcţiei de Anchete Penale a Securităţii (1949-1952) în Analele Sighet 7. 
Anii 1949-1953. Mecanismele terorii, Bucureşti, 1999, p. 263. 

maiorul Andreescu Matusei sau maiorul Simion Fischel si maiorul 
Negrea Vasile, care nu cunosc ortografia şi scriu groaznic”"®. 

Un alt exemplu este oferit de şeful Serviciului Securităţii 
Poporului din Dej, maiorul Nicolae Briceag. Acesta fusese croitor în 
viata civilă şi avea doar patru clase primare. Apreciat de Aurel Mois, 
şeful Direcţiei Regionale Braşov a Securităţii, ca având „o pregătire 
submediocră din toate punctele de vedere şi o capacitate de gândire 
redusă” iar de Vladimir Mazuru, responsabilul de cadre pe organizația 
P.M.R. din Siguranţa Statului, drept „o inteligență mediocră”, maiorul 
Briceag a parcurs o evoluţie ascendentă în cadrul Securităţii, 
mentinandu-se în funcţii de conducere până în 1967 când a ieşit la 
pensie cu gradul de locotenent-colonel’’. 

Calitatea umană a multora dintre ofiţeri era pusă în evidență 
chiar de aspectul lor exterior. lată o descriere a generalului Nikolski, 
aşa cum s-a întipărit în memoria unui comunist anchetat în 1949: 
“asimetric la trup şi la fata, încovoiat, cu mâini disproporționat de 
lungi, cu bot de iepure acoperit de mustață, cu fruntea mică şi vârtejuri 
de păr pe cap, cu ochii saşii, semăna cu ceea ce unul, Lombroso, 
afirmase că este tipul criminalului, teorie pe care noi, marxiştii, am 
combătut-o, fiindcă criminalul este un produs al societății, nu al 
naturii””’. 

Existau, din belşug, si cadre care se remarcau în ochii 
superiorilor prin activitatea plină de zel pe care o depuneau. Vom 
aminti, în acest sens, cazul unui locotenent cu funcția de anchetator de 
la Regiunea Autonomă Maghiară. Acesta era de origine maghiară şi, 
ca profesie, era lăcătuş mecanic. Angajat în Securitate în 1952, la 
vârsta de 22 de ani, tânărul ofițer „şi-a însuşit specificul muncii de 
securitate, a reuşit să facă procese verbale de bună calitate iar în 
anchetă, dacă este necesar, lucrează şi peste program cu dorința de a 
scoate din bandit cât mai multe, astfel au fost deferite o serie de 
elemente dușmănoase anchetate de el Tribunalului Militar care, în 


'5 Jbidem, p. 263. 

' Claudiu Secaşiu, Execufiile sumare din anul 1949 - un studiu de caz, in 
Analele Sighet 7. Anii 1949-1953. Mecanismele terorii, Bucureşti, 1999, p. 
395-396. 

2 Andrei Şerbulescu, Monarhia de drept dialectic A doua versiune a 
memoriilor lui Bellu Silber, Bucureşti, 1990, p. 28. 

majoritatea cazurilor, au fost condamnaţi la câţiva ani de 
închisoare”?! 

În goana de „a obţine rezultate în lupta cu duşmanul de clasă”, 
angajaţii Securităţii nu se sfiau să săvârşească orice abuzuri. În 1956, 
Miron Constantinescu prezenta, într-o şedinţă a Biroului Politic, 
abuzurile la care au fost supuşi angajați ai Comitetului de Stat al 
Planificării condus de către el. Astfel, o angajată din Direcţia de 
Coordonare a Balantelor a fost obligată să devină informatoare dupa 
care i s-a cerut, de către ofițerii de securitate, să se prostitueze pentru a 
obține informaţii de la anumite persoane suspectate. Un alt angajat al 
C.S.P. a fost reținut in Gara de Nord, pe când pleca într-o delegaţie, şi 
forţat să accepte să lucreze ca „agent acoperit pentru Securitate”. 
Securitatea a impus şi angajarea unui număr de funcționari „total 
necorespunzători ca pregătire şi dubioşi din punct de vedere moral şi 
politic” întrucât făceau parte din agentura Securităţii, intervenind în 
acest sens chiar Gheorghiu-Dej”. 

Sentimentul că „munca” pe care o fac ei este de o deosebită 
importanţă şi că aparţin unei caste cu drepturi speciale devenise atât de 
puternic încât au apărut tendinţe de nesocotire a ordinelor venite pe 
linie de partid şi de sfidare a activiştilor de partid. Astfel, directorul 
regionalei M.A.I. Arad i-a replicat deschis şefului Secției 
Administrative a P.M.R., care îl convocase la o şedinţă: „mie, primul 
secretar nu poate să-mi dea ordine!”™*. În altă împrejurare, ofițerii de 
securitate, vorbind despre conducerea de partid, au afirmat „astăzi 
sunt, mâine nu sunt!””. Pentru a pune capăt acestei tendinţe 
periculoase, care punea sub semnul întrebării omnipotenta partidului, 
au fost luate o serie de măsuri pentru a-i readuce pe ofiţerii de 
securitate la ascultare. In 17 iulie 1954 a avut loc o şedinţă comună cu 
primii secretari ai Comitetelor Regionale de Partid, conducerea 
Ministerului Afacerilor Interne, directori regionali M.A.I. şi şefi de 
Secţii ale C.C. al P.M.R. Aici a fost comunicată Hotărârea C.C. al 
P.M.R. privind îmbunătăţirea muncii de partid în MAL şi 
intensificarea controlului activităţii din M.A.I. de către organizaţiile 
de partid. Punctul 7 al acestei hotărâri preciza clar că primul secretar 


21 A MLL, fond D.M.R.U., nr. inv. 7360, dosar nr. 5, f. 29-30. 

A N.LC., fond C.C.al P.C.R. - Cancelarie, dosar nr. 32/1956, f. 3-4. 
3 Ibidem. 

# Idem, dosar nr. 83/1954, f. 51. 

5 Idem, dosar nr. 32/1956, f. 4. 

de partid regional poate să cunoască întreaga activitate a organelor 
M.A.I. din regiune“. În ciuda unor astfel de hotărâri ale partidului, 
comportamentul ofiţerilor de securitate nu a suferit modificări 
sensibile astfel că, în 1956, Nicolae Ceauşescu constata: „Securitatea 
este un cal närävas care nu a fost bine cälärit!”??. 

Acelaşi sentiment de privilegiați ai regimului îi făcea pe multi 
dintre ofiţeri să dorească să se infrupte din toate „plăcerile interzise”, 
rezervate nomenclaturii şi gradelor superioare. Alexandru Drăghici 
relata în1954: „s-au întâmplat cazuri când ducându-mă la o regiune, 
un lucrător de securitate ridică problema că comandantul (sic!) nu are 
o atitudine binevoitoare față de ei, nu are poziţie caldă. In general, 
problema căldurii din partea unor elemente care o revendică este 
foarte frecventă la elementele înapoiate. Dar când l-am întrebat despre 
ce căldură este vorba, mi-a răspuns foarte deschis că, de exemplu, 
comandantul pleacă la vânătoare şi «nu ne ia şi pe noi» sau alte lucruri 
de acest soi”%. 

Pentru a ajunge ofiţer de securitate in anii '50 trebuiau 
îndeplinite câteva condiţii. Esenţial era devotamentul fata de triumful 
cauzei comuniste. Acest devotament trebuia să se fi manifestat deja 
„în focul bătăliilor de clasă” din anii 1944-1947 sau, si mai bine, încă 
din anii ilegalitatii. Se adăugau apoi o „origine socială sănătoasă” şi 
„ura fata de duşmanul de clasă”. Cu alte cuvinte, erau preferate 
persoanele provenind din rândul muncitorilor (mai ales necalificaţi) şi 
ai ţăranilor săraci care nu dădeau semne de compătimire faţă de 
„burghezo-moşierimea asupritoare” şi care executau, fără şovăire, cele 
mai aberante ordine ale şefilor. Un alt element deloc de neglijat era 
ataşamentul şi dragostea manifestată fata de „marele popor sovietic 
eliberator” şi de ,märeata patrie a socialismului, U.R.S.S.”. Acest 
ataşament era socotit în epocă drept o veritabilă „piatră de încercare” 
pentru orice bun ofiţer de securitate. 


°° Idem, dosar nr. 83/1954, f. 59: „Şeful Direcţiei Regionale M.A.I. este 
obligat să informeze pe primul secretar al comitetului regional de partid, 
despre întreaga activitate a organelor M.A.I. din regiune. Şefii organelor 
raionale ale M.A.I. vor informa personal şi sistematic pe primii secretari ai 
comitetelor raionale ale partidului despre manifestările şi acţiunile 
duşmanului de clasă, precum şi despre problemele care necesită intervenţia 
organelor de partid”. 

27 Idem, dosar nr. 32/1956, f. 6. 

28 Idem, dosar nr. 83/1954, f. 57. 

Ca urmare a criteriilor de selectionare şi promovare a cadrelor 
din aparatul de Securitate, reflectate în datele statistice realizate de 
serviciul de cadre din M.A.I. şi în mărturiile contemporanilor, 
considerăm că putem să prezentăm prototipul ofițerului de securitate 
de la jumătatea deceniului şase. Acesta era o persoană tânără, cel mai 
adesea până în treizeci de ani, cu origine muncitorească sau 
țărănească”. Pregătirea generală şi profesională era de un nivel foarte 
scăzut dar era compensată de un grad mare de obedienta fata de şefi si 
o încredere oarbă în protecția pe care o oferă instituția şi partidul, 
chiar pentru cele mai grosolane încălcări ale legii. Studiile serioase 
erau înlocuite prin simulacre de „cursuri de securitate”, şcoli şi 
„universități” serale de partid care asigurau o îndoctrinare eficientă a 
unor minți rudimentare, înăbuşind orice urmă de spirit critic si de 
gândire raţională. Viaţa personală a acestora era, de multe ori, o 
adevărată ruină datorită deselor schimbări de domiciliu, relaţiilor 
extraconjugale (aşa numitele „abateri de la morala proletară”) şi, cel 
mai adesea, datorită alcoolismului cronic căruia îi cădeau pradă 
numeroşi ofiţeri. Neîmplinirile vieţii private se reflectau adesea in 
munca de securitate ducând la o sporire a sălbăticiei şi violenței 
angajaţilor. 

Cei mai multi dintre ofiţeri erau (sau erau pe cale de a deveni) 
membri de partid. Calitatea de membru de partid asigura un plus de 
invulnerabilitate în faţa legilor şi, în acelaşi timp, o serioasă rampă de 
lansare în cariera profesională. Cu cât vechimea în partid era mai mare 
cu atât sporeau şansele de promovare iar dorinţa de parvenire era, de 


* Gh. Gheorghiu-Dej afirma într-o şedinţă din 1952: „Trebuie să promovăm 
cadre tinere. În Germania Democrată în organele lor marea majoritate sunt 
elemente tinere. Tânărul, sigur, nu are experienţa unui vârstnic, rafinamentul, 
dar are să fie pe un nivel de cultură mai înalt decât vârstnicii noştri şi în 
condiții fizice şi intelectuale mai bune. Deci, să prevedem în sistemul 
diferitelor şcoli, pe linia statului, elemente de origine socială sănătoasă, 
elemente echilibrate (...), care învaţă bine, şi să-i primim candidați pentru 
diferite compartimente la Ministerul de Interne, chiar dacă este tânăr. (...) Şi 
organele de răspundere să aibă unul-doi loctiitori care să înveţe. Aşa se cresc 
oamenii. (...) Cu atât mai mult cu cât avem marele noroc să avem sfătuitori şi 
aici iarăşi trebuie să atrag atenţia despre necesitatea de a folosi consilierii 
astfel încât să realizăm, şi pe linia cadrelor, adevărate cadre pregătite. În jurul 
tovarăşilor ar trebui cei mai buni, elemente tinere, să înveţe, să predea 
anumite lecții” - idem, dosar nr. 77/1952, f. 22-23. 

asemenea, o caracteristică a angajatului Securităţii. O altă trăsătură 
definitorie considerăm că era brutalitatea şi lipsa oricăror sentimente 
de compasiune față de semeni. Lipsa de pregătire pentru lucrul în 
domeniul informativ era suplinită prin răspândirea terorii fără nici un 
discernământ aplicând proverbul care spune că „frica păzeşte 
bostănăria”. Teroarea avea un caracter profilactic în concepția 
Securităţii, urmărindu-se sădirea ei în mintea fiecărui român astfel 
încât până şi apariţia ideii de rezistență să devină imposibilă. Nu 
trebuie neglijată convingerea sinceră a ofițerilor că reprezintă un corp 
de elită, indispensabil partidului şi, ca urmare, le este asigurată 
protecţia şi recunoştinţa din partea acestuia. 

Tot acest cumul de trăsături a dus la conturarea în mentalul 
colectiv al românilor a unei imagini extrem de negative a 
„securistului” şi a dat naştere la puternice resentimente. Ura fata de 
comunism era împletită strâns cu ura fata de „câinii de pază” ai 
regimului, văzuţi ca o categorie aparte de privilegiați. Din păcate, 
primii ani de funcționare ai Securității pot fi comparati cu cei şapte ani 
din viaţa fiecărei persoane umane. Deprinderile şi moravurile căpătate 
în această perioadă s-au reflectat în activitatea acestei instituţii până la 
dispariția ei, în ciuda tentativelor repetate de a instaura „legalitatea 
socialistă” şi în ciuda eforturilor făcute în ultimii ani de o serie de foşti 
angajaţi de a ne convinge că, din deceniul şapte, lucrurile s-au 
schimbat, intrând pe un făgaş de normalitate. Această afirmaţie este un 
nonsens întrucât într-un regim politic bazat pe îngrădirea drepturilor şi 
libertăţilor fundamentale ale omului un serviciu de informaţii nu putea 
sfârşi decât prin a deveni o odioasă poliţie politică. 

Clara COSMINEANU 


Trupele de securitate in 1968. 
Organizare, structura 
si zone de responsabilitate 


Comunicarea de față se ocupă de un moment din existența 
trupelor de securitate, care se situează, temporal, mult dupa data 
înființării lor. Acesta este motivul pentru care am considerat necesar 
un scurt istoric al modificărilor intervenite în structura acestor trupe. 

La 30 august 1948 intra în vigoare decretul prin care era 
înființată Securitatea Statului, iar în decembrie acelaşi an efectivele 
acesteia numărau 65.443 oameni!, conform documentelor conţinute de 
Arhiva Ministerului de Interne. 

Prin decretul nr. 110 din 23 ianuarie 1949 erau înființate 
Trupele de securitate, care făceau parte integrantă din MAL, 
depinzând din toate punctele de vedere de acest minister”. Articolul 2 
al documentului preciza că M.A.I. exercita autoritatea sa asupra 
Trupelor de securitate prin Secretariatul General pentru Trupe’, 
urmând ca toate unitățile Trupelor de securitate să formeze 
Comandamentul Trupelor de Securitate. 

La 24 martie 1949, Secretariatul General pentru Trupele M.A.I. 
îşi schimba denumirea şi devenea Comandamentul Trupelor M.A.I. În 
cadrul acestuia din urmă intrau: Comandamentul Trupelor de 
Securitate (C.T.S.), Direcţia A.L.A. (Apărarea Locală Antiaeriană), 
Comandamentul (Direcţia) P.C.I., Direcţia Penitenciare şi Trupele de 
Grăniceri. C.T.S. avea în subordine următoarele unităţi luptătoare: 
Regimentul de Securitate Bucureşti, Batalionul de Securitate Gărzi 
Bucureşti, 11 batalioane de securitate intervenţie, dislocate în teritoriu, 
17 centre de instrucţie dintre care, ulterior, unele s-au transformat în 


' A.MLL, fond Direcţia Secretariat-juridică, dosar nr. II/B/4, f. 25-41. 
? Ibidem. 
> A.MR., rola AS2-97, cadrul 0384. 

batalioane de intervenţie“. În decembrie 1952 efectivele trebuiau să 
atingă un număr de 123.268 oameni de la 65.443 cât aveau în 1948. 

Misiunile încredințate trupelor de securitate, în această fază, 
constau în acţiuni pentru capturarea şi neutralizarea elementelor 
înarmate aflate în ţară, descoperirea şi capturarea elementelor cu 
misiuni diversioniste, asigurarea ordinii şi liniştii publice împotriva 
forțelor “contrarevolutionare”, paza şi apărarea unor obiective şi căi 
de comunicaţii”. 

La 29 septembrie 1949, datorită situaţiei dificile în care se găsea 
noua putere, când tot mai multe grupuri înarmate îşi manifestau fatis 
ostilitatea, au fost înființate Brigăzile de securitate, aflate în 
subordinea Comandamentului Trupelor de Securitate€. 

Următoarea modificare, la nivel organizatoric, a survenit 
inl951, când a fost desființat Comandamentul Trupelor M.A.I., iar 
Brigada Pază Întreprinderi şi Brigada Securitate Comunicaţii au trecut 
în subordinea Comandamentului Trupelor de Securitate. În plus este 
constituit acum şi Regimentul 1 pază Canal. Aceste trei noi unităţi au 
extins caracterul trupelor de securitate şi la acţiuni de pază, nu doar la 
cele de intervenție. Situaţia dificilă existentă în acel moment, a impus 
desființarea unor mari unităţi şi unităţi, precum: Comandamentul 
Brigăzii Comunicaţii, batalioanele de securitate comunicaţii: 
Bucureşti, laşi, Oraşul Stalin, Cluj, Timişoara, Craiova şi Sibiu; 
Comandamentul Brigăzii Pază Întreprinderi şi batalioanele Oraşul 
Stalin, Cluj, Timişoara, Petroşani, Compania Pază Întreprinderi 
Bacau’. 

La sfârşitul anului 1952 acţiunile de forţă împotriva regimului 
comunist au luat amploare, determinând astfel noi măsuri de 
organizare. Ministerul Afacerilor Interne a fost împărțit în două 
ministere: Ministerul Securităţii Statului şi Ministerul Afacerilor 
Interne. Miniştrii au fost numiţi, la M.S.S. gl. It. Alexandru Drăghici, 
iar la M.A.L gl. mr. Pavel Stefan. În cadrul M.S.S. a luat ființă 
Comandamentul Trupelor M.S.S., iar mai multe unităţi au trecut de la 
M.ALL la M.S.S.*. 


* GL. bg. (r) Mihalache D. Vasile, gl. bg. (r) Suciu P. loan, Istoria 
jandarmeriei române, Ed. Sylvi, Bucuresti, 2000, p. 264. 

° Ibidem, p. 265. 

° Ibidem, p. 265. 

7 Decizia ministerială nr. 186 din 15 aprilie 1951. 

* Gl. bg. (r) Mihalache D. Vasile, gl. bg. (r) Suciu P. Ioan, op. cit., p. 270. 

In anul 1954 au fost suspendate, din motive financiare, lucrarile 
Canalului Dunăre - Marea Neagră, iar Regimentul Pază Canal a fost 
desfiinţat, luându-i locul Batalionul 15 Pază Constanţa (U.M. 0835). 

În anul 1956 intervine o nouă modificare în structura trupelor de 
securitate, ministrul afacerilor interne, Alexandru Drăghici, dispune 
înființarea a încă patru batalioane de securitate, dislocate în 
garnizoanele de la: Târgu Ocna, Tăşnad, Drăgășani şi Timişoara. În 
urma acestei modificări, efectivele totale ale trupelor de securitate 
creşteau cu 3.886 oameni dintre care 300 de ofiţeri, 204 de sergenti 
reangajati, 3.338 de militari în termen şi 44 de angajaţi civili”. 

Trupele de pază erau organizate pe 5 regimente de pază, 2 
batalioane independente şi o companie independentă. Aceste unități 
asigurau paza la: 17 obiective ale Ministerului Poştelor şi 
Telecomunicatiilor, 5 obiective ale Ministerului Industriei Chimiei, 14 
obiective ale Ministerului Industriei Metalurgiei şi Construcţii de 
Maşini, 12 obiective la Direcţia generală a rezervelor de stat, 203 
obiective ale Ministerului Căilor Ferate, 1 obiectiv la Academia 
R.P.R., 1 obiectiv la Ministerul Culturii, 1 obiectiv la Preşedinţia 
Consiliului de Miniştri şi o serie de obiective ale M.A.I. "°. 

La 30 ianuarie 1958 Direcţia Generală a Trupelor M.A.I. îşi 
schimbă denumirea în Comandamentul Trupelor de Grăniceri şi 
Securitate!!. 

În 1958 trupele de securitate au fost reorganizate pe un regiment 
de securitate şi opt batalioane de securitate independente, denumite 
după oraşele de reşedinţă: 

Batalionul de Securitate Bucureşti, 

Batalionul 23 Securitate Oraşul Stalin, 

Batalionul 75 Securitate Botoşani, 

Batalionul 37 Securitate Floreşti (Cluj), 

Batalionul 48 Securitate Satu Mare, 

Batalionul 50 Securitate Orăştie, 

Batalionul 64 Securitate Timişoara, 

Batalionul 52 Securitate Drăgăşani, 

Batalionul 16 Securitate Tecuci. 


? Ibidem, p. 272. 
1 Ibidem, p. 275. 
'! Ibidem, p. 275. 

În 1960 sunt luate noi măsuri, batalioanele de securitate Satu 
Mare, Floreşti, Orăştie, Timişoara, Drăgăşani, Oraşul Stalin, Tecuci şi 
Botoşani au fost desfiinţate, iar alte unități au fost contopite. Tot acum 
s-a înființat Direcţia Trupelor de Pază Obiective”. 

Anul 1964 face ca M.A.I. să poată dispune de mai multe trupe, 
căci deţinuţii politici sunt eliberați prin decretul Consiliului de Stat, 
ceea ce duce la o nouă organizare. Din trupele disponibile sunt 
constituite alte şase batalioane: două în Bucureşti şi câte unul la 
Constanţa, Oradea, Braşov şi Bacău. 

Aceasta este perioada în care creşte influența organelor de 
partid, activitatea principală a trupelor de securitate constând în 
îndeplinirea unor sarcini economice. Un decret şi o hotărâre a 
Consiliului de Miniştrii din 1967 reorganizează trupele M.A.I. în trupe 
de securitate şi trupe de pază, integrate în structuri diferite 5. 


Ca structură socială, în rândurile ofiţerilor superiori predomina 
originea mic-burgheză, în cele ale ofiţerilor inferiori cea mic-burgheză 
sau cu părinți țărani mijlocaşi şi săraci, iar subofiterii aveau, majoritar, 
“origine sănătoasă”. Această structură reflecta puterea de pătrundere 
a doctrinei comuniste în societatea românească interbelică. În 20 de 
ani de existență (legală şi ilegală), aceasta n-a reuşit să atragă un 
segment însemnat din rândul ofiţerilor superiori, capabil să formeze 
nucleul armatei şi securităţii comuniste. 

În anul 1949 efectivele au crescut cu 41% la ofițeri şi 6% la 
subofiteri fata de 1948. Promovările masive din şcoli au început din 
1949 pentru ca la 6 martie 1950 să atingă un număr de 1.651 de 
promovați. Noile cadre trebuiau să înlocuiască elementele care 
activaseră sub fostul regim. 

Pregătirea cadrelor M.A.I. se prezenta astfel: din 720 de ofiţeri, 
61 aveau studii superioare, 41 urmau diferite facultăţi, 475 erau 
absolvenţi de liceu cu diplomă de bacalaureat, 43 erau absolvenţi de 
liceu fără diplomă de bacalaureat, 58 urmau liceul, 32 aveau şcoală 
generală, iar 10 urmau şcoala generală. Aceste date sunt valabile 


2 Ibidem, p. 277. 

5 Ibidem, p. 277. 

AMI. Fond Direcţia Secretariat-juridică, dosar nr. II/B/4, f. 25-41. 
'5 Ibidem. 

pentru anul 1967. Documentul preciza ca erau perspective ca in anul 
scolar 1969/70 aproximativ 94% dintre ofițeri puteau absolvi liceul'®. 

În cazul subofiterilor, situația se prezenta astfel: din totalul de 
464 subofiteri, 52 erau absolvenţi de liceu, 31 urmau liceul, 345 aveau 
şcoala generală absolvită, iar 36 (6%) dintre subofiteri aveau sub 7-8 
clase. În schimb, documentul sublinia buna pregătire politică a 
cadrelor, 89% dintre ofiţeri şi 58% dintre subofiteri erau membrii 
P.M.R./PP.C.R.Y. 


Prevederile legilor 24/1968 şi 2/1968, privind noua organizare 
administrativă a teritoriului României, au determinat modificări la 
nivelul batalioanelor de securitate şi al zonelor lor de responsabilitate. 
O mai bună repartizare a trupelor de securitate s-a dovedit necesară în 
timpul vizitei preşedintelui Franţei, Charles de Gaulle (mai 1968), 
când deplasările acestuia prin tara au impus mari manevre trupelor de 
securitate, iar zone din tara au rămas neacoperite. 

Printre misiunile trupelor de securitate în 1968, în timp de pace, 
se numărau: cooperarea cu organele Consiliului Securităţii Statului, cu 
unități ale M.A.I. şi M.F.A. pentru apărarea diverselor puncte de 
interes stabilite şi pentru asigurarea securităţii conducerii superioare a 
partidului. În timp de război, aceste trupe erau destinate să 
îndeplinească misiuni specifice (acţiuni împotriva elementelor de 
cercetare şi diversiune, participarea la restabilirea ordinii în localități 
etc.) şi misiuni de luptă alături de forțele armate, pe teren accidentat, 
pentru apărarea defileurilor, punctelor obligatorii de trecere şi a altor 
obiective de importanță deosebită 5. 

Organizarea trupelor de securitate, la sfârşitul anului 1967, lăsa 
de dorit în privinţa îndeplinirii acestor misiuni, cauza fiind numărul 
redus de unități şi de efective. La începutul anului 1968 existau 
suprafeţe mari din teritoriul țării neacoperite cu trupe de securitate in 
care intervenția, la nevoie, se putea efectua greoi şi cu întârziere: 
nordul Moldovei (laşi, Neamţ, Botoşani, Suceava), nordul şi centrul 
Ardealului (Satu Mare, Maramureş, Sălaj, Cluj, Bistriţa Năsăud, 


18 A.C.N.J., fond Comandamentul National al Jandarmeriei (C.N.J.), Secţia 
secretariat şi relaţii publice, Raport privind activitatea trupelor de pază pe 
anul 1967, f. 4-5. 

7 Ibidem. 

15 A.C.N.J., fond C.N.J., Secţia secretariat şi relaţii publice, dosar nr. 19 
bis/1968, f. 3. 

Mures, Harghita), Banatul (Arad, Timis, Caras-Severin) precum si 
partea de vest a Munteniei (Dâmboviţa, Arges, Teleorman) '*. 

Alături de problema efectivelor şi a zonelor de responsabilitate, 
exista şi problema armamentului, a tehnicii de luptă, a mijloacelor de 
transport şi a legăturilor care nu corespundeau cerinţelor. Unitatilor de 
securitate le lipseau mijloace puternice de luptă antitanc, mijloace 
antiaeriene, aparatură de transmisiuni, transportoare blindate etc. Cu 
logistica aflată în uz, unitățile abia puteau face fata misiunilor de pace, 
în caz de război situaţia ar fi fost dezastruoasă. 

La sfârşitul anului 1967 existau nouă batalioane de securitate şi 
un batalion destinat pentru apărarea unor obiective speciale (sedii ale 
conducerii superioare etc.)”. Efectivele trupelor de securitate numărau 
7.887 oameni, dintre care 475 ofiţeri, 280 subofiteri, 7.061 militari in 
termen şi 71 angajați civili. Se poate constata cu uşurinţă scăderea 
importanţei trupelor de securitate de la înființare când numărau 65.443 
oameni tinzând spre 123.268 de oameni şi cei 7.887 oameni pe care îi 
aveau în 1967. Aceste diferențe se pot explica prin “evoluţia” 
regimului comunist în cei 20 de ani de existenţă, în plus mişcările de 
rezistență clandestine fuseseră anihilate, deținuți politici nu mai 
existau (cel puţin oficial), lagărele de muncă de asemeni. În ciuda 
acestor “evoluţii”, obiectivele trupelor de securitate rămâneau tot 
foarte multe comparativ cu efectivele lor. Din acest motiv existau 
foarte multe cereri din partea cadrelor superioare pentru încadrarea şi 
formarea a cât mai multor oameni. Astfel se explică propunerea 
Consiliului Securităţii Statului, din septembrie 1968, privind 
înființarea a încă cinci batalioane de securitate cu un efectiv total de 
200 ofițeri, 120 subofiteri, 3.000 militari în termen şi 30 de angajaţi 
civili. Aprobarea acestei propuneri ar fi dus la mărirea efectivelor 
trupelor de securitate la 11.237 oameni dintre care 675 ofițeri, 400 
subofiteri, 10.061 militari în termen si 101 angajaţi civili”. 

Posturile necesare pentru constituirea a încă cinci batalioane de 
securitate s-ar fi putut realiza prin suplimentarea efectivelor de pace 
ale trupelor de securitate şi diminuarea corespunzătoare a efectivelor 
de mobilizare prevăzute în Hotărârea Consiliului de Miniştri numărul 


1 Jbidem. 
20 Jbidem, f. 1. 
21 Jbidem, f. 6. 

745/1968. În acest mod efectivele Consiliului Securităţii Statului, la 
pace şi la mobilizare, nu se modificau. 

Materialele, tehnica de luptă şi mijloacele necesare dotării 
unităților ce urmau a fi înființate se asigurau din stocul intangibil. 
Cheltuielile necesare pentru întreținerea efectivelor, precum şi fondul 
de salarii corespunzător până la finele anului în curs (1967), care se 
estimau la cca 6.800 lei, s-ar fi asigurat din planul financiar al 
Consiliului Securităţii Statului pe anul 1968, prin virări de credite de 
la o poziţie de plan la alta. Pentru anii următori cheltuielile, care se 
ridicau anual la cca 37.900 lei, se asigurau prin reducerea planului de 
dotare la mobilizare şi prin prevederi de plan corespunzătoare”. 

Efectivele de ofițeri şi subofiteri s-ar fi realizat partial prin 
redistribuirea cadrelor active existente în trupele de securitate şi prin 
reactivarea unor cadre din rezerva Consiliului Securităţii Statului. 
Cazarea noilor efective urma să se facă în cazărmi care nu erau 
folosite de unităţi active, aflate în administrarea Consiliului Securităţii 
Statului, M.A.I., M.F.A. sau a altor ministere. 


În 1957 trupele de securitate erau structurate într-un regiment şi 
opt batalioane de securitate denumite după oraşul de reşedinţă, după 
cum am prezentat anterior. Informaţiile insuficiente pe care le avem 
deocamdată nu ne permit să prezentăm şi zonele de responsabilitate 
ale acestor unități. 

În decurs de mai puţin de zece ani, titulatura acestor batalioane 
s-a modificat complet. În 1967 existau acelaşi număr de unităţi, însă 
structura lor era următoarea: 

Batalionul 1 şi 5 securitate București, care avea ca zonă de 
responsabilitate oraşul Bucureşti şi judeţele Teleorman şi Ilfov, 

Batalionul 9 securitate Bucureşti - zonă de responsabilitate: 
judeţele Argeş, Dâmboviţa, Prahova şi Buzău, 

Batalionul 13 securitate Bacău - zonă de responsabilitate: 
judeţele Iaşi, Botoşani, Suceava, Neamţ şi Bistriţa-Năsăud, 

Batalionul 17 securitate Braşov - zonă de responsabilitate: 
judeţele Braşov, Covasna, Harghita, Mureş şi Sibiu, 

Batalionul 21 securitate Constanţa - zonă de responsabilitate: 
judeţele Constanta, Tulcea, Brăila şi Ialomiţa, 


2 Jbidem. 

Batalionul 29 securitate Drăgăşani - zonă de responsabilitate: 
judeţele Vâlcea, Olt, Gorj, Mehedinţi şi Dolj, 

Batalionul 31 securitate Oradea - zonă de responsabilitate: 
judeţele Cluj, Maramureş, Satu Mare, zona Crişana şi Sălajul 

Batalionul 35 securitate Orăştie - zonă de responsabilitate: 
judeţele Arad, Timiş, Caraş-Severin, Hunedoara şi Alba, 

Batalionul 47 securitate Tecuci - zonă de responsabilitate: 
județele Bacău, Vaslui, Vrancea si Galaţi”. 

Această structură nu era adecvată situaţiei practice, căci trupele 
de securitate care îndeplineau misiuni de luptă în timp de pace, 
necesitau o structură apropiată celei de război pentru a le spori 
operativitatea. Din acest motiv Consiliul Securităţii Statului cerea 
aprobarea partidului pentru înființarea a încă 5 batalioane de 
securitate. Aprobarea acestei propuneri ar fi dus la o mai bună 
distribuire a zonelor de responsabilitate, care ar fi fost mai mici, deci 
mai uşor de supravegheat. În plus propunerea mai viza şi mutarea 
batalioanelor de securitate Bacău şi Drăgăşani din actualele resedinte, 
în localităţile Suceava şi Craiova, în scopul dispunerii lor mai central 
în cadrul zonelor de responsabilitate”. Se mai dorea înființarea 
Brigăzii de securitate Bucureşti din unitățile de securitate existente în 
Capitală”. 

În urma aprobării acestei propuneri (la 27 septembrie 1968)”°, 
structura trupelor de securitate conţinea 13 batalioane de securitate. 
Doar două batalioane mai aveau ca zonă de responsabilitate patru 
judeţe, nouă aveau în subordine câte trei judeţe, iar două batalioane 
răspundeau de două judeţe. Acestea erau: 

Brigada de securitate Bucureşti avea ca zonă de responsabilitate 
municipiul Bucureşti, judeţele Ilfov, Dâmboviţa, Prahova şi Buzău, 

Batalionul 10 Securitate Argeş - zonă de responsabilitate: 
judeţele Argeş, Teleorman şi Olt, 

Batalionul 12 Securitate Timiş - zonă de responsabilitate: 
judeţele Timiş, Caraş-Severin şi Mehedinţi, 

Batalionul 13 Securitate Suceava - zonă de responsabilitate: 
judeţele Suceava, Botoşani şi laşi, 


* Ibidem, f. 24 (anexa nr. 3). 
4 Ibidem, f. 6. 

°> Ibidem. 

°° Ibidem, f. 42 (anexa nr. 1). 

Batalionul 16 Securitate Harghita - zona de responsabilitate: 
judetele Harghita, Neamt si Bacau, 

Batalionul 17 Securitate Brasov - zona de responsabilitate: 
judetele Brasov, Covasna si Sibiu, 

Batalionul 20 Securitate Cluj - zona de responsabilitate: judetele 
Cluj şi Mureş, 

Batalionul 21 Securitate Constanţa - zonă de responsabilitate: 
judeţele Constanta, Tulcea, Brăila şi Ialomita, 

Batalionul 26 Securitate Maramureş - zonă de responsabilitate: 
judeţele Maramureş, Satu-Mare şi Bistriţa-Năsăud, 

Batalionul 29 Securitate Drăgăşani - zonă de responsabilitate: 
judeţele Dolj, Gorj şi Vâlcea, 

Batalionul 31 Securitate Oradea - zonă de responsabilitate: 
judeţele Bihor, Arad şi Sălaj, 

Batalionul 35 Securitate Orăştie - zonă de responsabilitate: 
judeţele Hunedoara şi Alba, 

Batalionul 47 Securitate Tecuci - zonă de responsabilitate: 
judeţele Vaslui, Galaţi şi Vrancea”. 

Distribuţia zonelor de responsabilitate a ţinut cont de 
particularitatile terenului fiecărui judeţ, ale localităţilor şi obiectivelor 
de pe raza lor. S-au avut în vedere şi căile de comunicaţie pentru o 
deplasare rapidă de la reşedinţa judeţului la obiectivul în cauză. 
Fiecare batalion trebuia să inspecteze terenul care îi era destinat. 
Comandanții batalioanelor aveau obligaţia să se prezinte organelor 
superioare de partid pentru o bună cooperare. 

Organizarea trupelor de securitate a mai suferit modificări şi 
după anul 1968, în scopul unei cât mai bune adaptări la condițiile 
socio-politice. Cert este că s-a dorit şi s-a reuşit ca aceste trupe să 
servească drept instrumente puterii comuniste, ele având sarcina să 
anihileze orice rezistență cât de mică. Repartizarea trupelor de 
securitate pe teren nu lăsa nici o portitä pentru o acţiune serioasă, deşi 
de multe ori nici nu era posibilă pentru că aceste acţiuni nici n-au fost 
încercate măcar, şi aceasta datorită mitului conform căruia Securitatea 
era peste tot. 


27 Jbidem, £. 44. 

Florin MAGHIAR 
Adi-Alexandru CRACIUN 


Legalitatea Securitatii 


În cele ce urmează vom încerca să subliniem, o dată in plus, 
faptul că împărţirea puterilor în stat este un lucru necesar pentru 
stabilirea stării de legalitate şi că statul totalitar nu poate fi decât unul 
al terorii, putând să se susțină numai prin consistenţa artificială şi 
fragilă a unor legi alcătuite după bunul plac al guvernantilor şi aplicate 
prin intermediul unui sistem la fel de bolnav de putere ca şi cei ale 
căror interese le slujeşte. Modelul analizat este acela al statului român 
comunist, „apărat” informativ şi contrainformativ de aparatul care 
avea să capete numele popular de “Securitate”, nume care a exercitat 
cea mai eficientă teroare pe parcursul istoriei recente a României. 
Pentru cetățeanul român obişnuit, “Securitatea” reprezenta o veritabilă 
gaură neagră de putere care acționa eficient şi prompt ori de câte ori o 
voce se ridica pentru a cere drepturi sau, mai grav, libertate. 

Faptul că Securitatea a abuzat de puterea care îi fusese conferită 
nu este un secret şi nu era nici în perioada guvernării comuniste. Nu 
aceasta este starea de legalitate pe care dorim să o punem în discuţie ci 
tocmai fundamentele legislative care au introdus şi au menţinut 
controlul abuziv şi teroarea sistematică a statului român asupra 
propriilor săi cetăţeni. 

În continuare vom face o scurtă incursiune în cadrul legislativ 
aplicabil de-a lungul perioadei guvernării comuniste în România. 

Deşi Constitutiile României din 1948, 1952 şi 1965 prevedeau o 
serie de drepturi şi libertăți fundamentale ale omului cum ar fi: 
egalitatea în fata legii, libertatea conştiinţei şi a religiei, libertatea 
individuală, inviolabilitatea domiciliului, secretul corespondenței, în 
realitate acestea erau pură propagandă deoarece pentru consolidarea 
puterii totalitar-comuniste a fost creată în 1948 Securitatea Poporului 
care reprezenta “braţul înarmat al partidului” (aşa cum era numită într- 
o directivă internă a Securităţii). Securitatea, cu toate modificările de 

structură care au survenit de la reorganizarea ei din 1948 şi până in 
1989, a fost conceputa ca o institutie cu rol preponderent represiv, 
care a lovit in orice opozant potential, imaginar sau declarat ca atare, 
abuzând, aşadar, de prerogativele sale sub motivul asigurării 
siguranței naţionale. Legalitatea era în fapt reprezentată de o 
sistematică încălcare a libertăţilor şi drepturilor fundamentale ale 
omului şi, implicit, de încălcarea legii supreme a țării, Constituţia. 

Securitatea a făcut poliţie politică în măsura în care, dat fiind 
cadrul legislativ românesc in perioada 1945-1989, aliniat la 
convențiile internationale în materie de drept (şi aici facem referire în 
primul rând la Declarația Universală a Drepturilor Omului - 
D.U.D.O.) a procedat sistematic la încălcarea unor drepturi funda- 
mentale ale cetăţeanului stipulate nu în primul rând în D.U.D.O., ci în 
chiar constitutiile României valabile în perioadele respective. 

Teza noastră este aceea că, deşi apărea ca o instituţie legal 
creată, având drept însărcinare nobilul tel al apărării țării, Securitatea a 
funcţionat în afara legalităţii, ținând cont de faptul că activitatea ei 
încălca grav o lege organică a ţării care era tocmai Constituţia. Doar 
autoamăgirea, ignoranta sau intenţia manipulării opiniei publice îl pot 
face pe un fost lucrător al Securităţii să spună că şi-a făcut numai 
datoria. Chiar dacă directivele, ordonantele, hotărârile Consiliului de 
Miniştri sau documentele interne care reglementau activitatea 
Securităţii puteau să dea o aparenţă de legalitate şi chiar necesitate 
acțiunilor acesteia, aceste legi erau în mod logic (şi conform 
principiilor de bază ale dreptului) nule, atât timp cât, subordonate fiind 
Constituției, veneau în contradicție cu aceasta. Date fiind aceste 
ipoteze se impune cu necesitate concluzia faptului că, dacă în 
România acelor vremuri nu exista un haos legislativ atunci, în mod 
cert, exista domnia bunului plac. În mod teoretic, putea fi inventată 
peste noapte orice lege care să primească eticheta de „siguranță 
națională” pentru a acoperi orice abuz înfăptuit. lar aceste lucruri nu 
s-au oprit numai la nivelul teoretic. 

Vom prezenta în continuare, pe scurt, articole selectate din 
constitutiile României din anii 1948, 1952, 1965 care cuprindeau 
drepturi şi libertăţi fundamentale ale cetățeanului. 

Constituţia din 1948, care a fost adoptată pe fondul desființării 
monarhiei şi al proclamării republicii populare, prevede în cadrul 
Titlului III - denumit „Drepturile şi îndatoririle fundamentale ale 
cetățenilor” - următoarele principii: 

- principiul egalității in drepturi a tuturor cetățenilor, fara 
deosebire de sex, naţionalitate etc. (art. 16, Titlul IID; 

- dreptul la libertatea individuală a cetăţenilor (art. 28, Titlul 
IT); 

- garantarea secretului corespondenţei (art. 33, Titlul IID); 

De asemenea, în cadrul Titlului VII se garantează dreptul de 
apărare în fata tuturor instanţelor (art. 92). 

În schimb, art. 96 spune că „Parchetul veghează îndeosebi la 
urmărirea şi pedepsirea crimelor împotriva ordinei şi libertăţilor 
democratice...”. 

Articolele din Titlul III nu mai necesită, credem, nici un 
comentariu suplimentar. Vom comenta succint art. 96, Titlul VII, 
referitor la atribuţiile Parchetului în perioada instaurării comunismului 
în România. 

Deşi, într-o societate democratică, menirea Parchetului şi a 
instanțelor de judecată, în general, este aceea de a da dreptul fiecărui 
cetățean de a-şi expune liber probele, plecând, în orice situaţie, de la 
prezumția de nevinovăție, Securitatea îşi vedea consolidată puterea 
incluzând sub controlul său administrativ şi Parchetul, instituţie prin 
intermediul căreia reuşea să dea acţiunilor sale o conotaţie legală. Este 
foarte important să observăm accentuarea activităţii principale a 
Parchetului (,...vegheazä îndeosebi la urmărirea şi pedepsirea 
crimelor împotriva ordinei şi libertăţilor democratice...”, care se 
confundă cu acţiunile represive ale Securităţii, de asemenea, rolul de 
acuzator în acest proces al „duşmanilor poporului” este jucat tot de 
către Securitate, care se instituie în rolul de procuror. Din această 
structură abuzivă dispare, în consecință, prezumția de nevinovăție, 
garantarea dreptului de apărare în faţa oricărei instanţe ca să nu mai 
punem la socoteală faptul că sunt încălcate principiile fundamentale de 
structurare ale instituţiilor dreptului. 

În cadrul acestui ridicol proces, condus după reguli strict 
arbitrare, apar şi cei care aveau să poarte numele de „asesori 
populari”. Chiar dacă nu au legătură directă cu activitatea Securității, 
această aşa-zisă instituţie vine să sublinieze grotescul situaţiei deja 
create, cu atât mai mult cu cât asesorilor li se acorda acelaşi statut 
personal ca şi magistratului specializat. Introducerea asesorilor 
populari la nivelul tuturor instanţelor de judecată (inclusiv Tribunalul 
Suprem) în primii ani ai puterii totalitare denotă şi neîncrederea în 
magistrații de carieră. 

Pentru a face mai clara institutionalizarea abuzului în tânăra 
republică, vom cita articolul 17, litera e) din capitolul al II-lea al 
Constituţiei din 1952: “Statul român democrat-popular - stat unitar, 
suveran şi independent: ... asigură securitatea internă a cetăţenilor, 
face inofensivi şi reprimă duşmanii poporului ...”. 

Pe de o parte, acest articol este cât se poate de clar în ceea ce 
priveşte declararea intentiilor sale. Pe de altă parte, nimeni nu poate 
ştii exact ce anume înseamnă celebra sintagmă “duşmanii poporului” 
din textul Constituţiei amintite. Iar în al treilea rând, oricine îşi poate 
da seama, chiar şi fără a fi specialist, câtă lipsă de rigoare şi, de aici, 
cât pericol la adresa stării de legalitate se regăseşte în acest soi de 
formulare. Nu este cazul nici să mai amintim cine se ocupa de 
demascarea “duşmanilor poporului”. 

Revenind la Constituţia din 1952, ne retin atenţia câteva articole 
reprezentative pentru discrepanta dintre starea de drept şi starea de 
fapt existente la acea dată în România. 

Articolul 84 garantează libertatea de conştiinţă pentru toți 
cetăţenii Republicii Populare Române. 

Articolul 85: “În conformitate cu interesele celor ce muncesc şi 
în vederea întăririi regimului de democraţie populară, cetăţenilor 
Republicii Populare Române li se garantează prin lege: 

a) libertatea cuvântului; 

b) libertatea presei; 

c) libertatea întrunirilor şi a meetingurilor; 

d) libertatea cortegiilor şi a demonstrațiilor de stradă. 

Aceste drepturi sunt asigurate punându-se la dispoziţia maselor 
muncitoare şi organizațiilor lor tipografiile, depozitele de hârtie, 
clădirile, străzile, mijloacele de comunicaţii şi alte condiţii materiale 
necesare exercitării acestor drepturi.” 

Articolul 87: “Cetăţenilor Republicii Populare Române le este 
garantată inviolabilitatea persoanei. 

Nimeni nu poate fi arestat decât pe baza hotărârii tribunalului 
sau a procurorului conform prevederilor legii.” 

Articolul 88: “Inviolabilitatea domiciliului cetăţenilor şi secretul 
corespondenţei sunt ocrotite prin lege.” 

Ca şi predecesoarea ei, Constituţia din 1952 se incapataneaza să 
repete neobosită aceleaşi principii pe care, cu aceeaşi nonşalanţă, 
statul, prin instituţiile sale “abilitate”, urma să le încalce cu 
consecvență. 

Nu putem sa nu observam faptul ca prin articolul 85 se ofera cu 
generozitate “maselor muncitoare” toate cele trebuincioase exprimării 
libere, printre acestea aflându-se şi străzile. 

Cât despre inviolabilitatea persoanei, a domiciliului sau a 
corespondenței, practica studierii dosarelor fostei Securitäti ne 
dovedeşte cărei stări de legalitate aparțineau, aproape în întregime, 
acțiunile Securității. 

Persuasivi în elaborarea legii fundamentale a ţării, foştii 
conducători reveneau cu insistenţă în 1965 asupra aceloraşi principii 
statuate prin articole ale Constituţiei, arătând modul în care 
democrația populară înțelegea să asigure drepturi şi libertăţi 
cetățenilor Republicii Socialiste România, de aceasta dată. Ei sunt, 
liberi, în general, atât doar că “...libertatea cuvântului, presei, 
întrunirilor, mitingurilor şi demonstrațiilor nu pot fi folosite în scopuri 
potrivnice orânduirii socialiste şi intereselor celor ce muncesc”. 

Articolul 88 al Constituţiei din 1952, referitor la inviolabilitatea 
domiciliului şi secretul corespondenţei, apare în 1965 uşor modificat: 
pe lângă secretul corespondenţei mai apare şi cel al convorbirilor 
telefonice. Adică o muncă în plus pentru Securitate (art. 32 şi 33 ale 
Constituţiei din 1965). 

Din succinta analizare a Constituţiilor României dintre anii 
1948-1989 se desprinde o primă concluzie intermediară: cadrul 
legislativ general (cel putin în ceea ce priveşte capitolul de drepturi si 
îndatoriri ale cetăţenilor) era pur demagogic; legea avea un caracter 
pur formal, iar condiţiile aplicabilitatii ei făceau ca aşa-zisele libertăţi 
garantate să nu existe în mod practic. 

O altă concluzie intermediară survine din analiza comparată a 
unor articole ale aceleiaşi constituţii, analiză din care reiese 
autocontradictia în cazul temelor care puteau ridica probleme de ordin 
ideologic. O constituţie care se contrazice flagrant de la un articol la 
altul nu poate prezenta, credem, o bază legislativă tocmai solidă. În 
acest sens putem cita un exemplu elocvent din cadrul Constituţiei din 
1948: 

Art. 6, alin. 2, Titlul II: “Prin lege se vor stabili modalităţile de 
trecere în proprietatea Statului a bunurilor enumerate în alineatul, 
precedent (n.n. - bogăţiile de orice natură ale subsolului, zăcămintele 
miniere, pădurile, apele, izvoarele de energie naturală, căile de 
comunicație ferate, rutiere etc.), care, la data intrării în vigoare a 
prezentei Constituţii, se aflau în mâini particulare”. 


105 


Acest articol este in deplina contradictie cu un alt articol din 
acelaşi titlu, anume articolul 8, care spune că “Proprietatea particulară 
şi dreptul la moştenire sunt cunoscute şi garantate prin lege”. 

La fel de elocvente, credem, sunt şi exemplele deja prezentate 
legate de libertăţile individuale. Condiţiile sub care aceste libertăţi se 
pot înfăptui fac, de fapt, libertăţile inexistente. 

Această inconsistenta legislativă oferea, de fapt, un foarte larg 
câmp de manevră Securităţii. 

În ceea ce priveşte Codul Penal din 1948, cu modificările care i 
s-au adus până la 20 mai 1955, se remarcă transformarea acestuia în 
instrument al politicii de reprimare a persoanelor periculoase pentru 
regimul totalitar comunist. Pe baza acestei legi s-au instrumentat 
foarte multe procese politice. Este suficient să menţionăm faptul că în 
Capitolul III există o secțiune specială (Secţiunea II) referitoare la 
pedepsele politice. 

În continuare vom cita pe larg si vom comenta art. 1 al Codului 
Penal amintit: 

“Legea penală are drept scop apărarea Republicii Populare 
Romine şi a ordinei sale de drept împotriva faptelor periculoase pentru 
societate, prin aplicarea măsurilor de apărare socială față de 
persoanele care săvîrşesc asemenea fapte. 

Sînt periculoase pentru societate în înțelesul alineatului 
precedent, orice acţiuni sau omisiuni care aduc atingere structurii 
economice, sociale, sau politice, ori siguranței R.P.R., sau tulbură 
ordinea de drept statornicită de popor în frunte cu clasa muncitoare. 

Faptele considerate ca periculoase pentru societate pot fi 
pedepsite şi atunci cînd nu sînt anume prevăzute de lege ca infracțiuni, 
temeiul şi limitele responsabilități determinîndu-se in acest caz 
potrivit dispoziţiilor prescrise de lege pentru acţiunile asemănătoare”. 

O privire atentă se impune la analizarea alineatului 3 al 
articolului citat, introdus prin decretul 187/1949, decret care permite 
încălcarea gravă a principiului legalității. Extrapolarea prin analogie a 
pedepselor şi asupra faptelor neprevăzute de lege reprezintă un 
exemplu al modului în care era înţeleasă legea de către o putere care o 
aplica după bunul ei plac. 

La fel ca şi în cazul constitutiilor, nici în Codul Penal din 1948 
nu lipsesc specificările grotesti, cum ar fi cea de la art. 48, alin. 5: 
„Intelectualii condamnaţi, afară de cei condamnaţi la muncă silnică şi 
temniţă grea, sînt intrebuintati la lucrări potrivit cu aptitudinile lor”. 

Nu este atât de frapant faptul ca intelectualii sunt “întrebuintati”, cat 
situația creată prin însăşi existența unui articol de Cod Penal, special 
pentru intelectuali. Dacă nici o atare situaţie nu face dovada existenţei 
poliției politice, toate argumentările sunt de prisos căci, pentru ce 
altceva ar putea fi condamnaţi intelectualii decât pentru libertatea 
conştiinţei garantată prin Constituție? 

Cum se explică principiul egalității în fata legii atunci când 
cetăţenii sunt împărțiți în non-intelectuali şi intelectuali? 

Pentru a nu încheia pe un ton retoric, trebuie să amintim faptul 
că aici am prezentat o mică parte a legilor României comuniste. În 
timp, la fel ca şi activitatea Securităţii, de fapt, legile au fost cizelate şi 
aspectul de legalitate mai bine cosmetizat. 

În concluzie, trebuie spus că Securitatea a fost parte integrantă a 
unui sistem delirant şi, după cum au fost elaborate legile fundamentale 
ale României în perioada 1948-1989, pare să fi fost chiar integratoare 
a sistemului, atât timp cât acesta nu putea exista fără ea şi toate legile 
îi lăsau breşe mai mult sau mai puţin explicite. 

Mai mult decât atât, Securitatea nu ar fi putut exista dacă nu ar 
fi existat oamenii care să lucreze pentru ea, atât în sistemul legislativ 
cât şi în acțiunile operative propriu-zise. Securitatea a devenit, astfel, 
garantul legilor elaborate de sine, pentru sine, într-un cerc vicios al 
terorii exercitate în scopul păstrării puterii. 

George ENACHE 
Adrian Nicolae PETCU 


Biserica Ortodoxa Romana 
şi 
Securitatea 
Note de lectură 


În introducerea la ediţia română a cărţii sale Religie şi 
naționalism), Olivier Gillet sublinia importanța deschiderii arhivelor 
Securităţii pentru istoria Bisericii Ortodoxe Române, după 1945, 
conştient fiind că numai documentele oficiale sunt insuficiente. Într- 
adevăr utilizarea numai a literaturii oficiale (legi, decrete, periodice 
ale Bisericii) nu oferă decât o imagine incompletă a acţiunii Bisericii 
şi a preoţilor ortodocşi în cei 50 de ani de comunism. Este bine 
cunoscut faptul cât de puţin reale sunt afirmaţiile din aceste 
documente, care ascund cu consecvență conflictele cronice ale epocii. 
Spre exemplu unirea Bisericii Greco-Catolice din 1948 a avut cu totul 
alte conotaţii şi semnificaţii decât cele prezentate de propagandă. 
Distanţa este uriaşă şi de aceea exerciţiul hermeneutic trebuie să fie 
extrem de atent. Cartea lui Gillet conturează o imagine sumbră a 
Bisericii Ortodoxe Române, cea de colaboratoare fidelă a regimului 
comunist, asistând nici mai mult nici mai puţin la o comunizare a 
acesteia. El încearcă să demonstreze, dincolo de colaborationismul 
individual al unor ierarhi, o slăbiciune structurală a Bisericii 
Ortodoxe, incapabilă de transformări şi de promovarea valorilor 
democratice. 

Dosarele Securităţii aduc o perspectivă nouă asupra acestui 
aspect. Ele confirmă anumite aspecte afirmate de Gillet, pe altele însă 


' O. Gillet, Religion et nationalism: l’ideologie de l'Eglise ortodoxe 
roumaine sous le regne communiste, ed. Universite de Bruxelles, 1997; vezi 
şi ed. în lb. română apărută la Ed. Compania, în 2001. 

le contrazice. Într-o asemenea problemă delicată, in care există şi 
ingerinte politice şi conflicte vechi interreligioase, credem că se poate 
trage o concluzie numai printr-o cercetare exhaustivă a documentelor 
privitoare la această chestiune. De asemenea, trebuie stabilite faptele 
şi adevărata lor dimensiune, pe baza unor serii convingătoare de 
documente, şi nu pe baza unei simple informaţii găsite într-un colt de 
pagină. 

Restrângându-ne strict la activitatea Securităţii asupra Bisericii 
Ortodoxe Române, remarcăm că s-au întreprins permanent, cu toate 
mijloacele posibile (agentură, filaj, tehnică operativă) presiuni asupra 
principalelor instituţii ale Bisericii. Nu le-am consultat, dar sunt 
menționate clar în alte parti: dosarele de obiectiv Patriarhia Română, 
Institutele Teologice din Bucureşti şi Sibiu, dosare de mănăstiri 
(Viforâta). Acestea există în mod cert şi firesc este ca toate instituţiile 
bisericeşti să fi constituit obiective de urmărire ale fostei Securităţii. 
Numeroase alte cazuri de urmărire al preoţilor apar în diferite dosare 
ce privesc diferite mişcări de rezistență armată, în dosarele referitoare 
la colectivizare, în cele privitoare la partidele politice. Aceste cazuri ar 
putea fi interpretate ca o urmărire care nu viza persoana preotului în 
calitatea lui de slujitor al altarului, ci de persoană publică implicat în 
viata socială, care nu angaja instituţia bisericească. Ori aceste dosare 
de obiectiv demonstrează limpede că instituţia în sine era considerată 
un pericol potenţial în orice clipă şi de aceea supravegherea trebuia să 
fie continuă”. Toţi înalții ierarhi, începând cu Patriarhul, aveau dosare 
de urmărire, cu un material extrem de complex. Am avut ocazia să 
cercetăm un asemenea caz compus din 8 volume masive. Am constat 
că este imposibilă stabilirea unei concluzii definitive, fără parcurgerea 
întregului material. Pe parcursul lecturii am întâlnit nenumărate 
răsturnări spectaculoase de situaţii, când se putea contura imaginea 
unei colaborator obedient sau a unui duşman periculos al statului. 
Citarea fragmentară ar favoriza o poziție sau alta. Efortul istoricului în 


? Conform unei note informative din 15 aprilie 1960, iată ce spunea arhiereul, 
pensionat de comunişti, Pavel Serpe (prorectorul Centrului de îndrumări 
misionare Curtea de Argeş) într-o discuţie cu informatorul: ,,... conducerea 
țării se dă urât la preoți. Ei sunt arestaţi fără motive, şi anume sunt arestați 
cei mai buni predicatori, slujitori, cei mai morali oameni, pe motiv că sunt: 
chiaburi, mistici, «foşti legionari», că au camuflat aur, arme etc. şi câte alte 
asemenea motive (...)” (A.C.N.S.A.S., fond informativ, dosar nr. 709, vol. II, 
f. 93). 

acest caz a fost să stabilească exact dimensiunea reală a activităţii 
respectivului ierarh, valoarea ei pentru binele Bisericii Ortodoxe 
Române, gradul de periculozitate pe care îl prezenta în mod real 
pentru statul comunist şi în ochii Securităţii. A rezultat o imagine 
extrem de complexă care sfidează interpretările simpliste. 

Studiile recente ale lui Cristian Troncotă, Constantin Aioanei, 
Vasile Cristian, bazate pe documente din fondul „D” al Arhivelor 
S.R.L, şi stenogramele Biroului Politic al C.C. al P.C.R. arată 
obiectivele urmărite de către partid fata de B.O.R., obiective care 
trebuiau să fie atinse în lipsa unei colaborări ale ierarhilor Bisericii de 
către Securitate, prin măsuri de forță. Obiectivul partidului comunist a 
fost crearea unei Biserici obediente care să nu iasă din cuvântul său, 
ori acest lucru nu s-a întâmplat. Primii ani ai regimului comunist, când 
partidul era încă în căutare de colaboratori a trebuit şi el să facă 
compromisuri acceptând în funcţiile înalte bisericeşti persoane fără o 
atitudine comunistă clară. Mai ales că foarte multi prelați ortodocşi 
erau de părere că instalarea sistemului comunist este temporară?. 
Aceştia au fost permanent banuiti că s-ar putea îndepărta de politica 
partidului şi de aceea s-a căutat după aceea, în mod sistematic, să fie 
aduse în funcție de conducere persoane cât mai sigure. Cazul cel mai 
elocvent, menţionat în documente, este cel al tentativei de înlocuire al 
Patriarhului Justinian, devenit incomod prin atitudinile sale, cu 
mitropolitul Justin al Moldovei, calificat de unii preoți ca politruc’, iar 
acest plan putea constitui şi o diversiune pusă la cale de Securitate. 
Cel putin pentru anii '50-'60, când vechii ierarhi mai sunt încă în 
funcţie aceştia au fost permanent banuiti, pe bună dreptate, de intenţia 
de depărtare de comunişti. 


3 Vezi declaraţia din [1949-1950], dată de informatorul „„Salcâm ” despre 
părerea episcopului locotenent al Dunării de Jos: ,, (...) Episcopul Antim Nica, 
ne propovaduieste că regimu[l] de astăzi este trecător, credința va învinge, 
comuniştii sunt trădătorii ţării, noi preoţii să fim la datorie. Anglo- 
americanii ne vor salva de haosul comunist” (Ibidem, dosar nr. 701, vol. II, f. 
329, 346) sau, la predarea patrimoniului fostei episcopii de Huşi, desfiinţată 
de puterea comunistă, la 28 februarie 1949, episcopul Grigorie Leu era de 
părere că: „până după Paşti se vor produce schimbări în tara şi străinătate, 
care poate nu va mai fi nevoie de a preda inventarul” (Ibidem, f. 171). 

* A.M.J., fond penal, dosar nr. 113.668, vol. VI, f. 416-416v (Declaraţie a lui 
Sandu Tudor, aflat în puşcărie şi luată de un informator, din data de 3 iulie 
1958). 

În acest scop, încă din 1945 s-a făcut o atentă verificare a 
ierarhilor şi potenţialilor candidaţi la episcopie care ar fi putut conveni 
puterii comuniste, iar prin prezentarea unui referat de către autoritățile 
de stat în şedinţa sinodului permanent al B.O.R. din data de 26 mai 
1946, s-a început trecerea la pensie a unor ierarhi pe motiv de boală 
sau datorită faptului că nu erau „corespunzători cerințelor impuse de 
noul ritm al vremii”?. Există zvonuri colportate, mai ales de emigrație, 
că unii ierarhi reticenti (Grigore Leu“ sau Irineu Mihălcescu”) ar fi 
fost asasinați de către organele de represiune. Deocamdată nu există 
un document cert în această privinţă, fiind o lacună care trebuie 
neapărat completată. Alţi ierarhi au fost mentinuti în funcție (Nicolae 
Bălan), dar nu este obligatoriu ca aceştia să fi semnat pactul cu 
diavolul. Din documentele studiate rezultă situaţii diverse, unii fiind 
pur şi simplu tolerati, alţii într-adevăr apropiindu-se de partidul 
comunist, cu anumite rezerve, în cazul altora încercându-se 
compromiterea lor. Securitatea, în acea perioadă, a strâns toate 
informaţiile posibile care ar fi putut sluji compromiterii unor ierarhi. 
De aceea, aproape nu există dosar de ierarh care să nu conţină şi 


> Apud N. Hurjui, Episcopul Grigorie Leu. Omul şi fapta (teză de doctorat 
susținută la Facultatea de Teologie Ortodoxă, Universitatea Bucureşti), 
Bucureşti, 1999, p. 249. 

° După aplicarea decretului din 4 august 1948 care privea laicizarea 
învățământului românesc, reacţiile nu au întârziat să apară. Astfel, Grigorie 
Leu, episcopul de Huşi, a ţinut în judeţul Fălciu (astăzi jud. Vaslui) o şedinţă 
regională cu preoții din patru judeţe şi le-au spus că, dacă în şcoli s-au 
suspendat orele de religie, acestea să fie predate de preoţi în biserică. Li s-a 
cerut preoților să meargă din casă în casă şi să ceară părinţilor copiilor de 
până la 18 ani să-şi lase copiii la biserică pentru a primi învățătura 
bisericească (L. Grigorescu, Politica de laicizare a slujitorilor Bisericii şi a 
credincioşilor, în Analele Sighet, vol. VII, Bucureşti, Fundaţia Academia 
Civică, 2000, p. 103); acelaşi episcop a înfruntat ordinele partidului de 
detronare a sa şi desființare a scaunului de Huşi, pentru ca în cele din urmă să 
se resemneze cu inevitabila aplicare a voinţei comuniste, în speranța unei 
căderi apropiate a sistemului (A.C.N.S.A.S., fond informativ, dosar nr. 701, 
vol. II, f. 171; Magazin Istoric, an XXVIII, nr. 7, iulie 1994); se pare că acest 
ierarh a fost otrăvit cu arsenic, murind astfel la 1 martie 1949, potrivit 
analizelor preliminare efectuate de medicul Valentina Leu la data de 2 martie 
1949 (apud N. Hurjui, op. cit., p. 288-293). 

7 Ibidem, propus în şedinţa sinodului permanent al B.O.R. din 26 mai 1946, 
alături de P.S. Lucian Triteanul al Romanului şi P.S. Cosma Petrovici. 

diverse note privitoare la atitudinea morală a acestora. Însă de cele 
mai multe ori nu era confirmată, deci, dacă şi Securitatea care urmărea 
cu obstinatie această pistă a renunţat in cele din urmă, constituie o 
dovadă credem clară că în acel caz informaţia nu se confirma. O temă 
ca homosexualitatea preoților era o mină de aur pentru scopurile 
Securităţii pe care o utiliza într-un scop precis, de compromitere, fie 
pentru atragere la colaborare, fie pentru obligarea părăsirii funcției. 
Însă, în nici un caz nu se poate stabili dacă nu ai în faţă toate 
documentele dosarului, o cauzalitate între opţiunile morale ale 
preotului şi relaţia sa cu Statul şi Securitatea. O altă acuzaţie era aceea 
de a fi legionari toţi preoţii sau cei care se aflau în mediile teologice, 
care erau fie arestaţi, fie urmăriţis. 

Se constată de asemenea o diferență în abordarea de către 
Securitate a cazurilor catolic şi ortodox, deoarece cele preconizate de 
către partid pentru cele două culte erau diferite; în cazul Bisericii 
Ortodoxe Române se dorea păstrarea acesteia în anumite limite, pe 
când în cazul catolicilor considerați periculoşi datorită relaţiei cu Papa 
şi în fata refuzului de a se rupe de acesta, s-a trecut la acţiuni de 
reprimare totală. 

Astfel, ierarhii ortodocşi sunt urmăriţi timp îndelungat, eventual 
pentru a se strânge materiale compromițătoare privitoare la trecutul 
lor. Asupra lor se exercită o presiune constantă şi sistematică ca un fel 
de ham ale cărui häturi le tinea Securitatea. În general se evitau 
răsturnările spectaculoase, toate măsurile de represiune desfăşurându- 
se în taină, prin acţiuni care de obicei nu ajungeau la urechile 
publicului. Totuşi în anumite cazuri, pe care le-am întâlnit, au existat 
ierarhi care erau urmăriți special pentru a fi demascati, însă cunoscând 
aceste lucruri ei au evitat să-şi manifeste în mod deschis ostilitatea. 


* „Eşti legionar pentru că esti teolog si fiind teolog eşti anticomunist, iar a fi 
anticomunist înseamnă a fi legionar ”, astfel i se spunea profesorului Teodor 
M. Popescu, de la Facultatea de Teologie, în timpul anchetei, deşi nu era 
preot, şi mai ales că avusese o poziţie antilegionară clară în perioada 
interbelică şi după (Bibl. Sf. Sinod, ms. nr. 116, Ing. Vasile M. Popescu, 
Teodor M. Popescu, patriot, teolog, istoric, profesor şi pedagog. Viaţa şi 
opera, Bucureşti, 1984, f. 228; în continuare Viaţa... Autorul acestei lucrări 
este fratele profesorului şi a fost făcută din însemnările acestuia, după ce a 
ieşit din închisoare). În penitenciarul Aiud acesta avea să fie considerat tot 
legionar, deşi la proces nu i se găsise această vină (A.M.J., fond penal, dosar 
nr. 39.238, vol. I, f. 9v-10v; vol. III, f. 1-1v). 

Mărturii orale, confirmate de cele scrise, arată că sistemul de 
informaţii în cadrul Bisericii Ortodoxe Române era atât de bine pus la 
punct, încât Securitatea afla în scurt timp orice conspirație. Faima 
neagră a Securităţii se pare că era cea mai eficientă metodă de 
descurajare. 

În cazul ierarhilor catolici, principalul cap de acuzaţie a fost 
punerea în slujba intereselor imperialismului, al celui de trădare prin 
spionaj în favoarea Vaticanului”, iar măsurile luate împotriva lor au 
fost integrate codului penal, având loc procese larg mediatizate. 

De asemenea, în acelaşi dosar consultat de noi rezultă un 
element aparent paradoxal, acela că rezistența Bisericii Ortodoxe 
Române a fost adeseori mai radicală decât cea catolică, însă pedepsele 
au fost diferite, aceasta ţinând, credem noi, de sprijinul care se 
bucurau cele două Biserici. Biserica Catolică din România, care avea 


” După denuntarea concordatului cu Vaticanul, de către statul român (17 iulie 
1948), preluarea şcolilor catolice de către stat şi reducerea scaunelor 
episcopale de la 6 la 2 (18 septembrie 1948), Vaticanul a protestat fata de 
atitudinea luată de conducerea R.P.R. în privinţa Bisericii romano-catolice. 
Ca atare în şedinţele secretariatului C.C. al P.M.R. (după 20 octombrie 1948) 
s-a luat în discuţie problema catolică, punându-se în vedere chiar ruperea 
relațiilor diplomatice. Astfel, Ana Pauker propunea ca : “să găsim elementele 
pentru a rupe relaţiile cu Papa pe baza unor infracțiuni de drept comun pe 
care popii catolici le săvârşesc - trafic de valută ” (L. Grigorescu, op. cit., p. 
105-109), precizându-se că agentura romano-catolică este folosită de 
cercurile imperialiste anglo-americane, iar ca măsuri, printre altele, s-au 
propus: „crearea unei mişcări opozitioniste în sânul Bisericii catolice, 
izolarea vârfurilor catolicismului dusmänos regimului nostru prin 
demascarea imoralitatii lor, a infracțiunilor de drept comun săvârşite si a 
legăturilor trădătoare existente cu cercurile imperialiste străine care îi susțin 
moral şi material” (Ibidem). În şedinţa secretariatului C.C. al P.M.R. din 20 
octombrie 1948 s-a răspuns Vaticanului în termeni foarte duri, acuzându-l că 
este agentură a imperialismului anglo-american care doreşte să provoace 
statul şi poporul român (/bidem); aceeaşi acuzaţie este surprinsă şi în 
corespondența dintre diplomatul francez Wladimir d’Ormesson, fost 
ambasador la Vatican şi cardinalul Eugene Tisserant, secretar al Congregaţiei 
Bisericii Orientale, întreținută între 1946-1956 (S. Guinle-Lorinet, Bisericile 
din România în anii cincizeci, văzute de Vatican, în Memoria, revista 
gândirii arestate, nr. 34 (1/2001), p. 62-69); relevant este cazul lui Ioan 
Scheffler, episcop romano-catolic de Satu-Mare, care în 1952, împreună cu 
alti preoți, era acuzat de „activitate de spionaj desfăşurată în favoarea 
Vaticanului” (A.M.J., fond penal, dosar nr. 18.340, vol. III, f. 368-372). 

în spatele ei un miliard de credincioşi din toată lumea şi o logistică 
impresionantă, era considerată periculoasă, pentru acțiuni mărunte 
dându-se pedepse grele. Biserica Ortodoxă Română, Biserică 
naţională izolată şi neluată în seamă de Occidentul catolic, nu avea 
acelaşi impact şi de aceea problemele se rezolvau la un nivel mai de 
compromis. Faptul că unii sunt martiri, iar alții nu (ne referim la 
ierarhie, pentru că în cazul preoților simpli majoritatea zdrobitoare o 
formează preoţii ortodocşi), era programat de puterea exterioară 
(partidul), care a distribuit fiecăruia rolurile pe care le dorea. În cazul 
catolic trebuie menţionat că ierarhii din România au sperat foarte mult 
în sprijinul papei, de aceea, în primii trei ani, aceştia s-au manifestat 
foarte radical. Lipsa acestui ajutor i-a determinat şi pe ei să fie mult 
mai reţinuţi. După anii '50 atitudinea tuturor cultelor din România este 
practic aceeaşi fata de statul comunist. 

Obiectivul Securităţii era menţinerea B.O.R. în cadrele trasate 
de partid, în acest scop făcându-se o atentă supraveghere a acesteia, 
după cum s-a văzut. În momentul în care situaţia operativă depäsea 
acest cadru, erau luate măsuri de represiune. De asemenea se luau şi 
măsuri de represiune cu scop preventiv pentru a descuraja din faşă o 
eventuală acţiune ostilă. Aceasta consta în avertizări în Securitate, în 
urmăriri deschise, în lansarea de zvonuri că ar fi colaborator al 
Securităţii, pentru a-l îndepărta de anturaj (este foarte interesant că din 
dosare rezultă că sunt informatori cine nu te aşteptai, iar unora care le 
mersese vestea că au colaborat cu Securitatea când nu au fost de fapt 
informatori - şi aceasta fiind o politică a organelor de represiune, 
extrem de eficientă, iar multe din zvonurile vehiculate azi în presă, 
fiind ecouri târzii ale acţiunii acesteia). 

Când situaţia se considera ieşită de sub control se acţiona în 
forță, prin arestări şi condamnări masive exercitate asupra diverselor 
grupuri „dizidente”. Decretul 410/1959 a însemnat o represiune 
generalizată asupra B.O.R. şi care avea drept scop o epurare a acesteia 
de toate elementele considerate duşmănoase. Se poate spune că 1959 
reprezintă momentul adevărului în ceea ce priveşte raporturile reale 
Stat - Biserică. Dosarele de urmărire ne prezintă antecedentele acestui 
eveniment care datează de cel putin 4 ani înainte. O urmărire 
sistematică au convins organele de Securitate că reprezentanții B.O.R. 
eludau în mod sistematic directivele partidului, încercând să înființeze 
centre de rezistenţă. Sinteza acestor fapte a fost înaintată ministrului 


114 


de interne Alexandru Drăghici, care a propus măsuri în consecinta’”, 
Materialele demonstrează că motivele acestei represiuni din 1959 nu 
se datorează evenimentelor din lagărul socialist, ci au un caracter 
intern prin depăşirea periculoasă de către B.O.R. a limitelor impuse de 
Stat şi Securitate. 

În cele ce urmează dorim să inventariem câteva forme de 
rezistenţă ale B.O.R. cu care Securitatea s-a confruntat. Am încercat 
să le clasificăm pe nişte trepte care dau seama de legislaţia de atunci, 
care făcea distincţie netă între manifestările strict religioase şi cele 
care ieşeau din spațiul acesta, rezultând mai multe forme, şi care 
Securitatea le aborda în mod diferit, considerându-le cu grade diferite 
de periculozitate. De aceea, unele din cele mai radicale au avut viata 
scurtă, Securitatea concentrandu-si toate eforturile în direcţia 
distrugerii lor. Altele, la un nivel bazic mai greu de controlat, s-au 
păstrat până în 1989. Acestea sunt: 

- Spiritualitatea ca formă de rezistență; 

- Susținerea mişcării de rezistență armată anticomunistă; 

- Încercări de colaborare a B.O.R. cu diferite culte; 

- Aspecte din rezistenţa ierarhilor ortodocşi. 


10 C. Aioanei, F. Moraru, Biserica Ortodoxă Română în luptă cu „diavolul 
roşu”, în Altarul Banatului, 2001, nr. 1-3, p. 89-99; Cr. Vasile, Autoritățile 
comuniste şi problema mănăstirilor ortodoxe în anii '50, în Analele Sighet. 
Anii 1954-1960. Fluxurile şi refluxurile stalinismului, vol. VIII, Bucureşti, 
Fundaţia Academică Civică, 2000, p. 179-189; este vorba de un referat din 6 
octombrie 1958, semnat de Al. Drăghici, în care se vorbeşte de ,, tolerarea pe 
mai departe a numărului mare de elemente legionare şi reacționare în 
mănăstiri, cât şi menţinerea numărului mare de mănăstiri unde numărul de 
călugări se inmulteste încontinuu cu elemente indoctrinate cu idei 
contrarevolutionare, [si care] prezintă un pericol social” şi, în consecinţă, 
propunea ca: „elementele legionare şi elementele care au avut funcțiuni în 
aparatul de stat burghezo-moşieresc”, care sunt călugări în mănăstiri, 
episcopii, mitropolii şi patriarhie, să fie scoşi din monahism, să li se interzică 
portul hainei călugăreşti şi să nu li se mai permită întoarcerea la mănăstiri; 
desființarea seminariilor monahale şi interzicerea de către călugări şi 
călugăriţe a frecventării cursurilor la Institutul Teologic; pe viitor, intrarea în 
monahism să se facă numai cu avizul imputernicitilor regionali pentru culte; 
interzicerea cu desăvârşire ca pe viitor, să se înfiinţeze mănăstiri sau schituri; 
numărul de mănăstiri fiind prea mare, să fie redus la jumătate; interzicerea 
elementelor tinere în mănăstiri, fixându-se limita de vârstă de la 50 de ani în 
sus (Ibidem). 

Spiritualitatea ca forma de rezistenta 

Una din problemele esentiale ale ideologiei comuniste era 
religia. Un marxist moderat, precum Georg Lukacs afirma distanta 
uriaşă dintre lumea religiei şi lumea construită pe baze filosofico- 
ştiinţifice: "Filosofia şi religia merg pe căi principial opuse în 
constituirea ontologiei”; "Astfel, religia conturează o imagine a lumii 
în cadrul căreia «dorințele nesatisfăcute în viaţa cotidiană, care 
transced existenţa cotidiană a oamenilor, dobândesc perspectiva 
împlinirii într-o altă lume, instituită cu pretenții ontologice». 
Dimpotrivă, ontologia filosofico-stiintifica «Cerceteazä realitatea 
obiectivă pentru a descoperi spațiul de mişcare real al practicii reale 
(de la muncă la eticd)»”''. Doctrina comunistă, construită pe 
fundamentele ştiinţei (de aici numele de socialism ştiinţific) se 
proclamă ca adevărata cunoaştere, singura care instituie o lume reală 
din punct de vedere ontologic, restul lumilor fiind autoiluzii sau 
minciuni acreditate cu bună ştiinţă de o autoritate malefică, similară 
demiurgului cel rău, pe care revoluţia comunistă are dreptul să o 
exorcizeze, arzându-se tot ce este fals şi ambiguu. Tot Lukacs 
consideră că orice demers ontologic îşi are originea în acele grupuri 
sociale a căror sarcină specială este să ofere societății din care fac 
parte o interpretare a lumii. Oferind viziuni radical diferite, în mod 
normal statul comunist şi biserica se exclud”. 

Din această perspectivă pe tot parcursul perioadei comuniste 
între statul comunist şi B.O.R. a existat un antagonism perpetuu, prin 
simplu fapt al afirmării a două viziuni radicale despre lume'’. B.O.R. 


'' Apud S. Antohi, Utopica. Studii asupra imaginarului social, Bucuresti, 
1991, p. 165. 

2 Ibidem. 

5 De remarcat este directiva referitoare la problema religioasă din 
„Directivele de bază ale N.K.V.D.”, din 2 iunie 1947, pentru ţările din orbita 
sovietică. Astfel directiva nr. 34 spunea: ,,7rebuie acordată o atenție 
deosebită bisericilor. Activitatea cultural-educativă trebuie astfel dirijată ca 
să rezulte o antipatie generală împotriva acestora. E necesar să fie puse sub 
observaţie tipografiile bisericeşti, arhivele, conținutul predicilor, cântecelor, 
al educaţiei religioase, dar si cel al ceremoniilor de înmormântare ” (in 
Memoria, revista gândirii arestate, nr. 8, p. 80); după cum se observă nu se 
vorbeşte de desfiinţarea Bisericii, ci de folosirea ei în scopurile urmărite de 
sistemul comunist şi aceasta după experienţa sovietică (desființarea Bisericii 
ruse şi reînfiinţarea ei în 1943). 

şi-a originat discursul în mod consecvent în revelaţia hristică şi nu pe 
materialismul comunist, întâlnirea dintre cele două instituţii venind pe 
tărâmul concret al binelui poporului. Patriarhul Justinian a afirmat 
permanent că credința în Dumnezeu este necesară, dându-i omului 
acea putere de a merge mai departe. Biserica nu aprobă ideologia 
marxistă, dar dacă punerea ei în aplicare poate aduce rezultate 
benefice oamenilor, atunci Biserica tolerează coexistenta *. 

Statul comunist a dorit o colaborare cu B.O.R., dar o colaborare 
absolut specială, în sensul că nu se dorea decât păstrarea unei efigii, a 
unei mumii, prin care să păcălească pe cei care aveau încredere în 
Biserică. Lupta principală, de bază a preoţilor şi ierarhilor ortodocşi a 
fost tocmai păstrarea sâmburelui viu al credinţei. Documentele 
Securităţii arată că şi simpla rugăciune, slujba duminicală, erau văzute 
ca forme de subversiune a puterii comuniste. Deşi prin Constituţie 
libertatea credinței era garantată, „cei prea religioşi” erau atenți 
supravegheați. Prima formă de rezistenţă, cea de zi cu zi, a constat 
într-o exercitare corectă a slujbei religioase şi oferirea unui cuvânt de 
învăţătură adecvat credincioşilor. Cei care nu luau în seamă adăugirile 
formale, neesentiale despre „binele adus de comunism”, puteau 
recepta mesajul lui Hristos care îi îndepărta cel putin în conştiinţă de 
ideologia comunistă. Ori statul comunist avea nevoie de un control 
total şi asupra sufletelor oamenilor. De aceea, foarte multi preoți, care 
nu au făcut altceva decât să se exercite conştiincios misiunea 
preoțească au fost arestaţi, suferind ani grei de închisoare. 

Exemplul cel mai revelant în acest sens este „Rugul Aprins al 
Maicii Domnului”. Ceea ce au făcut Daniil Sandu Tudor, Benedict 
Ghiuş, şi alţii, nu era altceva decât o aplicare a învăţăturii mistice a 
rugăciunii inimii. Această activitate nu avea în mod manifest nici o 
conotație politică, însă Securitatea a interpretat această activitate ca o 
uneltire împotriva statului comunist. Extrem de relevante sunt 
următoarele afirmaţii pe care unul din arestatii în cazul Rugul Aprins 
este obligat să le facă: Rugăciunea inimii "reprezenta forma cea mai 
exagerată a Ortodoxiei, fiind potrivnică şi dăunătoare actualului 
regim, prin aceea că cei ce ajungeau să practice această rugăciune în 
mod corect, trebuia ca tot timpul în afara orelor de somn să repete în 


4 Justinian, patriarhul României, Apostolat social. Pilde şi îndemnuri pentru 
cler, Bucuresti, vol. I, 1948, p. 18; vol. IV, 1952, p. 56; vol. VII, 1962, p. 77; 
vol. X, 1971, p. 82-84. 

gând această rugăciune. Acest lucru ducea la ruperea noastră de regim 
şi chiar de orice activitate în special de cea politică, pentru ca pentru 
început să avem la dispoziție cât mai mult timp liber. În afară de 
aceasta treptat, treptat deveneam nişte fanatici într-ale credinței, fiind 
neapărat siliți să ne retragem la mănăstire. Sandu Tudor ne-a cerut să 
şi propovăduim această rugăciune a inimii în rândul celorlalți studenți, 
lucru pe care eu l-am şi făcut, cum ar fi de exemplu cu Rodica 
Săulescu şi alţii de ale căror nume nu-mi mai reamintesc momentan... 
Aceasta este activitatea duşmănoasă desfăşurată de mine şi celelalte 
elemente împotriva actualului regim în perioada anilor 1955-1956”, 
Această formă de rezistență fie s-a realizat la modul individual, 
aproape instinctiv, al preoţilor care intuiau că totul ar fi fost pierdut 
fără o asemenea activitate, fie a căpătat un caracter organizat, 
sistematic, de organizare de centre de excelenţă spirituală cu rolul de a 
aglutina în jurul lor pe cei care nu credeau în ideologia comunistă. 
Pentru început Sandu Tudor dorea ca la Schitul Crasna de Gorj să 
strângă mai multi intelectuali aplecati spre monahism, cu 
binecuvântarea mitropolitului Firmilian al Olteniei'®. Iniţiativa eşuând, 
s-a continuat cu mişcarea „Rugului Aprins”! cu o largă cuprindere în 


'S A.M.J., fond penal, dosar nr. 113668, vol. IL, f. 217. 

18 Ibidem, vol. I, f. 101-106, Proces Verbal de interogatoriu din 12 martie 
1958, luat lui Alexandru Fageteanu; vezi şi declaraţia din 1 iulie 1958 despre 
Sandu Tudor, dată de un informator în puşcărie (Ibidem, vol. VI, f. 423-426). 
'7 Roman Braga în Procesul Verbal de interogatoriu din 27.07.1958, declară: 
"Activitatea dusă de mine în perioada 1953-1958 este într-adevăr ostilă 
regimului actual, însă nu i-am dat o formă legionară, ci spirituală, adică 
antimaterialistă, urmărind prin ea în Schimb acelaşi scop, adică 
îndepărtarea a cât mai multe elemente şi în special din rândul tineretului 
studios, de regimul actual şi gruparea lor în mănăstiri. 

Această activitate spirituală am dus-o cu scopul intenționat duşmănos la 
adresa regimului actual, activitate care a constat în următoarele: 

Am păstrat in biblioteca mea cărţi cu conţinut dusmänos regimului actual 
cum ar fi de exemplu Destinul omenirii de autorul P. P. Negulescu şi altele, 
pe care am neglijat intenționat să le indepartez, deoarece după concepția 
mea anticomunistă, le-am considerate de «valoare». 

Am scris note, rezumat şi comentarii antimaterialiste cu privire la ideologia 
marxistă şi alte teme... 

În perioada 1953-1958 în mod consecutiv şi cu scop dușmănos regimului 
democrat, am făcut educaţie anticomunistă în rândul tineretului şi în special 
a celui studios, deoarece speram ca astfel reuşind să-i rup de regim şi de 

orizontul monahal românesc (a implicat călugări de la Antim, Rarău, 
Plumbuita,  Căldăruşani, Sihăstria, Putna), experiența de la 
Vladimireşti, mănăstiri precum Viforâta, Tismana, Polovragi '5. 
Rapoartele Securității arată că la mănăstiri era un aflux enorm de 
credincioşi”, fapt de natură să neliniştească autorităţile comuniste si 
care a fost un motiv pentru declanşarea unei represiuni ample prin 
aplicarea decretului 410/1959. Raportul înaintat de Alexandru 


concepțiile sale şi apropiindu-i de mănăstire, aceştia nu vor mai contribui cu 
nimic la menţinerea şi consolidarea acestui regim, fapt ce putea să usureze 
prăbuşirea sa (...); am participat la meditatiile ţinute în anul 1957, vara, de 
către stareţul schitului Sandu Tudor, de la mănăstirea Rarău (Roman Braga 
şi Sandu Tudor au făcut educație antimaterialistă studenţilor Gheorghe 
Văsâi, Radulescu Nicolae si Serban Mironescu - n.n.)” (A.M.J., fond penal, 
dosar nr. 113.668, vol. I, f. 278); Roman Braga fusese condamnat in 1949 
conform sentinței 210 la 5 ani temniță grea şi trei ani degradare civică 
(bidem, f. 261) pentru acuzaţia că ar fi făcut parte dintr-un cuib legionar din 
cadrul Facultăţii de Teologie din Bucureşti. Din sentinţă rezultă că s-a înscris 
în Mişcarea Legionara in 1946, iar activitatea sa „subversivă ” a constat în 
strângerea de ajutoare pentru legionarii închişi şi diferite acțiuni de protest la 
adresa acțiunilor comuniste (redactarea de manifeste contra sărbătoririi zilei 
de 1 mai în sâmbăta Pastelui). A fost eliberat din închisoare în 1953 şi 
rearestat pentru activitatea în „Rugul Aprins”; despre iniţiativa edificării mai 
multor centre de rezistenţă spirituală, de ordin monahal, de către Sandu Tudor 
vezi în procesele verbale de interogatoriu din 30 iunie şi 19 iulie 1958 luate 
lui Roman Braga (/bidem, f. 286-287; 295-296v). 

15 În ceea ce priveşte mănăstirile, în toate documentele studiate se relevă 
preocuparea Securităţii de a controla activitatea acestora, fiind considerate 
unele din cele mai puternice centre de rezistență anticomuniste, prin 
prestigiul lor spiritual şi prin ajutorul care-l ofereau luptătorilor din munţi. În 
adresa Direcţiei a III-a, informaţii interne, către Direcţia a VIII-a, anchete 
penale, din data de 23 iunie 1958, se cere să se scoată de la anchetați 
activitatea contrarevolutionara de la mănăstirile Cernica, Viforâta şi Tismana 
şi rolurile jucate de Athanasie Glatcovschi, starețul mănăstirii Cernica, de 
vicarul patriarhal Antim Nica si de Bartolomeu Anania (bidem, vol. VIII, f. 
191). Cazul Rugul Aprins şi alte anchete ale Securităţii a convins puterea 
comunistă să ia măsuri dure împotriva mănăstirilor, concretizate prin decretul 
410 din 1959. 

1 Vezi nota informativă din 27 octombrie 1951 unde se vorbeşte despre 
numărul imens de credincioşi veniți pentru a se închina la moaştele Sf. 
Dimitrie Basarabov, în zilele de 26-27 octombrie, la catedrala patriarhală 
(A.C.N.S.A.S., fond informativ, dosar nr. 701, vol. III, f. 21). 

Draghici, publicat de catre Constantin Aioanei, este confirmat in 
dosarele de urmărire întocmite de către Securitate. Din ele rezultă ca 
această rezistenţă, inițiată şi înfăptuită în mare parte de preoţii şi 
călugării simpli, era cunoscută şi chiar sprijinită de înalții ierarhi ai 
Bisericii printre care cităm pe patriarhul Justinian, mitropolitul 
Firmilian al Olteniei, pe Antim Nica sau de apropiaţi ai acestora ca 
Bartolomeu Anania”. Un caz ce poate fi citat este cel al cursurilor de 
îndrumare spirituală, care de fapt aveau drept scop o educație în spirit 
marxist a preoţilor. Patriarhul Justinian a dat dispoziţii ca să se insiste 
mai puțin pe partea teoretică, în bună parte marxistă, şi se facă mai 
multe slujbe care nu puteau fi afectate de ideologie. 

Prin urmare orice manifestare religioasă corectă era descurajată 
de organele represive ale statului, Biserica trebuia să lupte zi de zi 
pentru a-şi realiza atribuţiile minime, nemaipunând la socoteală 
aspectele mai delicate, cu tentă politică clară, pe care statul comunist 
nici nu concepea să le scape de sub control. Acest nivel bazic de 
rezistență trebuie apreciat la adevărata lui valoare şi menţionat fiecare 
preot care a încercat să-şi facă datoria, ei fiind eroii mărunți ce au 
întreprins o rezistenţă tenace şi cea mai eficientă în ultimă instanță. De 
la acest nivel se pot analiza formele mai explicite de rezistență 
anticomunistă. 


Susținerea mişcării de rezistenţă armată anticomunistă 

Un alt nivel al rezistenței preoţilor ortodocşi a constat în 
organizarea lor în grupuri de ajutor reciproc care aveau drept scop 
sprijinirea morală şi materială a membrilor lor. Se viza îndeosebi 
ajutorul celor aflaţi în închisoare, iar aceste grupuri au funcționat la 
diferite nivele. Un astfel de caz este cel preoţilor arădeni Ilarion Felea, 
Ageu Ion, Teodor Damian şi alţii, care sprijiniți de episcopul Andrei 
Magieru, organizau întruniri în care discutau viitorul Bisericii şi 


°° Vezi adresa Direcţiei a III-a din M.A.I. către Direcţia regională M.A.I. 
Ploieşti din data de 18 martie 1958, prin care se cereau informaţii despre 
legăturile lui Antim Nica, episcop vicar patriarhal, Bartolomeu Anania 
bibliotecar al Patriarhiei şi „a/te elemente legionare din cadrul Patriarhiei ” 
(se menţionează şi numele lui Nicolae Popoviciu, fost episcop de Oradea, 
pensionat în 1950 la mănăstirea Cheia) cu monahii arestaţi la mănăstirea 
Viforâta (A.C.N.S.A.S., fond informativ, dosar nr. 701, vol. I, f. 175-176), 
relaţii care ni se confirmă şi din alte note informative din această perioadă. 

încercau să ajute familia lui Ageu Jon aflată în închisoare”. La un 
nivel mai înalt patriarhul Justinian a încercat „recuperarea” şi 
ajutorarea preoţilor rămaşi ieşiţi din închisoare”. Alţi preoţi s-au 
apropiat de grupurile de rezistență armată. Celebre cazuri sunt cele al 
lui Gherasim Iscu, stareţul mănăstirii Tismana, care a colaborat cu 
gruparea generalului Ioan Carlaont”; călugării Teodosie Filimon, 
Evghenie Hulea şi preotul Ştefan Marcu, ultimul fiind şi duhovnicul 
fraţilor Paragină”, care au condus rezistența din munţii Vrancei; 
starețul Paulian de la Putna care a cutezat să o ajute pe soţia 
luptătorului anticomunist Constantin Cenuşă, ieromonahul Filaret 
Gămălău de la schitul Rarău care a susținut sistemul de legături şi 
aprovizionare al organizației „Gărzile lui Decebal”; părintele Nicolae 


2 A.M.J., fond penal, dosar nr. 38.408, vol. III, f. 147-168 (Sentința nr. 347 
din 14 martie 1959, dată de Tribunalul Militar Regiunea a 3-a, Cluj). 

2? Într-o notă informativă din 30 iunie 1961 vorbindu-se de numărul mare al 
călugărilor de la Antim (se hotărâse transformarea mănăstirii în parohie) se 
aminteşte şi de un călugăr, eliberat din închisoare: ”(...) a mai făcut acolo 
(patriarhul - n.n.) şi un diacon, om de treabă, dar indezirabil - pe unul 
Mărăcine. Acesta fusese osândit la multi ani de puşcărie, apoi a studiat 
teologia şi patriarhul l-a găsit bun să-l facă diacon în Bucureşti şi încă voia 
să-l pună la catedrală. Toţi au fost surprinşi că pe un om atât de vulnerabil îl 
ia patriarhul în braţe cu aşa elan. Ba vroia să-l facă şi bibliotecar şi secretar 
la «palat», în locul lui [Bartolomeu] Anania şi a lui [Andrei] Scrima” 
(A.C.N.S.A.S., fond informativ, dosar nr. 701, vol. I, f. 274-277). 

# În octombrie-noiembrie 1947 îi cunoaşte pe Radu Ciuceanu si Vlad 
Drăgoescu, intrând astfel în legătură cu Mişcarea Naţională de Rezistență 
care activa în Oltenia. Rolul starețului de la Tismana, după întâlnirea cu Nelu 
Pârvulescu (iunie 1948), era de a găzdui şi de a asigura hrană tuturor celor 
care se prezentau la mănăstire cu parola „R 325”. Punctul de sprijin de la 
Tismana trebuia să asigure, pentru cei din rezistență, şi instalarea unui post de 
radio emisie-receptie care să facă legătura cu anglo-americanii, însă nu s-a 
mai realizat (A.C.N.S.A.S., fond penal, dosar nr. 4, vol. IV, f. 20-22, 164). 

# Ton Paragină, în memoriile sale, Frânturi din viata unui partizan (aceste 
memorii se află la redacția revistei SCARA din Bucureşti şi le-am consultat 
prin bunăvoința d-lui I. Corduneanu), la f. 15, spune: ,, Tot în vara aceea 
(1948 - n.n.), am stabilit două puncte, prin care puteam fi aprovizionati cu 
alimente: schitul Muşunoaiele şi schitul Brazi, respectiv prin stareţul 
Evghenie Hulea şi starețul Teodosie Filimon”, vezi şi A.C.N.S.A.S., fond 
penal, dosar nr. 17, vol. VII, f. 127-133, 242-248; M. Timaru, Lupta de 
rezistență anticomunistă în munții Vrancei, în Analele Sighet, vol. II, 
Bucuresti, Fundaţia Academia Civica, 1995, p. 330-333. 

Donescu din Suici, ucis de securisti pentru ca botezase copilul, nascut 
în pădure, al familiei de luptători Silisteanu din munții Făgăraşului; 
ieromonahul Iosaft de la schitul Pahomie care a susținut grupurile de 
luptători de zona Arnota, fapt care a primejduit chiar fiinţa 
aşezământului monahal amintit”; sau colonelul Gheorghe Arsenescu 
care a primit binecuvântarea în mănăstirea Cetăţuia, din zona 
Câmpulung-Muscel, iar starețul Pimen Bărbieru l-a spijinit moral şi 
material”. Alţi preoţi şi călugări au sprijinit activ cu alimente si 
adăpost membrii acestor mişcări. De altfel mănăstirile erau locul de 
refugiu preferat al tuturor celor urmăriți de Securitate. Dacă erau 
prinşi, călugării erau aspru pedepsiţi. Aşa s-a întâmplat la mănăstirea 
Polovragi unde era ascuns colonelul Iulian Popescu, comandant la 
Odessa, în anii războiului. Fiind descoperit, toţi călugării din 
mănăstire au fost arestaţi”. 


Încercări ale B.O.R. de colaborare cu diferitele culte 

Contrar opiniei încetăţenite că Biserica Ortodoxă Română s-a 
izolat de celelalte culte şi a colaborat cu statul comunist pentru 
eliminarea altor culte, dosarele Securităţii păstrează în paginile lor 
mărturii despre anumite încercări de creare a unei mişcări comune a 
cultelor creştine îndreptată împotriva statului comunist. Am identificat 
deocamdată trei asemenea proiecte: 

1. colaborarea dintre anumiţi ierarhi ortodocşi cu “Mişcarea 
Ecumenică Internaţională” şi „Biserica Protestantă Norvegiană”; 

2. proiectul propus de Visarion Puiu şi de legionarii rezidenți la 
Vatican; 

3. proiectul Benedict Ghiuş de colaborare al ortodocşilor cu 
catolicii. 

Un document referitor la vicarul patriarhal Antim Nica arată 
următoarele: pastorul Richard Wurmbrand, şef al Misiunii Bisericii 
Norvegiene ,,Magne Solheim” a înființat şi organizat în anul 1947 mai 
multe reuniuni interconfesionale care aveau loc la Braşov. La aceste 


°° C. Voicescu, Oameni ai bisericii în rezistența anticomunistă din munţii si 
codrii României, în Analele Sighet, vol. II, Bucureşti, Fundaţia Academia 
Civică, 1995, p. 279-294. 

% C. Aioanei, Cr. Troncotă, Contra „armatei negre a călugărilor si 
călugărițelor ”, în Magazin Istoric, an XXX, 1(346), 1996, p. 3. 

* Proces verbal de interogatoriu din 21 iunie 1958, luat lui Alexandru 
Fageteanu (A.M.J., fond penal, dosar nr. 113.668, vol. I, f. 115-116v). 


122 


reuniuni participau şi preoţii Gâldău Florian (ulterior plecat in Anglia 
unde a ţinut conferințe la Radio Londra), Gagiu Ion, Drăgulescu Toma 
şi episcopul Antim Nica (aflat în 1947 în fruntea eparhiei Dunării de 
Jos, în calitate de locotenent). Durata acestor întruniri era de două 
săptămâni zi la zi consecutiv şi au avut loc două asemenea serii'5. Mai 
lămuritoare sunt notele făcute de ofiţeri de Securitate în „planul de 
acțiune informativă Antim Nica”: „ceea ce este mai important din 
activitatea lui, după 23 august, este faptul că s-a stabilit informativ că 
Antim Nica a făcut parte din grupul de clerici ortodocşi români care 
erau în legătură cu organizația religioasă «Mişcarea ecumenică 
internațională» demascată ca oficină de spionaj a serviciului secret 
american. Antim Nica era unul dintre conducătorii clericilor români 
care era în legătură cu această mişcare. 

De asemenea, s-a mai stabilit că Antim Nica era în foarte bune 
relații cu Magne Solheim, pastor evanghelic luteran norvegian, care 
initiase şi la noi în tara, după 23 august, o organizaţie de ajutorare a 
clericilor de toate confesiunile. Astfel Antim Nica în 1947 a mijlocit 
un mare ajutor ce s-a dat clericilor ortodocşi de către această 
organizaţie a lui Solheim. Şi această organizaţie a fost demascată ca 
oficină de spionaj a anglo-americanilor. Importantă este participarea 
lui Antim Nica în fruntea clericilor ortodocşi ce erau în legătură cu 
Mişcarea ecumenică internațională precum şi faptul că nu întâmplător 
era în bune relaţii cu Solheim, demascat ca agent al spionajului 
american”. 

Securitatea se arăta foarte interesată de activitatea mişcării 
ecumenice internaționale şi de activitatea misiunii norvegiene, 
încercând blocarea colaborării Bisericii Ortodoxe Române cu aceste 
instituţii considerate agenturi imperialiste. De altfel, Biserica 
Ortodoxă Română a fost obligată să părăsească mişcarea ecumenică 
internațională in anul 1948. Deoarece Securitatea considera 
colaborarea Bisericii Ortodoxe Române cu respectiva instituţie o cale 
de evaziune, care împiedica controlul strict al statului comunist asupra 
instituţiei eclesiastice în discuţie“. La fel colaborarea cu alte culte 


% ACN S.A S., fond informativ, dosar nr. 701, vol. I, f. 212. 

* Ibidem, f. 73. 

°° B.O.R. a reintrat în cadrul Consiliului Mondial al Bisericilor in 1961 la 
conferința de la New Delhi (detalii despre deschiderea B.O.R. fata de acest 
organism international în Biserica Ortodoxă Română, LXXX (1962), nr. 11- 
12, p. 1072-1100; 1110-1150). Cu aceeasi ocazie au intrat si alte Biserici 

cum este cazul Bisericii norvegiene a fost şi el interzis, Biserica fiind 
izolată, evenimentele din toamna lui 1948 când Biserica Ortodoxă 
Română a „acceptat” să participe la desființarea Bisericii Unite cu 
Roma, rupând în mare parte puntile cu alte culte religioase. Acest 
eveniment al colaborării dintre ierarhii ortodocşi şi slujitorii cultelor 
protestante arată, cu tot caracterul ei limitat, disponibilitatea 
ortodocsilor, cel putin în perioada de început a comunismului, la 
păstrarea vechilor relații de prietenie cu celelalte culte religioase. 
Repetăm, acest lucru îngrijora foarte mult puterea comunistă care era 
conştientă de pericolul unei unităţi a cultelor religioase împotriva ei. 
Un caz mult mai interesant este cel al mitropolitului Visarion 
Puiu. După cum se ştie, acesta a fost şeful Misiunii Ortodoxe Române 
în Transnistria, cu rangul de mitropolit de Odessa, în perioada 1 
decembrie 1942 - 1 decembrie 1943". Sansa lui a fost că în august 
1944 a fost trimis cu o delegație în Croaţia de către Patriarhie, pentru 
înscăunarea unui ierarh”. Evenimentele de după 23 august i-au facut 
imposibilă întoarcerea în tara. Acest lucru l-a salvat de condamnarea 
la moarte, de către Tribunalul Poporului din Bucureşti prin sentința nr. 
11 din 21 februarie 1946, pentru activitatea sa desfăşurată in 


Ortodoxe din spaţiul comunist în frunte cu Biserica Ortodoxă Rusă. Acest 
fapt marca o schimbare de optică a politicii externe sovietice care s-a folosit 
de organisme internationale precum O.N.U., U.N.I.C.E.F. sau acest Consiliu 
cu un dublu scop: cel de a găsi terţe locuri de dialog cu puterile occidentale 
pentru a aplana conflictele dintre cele două blocuri politico-militare şi de a 
convinge ţările lumii a treia şi pe pacifiştii din ţările capitaliste de dorinţa de 
pace a U.R.S.S.. Motivul oficial pentru care B.O.R. s-a înscris in acest 
Consiliu erau: crearea unei atmosfere favorabile sistemului socialist, 
antrenarea şi altor Biserici în lupta pentru pace, pentru lichidarea robiei 
colonialiste şi nu în ultimul rând făcea cunoscută B.O.R. (supra n. 27, Ibidem, 
f. 110). În acelaşi timp această apropiere a însemnat o gură de oxigen pentru 
B.O.R. care a folosit-o ca o cale de împiedicare a abuzurilor puterii 
comuniste. Tot Justinian recomanda ca la întrunirile religioase internaţionale 
să se discute subiecte strict religioase, fără să se abordeze nici o problemă 
politică, deoarece dacă s-ar face politică la o întrunire religioasă, era contrar 
dogmelor religioase (Jbidem, f. 112). 

3! A.M.]., fond penal, dosar nr. 24.541, vol. XII, f. 265-266. 

* Ibidem, vol. VIII, f. 213; Securitatea a interpretat plecarea lui Visarion 
Puiu ca o fugă pentru a se pune în „slujba hitlerismului ” (vezi Ibidem, vol. 
XII, f. 266). 

Transnistria, considerată ca o contribuţie la dezastrul țării, infracţiune 
prevăzută de art. 2, lit. j şi pedepsită de art. 3 din legea 312 din 1945*. 
După mai multe peregrinări, el se stabileşte la Lonato, lângă 
Brescia (Italia). De aici el trimite un memoriu organelor de stat, datat 
30 ianuarie 1947, prin care justifica toate activităţile sale şi respingea 
punct cu punct acuzaţiile ce i se aduceau". El se declara gata să se 
întoarcă în tara pentru a participa la judecarea recursului. Acesta a fost 
judecat în lipsă, deoarece Visarion Puiu nu s-a mai întors în tara, iar 
pe 7 aprilie 1948 recursul a fost respins”. Activitatea mitropolitului 
exilat a fost permanent supravegheată de către Securitate, deoarece se 
considera că desfășura în Italia o activitate ostilă statului comunist. 
Din documentele Securităţii rezultă că Visarion Puiu a fost implicat 
într-un proiect care relua o idee mai veche de secolul XIX şi reiterată 
şi în perioada interbelică, cea a trecerii întregului popor român la 
catolicism. Această idee pornea de la premisa latinitatii funciare a 
poporului român, care în consecință nu poate fi decât de religie 
catolică, spre deosebire de ortodoxie, care ar fi apanajul slavilor. 

În volumul XII al dosarului penal nr. 24.541, la fila 229 există 
un raport al Inspectoratului Regional de Siguranţă Cluj, datând din 12 
noiembrie 1947 în care se citează revista italiană ,,U.N.I.T.A.”, în care 
se spunea că Visarion Puiu „care după ce s-a catolicizat în cursul lunei 
decembrie 1947, urmează a fi sfinţit drept cardinal al Vaticanului. Este 
primul cardinal de origine română pe care catolicismul îl va utiliza în 
proiectele de catolicizare a întregii Românii. 

Această temă s-a discutat în fond de către fostul vicepreşedinte 
al guvernului antonescian Mihail Antonescu şi papa Pius, cu prilejul 
vizitei făcute de Antoneşti în Italia în cursul anului 1943. Pamfil 
Şeicaru a fost câştigat pe acel timp şi el pentru acest plan, dar n-a fost 
pus în aplicare, deoarece s-a socotit atunci necesar pregătirii opiniei 
publice printr-o intensă propagandă în acest sens. 

Teza susținătorilor catolicizării noastre integrale era: numai 
renunțând definitiv la ortodoxie vom putea nădăjdui să ieşim din 
orbita de înrâurire spirituală şi politică a Moscovei. Catolicismul ne va 
fi prieten efectiv în fața opiniei publice mondiale şi va sălta câteva 
veacuri într-un răstimp scurt spiritualitatea românească. 


33 Ibidem, vol. VIII, f. 147. 
54 Ibidem, vol. XII, f, 205-212. 
35 Ibidem, f. 235-236. 

Dupa cum suntem informati Puiu Visarion nu este singur la 
Vatican, ci mai are pe lângă el pe Alexandru Gregorian, fostul director 
al ziarului «Sfarma Piatra», apoi Vintila Horia, poet, scriitor si fostul 
director al revistei «Meşterul Manole», care a fost ataşat de presă la 
consulatul român din Viena şi care astăzi este bibliotecar la Vatican. 

Toţi aceştia intretin o activă de propagandă împotriva actualului 
regim din România, precum şi pentru catolicizarea poporului român, 
publicând prin presa catolică din Italia diferite articole care au atingere 
cu aceste chestiuni”. Din alte documente rezultă că exista un curent de 
opinie care promova aceasta idee alături de cei menţionaţi în citatul de 
mai sus, mai ales că în timpul războiului apăruse şi o dispută catolico- 
ortodoxă, care a fost aplanată, se pare, în favoarea părții catolice şi din 
interese politice. Mai exact este vorba de publicarea unui articol 
anonim, provocator, la adresa profesorului Teodor M. Popescu de la 
Facultatea de Teologie Ortodoxă, Universitatea Bucureşti, în revista 
Unirea de la Blaj. Disputa a fost aplanată politic şi în favoarea părții 
catolice, deoarece articolul de răspuns, denumit Papolatria, al 
profesorului ortodox, a fost interzis de la publicare de cenzura politică, 
în anul 1942, pentru ca relaţiile diplomatice cu Italia lui Mussolini şi 
Vatican să nu fie afectate“. Pe de altă parte, ziarul Curentul, al cărui 
director era Pamfil Şeicaru, publică începând cu anul 1943 mai multe 
articole referitoare la trecutul Bisericii greco-catolice din Transilvania, 
prezentări detaliate cu privire la lăcaşurile catolice, mai ales cele din 
Italia, afectate de război, sau pastorale rostite de prelați romano- 
catolici. 

Revenind la persoanele amintite în documentul citat, îi 
precizăm şi pe Horia Cosmovici şi Danciu Agenor, legionari, care s-au 
convertit la catolicism şi au încercat să răspândească ideea unei 
catolicizări generale a românilor. După cum se vede, toţi cei 
menționați de partea catolică au antecedente legionare clare. Putem 
explica această atitudine a lor prin dimensiunea religioasă pe care o 
impusese Legiunea „Arhanghelului Mihail”, membrii ei considerând 
religia o valoare fundamentală a spiritului uman. Nemultumiti de 
anumite acţiuni de după război ale B.O.R., ei au văzut în catolicism 
soluţia salvatoare. De altfel Danciu Agenor se referea în felul următor 
la mişcarea legionară şi la catolicism: „mişcarea legionară ca bază 


°° Viata..., f. 80-81; studiul Papolatria se află în filele acestui manuscris (f. 
81-159), rămas inedit până astăzi. 

ideologică este sau era complet greşită, bazându-se pe Biserica 
Ortodoxă, o Biserică fără perspectivă filosofică. Singurul care a văzut 
just a fost Mota, care indignat că se trage cu mitralierele în obrazul lui 
Dumnezeu, a plecat în Spania, ţara care a dat un număr atât de mare 
de sfinți”. Amintindu-i-se că Spania a dat printre altele şi Inchiziția, 
Danciu Agenor afirma că „Inchiziția era o instituţie necesară pe 
atunci, care a salvat multe suflete de decădere. Mota s-ar fi catolicizat 
dacă nu murea şi atunci poate totul ar fi decurs altfel. Mişcarea 
legionară nu a putut fi adevărată, deoarece nu era catolică, nu cunoştea 
adevărul absolut al Bisericii Catolice şi de aceea s-a dărâmat, căci 
Ortodoxia nu poate da nici sfinți nici eroi, căci aceasta trebuie să aibă 
har (21). După cum se poate observa multe din cele ce se spun 
astăzi despre Biserica Ortodoxă au o vechime respectabilă de cel putin 
50 ani. Ceea ce ne face să bănuim că disputa ortodoxie-catolicism ce 
durează de mai bine de o mie de ani cu unele aspecte specifice în 
ultimii două sute de ani este de fapt fundamentul în care cele 
întâmplate în epoca comunistă nu este decât un moment între altele. 
Revenind la activitatea lui Visarion Puiu, rezultă că el se 
folosea de nunțiul papal de la Bucuresti pentru a tine legătura cu 
Eugeniu Suceveanu Laiu, fost locotenent de arhiepiscop de Craiova 
sau diaconul Ionescu de la catedrala din Craiova“. De asemenea 
ieromonahul Damian Pânzaru, un apropiat al lui Visarion Puiu era 
bănuit de către Securitate că întreținea legături cu cercurile catolice. 
Numit intendent la vila Patriarhiei de la Dragoslavele, după fixarea 
domiciliului obligatoriu la această vilă a episcopilor greco-catolici, 


*” A.C.N.S.A.S., fond informativ, dosar nr. 246, vol. I, f. 205-206, notă 
informativă din 26 februarie 1954; tot Danciu Agenor spunea că „numărul 
legionarilor care intră în rândurile Bisericii Catolice devine din ce în ce mai 
mare, deşi primirea lor se face cu oarecare greutate, căci se caută de a se 
stabili care într-adevăr s-au convertit şi care vine în această Biserică numai 
ca într-un refugiu. În orice caz, ei sunt bine primiţi, dar supravegheați pentru 
a nu introduce o linie străină Bisericii. De obicei, aceşti foşti legionari au o 
conduită exemplară ”, iar despre părerea episcopilor catolici cu privire la 
această problemă, acelaşi Agenor preciza că „orice religie te duce atunci 
când o practici la adevăr şi adevărul te va duce la Biserica catolică, singura 
adevărată ” (Ibidem, f. 361, notă informativă din 24 martie 1955); vezi şi 
activitatea lui Danciu Agenor în A.M.J., fond penal, dosar nr. 113.668, vol. I, 
f. 60-120. 

38 A.M.J., fond penal, dosar nr. 24.541, vol. XII, f. 243 (notă a D.G.S.P. din 
23 iunie 1948), f. 284. 

Damian era bănuit că oferea informații nuntiaturii despre situaţia celor 
închişi ?. 

Acest proiect se pare că era destul de serios, mai ales că în 
acelaşi dosar există două note informative, din 8 iunie 1949: „Faţă de 
această situaţie ortodocşii din R.P.R. se pregătesc şi ei pentru a se 
apăra şi ei împotriva catolicismului. 

Astfel profesorul Dumitru Stăniloae de la Institutul Teologic 
Bucureşti, cunoscut pentru activitatea sa legionară din trecut, având 
sprijinul mitropolitului Bălan Nicolae al Ardealului, pregăteşte o 
mişcare ortodoxă de mase pentru ca cu ocazia «viitoarelor schimbări 
politice» credincioşii ortodocşi din ţară să nu rămână la discretia 
Vaticanului. 

Până în prezent la planul domnului (?!) Stăniloae au aderat şi îşi 
dau concursul următorii: Lazăr lacob, profesor universitar pensionar, 
Căciulă Olimp, bibliotecar la Institutul Teologic de grad universitar 
din Bucureşti, diaconul Ion Lăncrăjeanu de la biserica Flămânda din 
Bucureşti, Aurel Popa, fost secretar general la Ministerul Cultelor, şi 
profesorul pensionar Nedrea Constantin, urmând a se sta de vorbă cu 
profesorii Tudor Popescu, de la Institutul Teologic, Cojocaru 
Haralambie şi arhimandritul Arsenie Boca de la mănăstirea Sâmbăta 
de Sus” %. 

Astfel reapare profesorul Teodor M. Popescu ca apărător al 
Ortodoxiei, alături de celelalte personalităţi ale Bisericii Ortodoxe 
Române. El fusese un susținător al Bisericii Ortodoxe prin studii şi 
articole care demonstrau autenticitatea acesteia, scrise atât înainte de 
1944, cât si după această dată“!. De menţionat este şi faptul că toţi cei 


# Notă dată de sursa ,,Haralambie”, din 15 mai 1949 (Ibidem, f. 291-292). 

“0 Ibidem, f. 292-292v; vezi şi nota din 18 mai, acelaşi an, ambele date de 
sursa „Matei” (Ibidem, f. 293). 

“1 De menţionat, pe lângă studiul nepublicat, Papolatria, amintit mai sus, este 
şi comunicarea L attitude du Vatican à | 'egard de l'Orthodoxie durant les 30 
derniers années, susținută în data de 9 iulie 1948 în cadrul festivităților 
prilejuite de aniversarea a 500 de ani de autocefalie a Bisericii Ortodoxe Ruse 
(,,Actes de la conference des chefs et des representants des églises orthodoxes 
autocephales reunis à Moscou à l’ocasion de la celebration soleunelle des 
fêtes du 500°" anniversaire de l’autocephalie de l’église orthodoxe Russe”, 
Moscou, 1950, p. 223-291); Viata..., f. 171, 236; vezi şi în Ortodoxia, I 
(1949), nr. 1. 

vizati, pentru tabăra ortodoxă, luaseră diferite poziţii strict ortodoxe şi 
anticatolice, în diverse studii sau conferinţe ?. 

Toate faptele semnalate în acest caz merită studiate mult mai 
atent deoarece dacă ele sunt confirmate şi de alte surse şi au avut un 
caracter real fără a fi fost o manipulare a Securităţii, ar arăta 
contradicţiile profunde dintre catolici şi ortodocşi, care au fost 
incapabili să se unească într-o luptă comună împotriva comunismului. 
Din aceste materiale, rezultă că Biserica catolică a menţinut mesajul ei 
de prozelitism şi de condiţionare a ajutorului de o eventuală trecere a 
ortodocşilor la catolicism, iar ortodocşii nu au putut primi oferta 
Bisericii Apusului. Această situație aminteşte de momentul 1453, când 
creştinătatea nu a putut să se apropie prin respect reciproc într-o 
coaliție împotriva Semilunei. De altfel această imposibilitate istorică, 
a apropierii a acestor culte, a fost semnalată şi de arhimandritul 
Benedict Ghiuş. În câteva menţiuni pasagere existente în dosarul de 
anchetă a „Rugului Aprins” se aminteşte că Benedict Ghiuş era 
preocupat de o apropiere, fără a se da amănunte. Însă a renunţat la idee 
deoarece considera că sunt prea multi factori care s-ar pune stavilă 
acestui proiect“. Trebuie precizat faptul că, prin aceste aspecte 
prezentate aici, B.O.R. în frunte cu patriarhul Nicodim, apoi cu 
Justinian a reuşit, printr-o abilă diplomaţie să se apere în fața 
tendinţelor de acaparare canonică a Bisericii Ruse, susținută de statul 
sovietic, în interesele sale politice, dar şi din orgolii ale ierarhiei 
slave“, reuşind totodată să nu se izoleze de Occident. 

Tot o problemă controversată a istoriei bisericeşti postbelice 
este cea a înglobării Bisericii greco-catolice de către B.O.R. Act 


“ D. Stăniloae, Catolicismul de după război, Sibiu, 1933; N. Bălan, Biserica 
împotriva concordatului, Sibiu, 1929; H. I. Cojocaru, Problema catolică in 
R.P.R., în Ortodoxia, 1 (1949), nr. 2-3; L. Iacob, Nulitatea juridică a 
patronatului suprem şi drepturile suverane ale Statului român, Cluj, 1938. 

# AM.J., fond penal, dosar nr. 113.668, vol. VI, f. 10-13; într-o discuţie, din 
1954, purtată de Danciu Agenor cu preotul Francisc Pall de la Mănăstirea 
franciscană din Gherla acesta amintea şi de Benedict Ghiuş care ar susţine o 
astfel de reconciliere religioasă, acesta din urmă fiind considerat şi filocatolic 
(A.C.N.S.A.S., fond informativ, dosar nr. 246, vol. I, f. 249-250). 

“ Se pare că se căuta desfiinţarea Patriarhiei Române şi dependența 
mitropoliilor româneşti de Patriarhia Rusă (cf. Cr. Păiuşan, Politica 
Patriarhilor României şi ,,colaborationismul” cu organele statului, in 
Analele Sighet, vol. VII, p. 111-113). 

politic clar inițiat de către P.C.R. la sugestia „fratelui mai mare”, el a 
venit, este adevărat, pe fondul unei dorințe mai vechi a Bisericii 
Ortodoxe de reintegrare a „oilor rătăcite”. Mai departe încep însă 
problemele, deoarece încă nu se poate stabili cât entuziasm a depus 
Biserica Ortodoxă în realizarea misiunii încredințate de către partid. 
Chiar şi unii istorici procatolici au subliniat că ierarhii ortodocşi au 
manifestat anumite reticente fata de un asemenea act de forță, care nu 
rezolva nimic într-un mod durabil. 

Dosarul penal al profesorului Alexandru Filipaşcu, greco- 
catolic „revenit” la ortodoxie în mod formal, ne arată care era 
atmosfera la Institutul Teologic Ortodox din Cluj, care înglobase şi o 
parte a cadrelor didactice greco-catolice. Rezultă că atât timp cât nu se 
trecea la o manifestare deschisă, foştilor greco-catolici le era tolerată 
de către Nicolae Colan, arhiepiscopul Vadului, Feleacului şi Clujului, 
o activitate „underground” greco-catolică, acesta fiind conştient că 
majoritatea preoților greco-catolici trecuseră la ortodoxie formal, 
cazul lui Filipaşcu fiind exemplar din acest punct de vedere. El chiar 
menționează în mod expres că patriarhul Justinian şi mitropolitul 
Nicolae Bălan nu au avut nici o contribuţie la actul de unire, acesta 
fiind inspirat de Partidul Comunist“. 

Ceea ce am dorit să semnalăm prin cele de mai sus este o 
nuantare a imaginii de Biserică lipită strâns de aspiraţiile partidului 
comunist, aşa cum este acreditată de către anumiţi istorici. Au existat 
curente de gândire alternativă care, chiar dacă au fost minore şi cu un 
impact relativ mic, relevă totuşi o căutare de soluţii alternative în faţa 
agresiunii comuniste. Ele aparțin unor ortodocşi şi credem că acest 
lucru arată că atunci când abordăm problema atitudinii Bisericii 
Ortodoxe Române faţă de statul comunist trebuie să avem în vedere 
persoanele şi nu instituţia ca atare. Greşelile unor ierarhi nu trebuie să 
impieteze asupra BISERICII, care este veşnică. Afirmatii precum cele 
lansate de Danciu Agenor nu credem că pot fi luate în discuţie la 
modul serios. 


% A.M.J., fond penal, dos. nr. 19.556, f. 68 nota informativă dată de sursa 
„Zamfir Pană”, din 19 septembrie 1950: „Unirea a făcut-o comuniştii, nu 
biserica ortodoxă, şi nici Patriarhul Justinian. De aceea ea n-are să dureze, 
decât atât cât va dura şi guvernarea comuniştilor”. 

Aspecte din rezistenta ierarhilor ortodocsi 

Principala critică care este adusă B.O.R. în perioada comunistă 
priveşte atitudinea ierarhiei acesteia, considerată excesiv de obedientă 
şi care a acceptat cu uşurinţă colaborarea cu puterea comunistă. Se 
consideră că atitudinea nevertebrată a ierarhiei a influenţat în mod 
decisiv atitudinea întregii Biserici, turma urmându-şi cu fidelitate 
păstorii obedienti. Ori, acest lucru nu este adevărat, preoţii simpli 
ignorând adesea semnalele oficiale date de ierarhie. Sub acest aspect 
al ierarhiei se poate constata cea mai spectaculoasă diferenţă între 
cultul ortodox şi cultele romano şi greco-catolic. Dacă în cazul 
ultimilor aproape toată ierarhia a fost arestată, mulți pierind în 
închisoare, în cazul ortodox acest lucru nu a existat. Acest lucru 
creează un serios handicap, când se discută meritele diferitelor culte în 
rezistența anticomunistă. Fără a minimaliza câtuşi de puţin meritele 
ierarhilor martiri ai celorlalte culte, încercăm să oferim o interpretare a 
cazului ortodox care să depăşească un pic tradiționala idee a supunerii 
tradiționale a B.O.R. fata de stat, reală, dar care trebuie nuanțată. 

Trebuie amintit că organizarea B.O.R. în anul 1948 dă seama de 
evoluţia istorică îndelungată care începe cu Alexandru loan Cuza, de 
instrumentalizare a B.O.R. într-un simplu instrument al statului, 
tendință sprijinită din timp de factorii de putere şi de intelectualitatea 
laică a epocii. Bisericii Ortodoxe Române i s-au retezat toate acele 
mijloace prin care se putea manifesta ca o voce distinctă în spațiul 
social românesc. Perioada interbelică a fost un moment important de 
renaştere spirituală în care numeroşi membrii ai Bisericii au cerut o 
mai mare libertate fata de stat. În acest sens trebuie interpretate lupta 
împotriva concordatului din 1927, nu ca o încercare de stopare a 
influenţei catolice, ci mai mult ca o dorinţă a B.O.R. de a căpăta o 
libertate de mişcare similară Bisericii patronate de Vatican“. Timpul 
scurt nu a permis însă o realizare a acestor planuri, puterea comunistă 
găsind o Biserică Ortodoxă slabă aflată încă în căutarea identităţii. De 
aceea şi ținând cont de faptul că era Biserică majoritară, puterea 
comunistă a dorit instrumentalizarea acesteia în folosul ei, deoarece 
era conştientă că nu era deloc uşor să smulgi brusc sentimentul 
religios din sufletul poporului. Relaţia dintre statul comunist şi 


* O Lucrare cu privire la această chestiune V. Anania, Pro memoria. Acțiunea 
catolicismului în România interbelică, Bucureşti, Ed. Inst. Biblic şi de 
Misiune al B.O.R., 1993; vezi şi N. Runcan, Premise istorice ale 
catolicismului în România interbelică, Constanta, Ed. Europolis, 1998. 

Biserica Ortodoxa a luat cel putin, aparent, formele unui pact prin 
care, in schimbul sprijinirii puterii comuniste, B.O.R. ar fi primit în 
schimb dreptul de a-şi exercita liber cultul. Cel puţin teoretic, Bisericii 
îi erau cenzurate manifestările temporale, nefiindu-i afectate aspectele 
strict religioase. În cazul Bisericilor catolice se intervenea cu 
brutalitate în însăşi dogma acestora (primatul papal)”, ceea ce 
însemna modificarea fundamentului acesteia. În acest sens este cât se 
poate de firească reacţia ierarhilor acestor culte în condiţiile 
radicalismului cerinţelor puterii comuniste. Trebuie amintit că în cazul 
Bisericii Ortodoxe din Bizanţ, dar şi mai târziu, de câte ori a fost pusă 
în discuţie dogma reprezentanţii clerului s-a revoltat. În schimb au fost 
mult mai flexibili în ceea ce priveşte aspecte de ordin politic, 
ajungându-se de multe ori la un aranjament. Un asemenea aranjament 
a fost făcut şi de P.C.R. cu noul patriarh Justinian, sprijinit de acesta, 
aranjament care reprezintă în mod evident un regres față de situaţia 
anterioară. Această opţiune a fost criticată cu asprime, mai ales de 
diaspora care l-a considerat pe Justinian un trădător. Evident, se poate 
discuta dacă ceea ce a ales să facă avea alternativă sau nu. Ceea ce 
vrem să arătăm noi aici este că odată stabilite cadrele colaborării cu 
statul comunist, Justinian a încercat din toate puterile să menţină 
cadrul iniţial şi să evite noi abuzuri ale puterii comuniste. În acest sens 
din documentele Securităţii rezultă că a fost un partener incomod pe 
care Securitatea a încercat chiar să-l înlăture. 

Singurul document care demonstra o atitudine ostilă a 
Patriarhului Justinian faţă de regimul comunist era cel publicat in 
Cartea Albă a Securităţii, vol. II, p. 172, în care patriarhul îşi exprima 
credinţa că comunismul nu va dura mai mult de 50 de ani. Numai pe 
acest document s-ar putea interpreta că aceasta a fost o răbufnire 
singulară a „patriarhului roşu”. lată câteva documente care arată 
conştiinţa ierarhilor ortodocşi în faţa situaţiei care se aflau şi 
atitudinea patriarhului Justinian în fata încercărilor puterii comuniste 
de a modifica statu-quo-ul şi de a impune Bisericii noi cedări. 

Un exemplu deosebit este dat de analiza lui Antim Nica, 
episcop vicar patriarhal, care face o radiografie completă asupra 
situației Bisericii. El afirmă „«că Biserica trece prin momente destul 
de dificile şi că se cere o abilitate şi o diplomaţie extraordinară pentru 


* Date despre păstrarea Bisericii Catolice in România, dar fără conducerea 
papală vezi în S. Guinle-Lorinet, op. cit., p. 64. 

a face fata tuturor cerintelor de ordin politic», «ca slujbele solemne cu 
episcop sunt considerate şi privite defavorabil de stăpânirea 
lumeascä», «că lumea inteligentă şi credincioasă îşi dă seama de pozi- 
tia actuală a Bisericii şi înţelege toate restricțiile la care este supusă». 
Ca să pătrundă mai adânc în conținutul adevărat al părerilor 
episcopului, sursa a încercat să aducă «elogii» conducerii Bisericii, 
care cu toată propaganda antireligioasă a reuşit să menţină bisericile 
deschise, la care ANTIM a răspuns «că meritele acestea se bazează pe 
mari sacrificii», «că Biserica a trebuit să cedeze complet poziţiile ei ce 
le-a avut şi să se înregimenteze în opera de sprijinire a unui regim ce 
luptă pentru distrugerea ei», «că clerul de astăzi duce o dublă exis- 
tentä, pe de o parte vorbeşte de Hristos şi de Evanghelie şi pe de alta 
parte se roagă pentru mântuirea duşmanilor săi şi ai lui Hristos», «ca 
are însă convingerea că sentimentul religios trăieşte astăzi mai intens 
în oameni de cum trăia înainte», «că Biserica creştină ca să poată 
exista trebuie să evadeze din sistemul dogmatic în care a trăit şi să fie 
mai elastică», «că e nevoie de multă înțelepciune şi tăcere, fiindcă nu 
i-ar conveni nici unei stăpâniri atee să intre în război cu sentimentul 
religios al popoarelor datorită faptului că nu se poate preciza cine va fi 
învingătorul», «că istoria este plină de exemple când în luptele 
religioase aproape întotdeauna religia a învins şi că un sistem mondial 
religios cu o existență de 2000 de ani nu poate fi distrus cu uşurinţă». 
ANTIM a continuat «că i se pare că şi comunismul s-a convins 
de aceste adevăruri, fiindcă caută să limiteze sfera de activitate a 
Bisericii şi s-o dirijeze pe un alt făgaş decât cel inițial, adică s-o facă 
aparent colaboratoare, dar nu îndrăzneşte să treacă la desfiinţarea ei», 
«că a încercat Stalin în 1930 să dărâme şi să transforme bisericile în 
hambar, să deporteze pe preoţi în Krikovka, dar până la urmă a revenit 
asupra măsurii, deoarece conflictul religios făcea imposibilă 
înfăptuirea colhozurilor»”** şi „că astăzi viata spirituală a dispărut; că 
materialismul a covârşit toate şi că toată civilizația aparentă nu este 
decât un mare regres moral şi spiritual în care omul nu are altceva de 
făcut decât să mănânce şi să muncească, să asculte şi să facă 
propagandă, pentru o idee al cărei adevăr nu se vrea confirmat de 
realitate si pe care nu-l simpatizează, dar pe care îl tolerează forţat”. 


#8 A CN S.A.S., fond informativ, dosar nr. 701, vol. I, f. 263-265. 
# A.CN.S.A.S., fond informativ, dosar nr. 701, vol. I, f. 257, notă 
informativă din 16 aprilie 1962. 


133 


Un document foarte interesant este cel in care patriarhul 
Justinian are o atitudine extrem de critică fata de situația Bisericii din 
Basarabia. „De o vreme încoace, e bântuit de rele gânduri patriarhul. E 
supărat foc pe toată lumea şi ar vrea să facă totul aşa cum a făcut acum 
10 ani, fără nici o împotrivire. Când vede că se loveşte de împotriviri, 
vorbeşte fără măsură şi zice că se retrage din scaun. Îşi tot face 
bilanţul activităţii şi se vaită că i se năruie opera. 

Vorbind deunăzi în prezenţa lui Justin, a lui Firmilian şi a sa 
(Antim) [Nica], patriarhul spunea nişte lucruri atât de necontrolate, 
încât toţi inghetasera. 

Astfel, zicea că el a discutat cu Alexei [patriarhul Moscovei şi 
întregii Rusii - n.n.] şi cu Carpov (fostul preşedinte al Comitetului de 
Culte la Moscova) chestia Basarabiei şi le-a spus că Biserica rusă duce 
acțiune de deznaționalizare a românilor din Basarabia, fiindcă nu-i 
lasă să folosească limba română în Biserică, ci numai cea slavo-rusă. 
Le-a mai spus că el va ridica problema aceasta în for interortodox, căci 
se procedează necanonic. Carpov care asculta atent, l-a felicitat în 
mod discret printr-o strângere de mână pe la spate. 

Trecând apoi în grădina mănăstirii Antim, şi acolo fiind de fata 
şi episcopul vicar Teoctist [Arapasu], episcopul Antim [Nica] a 
continuat: 

Pe patriarh l-a intrigat şi l-a preocupat chestiunea Bisericii din 
Basarabia, fiindcă a primit scrisori de acolo şi chiar o telegramă din 
partea arhimandritului Varlaam Chiriţă, prin care acesta declara că nu 
este canonică jurisdicția lui Alexei asupra Bisericii din Basarabia şi 
cerea ca el să fie primit sub jurisdicţia lui Justinian. 

Aceeaşi telegramă o trimisese Chiriţă şi lui Alexei. Ca urmare, 
Alexei l-a socotit ieşit din clerul Bisericii ruse şi nu i-a mai dat nici o 
ascultare, iar după aceea a ajuns mai rău”. 

Decretul 410/1959 a produs ample tulburări în rândul Bisericii. 
Desființarea multor mănăstiri şi instituirea de criterii extrem de 
restrictive pentru intrarea în monahism a stârnit reacția Patriarhului 
Justinian, care prin diferite mijloace a încercat să salveze cât mai 
multe dintre lăcaşurile monahale. Astfel „În ziua de 14 octombrie, 
patriarhul a vizitat mănăstirea Ciorogârla. El a venit la Ciorogârla ca 
să ia parte la slujbă şi în acelaşi timp să încurajeze călugărițele care au 
mai rămas în această mănăstire, ca să nu părăsească mănăstirea. La 


* Ibidem, £. 274-277. 

intoarcere spre Bucuresti, patriarhul a spus sursei: «Cand in tara nu va 
mai rămâne nici o mănăstire, atunci voi desființa şi eu Ciorogârla şi 
Ghighiu. Aceste două mănăstiri trebuie să rămână în ființă. Trebuie să 
avem şi aici câteva mănăstiri frumoase, bine organizate, ca să am ce 
arăta şi eu străinilor când ne vizitează tara. N-am ce arăta la Pasărea şi 
la Tigänesti, care sunt ca nişte sate fără frumuseţe. Daca 
Departamentul Cultelor nu este în stare să rezolve această problemă, 
mă voi duce la primul-ministru şi-l voi aduce aici. Să vadă şi el ce am 
făcut noi şi de ce cerem ca să fie mănăstire la Ciorogârla. Dacă 
mitropolia Moldovei are dreptul să-şi menţină 4 mănăstiri mari şi 
diferite schituri, eu am dreptul să am până la 10 mănăstiri. Eparhia 
mea este mai mare, eu am doi episcopi vicari şi am şi un număr mai 
mare de credincioşi. Vom fixa numărul cälugäritelor pentru 
mănăstirile ce voi cere să ne dea autorizație. La Pasărea şi Tigänesti 
vom fixa câte 120 de călugăriţe. La Ciorogârla şi la Ghighiu vom fixa 
câte 60 de călugăriţe, iar la Susana 50 de călugărițe. De la Pasărea 
vom aduce la Ciorogârla, iar de la Tigänesti şi Zamfira vom duce la 
Ghighiu. Voi obliga ca cei de la Cernica să lucreze cu atelajele lor - 
maşini - pământul de la Pasărea, iar cei de la Căldăruşani să lucreze cu 
maşinile lor pământul de la Tigänesti si Ghighiu»””. Alte surse ne 
confirmă diplomaţia de care a dat dovadă Patriarhul Justinian în 
chestiunea monahală din R.P.R. într-o notă informativă din 12 august 
1960: „În primul rând trebuie să părăsească mănăstirile cei care au 
făcut cereri de plecare, au primit ajutoare, dar totuşi sunt încă în 
mănăstiri. După aceasta trebuie să plece toţi aceia care n-au vârsta 
legală şi n-au studii corespunzătoare (...). 

Patriarhul stă însă pe aceeaşi poziţie în legătură cu tineretul din 
mănăstiri care are şcoala monahală. Ori de câte ori are ocazie, asigură 
şi încurajează pe călugărițele tinere, cu şcoli monahale sau seminar, să 
stea în mănăstiri că are el grijă de ele. Aşa i-a spus cälugäritei 
Heruvima Pica, de la mănăstirea Tigänesti, absolventă a seminarului 
de la Horezu: «Să stati liniştite acolo. Am eu grijă de voi. Chiar daca 


vin unii şi încearcă să vă tulbure, nu le dati nici un fel de ascultare»”””. 


*! Ibidem, f. 130-131. 

2 A.C.N.S.A.S., fond informativ, dosar nr. 701, vol. I, f. 132; Tot despre 

problema desființării mănăstirii Hurez este şi ultima parte din nota 

informativă, datată 20 octombrie 1961: ,,(...) La mănăstirea Hurezi - Vâlcea, 

e mare confuzie. Departamentul Cultelor doreşte desființarea dreptului de 

stavropighie patriarhală şi trecerea mănăstirii în patrimoniul episcopiei 

Documentele studiate ne conturează imaginea unei situaţii 
apropiată de ceea ce s-a petrecut în cadrul relaţiilor dintre sultanul 
otoman şi patriarhul de Constantinopol: o înţelegere tacită între cele 
două puteri dintre care prima a avut permanent tendinţa să încalce 
hotarul celeilalte. Acceptând anumite compromisuri printre care 
credea că salvează fundamentele Bisericii Ortodoxe, Patriarhul 
Justinian s-a văzut confruntat pe parcursul îndelungatei sale păstoriri 
cu încălcări repetate ale statu-quo-ului stabilit initial. Spre cinstea lui, 
el s-a opus, după cum s-a văzut, unor noi limitări ale drepturilor 
Bisericii. Şi rezistenţa Bisericii la nivel înalt a căpătat înfăţişarea 
sinuoasă a rezistenţei creştinilor din Imperiul otoman, neexistând o 
confruntare directă pe baza principiilor de drept. Soluţia puterii 
comuniste a fost şi ea tipic otomană: promovarea în fruntea ierarhiei a 
unor oameni mult mai flexibili. Patriarhul Justinian a murit din cauza 
supărării provocate de demolarea Bisericii Enei. Patriarhul Justin, 
calificat în unele cercuri eclesiastice drept politrucul comuniştilor, a 
fost mult mai elastic decât Justinian, fiind dispus la mai multe 
compromisuri. Dar şi el a avut o limită în fata presiunilor comuniste, 
peste care nu a putut trece. După cum se vehiculează în unele cercuri 
bisericeşti, moartea i s-ar fi tras şi lui de la supărarea provocată de 
intenția lui Nicolae Ceauşescu de a demola mai multe biserici din 
Bucureşti. Evenimentele din 1989 a rezolvat din exterior o situaţie ce 
părea tot mai compromisă. Din documentele cercetate rezultă că 
ierarhii ortodocşi din 1948 considerau instaurarea comunismului ca 
foarte scurtă, iar compromisurile făcute erau de moment. În cei 50 de 
ani de comunism s-a intrat într-o spirală a compromisurilor care au 
limitat tot mai mult rezistența Bisericii. Ceea ce nouă ne pare o 
atitudine realistă în condiţiile cumplite ale anilor 50, ridică semne de 
întrebare în anii '80, când tot sistemul comunist scârtâia din toate 
încheieturile. 

Comunismul a reprezentat cea mai grea perioadă din istoria 
B.O.R. Ea în primul rând trebuie luată ca prilej de învățătură din care 
Biserica să tragă concluzii necesare, să-şi precizeze mai bine scopurile 
în societatea românească şi să-şi creeze mijloacele pentru a şi le 
îndeplini. 


Râmnicului Vâlcii, [iar] patriarhul nu vrea să renunţa la acest drept. În 
mănăstire domneşte părerea că această trecere e tot una cu desfiinţarea 
mănăstirii. Ca urmare, stareta mănăstirii a venit la Bucuresti pentru lămuriri 
de la patriarh ” (Ibidem, f. 268). 

Raluca VASILESCU 


Arbitrariul justitiei comuniste: 
cazul Episcopului Dr. Ioan Scheffler 


Primii ani de la instaurarea „democraţiei populare” la cârma 
țării, au fost caracterizați de înlăturarea sistematică a celor consideraţi 
„duşmanii poporului”. Creându-şi cadrul legal propice, cei de la 
putere au trecut la judecarea celor vinovaţi de dezastrul țării, precum 
şi a „duşmanului de clasă”. 

În cele ce urmează, ne propunem să supunem atenţiei un studiu 
de caz ce se centrează pe ideea de ingerintä a puterii politice in 
procesele comuniste din anii cincizeci. Este vorba despre episcopul dr. 
Scheffler loan, născut la 29 octombrie 1887 în comuna Cămin, 
Regiunea Baia Mare, doctor în teologie şi drept canonic. A fost numit 
în 1942 episcop de Satu-Mare şi, ca efect al Constituţiei maghiare, 
avea calitatea de senator în Parlamentul de la Budapesta. După 
eliberarea Ardealului de Nord, dr. Scheffler continuă să-și exercite 
autoritatea asupra întregii sale eparhii care cuprindea, în afară de 
teritoriile din Transilvania şi parohii în Ungaria şi Ucraina 
Subcarpatică (Beregran, Munkan, Ungvar). Însă, trebuie amintit că el 
se afla sub directivele primatului ungar Mindszendthi care era 
considerat conducătorul spiritual al reacţiunii maghiare, motiv 
suficient pentru ca acţiunile sale să se găsească în atenţia serviciilor de 
securitate. 

În anul 1948, în primăvară, episcopii de toate cultele au fost 
chemaţi la Bucureşti pentru a depune jurământul la noua Constituţie, 
fapt ce semnifica implicit şi o confirmare a lor în funcții. Cu toate 
acestea, în septembrie acelaşi an, dr. Scheffler primeşte o telegramă de 
la Ministerul Cultelor prin care este informat despre desființarea 
eparhiei sale şi încetarea oficiului de episcop, această decizie făcând 

parte din politica puterii! de restrângere a numărului de eparhii 
romano-catolice. Însă, potrivit dreptului bisericesc romano-catolic, dr. 
Scheffler trebuia să primească şi de la Sfântul Scaun un ordin oficial 
privind reprimarea sa. Drept pentru care exercită în fapt atribuțiile ce 
decurg din calitatea de episcop şi după instiintarea primită de la 
Ministerul Cultelor. Din acest motiv, activitatea de urmărire a sa de 
către organele de securitate se intensifică, astfel încât în cursul anului 
1948 dr. Scheffler este „invitat” la Serviciul de Securitate Satu-Mare, 
unde „i s-a pus în vedere că nu mai poate să emită nici un fel de 
circulare”, ordine sau dispoziţii bisericeşti. 

În anul 1949 supravegherea lui Scheffler loan ia amploare. Ca 
efect al acesteia, la data de 5 mai 1949, secretarul său Bogdanfy 
Constantin este arestat. Din declaraţia lui din 11 mai 19497 reiese că în 
problema greco-catolică, dr. Scheffler a dat îndrumare verbală 
preoților din subordinea Episcopiei romano-catolice de Satu-Mare ca: 
"să stea în ajutor în toate acelor preoţi greco-catolici care n-au aderat 
la religia ortodoxă”, motiv suficient pentru reținerea episcopului. La 
data de 24 mai 1950: „pe la orele 8.30 a sosit la Satu-Mare tov. 
delegat al D.G.S.P.-ului cu o maşină ridicând pe fostul Episcop 
Scheffler loan din Satu-Mare întrucât acesta a fost anunţat mai înainte 
că este chemat la Ministerul Cultelor”’. În realitate dr. Scheffler a fost 
dus la Mănăstirea franciscană din Baia de Criş, fixându-i-se acolo 
domiciliu obligatoriu. 

Perioada petrecută aici (mai 1950 - 10 martie 1952), este lipsită 
de evenimente care să intereseze organele de Securitate. Totuşi, cei 
trei ani de anchetă la care a fost supus Bogdanfy, au condus inevitabil 
la strângerea unor probe” care au avut ca urmare: „reținerea si 
aducerea lui Scheffler la D.G.S.S. pentru cercetări.”* 


' Este vorba despre denuntarea concordatului cu Vaticanul de către statul 
român (17 iulie 1948), preluarea şcolilor catolice de către stat şi reducerea 
scaunelor episcopale de la 6 la 2 (8 septembrie 1948). 

* A.M.J., Fond Penal, dosar nr. 18.340, vol. III, f. 224. 

* A.M.J. Fond Penal, dosar nr. 18.340, vol. II, f. 69. 

E A.M.J., Fond Penal, dosar nr. 18.340, Referat, vol. III, f. 141: „din declara- 
tiile lui Bogdanfy rezultă clar că Episcopia romano-catolică din Satu-Mare a 
desfăşurat o activitate de spionaj la fel de vastă ca şi cea din Timişoara”. 

5 Ibidem, f. 368: „Scheffler Ioan a fost reținut la data de 9 Martie 1952, în 
baza materialului informativ care-l arată că începând din anul 1945 a furnizat 

Informatiile pe care dr. Scheffler le-a primit de la preotii din 
eparhia sa au constituit de fapt capete de acuzare pentru infractiunea 
de „înaltă trădare”. Aceste date erau culese din întreg teritoriul 
Episcopiei de Satu-Mare, ce se întindea în Ucraina Subcarpatică - 
U.R.S.S., R.P.Ungară şi Regiunea Baia Mare din R.P.R. Ele erau 
adunate ca urmare a însărcinării primite încă din 1945 din partea 
Nuntiului Papal Andrea Cassulo, şi urmau să fie trimise Vaticanului. 
În 1946, la Nuntiatura Papală din Bucuresti este numit nunțiul Gerard 
Patric O’Hara, acesta menţinând ordinul de a se aduna date din toate 
domeniile vieţii publice. 

Interogatoriile întocmite în urma cercetării episcopului 
Scheffler şi a lui Bogdanfy reflectă intenția anchetatorilor de a 
interpreta tendentios orice afirmație. 

În ziua de 31 martie 1952 dr. Scheffler a fost supus la trei 
interogatorii, în care a expus activitatea sa dinainte de 23 August 
1944, activitatea desfăşurată în parohiile din Ungaria după 23 August 
şi activitatea desfăşurată în legătură cu cele 40 de parohii din Ucraina 
Subcarpatică. Următoarele interogatorii fixează, deja, faptele care vor 
constitui capăt de acuzare. Astfel, prezintă interes deosebit Procesul 
Verbal de Interogatoriu din 2 aprilie 1952, început la ora 9.10 şi 
terminat la ora 13.50. Dr. Scheffler relatează că a început să trimită 
informaţii la Nuntiatura Papală din Bucuresti în 1945 din însărcinarea 
Nuntiului Papal Andrea Cassulo. Întrebările anchetatorilor devin 
tendentioase: 

„Întrebare: Ce ati discutat cu Nuntiul Papal când v-a însărcinat 
să culegeti şi să-i transmiteti informațiile? 

Răspuns: Nuntiul Andrea Cassulo mi-a spus că trebuie să-i dau 
informaţii suplimentare, în afară de cele ce se cereau de către Vatican 
din 5 în 5 ani printr-un chestionar. (...) El mi-a spus ca să-i trimit 
imediat ce se vor întâmpla lucruri deosebite, informaţii şi lui la 
Nuntiatura, fiindcă Sfântul Scaun trebuie să fie informat la timp”. 

Astfel aflăm că informaţiile furnizate de dr. Scheffler ca urmare 
a însărcinării primite de la superiorii săi, proveneau de la preoții şi 
călugărițele aflaţi în subordine. În ce priveşte datele din Ucraina 
Subcarpatică, acestea au fost culese personal de dr. Scheffler cu ocazia 
vizitei sale acolo, în 1945. Însă, după 1946, ca urmare a închiderii 


Nunțiaturii Papale din Bucuresti, informaţii cu caracter politic, economic şi 
social”. 

granitelor in aceasta regiune, informatiile veneau prin scrisori trimise 
de Pasztor Francisc, vicarul din Berekszasz. 

În ce priveşte natura acestor informaţii cităm din Procesul 
Verbal de Interogatoriu (vol. I, f. 96): 

„Am furnizat informaţii Nuntiaturii Papale din 1945 până in 
anul 1950 din domeniul economic, politic, social şi militar (...)”. 
Acestea se refereau la preoții arestați şi eliberaţi, la faptul că şcolile şi 
internatele catolice au fost desființate de către autorităţile de stat, la 
naționalizarea unor clădiri, la confiscarea averii chiaburilor şi 
arestarea acestora, la munca voluntară organizată în zilele de 
sărbătoare religioasă, la măsurile luate de guvern cu privire la 
desființarea învățământului religios din şcoli şi măsurile luate de 
Episcopie în vederea educării tineretului în spirit religios, la numărul 
credincioşilor romano-catolici care au fost în slujba regimului fascist 
iar ca urmare au fost arestați de către autorităţile statului, la eliberarea 
calugaritelor din şcoli, la preoţii greco-catolici netrecuti la ortodoxie şi 
despre activitatea lor şi nu în ultimul rând, la ocuparea de către o 
unitatea militară sovietică a clădirii parohiei de Satu-Mare. În privinţa 
informaţiilor primite prin scrisori din Ucraina Subcarpatică, acestea 
aveau un conţinut similar, referindu-se la retinerile făcute de 
autorităţile sovietice asupra elementelor catolice, la persoanele 
urmărite de aceste autorități care au fugit în Cehoslovacia, la 
desfiinţarea învăţământului religios în şcoli, la desfiinţarea internatelor 
catolice etc. 

Toate aceste date sunt considerate de anchetă „activitate 
antidemocratică”. Linia urmărită de anchetatori de aici înainte este 
aceea de a-l face pe dr. Scheffler să recunoască conotatia pe care ei o 
dau faptelor menţionate mai sus. Procesul Verbal de Interogatoriu din 
data de 2 aprilie 1952 este elocvent în acest sens. De la întrebări de 
genul: „Ce activitate antidemocratică ati desfăşurat începând cu anul 
1945”, se ajunge la: „Ancheta vă cere să aratati în mod concret daca 
ati făcut sau nu spionaj?”. Răspunsul la această întrebare fiind 
concludent în privința modului de desfăşurare a cercetărilor: 
„Recunosc că am făcut spionaj în favoarea Vaticanului însă mentionez 
că fără intenția mea”. 

Recunoaşterea faptelor în interpretarea mai sus arătată face din 
dr. Scheffler un condamnat sigur. Se insistă asupra modului cum 
scrisorile din Ucraina Subcarpatică ajungeau la Episcopie, fapt ce 
duce la arestarea, în vederea cercetării, a lui Krafcsik Alexandru, 


140 


administratorul bisericii din Sighet, care asigura corespondenţa dintre 
Scheffler şi protopopul Molnar Carol ce era responsabil de parohiile 
din Ucraina Subcarpatică. Din aceleaşi motive, odată cu Krafcsik 
Alexandru sunt ridicați şi numiții: Sipos Francisc şi Szemes Francisc, 
ambii preoţi ajutori la biserica din Sighet. 

După arestarea şi anchetarea tuturor suspectilor, se procedează 
la confruntare“, deoarece se constatase că există unele nepotriviri între 
declaraţiile celor reţinuţi. Confruntările sunt însă simple formalitati 
prin care cei cercetaţi recunosc toate capetele de acuzare. 

Ca urmare a acestor mărturisiri totale, se întocmeşte la data de 
15 august 1952 un ,,Referat”’ prin care se propune: „Trimiterea în 
justiţie a numitilor Scheffler Ioan, Bogdanfy Constantin, Szemes 
Francisc, Sipos Francisc şi Krafcsik Alexandru, pentru activitatea de 
spionaj desfăşurată în favoarea Vaticanului”. 

Din momentul reţinerii şi până la întocmirea Rechizitoriului 
(martie 1953) în scopul trimiterii în judecată, inculpatii sunt ţinuţi în 
stare de arest la Penitenciarul Jilava. Aici, la data de 6 decembrie 1952 
a decedat, la infirmerie, în urma unei sincope cardiace, Episcopul dr. 
Scheffler loan. Deşi conducerea penitenciarului a informat D.G.S.P.- 
ul despre decesul survenit, totuşi, nici la data întocmirii rechizitoriului 
şi nici în prima zi de judecată, nu se aflase despre moartea dr. 
Scheffler*. Aceste evenimente au fost posibile datorită conjuncturii 
existente în acea perioadă. Astfel, protestele Vaticanului fata de 
atitudinea luată de conducerea R.P.R. în cazul Bisericii Romano- 
Catolice au avut ca efect o dură replică la nivel politic. În şedinţa 
secretariatului C.C. al P.M.R. din 20 octombrie 1948, Nuntiatura 
Papală a fost acuzată că „este agentură a imperialismului american 
care doreşte să provoace statul şi poporul roman”’. La următoarele 
şedinţe s-a pus în discuţie problema romano-catolică, stabilindu-se o 
serie de măsuri. Astfel, Ana Pauker considera că trebuie: „să găsim 
elemente pentru a rupe relațiile cu Papa pe baza unor infracțiuni de 
drept comun pe care popii catolici să le săvârşească — trafic de 


$ AM.J. Directia Instantelor Militare, Fond Penal, dosar nr. 18.340, Proces 
Verbal de Confruntare, vol. I, f. 116-117. 

7 Ibidem, Referat, vol. III, f. 368. 

8 Ibidem, Rechizitoriu, vol. I, f. 237. 

” L. Grigorescu, Politica de laicizare a slujitorilor bisericii şi a credincio- 
silor, f. 105-109. 

valută”!. Măsurile propuse au fost în sensul ,,(...) izolării vârfurilor 


catolicismului  duşmănos regimului nostru prin demascarea 
imoralitatilor, a infracţiunilor de drept comun şi a legăturilor 
trădătoare existente cu cercurile imperialiste care îi susțin moral şi 
material”! 

Efectele acestor măsuri dictate la nivel de politică de stat nu au 
întârziat să apară. Pe lângă procesul episcopului Scheffler, care ni s-a 
părut elocvent, amintim şi despre procesul din iunie 1950 intentat 
chiar reprezentanților diplomatici ai Vaticanului şi care s-a soldat cu 
expulzarea acestora, precum şi despre Dosarul lotului preoților catolici 
— Baltaizer care a fost judecat de către Tribunalul Militar Teritorial 
Oradea în ianuarie 1953. 

În ce priveşte judecata propriu-zisă, aceasta cuprinde suficiente 
indicii pentru a considera că este vorba despre un proces comandat 
politic. 

Un prim argument se găseşte în Rechizitoriu, de unde aflăm că: 
„Procesul bandei de spioni şi trădători, care a avut loc în iunie 1950, 
în tara noastră, a demascat şi arătat in parte, rolul de spioni ai foştilor 
reprezentanți ai Vaticanului din R.P.R, care folosind situația lor 
diplomatică, au încercat să se amestece în treburile interne ale ţării 
noastre. (...) 

Invinuitii Scheffler loan, Bogdanfy Constantin, Sipos Francisc, 
Szemes Francisc şi Krafcsik Alexandru, au avut demnități importante 
în ierarhia Bisericii Romano-Catolice din R.P.R., şi în ura lor 
împotriva poporului muncitor s-au pus în slujba imperialismului (...)”. 

Al doilea argument în sprijinul ideii enunțate mai sus se găseşte 
atât în Rechizitoriu cât şi în sentinţa pronunţată de Tribunalul Militar 
Oradea (vol. I, f. 267). Este vorba despre probele pe care se bazează 
atât acuzarea, cât şi instanța când motivează hotărârea luată. Ele 
constau numai şi numai din declaraţiile şi confruntările celor arestaţi. 
Nu există martori sau măcar înscrisuri care să infirme sau să susțină 
afirmaţiile din interogatorii. 

În al treilea rând este vorba despre sentința pronunțată de către 
Tribunalul Militar Oradea. Prin aceasta numiții Bogdanfy Constantin, 
Krafcsik Alexandru şi Szemes Francisc sunt găsiţi vinovaţi pentru 
infracțiunea de complicitate la înaltă trădare, iar Sipos Francisc este 


1 L. Grigorescu, op. cit. 
'! Ibidem. 

condamnat pentru săvârşirea infracțiunii de omisiune de denunt. 
Pentru că moartea dr. Scheffler a survenit anterior începerii 
procesului, în cazul său s-a dispus încetarea urmăririi penale. 

Vom demonstra în cele ce urmează erorile cuprinse în hotărârea 
de judecată pe baza cărora a fost posibilă condamnarea celor arätati 
mai sus. 

Astfel, în motivarea hotărârii sale, instanţa ar fi trebuit să arate 
în fapt şi în drept temeiurile pentru care consideră că a existat crima de 
înaltă trădare pentru ca apoi, arătând că inculpatii de mai sus au ajutat 
în anumite moduri la comiterea infracţiunii de înaltă trădare, să ajungă 
la concluzia că sunt vinovaţi de complicitate la săvârşirea acestei fapte 
penale. Altfel spus, nu se poate conchide la existența complicitatii, cât 
timp nu s-a stabilit fapta principală delictuoasă şi cât timp nu s-a 
demonstrat că această faptă întruneşte elementele infracțiunii de înaltă 
trădare. 

În cazul nostru, Tribunalul Militar Oradea, în sentinţa 
pronunţată, analizează elementele complicitatii la înaltă trădare, însă 
omite să analizeze elementele înaltei trădări înseşi; încearcă să arate că 
acuzații Bogdanfy Constantin, Szemes Francisc şi Krafcsik Alexandru 
sunt complici, însă „uită” să arate temeiurile pentru care dr. Scheffler 
este autorul principal. 

Vom cerceta în continuare care sunt actele pentru care dr. 
Scheffler a fost considerat trădător şi dacă aceste acte sunt de natura 
celor prevăzute de art. 191 C.P.'’, la care se referă instanţa. 

Potrivit articolului de mai sus elementele constitutive ale 
infracțiunii de înaltă trădare sunt: 

- calitatea de cetățean român; 

- o activitate constând din procurarea, transmiterea, comunica- 
rea, publicarea sau reproducerea de planuri, scripte, documente 
diplomatice, schiţe, desene, fotografii etc. secrete; 

- procurarea, transmiterea etc. informaţiilor prevăzute mai sus 
trebuie să fie făcută în favoarea inamicului sau a agenţilor acestuia, ori 
unei puteri străine, ori agenților acesteia; 

- toată această activitate trebuie să se facă în mod intenționat, 
autorul infracţiunii urmărind producerea rezultatului prevăzut în 
Codul Penal şi anume afectarea siguranţei nationale. 


2 Este vorba despre Codul Penal din 1948. 

Comparand declaratiile lui dr. Scheffler cu elementele pe care 
această infracțiune le presupune, ajungem la concluzia că înalta 
trădare nu se săvârşeşte prin divulgarea de simple informaţii, chiar 
dacă acestea se referă la domeniul economic social sau politic. Este 
necesar ca aceste comunicări să privească planurile, scriptele sau 
documentele la care se referă art. 191 Cp. Rezultă că aceste 
documente arătate în textul de lege trebuie în primul rând să fie 
secrete iar în al doilea rând să fie referitoare la apărarea teritoriului, 
siguranţa statului, mobilizarea şi concentrarea armatei etc. 

Or în sentință, deşi nu se arată cu precizie faptele reținute în 
sarcina acuzatului Scheffler, indirect rezultă că se impută acestuia că a 
comunicat Nunțiaturii informații privind: 

- munca voluntară în zile de sărbătoare religioasă; 

- arestarea preoţilor romano-catolici; 

- desființarea cursurilor de religie din şcoli; 

- exproprierea chiaburilor. 

Nici una dintre aceste date nu priveşte siguranţa statului, 
apărarea teritoriului, mobilizarea sau concentrarea armatei etc. Si 
aceasta pentru că prin noțiunea de informaţii privind siguranţa statului 
se înțelege ansamblul de măsuri care vizează asigurarea ordinei în stat, 
forma de guvernământ, persoanele cu înaltă răspundere în cadrul 
instituţiilor de stat. Deci doar prin încălcarea prevederilor art. 191 C.p. 
faptele imputate dr. Scheffler au fost considerate ca întrunind 
elementele constitutive ale infracţiunii de înaltă trădare. Pe cale de 
consecință, Bogdanfy Constantin, Szemes Francisc şi Krafcsik 
Alexandru au fost condamnaţi pe nedrept. 

În ce priveşte pe Sipos Francisc, condamnat pentru infracțiunea 
de omisiune de denunt prevăzută de art.228 C.p. coroborat cu art. 1, 
alin. 3 C.p., vom arăta că şi aici s-a făcut o aplicare greşită a textului 
de lege. Legiuitorul a sancţionat explicit în acest articol fapta de 
nedenuntare în caz de complot şi implicit şi pe cea de înaltă trădare. 
Am făcut această precizare pentru a arăta că în acest caz nu se poate 
face aplicarea art. 1, alin. 3 C.p. care prevede instituția analogiei, 
introdusă în legislația noastră în 1949 după model sovietic. Ea 
presupune că faptele considerate ca periculoase pentru societate pot fi 
pedepsite şi atunci când nu sunt expres prevăzute de lege ca infracțiuni 
dar sunt similare cu unele fapte prevăzute ca infracţiuni în textele 
legale. În consecință, din chiar definiţia analogiei, rezultă că ea nu se 
poate aplica decât în ipoteza în care legiuitorul nu a reglementat în 

mod special această materie. Pe de altă parte, nefiind demonstrată 
infracțiunea de înaltă trădare reţinută în sarcina lui Scheffler, nu se 
poate reține nici omisiunea de denuntare din moment ce nu s-a 
săvârşit fapta pe care legea te obligă să o denunti. 

Cu toate anomaliile judiciare sesizate mai sus, netinându-se 
seama de argumentele apărării, Bogdanfy Constantin, Szemes 
Francisc şi Krafscik Alexandru au fost condamnaţi pentru complicitate 
la înaltă trădare, la o pedeapsă 12, 6 respectiv 7 ani de muncă silnică, 
iar Sipos Francisc a fost condamnat pentru omisiune de nedenuntare la 
doi ani de închisoare corecțională. 

Cei patru au făcut recurs; acesta a ajuns pe rol şi a fost admis în 
principiu la data de 25 august 1953. Prin Decizia Tribunalului Militar 
pentru M.S.S. se dispune casarea hotărârii primei instante şi trimiterea 
cauzei spre rejudecare. 

Reiese foarte clar, că dacă nu ar fi existat presiunea politică, 
nici o instanță nu ar fi putut pronunța o asemenea hotărâre de 
condamnare dată cu nesocotirea celor mai elementare principii de 
drept. 

Laura STANCU 
Liviu BURLACU 


Organizaţia de rezistenţă ,,Paragina” 
în atenţia Securităţii 


Existența Consiliului Naţional pentru Studierea Arhivelor 
Securităţii oferă posibilitatea studierii unor subiecte sensibile ale 
istoriei poporului român din ultimele cinci decenii. Valorificând 
fondul arhivistic al instituţiei, ne propunem ca prin lucrarea de față, să 
analizăm un caz al Mişcării Nationale de Rezistență anticomunistă din 
Munţii Vrancei. 

Conform periodizării referitoare la rezistența armată anticomu- 
nistă din România, din studiul elaborat de cercetătorul Adrian Brişcă!, 
putem reţine o primă apariţie a grupurilor de rezistență în intervalul 
1944-1947 cu un caracter antisovietic, iar o a doua, a celor apărute 
după 1947, cu un caracter anticomunist. 

Pentru a înțelege factorii care au dus la alcătuirea „grupului 
Paragină” din Vrancea, considerăm necesară o scurtă prezentare a 
societăţii româneşti în intervalul de timp 1945-1948 când, într-o primă 
fază, Partidul Comunist Român reuşeşte să mențină faţada unui regim 
democratic. Începând cu anul 1948 însă, guvernul începe procesul de 
naționalizare ceea ce determină apariţia unui curent de neîncredere, în 
opinia publică românească. Naţionalizările succed o campanie ce viza 
eliminarea partidelor istorice, adepţii acestora fiind urmăriți, persecu- 
taţi, condamnaţi. Inevitabil, fata de aceste acţiuni, la nivelul unei parti 
a societății româneşti se cristalizează ideea de salvare care nu putea 
veni decât din partea Occidentului, sintetizată în formula „vin 
americanii”. 

Credinţa, iar pentru unii români convingerea, că salvarea va 
veni din partea americanilor, a fost alimentată şi de conflictul Tito- 


' Adrian Brişcă, Rezistența armată anticomunistă din România, 1944-1962, 
în Arhivele totalitarismului, nr. 1-2/1999, p. 42-67. 

Stalin. La momentul respectiv se credea ca Stalin va interveni militar 
în Iugoslavia, iar calea trupelor ruseşti care vor trece prin România, va 
fi prin zona Vrancei. 

Considerând că Occidentul va lua poziţie fata de această situaţie 
declanşând un conflict militar ruso-anglo-american, în România se 
organizează grupări de rezistență care ar fi urmat să acţioneze în 
spatele liniilor ruseşti, sub forma luptei de gherilă” în vederea 
răsturnării guvernului comunist. 

Urmărind acest scop, Ion Paragină, fost legionar, se retrage in 
zona natală şi organizează împreună cu alti localnici, un grup de 
rezistență anticomunistă. Pe lângă scopul mai sus menționat, un 
obiectiv secundar urmărit de conducător a fost asigurarea continuității 
spiritului legionar, acest aspect desprinzându-se atât din declaraţiile 
sale date în timpul anchetei, din forma de organizare a grupului, cât şi 
din modul de desfăşurare a şedinţelor acestuia“. 

În memoriile sale, Ion Paragină mărturiseşte că prin organizarea 
acestei mişcări îşi propusese „să menţină în Vrancea un spirit de 
frondă împotriva comunizării şi menţinerea făcliei până la marea 
insurecţie””. Membrii organizaţiei se considerau „un tot unitar 
anticomunist”. Cum guvernul comunist a hotărât în martie 1949 să 
declanşeze campania de colectivizare a agriculturii, am putea spune că 
apariția grupului de rezistență Paragină se explică şi prin dorinţa 
partizanilor de a proteja drepturile ţăranilor vrânceni asupra pămân- 
tului moştenit, prin hrisov, de la Stefan cel Mare’. 

Membrii fondatori ai grupului au fost: lon Paragină, Cristea 
Paragină, Gheorghe Mălăcescu, Vasile Sava, Ilie Nistor, Nicolae 
Ambrozie. Ion Paragină, licenţiat în litere şi filosofie, avea în urmă o 
bogată activitate legionară, care începe din anul 1940, în timpul 
studenţiei activând în cadrul Centrului Studenţesc Legionar Bucureşti, 
fiind iniţiat în activitatea informativă legionară de Octavian Voinea. 
După arestarea acestuia în 1948, Paragină preia conducerea 


? Constantin Buchet, Romania and the American Containment Policy, în 
Arhivele Totalitarismului, nr. 4/1998, p. 88. 

> Grupul era organizat în celule de câte trei persoane denumite după formula 
legionară „cuiburi”, iar în cadrul şedinţelor se citea un text din Biblie, se 
cântau cântece legionare, se făcea instrucție, A.C.N.S.A.S., Fond Penal, dosar 
nr. 17, vol. 7, p. 30. 

“Ton Paragină, Frânturi din viata unui partizan, ms., p. 15. 

$ Adrian Briscä, op.cit., în loc. cit., p. 49. 

organizației legionare din sectorul Panciu (jud. Putna). Pentru 
activitatea legionară desfăşurată, Ion Paragină a fost judecat de 
Tribunalul Militar Galaţi, în contumacie, şi condamnat la 15 ani de 
temniță grea şi 10 ani degradare civică, conform sentinţei nr. 241 din 
17 martie 1949. 

Gheorghe Mălăcescu, învăţător în satul Tifesti, activează in 
organizația Paragină până la 19 mai 1949 când, din cauza 
nepotrivirilor de idei, formează un alt grup împreună cu Vasile Sava, 
comerciant din Panciu, Ilie Nistor, viticultor din Crucea de Sus, 
Nicolae Ambrozie, toți membrii inițiali ai organizației. Cele două 
grupuri, Paragină şi respectiv Mălăcescu, au păstrat totuşi legătura 
între ele, din punct de vedere administrativ” şi de apărare. 

Grupului condus de Ion Paragină i se alătură în vara anului 
1948 Mihai Timaru, militar de profesie, trecut în rezervă în 1947 ca 
urmare a refuzului de a se înscrie în Partidul Comunist Român. 
Stabilindu-se la Panciu, prin intermediul socrului său Costică 
Brandrabur, şi el membru al organizaţiei, ia legătura cu grupul din 
pădure. În cadrul acestuia avea obligaţia să atragă alti militari epurati 
din armată, ofiţeri şi subofiteri, încercând totodată să aducă propria 
contribuţie la partea organizatoricä”. 

Alături de Ion şi Cristea Paragină activează şi profesorul 
Aristide Zdru de la Liceul „loan Slavici” din Panciu. În această 
persoană liderul organizaţiei va găsi un sprijin remarcabil în vederea 
întocmirii şi tipăririi broşurii intitulată Manualul Haiducului, un statut 
al luptătorului anticomunist. Nucleului mai sus menţionat i se vor 
alătura ulterior noi partizani precum Gheorghe Ungureanu, Teodosie 
Filimon, Evghenie Hulea şi alții, toți animați de un singur ideal - lupta 
împotriva comunismului”. 

Comandamentul grupului Paragină se afla plasat în pădurea 
Tiharaia din Munţii Vrancei, pe pârâul Porcului, care se varsă în 
Zabraut. Era un punct strategic unde partizanii locuiau în bordeie 
săpate în pământ!”. 


* A.C.N.S.A.S., Fond Penal, dosar nr. 17, vol. 7, p. 17. 

7 Idem, p. 29. 

* Mihai Timaru, Lupta de rezistenţă anticomunistă în Munţii Vrancei, în 
Analele Sighet. Instaurarea comunismului între rezistență şi represiune, 
Bucureşti, Fundaţia Academia Civică, 1995, p. 327. 

9 A.C.N.S.A.S., Fond Penal, dosar nr. 17, vol. 7, p. 14-24. 

10 Mihai Timaru, op. cit., în loc. cit., p. 331. 

O trăsătură caracteristică atât a grupului Paragină, cât si a altor 
grupuri de rezistenţă este reprezentată de coloratura politică a 
membrilor. Aceştia erau foşti reprezentanți ai partidelor istorice, 
precum şi ex-membri ai mişcării legionare. În organizaţia de rezistență 
activau elemente din toate categoriile sociale, ţărani, intelectuali şi 
militari. Membrii organizației Paragină aveau sarcini precis stabilite: 
aprovizionarea cu muniții, cu alimente, stabilirea de noi legături în 
exterior, recrutarea elementelor tinere în cadrul organizaţiei, acest 
aspect revenindu-i lui Cristea Paragină!!. Pentru păstrarea 
conspirativitatii absolute se atribuie membrilor grupului pseudonime, 
precum: lon Paragină - maior „Valeriu Vântu”, Gheorghe Mălăcescu - 
„Crăciun”, Ilie Nistor - „Irimia”. Totodată întâlnirile se desfăşurau în 
case conspirative. 

Prima încercare de rezistență a Vrancei a fost semnalată în 
comuna Pausesti'’. Spre deosebire de aceasta, gruparea înființată de 
Ion Paragină in 1948 este prima care se organizează atât în plan 
ideologic, cât şi în plan militar. Din punct de vedere ideologic 
menţionăm redactarea de către liderul grupului în perioada septem- 
brie-noiembrie 1948 a unui cod de instructaj adresat celor ce doreau să 
se alăture sistemului de rezistență, lucrarea intitulată Manualul 
Haiducului. Structurată pe şapte capitole, aceasta face referire la 
aspectele cu caracter militar (instuire-recrutare, armament, tehnică) şi 
stabileşte totodată ţinuta şi practica morală a membrilor organizației. 

În capitolul intitulat Instruire şi recrutare se solicită o ascultare 
deplină fata de ordinele „şefului”, autorul fixând totodată procedura de 
recrutare a noilor membri. Din studiul documentului respectiv se poate 
observa caracterul secret al acestei operaţiuni, constatându-se faptul că 
membrii grupului nu se cunoşteau între ei până în ziua „insurecţiei”. 

În ceea ce priveşte armamentul folosit de partizani, în capitolul 
special destinat acestui subiect, lon Paragină menționează faptul că 
armele se vor procura individual folosindu-se orice tip, „de la cuţit 
până la brand”, 


' Idem. 

'2 A.C.N.S.A.S., Fond Penal, dosar nr. 17, vol. 7, p. 4, p. 59. 

13 . . A va . he À + A 
Eugen Sahan, Aspecte din rezistența românească împotriva sovietizarii în 

perioada martie 1944 - 1962, Analele Sighet, Instaurarea regimului 

comunist între rezistență şi opresiune, Bucureşti, Fundaţia Academia Civică, 

1995, p. 213. 

14 A.C.N.S.A.S., Fond Penal, dosar nr. 17, vol. 7, p. 56. 

Un alt capitol al codului se referă la ,,Tehnica” grupului, din 
analiza sa rezultând o activitate împărțită în două segmente: pregătirea 
atacului şi atacul propriu-zis. În prima fază se urmărea culegerea de 
informaţii exacte privind obiectivul vizat, fixarea caselor de adăpost, 
procurarea armamentului. În cea de-a doua fază -„atacul propriu-zis”- 
se mentionau ţintele acţiunii: obiective militare sovietice, sedii de 
poliție, obiective industriale şi de trafic. Nu erau vizate bisericile, 
săracii şi familiile membrilor organizaţiei '5. 

„Telul” organizației poate fi desluşit din studiul broşurii în care 
autorul menţionează faptul că, se urmărea „dezrobirea patriei din 
hoardele inamice (...), pedepsirea cu moartea a comunistilor”’®. 

Rezistenţa grupului Paragină de aproximativ un an s-a datorat 
perseverentei şi sprijinului obţinut de aceştia, atât din partea 
localnicilor, cât şi din partea bisericii. Un rol important, în cazul 
prezentat, l-au jucat staretii a două schituri din zonă: ieromonahul 
Evghenie Hulea de la schitul Muşunoaiele şi respectiv, Teodosie 
Filimon de la schitul Brazi”. Sprijinul acestora consta în aprovizi- 
onarea grupului cu alimente şi furnizarea de informaţii utile acestuia. 

Un preot de vază al Vrancei a fost şi Ştefan Marcu din 
Nistoreşti, vechi luptător anticomunist, care în cazul fraților Paragină 
juca rolul unui bun sfătuitor. Cunoscând faptul că Ion Paragină se află 
deja în atenţia Securităţii, preotul Marcu îl povatuieste pe acesta să nu 
organizeze nici un fel de mişcare, căci astfel s-ar expune pericolului 
de a fi arestat. În această idee refuză să-l sprijine pe liderul 
organizației Paragină în vederea stabilirii unei legături pe lângă 
Comandamentul Legionar din Bucureşti, de unde acesta spera să 
obțină un potential ajutor'*. Analizând această situaţie, constatăm că 
se verifică concret afirmaţia unui securist precum că lichidarea 
grupurilor de bandiți a fost extrem de grea fiindcă răzvrătiții „aveau 
sprijin (...) în special în mânästiri” ”. 

În vara anului 1949, Securitatea obţine informaţii neverificate, 
privind existența în munți a grupului Paragină, precum şi a unor 
contacte nu tocmai amiabile între partizani şi localnici. Au existat şi 


'S Idem, p. 58. 

16 Idem, p. 60. 

7 Ibidem, vol. 21, p. 232. 

'8 Ibidem, vol. 7, p. 33. 

'? G. Boldur-Lätescu, Genocidul comunist în România, vol. IL, Bucuresti, 
1994, p. 94. 

momente de tensiune de care Securitatea a aflat: cazul brigadierului 
silvic din zona asupra căruia, la data de 26 mai 1949, s-a tras de către 
câțiva partizani” deoarece acesta se apropiase prea mult de tabăra lor. 
Alte cazuri similare au fost semnalate într-o notă-raport a Direcţiei 
Generale a Securităţii Poporului din 30 iunie 1949, din care rezultă 
altercatii între membrii grupului şi localnici”!. Presupunem că aceste 
conflicte se încadrează în contextul asigurării securităţii grupului şi nu 
trebuie catalogate ca acţiuni deliberate îndreptate împotriva sătenilor 
din zonă. 

În urma măsurilor întreprinse de Direcţia Generală a Securităţii 
Poporului, la data de 18 iunie 1949, Direcţia Regională a Securităţii 
Galati are certitudinea existenţei în Munţii Vrancei, Pădurea Tiharaia, 
a organizaţiei Paragină. Din acţiunea informativă a Regionalei reiese 
că elementele grupului mențin legături cu alte organizații similare, 
prin intermediul curierilor. Un rol important în acest sens, l-au avut în 
cazul organizaţiei Paragină, fratele conducătorului, Cristea Paragină, 
precum şi un alt partizan, Mihai Timaru”. 

Pentru a recurge la măsurile necesare dizolvării grupului, 
Direcţia Regională Galaţi s-a folosit în acțiunea informativă de 
elemente localnice, precum şi de detaliile furnizate de sursele infiltrate 
în grup”. 

În memoriile sale, Ion Paragină menţionează că în toamna 
anului 1949 grupului din pădure i s-a alăturat Nicolae Anghel, care a 
câştigat încrederea liderului prin faptul că părea un posibil susţinător, 
atât în acțiunile de luptă prin experienţa sa dobândită pe frontul de 
Răsărit, cât şi în aprovizionarea cu armament necesar grupului”. 
Acesta avea să fie „începutul drumului pierzaniei”%. Nicolae Angel, 
fiul învățătorului din satul Clipicesti*®, colaborator al Securităţii, a 
susţinut pătrunderea în grup a altor două persoane, Romică Uşurelu şi 
Vrabie, zis „Piţigoi””” - agenţi ai Securităţii. Dintr-o notă raport a 
Inspectoratului de Securitate Judeţean Neamţ din 1968 putem observa 


% A.C.N.S.A.S., Fond Penal, dosar nr. 17, vol. 21, p. 24. 
21 Ibidem, p. 227-228. 

7? Ibidem, p. 224. 

° Tdem. 

** Ton Paragină, op. cit., p. 86. 

5 Idem, p. 87. 

26 Adrian Briscä, op. cit., în loc. cit., p. 50. 

” Jon Paragină, op. cit., p. 88. 

că pentru aportul adus la depistarea şi lichidarea elementelor 
duşmănoase din Munţii Vrancei, colaboratorul Securităţii, Romică 
Uşurelu, încadrat în Securitate în 1948 cu gradul de plutonier major 
devine sublocotenet, adjunct şef de secţie, totodată fiind decorat cu 
două ordine şi patru medalii ale R.S. Romania”. 

Acţiunile Securităţii de ordin informativ se materializează prin 
operațiunea din noaptea de 18/19 octombrie 1949 când sunt capturați 
şeful grupului Ion Paragină şi Timaru Ion, trecânduse-se apoi la 
atacarea bordeielor partizanilor din pădure. În acelaşi timp este atacată 
şi gruparea aflată sub conducerea lui Gheorghe Mălăcescu”. Din 
acțiunea Securităţii a scăpat printr-o ieşire secretă Cristea Paragină”. 
Cinci securişti au plătit atunci cu viata pentru prinderea unui 
partizan”! 

După data de 19 octombrie 1949 Securitatea începe anchetarea 
celor capturați, foşti membrii ai organizației Paragină, precum şi a 
susținătorilor acestora. Ancheta desfăşurată minuţios a vizat chiar şi 
membrii familiei liderului, tatăl acestuia, Anton Paragină, ex-membru 
al Partidului Naţional Liberal Brătianu, a fost condamnat la 2 ani de 
închisoare corecțională, conform sentinței nr.841/ 18 octombrie 
1950%?, iar sora, Ilade Floarea, a fost învinuită de legături cu membrii 
bandei“. Acţiunea judecătorească se încheie în 1950 odată cu 
pronunţarea sentintelor de condamnare. Prin aceeaşi sentință liderii 
grupului au fost condamnaţi la 20 de ani muncă silnică „pentru crimă 
de uneltire contra ordinii sociale”, iar susținătorii organizaţiei au fost 
acuzaţi de „delictul de omisiune a denuntarii a uneltirii contra ordinii 
sociale”*5, primind diverse condamnări. 

Atacul Securităţii asupra grupului condus de Ion Paragină, cât şi 
asupra celui comandat de Gheorghe Mălăcescu, a avut şi eşecuri 
concretizate prin scăparea din încercuire a unor partizani. În această 


% A MLL, fond D.M.R.U., nr. inv. 7.389, dosar nr. 34, p. 277, 463. 

% A.C.N.S.A.S., Fond Penal, dosar nr. 17, vol. 21, p. 245. 

°° Idem, p. 247. 

3! Adrian Brişcă, op. cit., in loc. cit., p. 50. 

5 A C.N.S.A.S., Fond Penal, dosar nr. 17, vol. 7, p. 212, vol. 36, p. 63. 
3 Idem, vol. 21, p. 250. 

* Idem, vol. 36, p. 110-111. 

* Ibidem, p. 40. 

categorie se numără pe lângă Cristea Paragină, şi Gheorghiță Bălan, 
Filimon Teodosie precum şi alţii“. 

În timp ce Securitatea ancheta pe cei prinşi, elementele fugare 
încercau să menţină vie făclia rezistenţei. Deşi Cristea Paragină a fost 
ucis de Securitate în urma unei trădări, în primăvara anului 1950", 
Gheorghiţă Bălan lua legătura în luna mai a aceluiaşi an cu Lupşa 
Victor din comuna Zagon, judeţul Covasna, şeful grupării de 
rezistență „Vlad Tepes II”, împreună organizând răscoala ţăranilor 
vrânceni din noaptea de 23/24 iunie 1950. Ulterior, la 15 noiembrie 
1950 Gheorghiţă Bălan a fost arestat”. 

Analizând cazul organizației Paragină se regăsesc două dintre 
caracteristicile Mişcării de Rezistență din România surprinse de Ion 
Gavrilă Ogoranu*’; este vorba de caracterul national, această grupare 
fiind alcătuită şi inițiată de studenți şi militari, încadrați sau nu în 
partide politice, în special de fraţii de cruce şi, de caracterul creştin, 
întrucât acţiunile şi faptele grupului au încercat să fie subordonate 
moralei creştine. 

În încheiere putem menţiona faptul că mişcarea de rezistență a 
grupului Paragină, chiar dacă a fost înfrântă de Securitate, s-a 
menținut in spirit, astfel că în anii următori când s-a trecut la 
colectivizarea forțată, revolta țărănimii a reizbucnit cu putere în unele 
comune din zona de câmpie a Vrancei. Ideea „vin americanii”, care a 
animat constituirea grupurilor de rezistență din munţi s-a stins, nu atât 
prin eşecul acţiunilor acestor grupări, cât mai ales urmare a 
intervenției militare a trupelor sovietice în contextul Revoluţiei ungare 
din 1956, situaţie fata de care Occidentul nu a acordat nici un sprijin 
razvratitilor. Atunci s-a înţeles pe deplin că România a fost lăsată in 
mâinile ruşilor. 

Prezentând cazul organizaţiei de rezistență  Paragină 
argumentăm încă o dată, dacă mai era necesar, că rolul C.N.S.A.S. 
este acela de a conserva şi de a valorifica mărturiile scrise despre 
evenimentele petrecute în inima munţilor, în beciurile Securității, în 
întunericul penitenciarelor. 


°° A.C.N.S.A.S., Fond Penal, dosar nr. 17, vol. 21, p. 253. 

*7 Adrian Brişcă, op. cit. in loc. cit., p. 50. 

38 A.C.N.S.A.S., Fond Penal, dosar nr. 17, vol. 21, p. 149. 

* Ton Gavrilă Ogoranu, Rezistenţa armată anticomunistă din munţii 
României, în Analele Sighet, Instaurarea comunismului între rezistenţă şi 
opresiune, Bucureşti, Fundaţia Academia Civică, 1995, p. 97. 

Dan SALAGA 


Aspecte privind procesul de colectivizare. 
Comuna Cudalbi, ianuarie 1958 


Procesul de comunizare a României, început chiar înainte de 
preluarea puterii politice de către comunişti (6 martie 1945), avea să 
determine după câţiva ani un alt proces: cel de colectivizare a 
agriculturii după modelul sovietic. Acesta s-a constituit într-un atentat 
la existenţa satului românesc, contribuind din plin la depersonalizarea 
ţăranului român şi transformarea lui într-un muncitor agricol. Prin 
colectivizare se va realiza practic integrarea locuitorului rural in 
sistemul centralismului democratic. El va fi mai uşor de controlat si 
dirijat, ţinând cont şi de faptul că într-o comunitate rurală se regăseau 
obiceiuri, tradiţii sau puternice sentimente creştine, precum şi o 
oarecare inertie la tot ce venea din afară. 

Fără îndoială că partidul nu accepta o opoziţie fata de 
desfăşurarea procesului de colectivizare şi, în consecință, reprimarea 
de către regimul comunist a manifestărilor de rezistență venite din 
partea unor membri ai comunităţii rurale, s-a realizat şi ea în cel mai 
pur stil stalinist! 

Vom încerca în următoarele rânduri să redăm un moment al 
colectivizării, desfăşurată prin impunere, rezistență şi, inevitabil, 
represiune din partea autorităților. 

Este vorba despre o revoltă a țăranilor din comuna Cudalbi, una 
dintre cele mai mari aşezări rurale ce aparţine județului Galaţi, 
împotriva impunerii de intrare forțată în colectiv, revoltă ce a avut loc 
în ianuarie 1958. 

De acest eveniment am aflat întâmplător prin intermediul 
preotului Capotă Alexandru, preşedintele Asociaţiei Foştilor Detinuti 


' Octavian Roske, Colectivizarea agriculturii. Represiunea totală - 1957- 
1962 (IV), în Arhivele Totalitarismului, anul III, nr. 4/1995, p. 109. 

Politici, filiala Galati, căruia îi mulțumesc pentru sprijinul acordat in 
realizarea înregistrărilor. 

Deplasându-mă la Cudalbi, am putut să cunosc pe cinci dintre 
participanţii la revolta din 1958, țărani care au avut de îndurat ani de 
temniță comunistă, pentru singura vină ca nu doreau să fie deposedati 
de propriul lor pământ. Aceştia sunt: Anghele Ilie, Mistreanu Tache, 
Pojoga Enache, Taşcă Vasile şi Voicu Nicolae. 

Lucrarea de fata se înscrie în cadrul încercărilor de istorie orală 
şi se bazează pe înregistrările audio realizate de către autorul acestor 
rânduri, înregistrări care conțin mărturiile celor cinci amintiţi mai sus 
referitoare la evenimentele din comuna Cudalbi din ianuarie 1958. 

Primul moment în cadrul acestor mărturii este cel al declanșării 
colectivizării forțate de către regim în toamna anului 1957. S-au 
deplasat atunci echipe formate din 20-30-40 de indivizi, care umblau 
din casă în casă „cu lămuritu”, după cum remarcă Voicu Nicolae. 
Însotite de către un delegat din comună, aceste echipe îi vor obliga pe 
săteni să se înscrie în colectiv. 

Anghelie Ilie îl identifică pe unul dintre delegaţi, şi anume 
Gheorghies Toma, fost legionar, ţăran înstărit deţinând atunci 13 ha de 
pământ. 

Un alt moment în cadrul desfăşurării evenimentelor din Cudalbi 
îl constituie chiar cel al revoltei din 11 ianuarie 1958. Atunci, un 
inginer de cadastru trimis de la Bucureşti, venise să facă măsurătorile 
pentru a realiza efectiv procesul de intrare în colectiv a ţăranilor. 
Aceştia din urmă nu aveau de gând să cedeze autorităților. Câţiva 
săteni, printre care şi Pojoga Enache, au început să strige să li se dea 
cererile şi ... „jos colectivu’!” 

În fata primăriei (a Sfatului Popular), erau adunate cel putin 
câteva sute de persoane (Taşcă Vasile afirmă că erau între 2.000-3.000 
de oameni). 

Dialogul dintre preşedintele Sfatului, Bălan, şi săteni, nu a fost 
deloc unul amiabil. Voicu Nicolae afirmă că, după ce i-a cerut şi el 
preşedintelui cererile, acesta a început să-l înjure. Reacția mulțimii nu 
s-a lăsat aşteptată. Înconjurat de săteni, Bălan a închis uşa de la Sfat şi 
a încercat să fugă. Fiind prins din nou în curtea unui vecin (Gheorghe 
Grosu), va fi bătut de către săteni până ce va da cheile pentru a se 
deschide casa de bani, locul unde se aflau cererile sătenilor de intrare 
în gospodăria colectivă. Au fost arse toate actele găsite. Sătenii s-au 
deplasat şi la biroul de depunere a cotelor, distrugând şi acolo actele. 


155 


Dupa consumarea evenimentelor, represiunea nu a intarziat sa 
apară. Mistreanu Tache va fi anchetat în comună, la postul de miliție 
de către un maior care vroia să afle cine a mai participat la revoltă. 

Împreună cu Mistreanu au mai fost anchetați încă şase săteni. 
Aceştia vor suporta, la intervale mici de timp, lovituri cu batul aplicate 
de către respectivul maior. Spre miezul nopții, cei şapte săteni vor fi 
duşi cu o maşină la sediul vechi al Securităţii din Galati. Mistreanu 
Tache avea să fie mutat, după câteva zile, la noul sediu al Securităţii şi 
ținut în anchetă 42 de zile. 

Anghele Ilie va fi dus, de asemenea, la Galaţi, prima dată la 
vechiul sediu al Securității. Aici i se va spune că va face închisoare, 
fapt ce l-a determinat să replice: „de ce să fac puşcărie; ne-au băgat cu 
forța în colectiv şi noi tot cu forța ne-am luat cererile”. Va fi 
transportat după câteva zile la noul sediu, unde va fi anchetat de către 
maiorul Perlă Gheorghe o lună de zile, luând „patru bătăi bune”. 

După ce a fost arestat, lui Taşcă Vasile i se va spune că au fost 
ridicaţi numai capii revoltei, pentru că „nu se puteau aresta sute de 
oameni”. Taşcă Vasile a suferit şi el pe parcursul anchetei, primind 
lovituri aplicate la gleznă. Va sta trei luni la Galaţi, primind ca 
mâncare „varză imputita şi o mână de arpacaş”. 

Odată cu Taşcă Vasile va fi reţinut şi lonică Popa Tatu, cap de 
lot, ţinut la izolare fara pat, cu 100 de grame de pâine. 

Pojoga Enache va fugi de acasă pe 11 ianuarie, fiind căutat de 
organele de miliție. Soţia acestuia era anchetată zilnic. 

Voicu Nicolae va pleca fugar pe la rude, dar va fi prins, în cele 
din urmă, şi dus la vechiul sediu al Securităţii din Galaţi, unde va sta 
câteva zile. Acolo, un locotenent îl va pune pe o masă, cu faţa în jos şi 
îl va bate cu o bâtă, „ca şi cum ai bate un sac de fasole”. Anchetatorul 
vroia să afle cine erau organizatorii revoltei. Transportat la noul sediu 
al Securităţii va fi anchetat şi bătut în fiecare zi. „Eram negri de la 
bătaie, ne udam cearşafurile şi le puneam pe noi”, îşi aminteşte Voicu 
Nicolae. 

Cei cinci aveau să fie judecaţi şi condamnaţi. Pentru Pojoga 
Enache, Voicu Nicolae şi Mistreanu Tache, se regăsesc în dosarele 
Arhivelor C.N.S.A.S., biletele de eliberare din detenţie. Astfel, Pojoga 
Enache va fi depus ca şi condamnat la 22 ianuarie 1958, până la 17 
ianuarie 1976 de către Tribunalul Militar Reg. II Bucureşti, fiind 

pedepsit „pentru acte de teroare”?. De asemenea, prin decizia nr. 143 


din 1958, a Tribunalului Suprem, Colegiul Militar, i se respinge 
recursul, sentința rămânând definitivă. În respectiva decizie se 
precizează şi motivul pentru care Pojoga Enache a fost condamnat: 
„pentru faptul că în ianuarie 1958, împreună cu alte elemente agitate 
din comună, a participat la lovirea preşedintelui, pentru a le da înapoi 
cererile de înscriere în G.A.C.”. Pojoga Enache va fi condamnat, prin 
urmare, la 18 ani de închisoare şi, conform spuselor sale, confiscare 
parțială de avere - 2 ha de pământ. În detenţie va trece pe la Gherla”, 
Stoieneşti, Salcia, Strâmba, Periprava şi Giurgeni, fiind eliberat la 13 
aprilie 1964*. 

Mistreanu Tache va fi depus ca deținut de la 22 ianuarie 1958 
până la 15 ianuarie 1978, de către Tribunalul Militar al Reg. II 
Bucureşti, cu mandatul nr. 47 din 1958.Va fi condamnat prin sentința 
nr. 18/1958 pentru acte de teroare, fiind pus în libertate la 14 aprilie 
1964. A fost grațiat de către 0957 Ostrov, conform decretului 
176/1964°. Lui Mistreanu Tache i se vor confisca şi 2 ha de pământ. 

Voicu Nicolae va fi condamnat la 20 de ani de închisoare prin 
aceeaşi sentință, 18/1958 pentru acte de teroare, fiind grațiat prin 
decretul 176/1964°. Va trece pe la Gherla, Periprava şi apoi iar la 
Gherla, de unde va fi eliberat la 16 aprilie 1964. 

Taşcă Vasile va suporta şi el o condamnare la 20 de ani de 
muncă silnică şi şapte ani interdicţie, fiind eliberat la 16 aprilie 1964. 
Va trece pe la Gherla, Balta Brăilei - Stoieneşti şi Salcia -, precum şi 
în Deltă, la Periprava. La Gherla va suporta un regim de detenţie 
destul de dificil. În camera 71, unde va fi repartizat, erau 121 de 
deţinuţi. Tasca Vasile va ajunge în timpul detenţiei de la Gherla, şi la 
„izolare”, o celulă fără geamuri, unde va primi mâncare o dată la trei 
zile, iar în loc de apă i se va da apă cu sare. În octombrie 1959 va fi 
mutat la muncă în Balta Brăilei, la Stoienesti. Acolo, în trei saivane de 
oi erau ținuți 5.000 de deţinuţi. 

Anghel Ilie avea să fie condamnat la şase ani de închisoare, 
fiind eliberat în martie 1960. Va ajunge şi el la Gherla şi apoi la 
Stoieneşti. Lui Anghele Ilie i se va confisca 1 ha şi jumătate de 


? A.C.N.S.A.S., Fond Informativ, dosar nr. 747, f. 2, 31. 
> Ibidem, f. 28-29. 

4 Ibidem, f. 32. 

5 A.C.N.S.A.S., Fond Informativ, dosar nr. 746, f. 12. 

* A CN S.A.S., Fond Informativ, dosar nr. 748, f. 2. 

pământ şi casa. Întors acasă va refuza, pentru o perioadă de doi ani de 
zile, să intre în colectiv, afirmând că „mai bine se duce la puşcărie”. 

Din cele relatate mai sus, se desprinde faptul că acţiunea 
spontană a ţăranilor din Cudalbi a fost reprimată destul de dur de către 
autoritățile comuniste, în prim plan aflându-se aici organele de 
securitate, acţiunea acestora fiind directionatä asupra capilor revoltei. 

Fără îndoială că cele cinci mărturii inserate în lucrare nu pot 
epuiza problematica complexă a evenimentului desfăşurat la Cudalbi. 

Ar fi necesară, fireşte, o continuare a înregistrărilor cu alte 
persoane care au trăit evenimentele şi mai sunt încă în viata. 

Este însă un aspect pozitiv faptul că nişte mărturii orale se 
verifică, cel puţin parțial, cu documente păstrate în arhive, şi în cazul 
nostru, Arhivele C.N.S.A.S. 

Realizarea istoriei orale si folosirea mărturiilor pentru 
activitatea ştiinţifică este, considerăm noi, o acţiune extrem de 
necesară. 

Ionut DOGARU 


Securitatea în anii '80. 
Aspecte ilustrative de poliţie politică 


Aplicarea Legii privind accesul la propriul dosar şi 
deconspirarea securităţii ca poliție politică dă posibilitatea - iar pentru 
C.N.S.A.S. stipulează obligaţia - cercetării unor arhive create ca 
urmare a activității Securităţii în perioada 6 martie 1945 - 22 
decembrie 1989. 

Lucrarea de fata nu se doreşte a fi o prezentare exhaustivă a 
rolului şi locului pe care l-au avut serviciile secrete româneşti în 
perioada regimului comunist. Studiul trebuie înțeles ca fiind mai 
degrabă un demers exploratoriu, o periegheză în arheologia cercetării 
complexei problematici a mijloacelor şi a modului de manifestare ale 
Securităţii în societatea românească totalitară. După cum se precizează 
şi în titlu, obiectivul lucrării este de a prezenta câteva aspecte 
sugestive privind activitatea de poliție politică a D.S.S. în ultima sa 
parte de existenţă. 

Deşi nu s-a folosit de metodele extreme de teroare din perioada 
stalinistă, regimul Ceauşescu, caracterizat - cu precădere în partea sa 
finală - prin exacerbarea cultului personalității conducătorului, în 
dezacord cu degradarea continuă a nivelului de trai al populaţiei, s-a 
bazat pe controlul strict şi atotcuprinzător al serviciilor secrete. 
Documentele în care se precizau motivele pentru care se deschideau 
acțiunile de urmărire oferă o imagine elocventă a omniprezentei 
organelor de securitate, a sferei de interes şi a acţiunilor în care s-au 
angrenat. 

În anii ’80, motivele pentru care anumite persoane deveneau 
„obiective în atenția D.S.S.” sunt dintre cele mai diverse şi acoperă o 
plajă largă de medii socio-profesionale. Alături de vechile ,,Probleme” 
(dosare-problemă) precum „Partidele burgheze” (P.N.T., P.N.L, 
P.S.D.R.), „Legionarii” etc., pentru care se acordă în această perioadă 
mai puţine resurse umane şi tehnice (toate rămânând însă active), sunt 

constituite sau dezvoltate „dosare de obiectiv” - pe instituţii - si de 
mediu, ultimele cuprinzând supravegherea generală a grupurilor de 
persoane cu pregătire asemănătoare, indiferent de antecedentele 
politice sau penale sau de locul de muncă al fiecăruia. În această 
categorie intrau uniunile de creaţie (scriitori, muzicieni, actori), 
cercetătorii, medicii etc... 

Acţiunile de urmărire individuală şi dosarele de grup au ocupat 
şi în ultimul deceniu al regimului comunist un rol important pentru 
Departamentul Securităţii Statului, prin prisma resurselor alocate şi a 
materialului informativ rezultat. Motivele de deschidere a dosarelor de 
urmărire individuală ce pot fi catalogate ca reprezentând acțiuni de 
poliţie politică, corespund atât unor probleme „serioase”, din 
perspectiva legislaţiei şi a ideologiei socialiste, precum şi unora hilare 
care nu fac altceva decât să reliefeze situaţiile şi manifestările aberante 
caracteristice regimurilor totalitare. 

Într-un dosar deschis pe motivul „grav” că se punea în pericol 
securitatea statului, se mentionau următoarele: 

„La 01 iunie şi respectiv în reluare şi aprofundat, la 03 iunie 
1983, sursa [...] a semnalat că din relatările ... (unei persoane - n.n.), 
a aflat că ... (urmăritul - n.n.), ar face parte dintr-o grupare clandestină 
care îşi propune ca, într-o conjunctură favorabilă, să încerce să preia 
conducerea statului, înlăturând structura de conducere actuală. [...] 
Conform celor reținute de ... (sursă - n.n.), membrii grupării îşi 
propun să acţioneze pe două fronturi paralele: 

- Legal, prezentând gruparea drept organizaţie constituită ad- 
hoc din voluntari, care urmăreşte să sprijine activitatea Partidului 
Comunist Român în realizarea sarcinilor social-politice şi economice 
pe care acesta le are de îndeplinit, situaţie în care li s-ar permite să 
racoleze cât mai multi aderenti din tara şi din străinătate; 

- Clandestin, pregătind lovitura de preluare a puterii în stat într- 
un moment conjunctural favorabil, când gruparea va fi destul de 
puternica...””. 

În realitate, conform documentelor din dosar, persoana urmărită 
actionase pentru constituirea unei mişcări după tipul „Solidarității” din 
Polonia şi elaborase o Platformă-program care cuprindea obiective ce, 


' Radu Cristescu, Spionajul şi contraspionajul pe înţelesul tuturor, Bucuresti, 
Editura Evenimentul Românesc, 2000, p. 49. 
? A.C.N.S.A.S., Fond Informativ, dosar nr. 234, vol. I, f. 3. 

într-un stat democratic, nu s-ar fi constituit nicicând în capete de 
acuzare într-un proces penal şi în motive pentru deschiderea unei 
acțiuni de urmărire a unui serviciu secret. În documentele găsite la 
perchezitia făcută asupra respectivei persoane se prevedeau 
„extinderea si consolidarea organizaţiei in întreaga ţară”; 
„confruntarea cu puterea”; tratativele succesive cu conducerea statului 
pentru îndeplinirea unor reforme social-economice şi politice care s-o 
oblige să-şi restrângă controlul şi influenţa în ţară; preluarea 
conducerii politice a ţării; elaborarea unei Constituţii şi optarea, prin 
plebiscit, pentru forma de guvernământ...; instituirea pluralismului 
politic etc”. Un asemenea document ar fi putut să constituie 
platforma-program a oricărui partid legal constituit din perioada de 
început a unor state democratice. În România anilor ’80 o asemenea 
organizaţie a fost catalogată ca fiind ”contrarevoluţionară”, liderul său 
a fost pus sub urmărirea strictă a Securităţii, fiind ulterior arestat şi 
condamnat la 12 ani de închisoare pentru complot, alte şase persoane 
primind condamnări mai mici. 

Motivul de deschidere a unui alt D.U_I. era „stabilirea activității 
şi preocupărilor ostile, a concepţiilor şi comentariilor duşmănoase pe 
care le face la adresa politicii partidului şi statului, a anturajului şi a 
eventualelor influenţe nocive pe care le are din partea unor cadre 
didactice care îl susțin, a descifrării unor activităţi desfăşurate la 
cenacluri literare”. Pentru discuţii cu alte persoane în căminul 
studenţesc pe tema emisiunilor posturilor de radio B.B.C. şi „Europa 
Liberă”, titularul dosarului deschis pe motivul mai sus prezentat a fost 
urmărit de organele de securitate cu ajutorul reţelei de informatori din 
facultate, căminele studenţeşti şi, mai târziu, din cancelaria 
profesorilor. Ulterior, persoana a fost avertizată de Securitate, cu 
acordul conducerii profesionale din şcoala unde preda, pentru ,,vina” 
de a fi făcut „comentarii tendentioase la adresa politicii partidului şi 
statului... în domeniul cultural, susținând ideea unei „revoluții 
culturale”, pe care o pot face numai intelectualii” şi pentru că a audiat 
şi comentat ştiri transmise de „posturi de radio ostile”. 

Simpla trimitere a unei scrisori postului de radio „Europa 
Liberă” constituia un motiv pentru deschiderea unui dosar de urmărit 


3 A.C.N.S.A.S., Fond Informativ, dosar nr. 234, vol. I, f. 54. 
4 A.C.N.S.A.S., Fond Informativ, dosar nr. 10, f. 4. 
> Ibidem, f. 12, 15-16. 

la D.S.S. Este si cazul unui inginer care, in 1985, in urma actiunii de 
urmărire a organelor de securitate, era avertizat şi scos din cercetare 
de către conducerea instituţiei în care lucra“. Şi în acest caz, acţiunea 
Securităţii a încălcat drepturi fundamentale prevăzute în Constituţia 
R.S.R., precum şi în documente internaționale acceptate de statul 
român - dreptul la libera exprimare, secretul corespondenței etc. 

Într-un alt dosar de urmărire se menţionează că obiectivul (din 
mediul artistic) „a fost luat în lucru organizat datorită faptului că are 
pe fratele ... fugar... şi în situația avizării pozitive pentru deplasarea 
într-o ţară care i-ar permite fuga în Occident, acesta nu s-ar mai 
înapoia în ţară”. Situaţii de acest gen sunt frecvent întâlnite în dosare. 
Problema „rămânerii ilegale în străinătate” era una importantă pentru 
Securitate. În realitate, nu era altceva decât o faţadă a măsurilor 
îndreptate împotriva cetăţenilor prin care se încălca libertatea 
individului de a călători. Conducerea de stat acţiona prin toate 
mijloacele de care dispunea pentru a limita numărul celor care, ajunşi 
în Occident, cereau azil politic. 

Securitatea a iniţiat acţiuni de urmărire şi pe motive de-a dreptul 
hilare, în formă tragi-comică, dar pe fond de maximă gravitate, de 
neimaginat în cazul unui serviciu de informaţii al unui stat democratic. 

O Mapă de verificare s-a deschis pe motivul că o persoană, în 
calitate de membru al Filialei A.F.R. - Botoşani şi al Secţiei de 
Numismatică, „întreține legături cu persoane din Italia unde a expediat 
unele materiale cu caracter ştiinţific (pe probleme filatelice şi de 
numismatică - n.n.) şi intenţionează... să se adreseze unor ambasade 
pentru expedierea si obţinerea unor materiale şi publicaţii”. 

În motivul de deschidere al unui alt D.U.I. se menţionează că 
„la întâlnirea din 12.06.1985 informatoarea... ne-a semnalat pe soţul 
ei... că în ultima perioadă şi-a intensificat antrenamentele de karate... 
cu toate că în anul 1984 i s-a atras atenţia de către organele de stat că 
astfel de sport este interzis în tara noastră (intra la problema „Oculta” - 
n.n.)”. Raportul se închidea cu propunerea „să fie luat in D.U.I. cu 
scopul stabilirii dacă sub masca preocupărilor consemnate nu se 
desfăşoară activităţi care să aducă în orice fel prejudicii statului 


român, activităţi ce pot fi canalizate şi dirijate din străinătate”? . 


° A.C.N.S.A.S., Fond Informativ, dosar nr. 479, f. 2, 101. 
7A.C.N.S.A.S., Fond Informativ, dosar nr. 421, vol. I, f. 5. 
$ A CN.S.A.S., Fond Informativ, dosar nr. 114, f. 1. 

? A.C.N.S.A.S., Fond Informativ, dosar nr. 503, f. 57. 

Securitatea lua sub urmărire orice formă de asociere ce putea fi 
considerată suspectă sau potential ostilă în raport cu statul şi ideologia 
socialistă. 

Rapoartele de închidere a acţiunilor de urmărire dau şi ele o 
imagine privind caracterul de poliţie politică al acţiunilor Securităţii. 
Respectivele documentele menționează fie infirmarea suspiciunilor 
inițiale, fie măsuri de pedepsire a persoanei (avertizare, „influențare 
pozitivă”, destrămarea anturajului, scoaterea din slujbă, arestarea etc.). 
Nu puţine sunt situaţiile în care dosare de urmărire informativă au fost 
închise după 1989 cu următoarea motivaţie: „Având în vedere 
prefacerile din societatea românească propunem scoaterea elementului 
din evidențe şi clasarea materialului la B.I.D.”!. Un asemenea motiv 
de închidere al unui dosar demonstrează caracterul de poliție politică 
al acţiunii de urmărire declanşate de fosta Securitate. Persoana a fost 
considerată suspectă doar în opinia serviciului de informaţii intern din 
perioada regimului comunist. După 1989, obiectivul nu a mai 
prezentat interes pentru S.R.I. Ar fi fost bine ca, pentru o mai bună 
clarificare a lucrurilor, rapoartele de închidere ale dosarelor fostei 
Securitati, întocmite după 1989, să conţină şi menţionarea constatării 
nevinovatiei persoanelor urmărite pe motive politice. 

Metodele, mijloacele, tehnicile şi mentalitätile represiunii 
politice institutionalizate au fost caracteristice tuturor serviciilor de 
securitate din statele unde s-au impus regimuri totalitar-comuniste. În 
România, Securitatea şi-a creat un sistem complex şi extrem de 
eficient de supraveghere a populaţiei. Exacerbarea cultului 
personalității conducătorului, scăderea nivelului de trai şi neliniştea 
crescândă a populaţiei, demonstrată de greva minerilor din Valea 
Jiului din 1977 şi de tulburările de la Braşov din noiembrie 1987, au 
dus la creşterea rolului Securităţii şi a capacităţii sale de intervenție. 

Dosarele de urmărire informativă contin materiale privind 
interceptarea convorbirilor telefonice, transcrieri ale discuţiilor 
înregistrate, note informative date de rețeaua de agenţi, copiile sau 
originalele unor scrisori. 

Tehnica operativă este folosită de toate serviciile secrete din 
lume. În cazul românesc sunt contestabile nu atât mijloacele şi 
procedeele tehnice folosite în activitatea de informaţii cât mai ales 
modul şi scopul în care au fost folosite, prin abuz, încălcări ale 


10 A.C.N.S.A.S., Fond Informativ, dosar nr. 545, f. 56. 

drepturilor omului şi chiar a normelor juridice în vigoare în perioada 
respectivă. Ofițerii de securitate s-au bazat în primul rând pe 
informaţiile furnizate de reţeaua de informatori. Metodele de recrutare 
a surselor erau dintre cele mai diverse, mergând de la recompensare şi 
până la şantaj. Sursele erau alese din toate mediile socio-profesionale 
şi erau folosite în toate operațiunile ce vizau strângerea de informaţii. 
S-a pus accentul şi pe formarea unei „agenturi de masă” în vederea 
îndeplinirii rolului de poliţie politică dat de partid. Cu toate acestea, 
ofiţerii de securitate au avut unele restricţii în ceea ce priveşte 
recrutarea agenţilor, indiferent de categorie, din rândul cadrelor de 
partid. Membrii P.C.R. puteau fi folosiți numai cu permisiunea 
organizaţiei de partid şi fără să li se întocmească dosare de reţea. 
Regula nu a fost respectată întotdeauna. 

Într-o acţiune de urmărire a unui deţinut politic, informatorul a 
fost instruit „să adopte ca linie de conduită aceea de apropiere fata de 
obiectiv cu ocazia activităţii cultural-educative, să-l favorizeze cu 
alimente sau hrană mai multă pe acesta, în scopul de a se confesa şi 
destăinui cu probleme ce prezintă interes operativ pentru organele 
noastre”! Modul de lucru cu informatorii din penitenciar, folosiţi ca 
principal mijloc de informare despre deţinuţii politici, era mai aparte. 
Existau celule asigurate atât cu mijloace T.O. (microfoane), cât şi cu 
rețea informativă. Se creau momente operative prin care se cunoştea 
activitatea deținuților din cameră şi evoluţia convingerilor obiectivelor 
(efectul pe care îl aveau măsurile restrictive şi „influențarea pozitivă” 
făcută de „factorii educationali şi de comandă” şi de rețeaua 
informativă). 

În libertate, pentru aport informativ valoros, agenţii erau 
recompensati in bani, cadouri, vize, în sprijin pentru rezolvarea unor 
situaţii personale sau profesionale. Se practica oferirea unor cadouri la 
aniversări sau la sărbători legale. Banii se dădeau cu chitantä, semnată 
de agent cu numele conspirativ pentru a putea fi decontati de ofiţer. 

Mijloacele tehnice de a duce la îndeplinire urmărirea audio a 
obiectivelor organelor de securitate erau puse la dispoziţie de unitatea 
specială „T”. Ofițerii acestei unităţi, din Bucuresti şi din structurile 
teritoriale, instalau microfoane în locuințe şi birouri, puneau 
dispozitive de ascultare la centralele telefonice, transcriau informaţiile 
obținute şi le transmiteau direcţiei care ceruse ascultarea. Prin 


1! A.C.N.S.A.S., Fond Informativ, dosar nr. 234, vol. |, f. 391. 

complexul sistem de interceptare a convorbirilor telefonice (I.C.T.) si 
de microfoane la domiciliu (I.D.M.), se incerca suplinirea aportului 
informational al surselor umane precum si verificarea corectitudinii 
acestora. 

Dosarele de urmărire informativă contin, in majoritatea lor 
covârşitoare, materiale rezultate în urma folosirii T.O. Sunt 
menţionate şi situații în care se acţiona pentru blocarea telefonului pe 
perioade lungi de timp sau chiar în timpul unor discuţii!?. Tehnica 
operativă era plasată în momentul în care persoana nu se afla la 
domiciliu, sau prin diverse combinaţii era ținută departe pentru ca 
echipa de lucru să instaleze aparatura (vezi Anexa 1). Pentru 
introducerea mijloacelor T.O., se obțineau, într-un mod conspirat, 
mulajele cheilor locuinţei. Cu ocazia pătrunderilor secrete sau 
„legale”, ofiţerii de Securitate efectuau perchezitii, cu intenția de a 
depista probe compromițătoare pentru persoana urmărită (vezi Anexa 
2). 

Într-o notă de analiză a unui D.U.L se menţionează că „s-a 
acționat cu rezultate pozitive, pentru obţinerea mulajului cheilor de la 
intrarea în locuinţa suspectului. Mulajul a fost obținut, în mod 
conspirat, de la soția obiectivului, actionandu-se... la locul de munca 
al acesteia”? 

Filajul obiectivelor era una din măsurile utilizate de Securitate 
în cazuri considerate a fi de mare importanţă. Ilustrativ în prezentarea 
caracterului de poliţie politică ale acțiunilor Securităţii este şi filajul 
întreprins asupra unei persoane în perioada 9 septembrie 1989 - zi în 
care acesta ieşise din penitenciar, unde executase o pedeapsă de 7 ani 
pentru infracţiuni C.S.S. (deţinut politic) şi până la 12 decembrie 1989 
- dată la care i s-a făcut o perchezitie acasă, în urma căreia a fost luat 
şi dus la Direcţia de Cercetări Penale (vezi Anexele 3-4). 

Foarte răspândită în activitatea organelor de securitate a fost şi 
metoda obţinerii de informaţii prin cenzura corespondenței. Sarcina 
revenea Serviciului „S”. În funcţie de informaţiile pe care le 
conțineau, scrisorile interceptate erau, fie copiate şi apoi repuse în 
circulaţie, fie retrase definitiv din circuit. 

Organele de securitate au folosit şi alte metode de acţiune 
precum „influențarea pozitivă”, dezinformarea, compromiterea si 


12 A.C.N.S.A.S., Fond Informativ, dosar nr. 234, vol. IV, f. 43, 48. 
15 A.C.N.S.A.S., Fond Informativ, dosar nr. 234, vol. I, f. 13. 

avertizarea obiectivelor urmărite şi a membrilor familiei acestora. 
Persoanele care se manifestau împotriva politicii partidului, dar şi cei 
care nu aveau nici o „vină” însă intrau în atenţia Securităţii erau filati, 
hartuiti, ameninţaţi, scoşi din serviciu!“ sau chiar arestaţi. O parte a 
celor condamnaţi intrau în categoria deținuților C.S.S. (,,politicii’”), 
însă altora li se dădeau condamnări pentru presupuse delicte de drept 
comun. 

Într-un D.U.L., în 1989, un ofiţer C.I. solicita ca ,,detinutul să fie 
izolat de masa de condamnaţi”. „Pentru informarea C.S.S. să 
interpunem un informator care să desfăşoare preponderent activitate 
de influențare pozitivă şi descurajare”!5. Anterior, respectivul deținut 
politic mai fusese pedepsit la 12 luni de pedeapsă în regim restrictiv 
(de izolare)'®. În perspectiva iesirii din penitenciar, în septembrie 
1989, organele de securitate propun ca persoana să rămână sub 
observaţie strictă (vezi Anexa 5). 

Prezentarea acestor aspecte considerate sugestive privind 
activitatea D.S.S., demonstrează că Securitatea nu era o instituție a 
statului având rolul de a proteja interesele cetăţenilor, ci se afla în 
slujba regimului şi sub controlul P.C.R. Chiar şi în acest stadiu de 
început al cercetărilor din arhiva C.N.S.A.S., putem susţine, aşa cum o 
face şi Legea privind accesul la propriul dosar şi deconspirarea 
Securităţii ca poliție politică în preambulul său, fără teama de a greşi 
şi având dovezi certe acum, că puterea comunistă instalată în România 
începând cu 6 martie 1945 a exercitat, în special prin organele 
Securităţii statului, o permanentă teroare împotriva cetățenilor ţării, 
drepturilor şi libertăţilor fundamentale. 


14 A.C.N.S.A.S., Fond Informativ, dosar nr. 234, vol. I, f. 3. 
15 A.C.N.S.A.S., Fond Informativ, dosar nr. 234, vol. |, f. 215. 
16 A.C.N.S.A.S., Fond Informativ, dosar nr. 234, vol. |, f. 121. 

ANEXA 1 


PLAN DE MASURI PRIVIND 
INTRODUCEREA MIJLOACELOR SPECIALE 
DE TIP IDM! 


„Pentru clarificarea suspiciunilor care au stat la baza deschiderii 
d.u.i. ..., se impune ca la domiciliul ... obiectivului ..., să se instaleze 
mijloace speciale T.O., tip I.D.M. 

[...] prin intermediul mijloacelor T.O. urmează a se clarifica 
locul, atitudinea şi poziţia ...(persoanei urmărite - n.n.) şi a legăturilor 
sale fata de orânduirea social-politică din R. S. România şi eventualele 
intenţii de a comite acte dusmanoase; evaluarea corectă a potenţialului 
ostil al anturajului şi pericolul real pe care îl reprezintă această 
persoană pentru securitatea statului. [...] 

Modalitatea de instalare. Acţiunea se va desfăşura în trei etape, 
în ziua de 30 august a.c. (1983 - n.n.): 

a) Intrarea in apartamentul ... (obiectivului - n.n.) in scopul 
realizării studiului tehnic premergător acțiunii de instalare propriu- 
zise. Această etapă va avea loc în dimineaţa zilei de 30 august a.c. 
între orele 8.30- 9.30, studiul tehnic urmând a fi realizat de un lucrător 
specialist de la unitatea „T”. 

Le] 

c) Efectuarea lucrärii de instalare propriu-zisa. 

Accesul in apartamentul ... (obiectivului - n.n.) se va face prin 
folosirea cheilor confecționate anterior, care au fost probate şi s-au 
dovedit a funcţiona. Asigurarea conspirativitätii efectuării studiului 
tehnic şi a instalării mijloacelor va fi realizată după cum urmează: 

Pe palierul unde locuieşte .. (obiectivul - n.n.) sunt patru 
apartamente (inclusiv al lui). În perioada în care preconizăm să 
efectuăm lucrarea, pe palier se află acasă o singură familie. [...] 

Pentru asigurarea obiectivului s-au luat măsuri „F” (filaj - n.n.), 
urmând ca totodată acestuia să i se dea, la locul de muncă, o ocupaţie 
care să nu-i permită plecarea până la sfârşitul orelor de program. 


! Documentul este preluat din Arhiva C.N.S.A.S., Fond Informativ, dosar nr. 
234, vol. III, f. 200. 

Pentru asigurarea soţiei obiectivului se vor lua măsuri „F” la 
domiciliul mamei acesteia, unde cea în cauză stă temporar [...]. Din 
date obţinute prin mijloace T.O. rezultă că cea în cauză va sta la 
domiciliul mamei ei până la revenirea acesteia. [...] 

Ca variantă de blocare a obiectivului, în situația extremă când 
acesta ar vrea să plece de la locul de muncă spre domiciliu în timpul 
programului, se va recurge la contactarea lui de către ... (un ofiţer de 
securitate - n.n.) care va purta cu el o discuţie prelungită privind 
activitățile tehnice ... iar în final îl va recruta fictiv ... pentru a-i 
furniza informaţii despre unele aspecte de la locul său de muncă. [...] 

Totodată discuţia cu ... (obiectivul - n.n.) ... va oferi timpul 
necesar retragerii echipei care lucrează în apartamentul acestuia. 

Pentru situaţia în care se va impune blocarea soţiei ... aceasta 
va fi preluată de organele de filaj şi sub acoperirea organelor de 
miliție, va fi dusă la I.M.B. unde se va discuta cu ea despre activitatea 
de la locul de muncă ... . 

În vederea asigurării retragerii echipei în situaţii urgente este 
folosit apartamentul ... (unei vecine - n.n.) care a fost de acord să ne 
sprijine punându-ne la dispoziţie spaţiul ei de locuit. Apartamentul ... 
se află fata în față cu apartamentul (obiectivului - n.n.), putându-se, în 
caz de forță majoră, trece foarte repede dintr-un apartament în altul. 


Sistemul de legături de comunicaţie. 

Sistemul de legături între ofițerii participanți la acțiune va fi 
realizat după cum urmează: 

Echipele de filaj care îi asigură pe ... (obiectiv - n.n.) şi pe soția 
lui vor ţine legătura prin radio cu un echipaj aflat la domiciliul 
obiectivului. [...] Comunicarea se va face codificat conform 
termenilor stabiliți ... . Pentru situațiile deosebite, când staţiile storno 
nu pot, din diferite motive, să funcţioneze ... se vor folosi telefoanele 
de la locuinţele ... (vecinei - n.n.) şi ... (obiectivului - n.n.). Pentru 
diferențierea apelurilor făcute de ofiţerii angrenati în acțiune, de 
apeluri incidentale ale unor legături ale soților ... sau ale... (vecinei - 
n.n.), cei care vor face apeluri telefonice vor suna de două ori, vor 
întrerupe circa 30 de secunde, apoi vor suna din nou. Când se va 
răspunde la aparat cei care sună vor întreba de „domnul Ilie”, întrebare 
la care se va răspunde „da, la telefon”. [...] 

Faţă de cele de mai sus propun a se aproba acţiunea de instalare 
a mijloacelor T.O. la domiciliul ... (obiectivului - n.n.)”. 

ANEXA 2 


NOTA PRIVIND EFECTUAREA UNEI PERCHEZITII' 


„ [...] s-a stabilit cu certitudine că (obiectivul - n.n.) a conceput 
şi redactat două materiale cu conţinut deosebit de ostil ..., respectiv 
Manifest pentru sănătatea poporului român şi Program de acţiune, pe 
care a intenţionat să le scoată din tara pentru a fi difuzate la unul din 
posturile de radio reacționare [...]. 

Pentru prevenirea scoaterii în exterior a materialelor menţionate 
cât şi în vederea curmării activităţii ostile ale... (obiectivelor - n.n.) 
încă din faza lor incipientă, vor fi întreprinse următoarele măsuri: 

- efectuarea unei perchezitii domiciliare, sub acoperirea 
organelor de miliţie, folosindu-se pretextul că soţia acestuia... a 
comercializat piese de schimb sustrase din gestiunea proprie. 

- după ridicarea materialelor cu conţinut ostil de la domiciliul 
său ... (obiectivul - n.n.) va fi cercetat şi avertizat urmărindu-se 
descurajarea şi determinarea acestuia să renunţe la activităţi ostile; 

- cercetarea şi atentionarea soţiei şi a celor două fiice ale 
obiectivului, care au cunoscut conţinutul materialelor respective şi 1- 
au încurajat preocupările ostile, în scopul temperării şi influentarii lor 
pozitive; 

Reacţia obiectivului şi a familiei sale, după măsurile preventive 
întreprinse vor fi controlate prin mijloace specifice, continuându-se 
supravegherea sa strictă şi stăpânirea situaţiei în caz.” 


! Documentul este preluat din Arhiva C.N.S.A.S., Fond Informativ, dosar nr. 
234, vol. II, f. 6. 

ANEXA 3 


NOTA DE FILAJ! 


„Activitatea obiectivului” 


La ora 12.20 (9.09.1989 - n.n.)... a ieşit de la Penitenciarul 
Jilava având o sacoşă asupra sa, moment în care a fost luat în filaj. A 
mers până în comuna Jilava şi s-a oprit în staţia ITA „Facultativă” 
unde a aşteptat circa 15 minute până la ieşirea unui autobuz 171, în 
care s-a urcat. Cu acesta a călătorit până la staţia ITB „Gara 
Progresul” unde a coborât. După coborâre a mers la un chioşc de unde 
şi-a cumpărat bilete ITB, apoi s-a urcat în tramvaiul 12 [...]. 

La ora 14.20 a intrat la Circa de Miliție. 

La ora 14.27 ... a ieşit de la circă, a mers pe jos pe B-dul 
Bucureştii Noi şi la ora 14.30 a intrat la domiciliu având sacoşa la el. 

Până la ora 6.00 din ziua de 10.09.1989 ... nu a mai plecat de la 
domiciliu. 

Mentionez că pe traseul parcurs, obiectivul părea dezorientat, 
privea cu interes în jurul său la pietoni şi în mediul înconjurător. 

Filajul continuă”. 


' Documentul este preluat din Arhiva C.N.S.A.S., Fond Informativ, dosar nr. 
234, vol. II, f. 179. 

ANEXA 4 


NOTA DE FILAJ! 


„Activitatea obiectivului” 


La ora 9.55 (12.12.1989 - n.n.) la domiciliul ... (obiectivului - 
n.n.) a venit soţia acestuia însoţită de patru indivizi cunoscuți de 
serviciul informativ-operativ (ofițeri de securitate veniți să facă 
perchezitie la domiciliu - n.n.). 

La ora 12.55 (obiectivul - n.n.) a ieşit de la domiciliu împreună 
cu soţia şi indivizii cunoscuţi [...]. 

Soţia ... împreună cu un individ cunoscut s-a urcat in 
autoturismul Dacia 1300 nr. 4-B-9185 şi, cu acesta s-au deplasat pe 
strada Jiului ..., Calea Rahovei şi au oprit în fata Direcţiei de 
Cercetări Penale, ora fiind 13.15. 

Aici unul dintre indivizii cunoscuţi a coborât şi a intrat la 
Direcţia Cercetări Penale, iar ... (obiectivul - n.n.) cu ceilalți au rămas 
în autoturism. 

La ora 13.35 individul menţionat a revenit la autoturism, l-a 
chemat pe ... (obiectiv - n.n.) şi împreună au intrat la Direcţia 
Cercetări Penale, ora fiind 13.40 moment în care filajul a fost 
suspendat din ordin. 

Filajul s-a terminat.” 


! Materialul este preluat din Arhiva C.N.S.A.S., Fond Informativ, dosar nr. 
234, vol. IT. 

ANEXA 5 


PLAN DE MASURI COMUN! 


„În detenţie cel în cauză s-a menţinut pe poziţii ostile, 
intentionând ... ca după punerea sa în libertate să se preocupe din nou 
de organizarea unor acțiuni subversive, pe care să le facă cunoscute şi 
în Occident. 

În vederea prevenirii reluării ... activităţilor şi preocupărilor 
antisociale, S.M.B. a organizat - în conformitate cu ordinele 
conducerii D.S.S. date în caz - un complex de măsuri informativ- 
operative care să ducă la descurajarea şi controlul strict al activităţii 
sale. 

În raport de competenţa specială a fiecărei unităţi, Direcţiile I şi 
IV vor sprijini S.M.B. în realizarea sarcinilor prevăzute în dosar, dupa 
cum urmează: 

S.M.B. va întreprinde următoarele măsuri: 

Va introduce mijloace T.O. fixe (I1.D.M.) la domiciliul 
obiectivului din Bucureşti. 

Va recruta două surse în imobilul în care domiciliază cel în 
cauză, iar în cooperare cu Serviciul 250, soţia şi respectiv fiica cea 
mare a acestuia vor fi prelucrate informativ la locul de muncă. În 
raport de nevoile operative vor fi recrutate pe lângă fiicele obiectivului 
şi alte surse de informare sau pentru influențarea lor pozitivă. 

... (Obiectivul - n.n.) va fi dat în consemn la Unităţile Speciale 
„F” şi U.S.L.A. pentru a se preveni intrarea sa în contact cu membri ai 
oficiilor diplomatice şi consulare ale principalelor țări occidentale la 
Bucureşti. 

Prin măsuri ,,S” se vor controla, de asemenea, contactele 
obiectivului cu exteriorul şi nu i se va permite primirea unor aşa-zise 
ajutoare sub formă de colete sau valută, trimise de organizaţii 
reacționare din Occident. 


! Materialul este preluat din Arhiva C.N.S.A.S., Fond Informativ, dosar nr. 
234, vol. II, f. 2-3. 

Prin unitatea specială „T” i se vor restricționa convorbirile 
telefonice internaţionale şi i se vor întrerupe - după caz - cele purtate 
cu cetăţeni străini aflaţi în tara. 

...(Obiectivul - n.n.) va fi luat în filaj încă de la ieşirea din 
detenţie - 9 sept., ora 11.00 - şi va fi supravegheat continuu, cu 
consemnul de a se preveni contactele sale cu cetățeni străini. 

Începând din 1 septembrie a.c. (1989 - n.n.) se vor instala la 
domiciliul obiectivului pe lângă mijloacele I.D.M. - şi mijloace I.C.T., 
pentru identificarea şi controlul legăturilor acestuia şi ale familiei. 

Soţia obiectivului şi fiicele sale vor fi luate în contact operativ 
pentru influențare pozitivă pe tot parcursul urmăririi informative a 
acestuia. Cu ele se va desfăşura o muncă sistematică de educare şi 
descurajare pentru a se preveni angrenarea lor de către ... (obiectiv - 
n.n.) în acțiuni ostile. 

Obiectivul va fi luat, de asemenea, în contact operativ imediat 
după ieşirea din detenţie, pentru influențare pozitivă, descurajare şi 
dezinformare. 

Vor fi identificate toate legăturile obiectivului care ar putea fi 
angrenate de către acesta în acţiuni ostile şi vor fi semnalate unităţilor 
teritoriale competente, pentru măsuri preventive şi de control 
informativ ce vor fi luate în cooperare cu S.M.B. 

Dintre acestea vor fi selecționate surse existente şi vor fi 
recrutate - în raport cu nevoile informative - şi altele noi pentru a se 
exercita un control informativ total al activităţii obiectivului. 

Direcţia a IV-a - Serviciul 5 A va întreprinde următoarele 
măsuri: 

1. Va pune la dispoziţia S.M.B. lista surselor folosite în 
penitenciar pe lângă obiectiv şi, în raport de competenţe, acestea vor fi 
preluate şi dirijate pe lângă acesta de cele trei unități interesate [...]”. 

Trina Cristina ANISESCU 
Cornelia REINHART 


Activitatea colaboratorilor din mediul presa 
in dosarul problema intocmit de 
fostele organe de securitate. 
Reteaua informativa, sarcinile 
colaboratorilor si tipologia delatiunilor 


Dosarul - Problemă “PRESĂ”! s-a constituit ca o formă de 
supraveghere generalizată a membrilor grupurilor de presă, de 
radioteleviziune, a caselor de editură, tipografiilor şi combinatelor 
poligrafice (scriitori, ziarişti, artişti, tipografi, editori, redactori, 
reporteri, fotoreporteri, regizori, scenografi etc.), care prin natura 
activităţii pe care o desfăşurau, aveau posibilitatea propagării unor idei 
sau informaţii care ar fi reprezentat un pericol la adresa regimului 
comunist. Asemenea tuturor dosarelor de problemă întocmite de fosta 
Securitate, dosarul «PRESA» a constituit, în multe cazuri, motivul 
începerii urmăririi informative individuale într-o formă organizată. 

Dosarul problemă “PRESĂ” conţine 19 volume, vizând 
perioada 1970-1989 şi cuprinde rapoartele cu privire la problema 
presă - poligrafii (,,Luceafarul”, „Buletinul Oficial”, „Casa Scînteii”, 
„13 Decembrie”, „Informaţia”, „Centrala Industriei Poligrafice”) şi 
informaţii despre: 

- verificarea şi urmărirea ziariştilor români şi străini prin 
intermediul reţelei informative dar şi prin mijloace de tehnică 
operativă (interceptare corespondenţă, convorbiri telefonice, filaj); 

- activitatea colaboratorilor din redactiile: „Scînteia”, „Scînteia 
Tineretului”, „România Liberă”, „Informaţia Bucureştiului”, 
„Lumea”, „România Azi”, „Flacăra”, „Actualitatea Românească”, 
„Munca”, „Suplimentul Literar Artistic”, „Tehnium”, agenţia de presă 


! A.C.N.S.A.S., Fond Documentar, nr. 1, Dosar „PRESĂ”. 

»AGERPRES”, „Magazin”, „Magazin istoric”, „Orizont”, „Drapelul 
Roşu”, „Viaţa Economica”, „România Pitoreascä”, ,,Cintarea 
României”, „Agricultura Socialistă”, „Albina”, „Femeia”, „Urzica”, 
„Revista pentru copii”, „Uniunea Scriitorilor” şi cea din redactiile 
publicațiilor pentru străinătate; 

- activitatea informatorilor din studiourile centrale şi teritoriale 
ale radioteleviziunii şi difuziunii române; 

- activitatea din Direcţia Generală a Presei şi Tipăriturilor 
(D.G.P.T.) şi Comitetul pentru Presă şi Tipărituri (ce înlocuieşte 
D.G.P.T. din mai 1975). 


Indiferent de contextul social-politic, presa deţine rolul de 
formare şi educare a opiniei publice, de informare şi de valorificare a 
ideologiei asociate sistemului de care în mod implicit aparţine. 

Valorile sistemului totalitar din România, reflectate în presa 
românească, erau reprezentate de mecanisme de asimilare şi producere 
a unei forme unice de conştiinţă socială prin care erau conservate 
structurile şi valorile puterii centrale. Acest mecanism genera o falsă 
conştiinţă a realitatilor sociale, economice, politice, culturale şi care, 
de cele mai multe ori, era negată la nivel individual, dar acceptată 
inconştient, folosindu-se forme de manipulare colectivă. Cea mai 
importantă funcţie a sistemului de tip totalitar comunist „a constat în 
elaborarea şi manipularea unor coduri de autointerpretare a propriilor 
raţiuni de a exista şi de a se legitima în raport cu societatea civilă”. 
Canalul prin care „codurile” şi tehnicile manipulatorii erau procesate 
şi valorificate era reprezentat de presă şi radioteleviziune. 

Puterea „de partid şi de stat” îşi concretiza acțiunile prin 
mecanisme de control social la nivelul tuturor structurilor de decizie şi 
execuţie. 

Securitatea, prin direcţiile şi serviciile sale operative specia- 
lizate, trebuia să acopere toate domeniile de activitate socio-umană. 

Presa a reprezentat obiectivul de lucru al Securităţii. Decretul 
nr. 295 / aprilie 19685, aprobat prin Legea 24 / 25 iunie 1968, sublinia 
faptul că organele de securitate aveau sarcina de a „preveni, descoperi 


? Sorin M. Rădulescu, Homo Sociologicus - Rationalitate si raționalitate în 
acțiunea umană, Bucureşti, Editura Şansa, p. 281. 

> Cartea Albă a Securităţii, vol. III, Serviciul Român de Informaţii, 1995, p. 
90. 

şi lichida” acțiunile considerate a fi ostile din domeniul presei, 
tipăriturilor, radio-ului şi televiziunii. 

Presa, întreaga media românească se afla sub controlul şi 
supravegherea Securităţii. În 1968, Şeful Direcţiei 1 a dispus 
reorganizarea Serviciului II, care supraveghea problema presei şi 
întocmirea unui Plan de măsuri privind intensificarea muncii de 
securitate asupra elementelor ostile regimului din sectoarele presă, 
edituri, radio-televiziune si poligrafii *. 

Principalul mijloc prin care Securitatea putea să-şi atingă acest 
obiectiv îl constituia reţeaua informativă sau agentura. În mediul 
presă, rețeaua informativă avea consistență asemănătoare celorlalte 
medii - persoane de sprijin, gazde, case de întâlniri, surse membru 
P.C.R., colaboratori, informatori, rezidenţi. 

Conform Legii 187/1999 (M.O. din 09.12.1999), termenul de 
colaborator este asimilat celui de informator, sursă, agent şi tuturor 
celorlalte categorii prezentate mai sus. În dosarul „PRESĂ”, cea mai 
frecventă denumire specifică informatorului era cea de „sursă”. 

Selecţia candidaților la recrutare viza persoane care prezentau 
un sistem relational social în medii cât mai diverse (multiple contacte 
sociale), care dispuneau de abilități foarte bune de comunicare şi de 
influențare, care aveau contacte cu grupuri mari de angajaţi, persoane 
care aveau disponibilitäti de a călători, care lucrau cu documente 
secrete etc. Verificarea colaboratorilor începea o dată cu procesul de 
recrutare şi se continua uneori şi după excluderea acestora din rețea. 

Rolul colaboratorului era să contribuie, în secret, la formarea 
bazei de date rezultate din investigațiile şi verificările informative 
efectuate în mediile considerate a fi anomice şi împotriva orânduirii de 
stat. 

Un alt concept ce se impune clarificat este delatiunea (lat. = 
delatio; fr. = delation) având semnificaţia: „denunţ cu un scop bine 
precizat şi cu rea intentie””. 

Noţiunea de delator (fr. = delateur) - persoană care face un 
denunt cu un scop rău intenţionat - primeşte în limba română sensul 
negativ de turnător. Securitatea avea nevoie de „turnători” în orice 
mediu, mai ales în presă, unde controlul informaţional era o condiţie 
absolut necesară. Orice ştire, comentariu, eveniment se conforma 


* Ibidem, p. 91. 
5 Le Petit Larousse, Grand Format, Bordas, 1998. 

cenzurii, astfel încât nici un stimul sau factor perturbator să nu 
modifice imaginea perfecta a realitatii din Romania acelor ani. Pentru 
a realiza toate aceste obiective, Securitatea avea nevoie de o reţea 
specializată în presă, de „urechi şi ochi” în fiecare redacție sau editură, 
în fiecare departament al televiziunii şi radiodifuziunii, în fiecare 
tipografie sau centru poligrafic. 

Conform Raportului privind Dosarul Problemă „PRESĂ ” 
realizat de Direcţia de investigaţii (C.N.S.A.S.) au fost identificate trei 
categorii de colaboratori (,,surse”): 

1. colaboratori menţionaţi cu numele real - în număr de 227, 
din care 53 erau surse membru P.C.R., iar restul sunt nominalizați ca 
fiind surse ale organelor de securitate atât din mediul presă cât şi din 
alte medii socio-profesionale. 

Repartiția colaboratorilor pe cele mai importante redactii de 
presă (în perioada 1970-1989) se prezintă astfel: „Scînteia” - 29 surse 
ale Securităţii, „Scînteia Tineretului” - 15 surse, „Ştiinţă şi Tehnică” - 
2 surse, „Flacăra” - 6 surse, „Revista Economică” - 9, „Viaţa 
Economică” - 1, „Revista pentru copii” - 3, „Sportul” - 9, „Magazin” - 
2, „AGERPRES” - 12, „Redacţia publicaţiilor pentru străinătate”- 7, 
„Albina” - 1, „România Liberă” - 23, „România Pitorească” - 3, 
„Munca” - 10, „Presa noastră” - 1, „Neue Banater” - 1, „Femeia” - 1, 
„Informaţia Bucureştiului” - 6, „Contemporanul” - 1, „Agricultura 
socialistă” - 1, „Era socialistă” - 2, „Cîntarea României” - 1, „Lumea” 

1, „Viaţa Românească” - 1, „Îndrumătorul cultural” - 1, „Neuer 
Weg” - 1, ,,Urzica” - 2 surse ale fostei securităţii. 

2. colaboratori deconspirati, prezenţi în dosar cu nume real şi 
conspirativ şi pentru care există date de identificare şi precizări 
privind mediul în care activau, sunt în număr de 55; 

3. colaboratori nedeconspirati, pentru care s-au identificat 
doar numele conspirativ sau de cod. Prezentarea cantitativă a reţelei 
nedeconspirate este imprecisă în acest stadiu al investigațiilor din 
următoarele rațiuni: 

a) sub un acelaşi nume conspirativ ar putea fi identificate mai 
multe persoane; 

b) există cazuri în care un colaborator, menţionat cu un nume 
conspirativ, să fi fost abandonat şi apoi reintrodus în rețea cu un alt 
nume de cod; 

c) existenţa notelor şi rapoartelor informative în care sunt 
menţionate doar calităţile de „surse” ale organelor de securitate şi 

eventual mediul de presă (redacţia sau studioul) în care activau, 
neexistând alte indicii de identificare. 


Distribuţia reţelei informative şi recrutarea de noi informatori - 
obiective prioritare ale organelor de securitate - era planificată anual 
atunci când mediul nu prezenta interes operativ major şi semestrial în 
special pentru mediile de presă aflate în relaţie directă cu cele din 
străinătate. 

Pentru o mai bună organizare a informaţiilor din Dosarul 
Problemă „ PRESĂ” considerăm necesară ordonarea cronologică a 
documentelor şi rapoartelor întocmite de fostele organe de securitate 
care fac referire strictă la distribuţia şi evoluţia rețelei informative, la 
tipurile de sarcini primite şi realizate de colaboratorii din mediul 
presă, radioteleviziune şi poligrafii. 

În 1972, Securitatea isi planifica recrutarea de noi informatori 
Dimineaţa”, iar sarcinile trasate colaboratorilor erau cele de a 
supraveghea si verifica „elementele aflate în atenţia securităţii”, 
înregistrarea comentariilor şi discuţiilor cu privire la reorganizarea 
sectoarelor de presă. 

Într-un raport întocmit de Inspectoratul Municipiului Bucureşti, 
din 10 aprilie 1975, Notă privind stadiul verificărilor din mediul 
presă“, se precizează că numărul salariaţilor din presa centrală era de 
750, din care 570 redactori, iar rețeaua informativă era constituită din 
21 surse a căror activitate viza urmărirea şi supravegherea informativă 
a lucrătorilor din presă şi radioteleviziune. 

În anii 1977 şi 1978 s-a intensificat numărul recrutärilor, iar 
factorii de conducere din instituţiile de presă erau utilizați pentru 
informarea şi rezolvarea de sarcini de securitate - aspecte menţionate 
în Programul de măsuri privind desfăşurarea muncii de securitate în 
problema »,PRESA”, 10.01.1978, MALL, Direcţia I’. În 1978 s-au 
efectuat 173 de recrutări, pentru completarea rețelei informative, din 
care 127 au provenit din rândurile angajaților redactiilor de presă şi 
tehnicienilor, iar 46 de surse din mediul poligrafic. Serviciile de 
securitate acționau în sensul instruirii permanente a rețelei informative 
pentru identificarea persoanelor care aduceau prejudicii instituțiilor, 


* A CN S.A.S., Fond Documentar, nr. 1, Dosar „PRESĂ”, vol. I, f. 125. 
7 . 
Ibidem, f. 81. 

pentru cunoaşterea stării de spirit din instituţiile de presă şi a 
aspectelor economice din poligrafii şi tipografii. 

Reţeaua informativă a Direcţiei I colabora cu alte 
compartimente ale securităţii (Direcția a III-a, U.M. 0920 — D.LE,, 
Direcţia a IV-a, U.M. 0544 - Centrul de Informaţii Externe, Serviciul 
D” - dezinformarea şi discreditarea grupurilor ,,reactionare” din 
străinătate, Serviciul „F”- unitatea de filaj şi investigații, Direcţia a 
VI-a - activităţile de depistare a scrierilor ascunse) mai ales în cazul 
persoanelor care aveau rude, relații sau care se deplasau în străinătate. 

Anii 1978 şi 1979 au fost cei mai „productivi” ani în sensul 
numărului de recrutări, „... peste 90% din totalul reţelei existente a 
fost creată în anii 1978-1979”*. În acea perioadă Securitatea a impus 
reguli stricte şi măsuri pentru: 

- a reanaliza şi verifica reţeaua informativă (loialitatea fata de 
sistem, mijloacele de conspirare); 
special pentru identificarea persoanelor care „instigă la emigrare, 
dezordine, atitudini protestatare şi colportarea ştirilor transmise de 
Radio-TV”, 

- a instrui colaboratorii pentru semnalarea persoanelor care nu 
se angajează în publicarea sau difuzarea unor materiale prin care „să 
combată teoriile burgheze, care publică şi difuzează materiale 
interpretative la adresa statului şi partidului”!", care fac propagandă 
altor posturi străine sau multiplică şi difuzează materiale din 
străinătate. 

Colaboratorii fostei Securitäti din studiourile centrale şi 
teritoriale de Radioteleviziune, tipografii, poligrafii erau dirijati pentru 
a semnala aspecte privind modul cum erau exploatate şi utilizate 
instalaţiile şi tehnica din dotare, contractarea importului de materiale, 
de aparatură şi utilaje tehnologice, încălcarea normelor de tipărire şi 
de execuţie a unor materiale interzise. 

Un rol important îl deţineau colaboratorii din mediile de presă 
aflate în contact cu străinătatea, în special din radioteleviziune şi 
agenţiile de presă (AGERPRES) sau cei care frecventau mediile 


* Ibidem, f. 74-76, Plan de măsuri privind desfăşurarea muncii de securitate 
în anul 1980 în problema „persoane ostile în sectoarele Presă, Radio, T.V. şi 
poligrafii”. 

” Ibidem, £. 77. 

' Ibidem, f. 78. 

diplomatice. Colaboratorii ziarişti acreditați pentru plecări in 
străinătate erau „pregătiți contrainformativ” de către ofiţerii Directiilor 
Centrale, având obligaţia de a prezenta rapoarte informative la sosirea 
în tara. 

Nu oricine era acreditat să plece în străinătate, nu orice ziarist 
primea avizul pozitiv; cei cărora li se facilita acest lucru erau foarte 
bine verificaţi şi ulterior primeau conditionari din partea Securităţii şi 
conducerii redacției pentru a relata despre obiectivele urmărite prin 
intermediul notelor informative. 

De reţinut că anul cu cea mai intensă activitate de recrutare a 
colaboratorilor şi cu o creştere considerabilă a numărului de măsuri 
operative ale aparatului de securitate în mediul presă a fost 1979, an în 
care deja s-au cristalizat modificările în structura Securității, ca 
urmare a decretului Consiliului de Stat din martie 1978. 

În documentul Raport privind concluziile desprinse din 
controlul de fond pe linia problemei Presă — Poligrafii, din 22 
septembrie 1981, elaborat de I.M.B. - Securitate, se precizau 
deficiențele înregistrate de ofiţeri cu privire la potenţialul informativ 
insuficient al colaboratorilor din mediile şi „punctele” vulnerabile, 
recomandându-se completarea rețelei cu surse din intimitatea 
elementelor urmărite gi utilizarea membrilor de partid în 
supravegherea şi verificarea informativă. Acelaşi document descrie 
repartiția surselor pe redactiile de presă scrisă în următorul mod: 

„Munca” - 2 surse; „Scînteia Tineretului” - 2 surse; „Flacăra” - 
4 surse (1 informator si 3 colaboratori, membri de partid), „Sportul” 
(revista ,,Fotbal” şi „Sportul în România”) - 6 surse (3 informatori şi 3 
colaboratori), „Viaţa Economică” - un informator şi un colaborator; 
„Magazin Istoric” - o sursă; „România Pitorească” - 4 surse 
(redactori); „Cîntarea României”- 2 surse (redactori), „Agricultura 
Socialistă” - 2 colaboratori; ,,Albina” - un colaborator; „Femeia” - un 
informator, „Urzica”- 2 informatori (redactori), „Revista pentru 
copii”- un informator şi un colaborator; „România Liberă” - 2 
informatori şi 1 colaborator, „Publicaţiile pentru străinătate” - 4 surse; 
„Ştiinţă şi Tehnică” - o sursă; „Tehnium”- o sursă; „Magazin” - o 
sursă; „Informaţia Bucureştiului” - 3 informatori şi un colaborator. 

În 1982, conform Planului de Măsuri privind desfăşurarea 
muncii de securitate în problema „persoane ostile din sectorul presă — 

tipografii”!!, document emis de Direcţia Securităţii Statului, Direcţia 


I, se precizau următoarele aspecte cu privire la activitatea rețelei 
informative şi a organelor de securitate: 

- deschiderea separată a dosarelor în problema presă şi a dosa- 
relor de obiectiv pentru studiourile teritoriale de Radioteleviziune şi 
întreprinderile poligrafice; 

- controlul informativ, pe cel puţin 2 linii, al străinilor care 
vizitau instituţiile de presă centrale; 

- crearea a cel puţin 2 surse pentru supravegherea informativă a 
redactiilor ziarelor şi revistelor centrale sau locale, a fiecărui 
compartiment din studiourile centrale şi teritoriale de radioteleviziune 
(de exemplu: carele de reportaj trebuiau să fie „acoperite” pe 3 linii 
informative; 

- introducerea obiectivului problemă „DIANA”, vizând urmă- 
rirea informativă a tuturor persoanelor din presă care au rude de gradul 
I şi II în străinătate sau care intretin relaţii cu străinătatea prin natura 
serviciului sau personale. 

„Sub paravanul unei pseudo-colaboräri cu organele de 
securitate anumiţi ziarişti uită obligațiile, amăgindu-se cu gândul că au 
informat acolo unde trebuie; procedeul este periculos, pentru că 
neinformând conducerea instituției de relaţiile sale cu cetăţenii străini, 
încalcă un act normativ” (Concluzii desprinse şi măsuri ce se impun 
pentru îmbunătăţirea activității de securitate în sectorul presă din 
Capitală, M.I., S.M.B.-122, 1983)". 

Redactiile de presă ale Capitalei erau conduse de persoane cu o 
„consecventă ţinută de transpunere în practică a politicii partidului şi 
statului”, persoane care primeau atribuţii de la organele de securitate 
în vederea urmăririi şi supravegherii informative a ziariştilor străini 
care vizitau instituţiile de presă sau reprezentantele diplomatice. În 
cadrul fiecărei redactii existau angajaţi cu atribuții de protocol, pionii 
de legătură ai Securităţii, care nu trebuiau să lipsească de la aceste 
întâlniri. 

Ziariştii invitați la receptiile şi acţiunile culturale organizate de 
ambasadele sau reprezentantele acestora în România aveau drept 
sarcină întocmirea unor note de convorbire, ce trebuiau transmise 
organelor de securitate de care aparțineau. 


1 Thidem, f. 41. 
12 Ibidem, f. 30. 


181 


Secţiile de scrisori din cadrul redactiilor de presă şi studiourilor 
Radio-TV erau utilizate pentru a depista „elementele” potential 
periculoase sau cu manifestări considerate a fi ostile şi critice la adresa 
regimului. 

Încadrarea informativă a personalului redacțional din presa 
Capitalei era asigurată, în 1984, de „41 de surse (colaboratori) dintre 
care 26 erau ziarişti, 3 inspectori de personal, 3 corectori, 3 persoane 
cu atribuţii de protocol, 5 redactori la secţiile de scrisori, 1 tehnician” 
(Raport cuprinzând aspectele solicitate de Direcţia I în problema 
"presă scrisă”), document elaborat de Securitatea Municipiului 
Bucureşti. 

Conform aceluiaşi raport, prezentat mai sus, din 1980 şi până în 
1984 evoluţia rețelei informative la nivelul Capitalei se prezintă astfel: 

- în 1980 existau 32 de colaboratori în mediul presă la nivelul 

Capitalei; 

- în 1981 existau 39 de surse / colaboratori; 

- în 1982 - 45 de surse / colaboratori; 

- în 1983 - 42 de surse / colaboratori; 

- în 1984 existau 41 de surse informative. 

Notelor informative furnizate Securității de colaboratorii din 
presa românească în perioada 1980-1984 cuprind: 

- informaţii cu privire la persoanele din mediul presă urmărite 
de securitate prin dosare de urmărire; 

- greşeli apărute în presă; 

- informaţii despre ziarişti, redactori, corespondenți de presă, 
scriitori etc. care au călătorit sau aveau în intenție călătorii în 
străinătate; 

- informări către organele de partid; 

- verificări ale persoanelor cu atribuţii de protocol din redactii; 

- înscrisuri cu caracter aşa-zis duşmănos etc. 


Activitatea întregii reţele informative din presa centrală era 
controlată de Securitatea Municipiului Bucureşti, Secţia 122 (S.M.B.- 
122) în colaborare operativă cu: Direcţia I - contrainformaţii interne, 
Direcţia a III-a - contraspionaj, U.M. 0920 — D.I.E., Direcţia a IV-a - 
contrainformaţii militare, U.M. 0544 - Centrul de Informaţii Externe, 
Serviciul „D” - dezinformarea şi discreditarea grupurilor ,,reactionare” 


'3 Ibidem, f. 13. 

din străinătate, Serviciul „F”- unitatea de filaj şi investigații, Direcţia a 
VI-a - activităţile de depistare a scrierilor ascunse. 

În anul 1984, în documentul Raport privind modul în care au 
fost executate prevederile programului de măsuri din probleme presă- 
radioteleviziune-poligrafii'*, M.I. S.M.B.-122, 18.04.1984, reţeaua 
informativă era constituită din 162 de surse. Recrutările efectuate în 
perioada 1980-1984 au reprezentat o achiziţie foarte importantă în 
ceea ce priveşte materialele informative furnizate iar, în conformitate 
cu acelaşi raport de mai sus, numărul de dosare de urmărire 
informativă a crescut cu 150%, iar numărul de persoane verificate prin 
supraveghere informativă cu 28,5%. 

După 1984, sarcinile colaboratorilor din presă vizau aspecte mai 
bine direcționate şi căpătau caracteristici specializate în raport cu 
mijloacele de acţiune ale Securităţii (informatorii erau mai bine 
instruiți dar şi mai bine verificaţi). În acest sens putem exemplifica: 

- supravegherea şi urmărirea persoanelor cunoscute cu manifes- 
tări considerate duşmănoase, denigratoare sau tendentioase la adresa 
situaţiei din tara, care audiau şi comentau conţinutul emisiunilor 
„ostile” ale posturilor străine de radio; 

- informarea organelor de securitate cu privire la comporta- 
mentul şi conduitele redactorilor, ziariştilor din mediul presă scrisă şi 
Radioteleviziune la locul de muncă, în timpul deplasărilor în 
străinătate, în viata de familie; 

- supravegherea angajaţilor din presă care intretineau legături 
oficiale şi neoficiale cu cetăţeni străini (care intrau în legătură cu 
transfugi, emigranţi sau persoane din medii „reacționare”), care aveau 
rude în străinătate şi care se deplasau în străinătate în interes de 
serviciu sau personal; 

- urmărirea stării de spirit din colectivele redactionale; 

- verificarea ziariştilor străini acreditați în România cu ocazia 
unor evenimente culturale, politice, economice; 

- verificarea ziariştilor români invitaţi de ambasadele şi repre- 
zentantele diplomatice in România; 

- semnalarea unor publicaţii, articole cu caracter interpretativ 
nefavorabil la adresa politicii de stat; 

- semnalarea unor abateri de la păstrarea secretului de stat; 


M Ibidem, f. 35. 

- semnalarea persoanelor care multiplicau si difuzau materiale 
provenite din strainatate sau care instigau la actiuni antisociale; 

- semnalarea abaterilor din poligrafii si tipografii (sustragerea 
de materiale, tipărituri clandestine, fara aprobare, contracte 
dezavantajoase, importuri fără acoperire de utilaje şi materiale 
tipografice, întreţinerea şi respectarea normelor de lucru etc.). 


În conformitate cu Instrucţiunile nr. D-00190/1987 privind 
Organizarea si desfăşurarea activităţii informativ-operative a 
organelor de securitate'5, D.S.S., Capitolul III - Activităţi preventive, 
„aparatul de securitate, cu sprijinul şi sub îndrumarea organelor de 
partid ... sprijină organele de presă, radio şi televiziune şi instituțiile 
cultural-educative”. Acest sprijin se concretiza în supravegherea şi 
urmărirea personalului din presă, radioteleviziune şi poligrafii. 

Tipurile de materiale informative furnizate de colaboratorii din 
mediu presă, reprezentate de notele informative şi notele de relaţii 
existente în dosarul problemă „PRESĂ” sunt de ordinul miilor, la 
acestea adăugându-se şi zecile de fişe de caracterizare întocmite la 
solicitarea organelor de securitate de şefii serviciilor de personal ai 
redactiilor (o altă dovadă ce atestă strânsa colaborare a personalului 
decizional din redactii de presă cu organele fostei Securitati). 

Notele informative conțineau o mare gamă de informaţii despre 
lumea presei, o tipologie extrem de variată a delatiunilor sau a 
„turnătoriilor” furnizate Securităţii. Fie erau informaţii cu un conţinut 
anodin, fie de poliţie politică, acestea vizau persoanele urmărite sau 
supravegheate informativ sub următoarele aspecte: 

- informaţii cu caracter social: despre familie (date personale 
ale membrilor de familie, profesie, loc de muncă, apartenență politică 
etc); despre evoluţia profesională (educaţie, traseu profesional, 
calificative, funcţii etc.); despre existenţa rudelor sau prietenilor în 
străinătate şi relaţiile cu acestea; despre comportamentele şi conduitele 
la locul de muncă, în viata de familie, în cercurile de presă; despre 
relaţiile şi contactele sociale; 

- informaţii cu caracter politic, administrativ şi de „siguranță 
naţională ”: comentarii la adresa politicii de partid şi de stat; 
informaţii vizând starea de spirit din redactii cu ocazia unor 
evenimente politice interne şi internaţionale; relatările şi comentariile 


15 Idem, Fond Documentar, nr. 21. 

referitoare la vizitele unor sefi de stat in Romania sau la vizitele 
reprezentanților puterii de stat si de partid în străinătate; comentarii 
referitoare la situaţia politico-economică a României reflectată în 
comentariile posturilor Europa Liberă, Vocea Americii etc; comentarii 
în interiorul cluburilor, fundațiilor, instituțiilor importante din 
străinătate despre „starea de spirit” din România; despre relaţiile 
jurnaliştilor români cu instituții de presă, administrative sau politice 
din România; informaţii despre jurnaliştii şi oamenii de cultură care 
aveau funcții administrative sau politice; propuneri pentru obținerea 
avizului pozitiv în cazul deplasărilor jurnaliştilor sau oamenilor de 
cultură în străinătate; informaţii cu privire la acreditarea lucrătorilor 
din presă, radio şi televiziune, care formau grupul de presă participant 
la acţiuni politice şi de protocol in tara şi străinătate; 

- informaţii cu privire la activităţile redactionale (profesio- 
nale): despre relaţiile între jurnalişti, redactori şefi şi directorii de 
redactii; despre relaţiile ziariştilor români cu instituţiile de presă sau 
jurnalişti din străinătate; comentarii privitoare la activitatea din 
redactii şi studiouri (starea de spirit, atmosfera şi abaterile la normele 
deontologice specifice); despre componenţa delegatiilor acreditați să 
participe la evenimentele politice şi culturale în ţară şi străinătate; 
despre comportamentul şi comentariile jurnaliştilor, scriitorilor şi 
artiştilor prezenți la receptiile ambasadelor din România; comentariile 
cu privire la modificările salariale, demiteri, schimbări în structura 
redactiilor sau studiourilor; interpretarea materialelor de presă cu 
conținut tendentios; despre încercările de a scrie şi publica articole cu 
conţinut denigrator sau de a le furniza spre publicare şi difuzare unor 
redactii sau posturi străine; listele persoanelor care călătoresc în 
străinătate (în interes de serviciu sau ca turişti); listele celor care dețin 
în proprietate şi la locul de muncă maşini de scris; informaţii despre 
persoanele care obţin venituri extraprofesionale sau ilicite etc. 


Activitatea colaboratorului din mediul presă era la fel de strict 
directionatä de organele de securitate ca în orice mediu profesional, 
însă la acest nivel, colaborarea se încadra într-un spaţiu al 
intelectualitatii iar mecanismele de control deveneau mai riguroase, şi 
nu de puţine ori, conform evaluărilor făcute de ofițerii de securitate, se 
înregistrau multe disfuncţii în relaţiile cu informatorii. 

Legătura colaboratorului din presă cu organele securităţii era 
bine motivată intern: nevoia de ascensiune profesională rapidă, de a 


185 


dobândi funcții decizionale stabile in redactii sau studiouri, recu- 
noastere socio-profesionala, posibilitatea de a călători în străinătate, de 
a obţine burse de studii şi multe alte beneficii. 

Ca urmare a „intensei” activităţi a informatorilor, Securitatea a 
acționat în consecință prin: avertizări, atentionari, informări ale orga- 
nelor de partid, destituiri din funcţii, demiteri, perchezitii domiciliare, 
controale, arestări. 

Există cazuri de colaboratori cu o activitate extrem de prolifică, 
zeci şi zeci de note informative pe an, cu o durată a colaborării de 
peste 20 de ani, cu obiective urmărite în mai multe medii de presă. 
Aceste persoane s-au identificat complet cu activitatea de securist, 
pierzându-și calităţile profesionale autentice, au devenit „complici la 
distrugerea propriului potential creativ, a propriei identități” ©. 

Volumul imens informaţional existent în notele informative şi 
rapoartele ofiţerilor, varietatea datelor furnizate organelor de securi- 
tate prin intermediul colaboratorilor şi diversitatea sarcinilor operative 
ale acestora reprezintă indiciul productivităţii organelor de securitate 
în media românească pe parcursul perioadei 1970-1989. 


16 Sorin M. Rădulescu, Homo sociologicus - Rationalitate si irationalitate în 
acțiunea umană, Bucureşti, Ed. Şansa, 1994, p. 283. 

Mădălin HODOR 


Ce nu cuprinde 
un dosar de securitate 


Fiecare dosar întocmit de fosta Securitate reprezintă, în acelaşi 
timp, o istorie personală, dar şi un fragment al unei istorii desfăşurate 
la scară naţională, aparţine, aşadar, spațiului privat şi celui public. 
Descoperim, uneori, adevărate biografii, încorporând masiv, fără 
deosebire, printre aspectele care interesau cu adevărat, nenumărate 
detalii ale vieţii particulare; alteori, ni se dezvăluie secvențe doar, 
fragmente de existență concentrate. $i într-un caz şi în celălalt, 
regulile discretiei şi respectării intimitatii rămân incompatibile cu cele 
ale „muncii” de securitate, aşa cum nepotrivită sau chiar dăunătoare 
este pudoarea exagerată în fata medicului. Dezvăluirile spontane, 
nefiltrate, amănuntele care nu scapă şi nici nu ruşinează ochiul 
paternal al partidului colorează grotesc fresca unei societăţi aflate în 
„carantină”, supusă unui experiment radical, ale cărei reacţii sunt 
atent, dar mascat investigate. Experimentul intermediază, la fel ca în 
celelalte tari comuniste, atingerea scopului anunţat la începuturi: 
crearea „omului nou” şi a singurului mediu ambiant prielnic acestuia - 
societatea socialistă. 

Pentru cele mai multe dintre victimele sale, dosarul a 
reprezentat multă vreme arma cea mai de temut a regimului, asociată 
unei instanţe invizibile, neobosită în a consemna zi de zi orice detaliu 
aparținând vieţii private sau manifestărilor publice. Pe măsură ce 
notorietatea sinistră a Securităţii se întipărea în conştiinţe, simpla 
invocare a existenței dosarului ajungea să echivaleze cu intrarea în 
penumbră, cu izolarea individului prin plasarea sa în cercul 
persoanelor „suspecte”, aducătoare de necazuri, cu care nu era înțelept 
să te afli în contact. Această impresie de atotputernicie a instituţiei, a 
cărei reputație precede intervenţia propriu-zisă şi viciază existența 
individului înainte de a-l încleşta cu adevărat, ne ajută să înţelegem şi 
modul ei real de operare. Practic, nu se putea lucra eficient în lipsa 

unei avangarde care sa plaseze institutia in orice moment cu un pas 
înaintea persoanei vizate, conform principiului că este mai uşor sa 
previi decât să rezolvi o situaţie. De aceea, supravegherea trebuia să 
fie continuă, riguroasă, eficientizată prin anularea oricărei posibilități 
de luare prin surprindere a autorității. 

Imaginea poate fi uşor asociată panopticului lui Jeremy 
Bentham, prezentat în lucrarea lui Michel Foucault despre naşterea 
inchisorii'. Bentham a imaginat o clădire în care deţinuţii trăiau in 
celule dispuse în cerc. Pereţii acestora erau transparenti şi permiteau 
„Fratelui mai Mare”, care trăia în mijloc, să observe fiecare deţinut 
fără să poată fi văzut. Este un sistem de supraveghere perfect articulat, 
în care simplitatea arhitecturală nu este depăşită decât de eficiență. 
Plasând Securitatea în locul „Fratelui mai Mare” şi echivalând fiecare 
dosar cu o celulă a panopticului obținem o ecuaţie plauzibilă, uşor de 
receptat: sute de mii de dosare egal cu sute de mii de închisori 
personale, cu sute de mii de ziduri ridicate între individ şi semenii săi. 
Altfel spus, dosarul are semnificaţia unei închisori înaintea detenției 
ori încorporează o detenţie virtuală, materializabilă sau nu, în funcție 
de confirmarea suspiciunilor (adeseori, se va dovedi suficientă numai 
afirmarea lor). Se înțelege astfel şi de ce nu se făcea de la bun început 
o selecție a informațiilor - cel putin într-o primă perioadă - relevante 
pentru munca lucratorului de Securitate. Cât timp nu aflarea 
adevărului era preocuparea autorităților comuniste, orice informaţie 
avea potențial, putea fi valorificată prin interpretare, adăugire, scoatere 
din context sau mistificare. Dosarul asigura cadrul în care se puteau 
îndeplini, în secret, toate acestea. O dată ce starea de anormalitate va fi 
instaurată, societatea va accepta expresia „a avea ceva la dosar” ca pe 
o explicație lapidară, dar plauzibilă a pedepsirii individului. Pentru 
întocmirea lui oamenii erau interogati în beciurile închisorilor 
comuniste, pentru el erau tradati de prieteni, de rude sau colegi. Din 
pricina lui nu se realizau profesional, nu plecau în străinătate şi erau 
constrânşi să trăiască izolaţi. Acel „ceva” atât de limitativ în aparenţă, 
dar ascunzând posibilități nebănuite de cuprindere în realitate, nu era 
neapărat o „greşeală” personală: putea fi o rudă închisă pe motive 
politice sau una fugită în străinătate. A face parte dintr-o familie cu un 
trecut „duşmănos”, de exemplu, era o vină suficientă pentru ca dosarul 


' Michel Foucault, A supraveghea şi a pedepsi. Naşterea închisorii, 


Bucureşti, Editura Humanitas, 1998. 

să o înregistreze sub o formă sau alta, de regulă cât mai aproape de 
încadrarea într-un articol din Codul Penal. Pentru neinitiati - prin asta 
intelegandu-se persoanele aflate în afara mecanismului de reprimare 
propriu-zis - acel „ceva” exprima eufemistic o vină misterioasă, pe 
care nu aveau nevoie şi nici nu era bine să o cunoască în detaliu. 
Surprinzător este faptul că, adeseori, nici victima nu bănuia 
dimensiunile ,,vinovatiei” sale, chiar dacă se ajungea la un proces sau 
o anchetă. Păstrând aparenţa unei finalitati imprevizibile, Securitatea 
îşi rezerva în fapt dreptul de a dispune după bunul plac de informațiile 
şi, în final, de viata individului. Sentința finală trebuia să asigure nu 
doar pedepsirea persoanei şi descurajarea comiterii unor noi ,,crime” 
împotriva regimului, ci şi corijarea sa severă, modificarea esenței sale. 

Privit din perspectiva acestui ambițios proiect, dosarul apare ca 
instrument de control al societății, dar şi de transformare a sa prin 
„înnoire”. Cu riscul de a le atribui subtilitati ce nu îi caracterizau in 
mod obişnuit, sesizăm totuşi o anumită duplicitate sugestivă a 
limbajului specific folosit de angajații Securităţii. Despre persoanele 
care făceau obiectul acţiunilor operative se spunea că erau ,,lucrate” - 
termenul desemnând o acţiune în desfăşurare operativă -, dar ducând 
cu gândul si la o acţiune de „modelare”. Cel putin aşa rezultă daca 
privim dincolo de aspectul tehnic al termenului şi îl supunem unei 
scheme de definire care să țină seama de apartenenţa sa la limbajul 
generic al sistemului. 

Cei care vin să-şi citească dosarul constată că relația dintre 
experienţa trăită şi cea consemnată de documente rămâne, în esență, 
fragilă. Ei se aşteptă să găsească în paginile lui o explicație a 
persecuțiilor îndurate, a clipelor de teroare pe care au fost nevoiţi să le 
trăiască. Pentru aceşti oameni, parcurgerea dosarului prilejuieşte o 
reevaluare a perceptiilor pe care le aveau asupra trecutului. 

Nu există acte care să amintească metodele brutale folosite în 
timpul detenţiei sau în desfăşurarea interogatoriilor, nu există dovezi 
ale clipelor de teroare îndurate, lucru previzibil de altfel. Pentru etape 
cunoscute astăzi, ca fiind cele mai dure în privinţa regimului din 
închisori, procesele verbale de interogatoriu consemnează întrebări şi 
răspunsuri stereotipe, mascând dramele petrecute în interiorul 
penitenciarelor. O bună parte dintre ei sunt surprinşi însă că nu găsesc 
informaţii de nici un fel despre perioade lungi când s-au aflat în 
atenţia Securităţii sau au fost întemnițați în închisorile comuniste. 
Confruntarea cu un astfel de document, care simplifică deliberat 

experienta individului produce, de cele mai multe ori, un sentiment de 
frustrare. Sunt lesne de inteles ratiunile pentru care aceste aspecte nu 
au fost consemnate in dosar, dar efectul acestui fapt asupra celui care 
ştie că ele s-au întâmplat cu adevărat nu este neglijabil. Reamintindu- 
şi ce a trăit atunci, el rămâne în continuare singurul depozitar al 
evenimentelor. 

În aceeaşi categorie se înscriu şi foştii „prizonieri de conştiinţă”. 
Folosirea metodelor psihiatrice de către regimul comunist ca armă 
îndreptată asupra celor care se opuneau „noii ordini sociale”, deşi 
certificată de rapoarte ale unor organisme internaţionale şi de 
mărturiile unor victime directe, rămâne încă un subiect controversat. 
Amploarea acestui fenomen a fost negată în multiple rînduri, de aceea 
menționarea câtorva dintre aceste mărturii este justificată. 

Într-un discurs publicat de Scânteia din 2 octombrie 1968, 
Nicolae Ceauşescu, făcând obişnuitele aprecieri la adresa realizărilor 
regimului, spunea: „doar nebunii nu văd binefacerile socialismului”. 
Mesajul său a fost înţeles şi cazurile de „nebuni” nereceptivi la 
„binefacerile” regimului au început să se înmulțească. Cadrul era 
asigurat de codurile de legi comuniste care au permis internarea ca 
„bolnavi psihici” a celor care se opuneau regimului. Decretele 
12/1965 şi 113/1980 (o variantă mai putin ostentativă a primului) au 
trimis în spitale special amenajate şi păzite cu strictețe de Securitate 
numeroase persoane aflate în afara ariei de „normalitate” trasate de 
Partid. 

Teodor Negulescu, lăcătuş mecanic la „Textila”- Buzău, a facut 
o serie de sesizări la organele de partid prin care demasca neglijenta, 
abuzurile, actele de umilire şi şantaj la care era supusă populaţia 
României. Ca urmare a acestui fapt a fost dat afară, anchetat de 
Securitate si internat la Spitalul de neuro-psihiatrie Săpoca”. 

Condiţiile în care erau ţinuţi aceşti oameni arată intenţia 
regimului de a-i face să dispară din societatea ale cărei valori nu le 
împărtăşeau. lată cum descrie una dintre victimele internărilor forțate 
un aşezământ destinat internării disidentilor. Este vorba despre Secția 
Cula a Spitalului de Psihiatrie nr. 9, aflată la 15 kilometri de Bucureşti 
în satul Popești-Leordeni. „În cele patru barăci unde erau cazați 
separat bărbaţi şi femei, ne-au înghesuit şi pe noi, cei aduşi 


? Silviu Alupei, Cazul Negulescu. Un nebun pentru liniştea ţării, în 
Tinerama, 9-15 septembrie 1994, p. 11. 

intempestiv, încât dormeam cate doi într-un pat. Mâncare puţină, iar 
condițiile de igienă nu prea se respectau. Păduchii circulau în 
voie...” 

Unele dintre spitalele in care erau sävârsite abuzuri au cäpätat o 
faimă tristă: „Dr. Marinescu”, „Poiana-Mare” sau „Dr. Petru Groza”. 
La secţia de psihiatrie a Spitalului Jilava se aflau tot timpul încarcerate 
vreo sută de persoane: laolaltă cu deţinuţii politici erau ţinuţi şi cei de 
drept comun cu boli mintale grave. 

Amestecarea categoriilor de deţinuţi nu era o practică nouă în 
sistemul penitenciar şi ţinea de aplicarea metodelor de înfrângere a 
rezistenţei. Detinutii politici erau consideraţi ,,banditi”, fiind 
condamnaţi penal şi, prin urmare, asimilați infractorilor. Efectele 
asupra celor supuşi acestui regim de umilinte erau cu atât mai mari cu 
cât stigmatul îi urmărea şi în lumea din afara închisorii, putîndu-se 
extinde şi asupra celorlalți membri ai familiilor lor. 

În cazul celor supuşi abuzurilor psihiatrice, categorisirea lor 
drept „nebuni” urma aceeaşi schemă. Fiind „bolnavi”, nu mai puteau 
face parte din societate, internarea lor devenind o problemă de 
sănătate publică, o practică folosită peste tot în lume. Prin mascarea 
adevăratelor cauze ale internării, regimul apărea ca protector al 
corpului social. Ghidându-se după aceleaşi principii duplicitare, pe 
care le-a transformat în legi şi norme morale, Partidul era foarte atent 
la imaginea pe care o avea atât în rândul propriilor cetăţeni cât şi in 
afară. Poate cel mai nociv dintre abuzuri a fost generat de procesul de 
,curatire” aplicat de Securitate oraşelor cu ocazia unor evenimente 
politice importante: congrese internaţionale, vizitele unor delegații 
străine, dar şi a sărbătorilor „populare” 1 Mai sau 23 August. Toţi cei 
care se dovediseră incomozi sau inadaptabili la condițiile regimului şi 
în special cei care reprezentau un potenţial pericol pentru desfăşurarea 
festivităților, erau urcați în dube şi trimişi spre internare în spitale 
psihiatrice. Alături de disidenti erau aduşi alcoolici, prostituate, intr- 
un cuvânt toți cei care aminteau de o realitate incompatibilă cu 
„evoluţiile” societăţii socialiste. 

Unei instituţii psihiatrice îi erau necesare aproximativ cinci zile 
pentru a stabili diagnosticul şi a aprecia dacă pacientul avea sau nu 
nevoie de internare, lucru imposibil de făcut în spitalele supra- 


> Dumitru Mircescu, Dincolo de iluzii. Transhimeria, Bucureşti, Editura 
Scripta, 1994, p. 181. 

aglomerate cu sute de persoane aduse o dată. După consumarea 
evenimentului, toţi, sau aproape toţi erau eliberaţi, unii dintre ei fără 
nici o formalitate şi fără să fi fost nici măcar examinati de personalul 
medical. În 1981, cu ocazia Universiadei, pe baza dispoziţiilor 
Direcţiei Sanitare, au fost internate abuziv circa 600 de persoane din 
Bucureşti”. Cei care locuiau în apropierea Spitalului Cula, deveniți 
martori ai acestor evenimente, îşi mai aduc aminte şi astăzi de coloana 
de dube ale Miliției care sosea în comună în preajma lui 1 Mai sau 23 
August, de gardurile de sârmă ghimpată care înconjurau pe mai multe 
rânduri clădirile, de milițienii îmbrăcaţi în halate albe care păzeau 
incinta. 

Metodele folosite pentru a-i ridica pe indezirabili au fost 
povestite de o victimă a lor. Întâmplarea se plasează cronologic 
înaintea vizitei la Bucureşti a lui Mihail Gorbaciov în mai 1987: „La 
mine au venit întâi pe 22 (22 mai 1987 - n.n.) pe la nouă seara, doi, de 
la Miliție, de la Secţia 3, dintre care unul era sectoristul, care se numea 
Cara (...) şi mi-au zis ceva de genul ăsta: - Domnule, te rog să vii cu 
noi pentru că avem o reclamaţie anonimă şi vrem să o rezolvăm! -Nu 
domnule! Pe mine nu mă interesează anonimele! Eu tot ce reclam 
scriu acolo şi semnez. Dacă dumneavoastră aveţi anonime, rupeti-le! - 
Nu, că noi dăm atenție şi anonimelor!... - Domnule! Nu merg cu 
dumneavoastră! ... Au plecat şi au venit a doua zi când mă întorceam 
de la Biblioteca Academiei (...) Mi-am dat seama despre ce-i vorba, 
că vin ăia să mă umfle şi, până să ajung la uşă, dăduse drumul mama 
şi cei şapte milițieni conduşi de căpitanul Stanciu au intrat alergând în 
casă şi au început să tipe la mine, să mă duc cu ei la comandantul 
Secţiei pentru că mă certasem cu colegii. Şi aşa am fost adus aici (la 
Cula - n.n.) cu duba”?. 

În cazul său, dosarul nu oferă nici măcar varianta oficială a 
faptelor. Lipsesc referirile la perioada prezentată, toate documentele 
indicând anul 1982 ca dată finală a acțiunii de urmărire“. După această 
perioadă orice legătură a Securităţii cu persecuțiile la care a fost supus 
nu mai poate fi dovedită. 


* Fragment din raportul Delegației Consultative la Bucureşti din partea 
Asociaţiei Internaţionale Geneva Initiative on Psychiatry în Cotidianul, | 
iulie 1992. 

> Mărturie orală a lui Octavian Fulea. 

* A.C.N.S.A.S., dosar nr. 215056 - I 61. 

Pentru alti foşti urmăriţi experienţa întru câtva kafkiană a anilor 
trecuţi îşi găseşte acum o rezolvare trunchiată: află care erau motivele 
exacte pentru care au fost supuşi presiunilor zilnice şi au trăit cu teama 
permanentă a arestării, dar relativa „uşurare” este grefată de futilitatea 
şi absurditatea acestor motive. Fiindcă aveau o rudă în străinătate, cu 
care intretineau corespondenţă, erau bänuiti de spionaj, dacă îşi 
manifestau nemulțumirea față de mijloacele tehnice pe care le 
foloseau erau pasibili de „sabotaj economic”, iar dacă se abonau la o 
publicaţie străină deveneau „suspecți de evaziune”. Dincolo de ele, 
însă, se întrevede preocuparea de a găsi individului o vină oarecare, fie 
şi inventată. În ultimii ani ai regimului practic cetăţenii erau împinşi să 
săvârşească mici ,,infractiuni” pentru a supraviețui. Tigärile şi 
mâncarea se procurau de pe „piaţa neagră”, subterfugiu folosit de toată 
lumea, inclusiv de membrii cu funcţii mari în aparatul partidului şi 
ofițerii de Securitate. Această practică generală putea deveni oricând 
condamnabilă penal, dacă respectivul intra în sfera de interes a 
organelor de securitate. 

Regimul a pedepsit în aceeaşi măsură actul în sine cât şi intenția 
bănuită de a-l săvârşi. Securitatea demasca această intenţie şi 
identifica persoana care se făcea vinovată de ea. Rolul ei era ca, prin 
întocmirea dosarului, să corecteze, dacă se mai putea, conduita 
respectivului astfel încât, la sfârşitul procesului ofiţerul să poată nota 
în „Raportul cu propunerea de închidere a dosarului” rezultatul 
muncii. În fond, aşa cum li se spunea în repetate rânduri, ofiţerii de 
securitate erau „activişti de partid într-un sector special”. Victoria 
sistemului era consemnată în limbajul de specialitate: „nu a mai fost 
semnalat cu manifestări ostile regimului”. Superiorul aviza propunerea 
ofițerului şi, oficial, acţiunea de urmărire era închisă. Dosarul era 
clasat, dar informaţia conținută îşi păstra mereu actualitatea. Din acest 
punct de vedere, arhiva Securităţii nu era niciodată pasivă. În unele 
cazuri, nu puţine, nu există mențiunea închiderii dosarului. Despre 
natura măsurilor luate în continuare asupra celui urmărit nu se 
pomeneşte nimic, nu este clar nici dacă acestea au existat. 

În aproape fiecare dosar se găseşte, în afara persoanei direct 
implicate, o listă cuprinzând nume ale rudelor, prietenilor, vecinilor, 
colegilor de serviciu, un inventar al existenţei sociale a respectivului. 
Despre aceste persoane, documentele dosarului nu vorbesc decât în 
măsura în care ele prezentau „interes operativ” sau dacă au avut de a 
face într-un fel sau altul cu organele Securităţii. Scopul profesional al 

listei este de a constata eventualele posibilitati de a recruta persoanele 
cele mai apropiate de ,,obiectiv” sau, dupa caz, de a constata daca 
poate fi vorba de „un anturaj ostil”. 

Chiar dacă nu erau implicate direct în acțiunile circumscrise 
urmăririi, aceste persoane nu erau neapărat exceptate de la contactul 
cu Securitatea. Respectând coordonatele pe care fuseseră plasați de 
răspândirea mitului omniprezentei, ofiţerii de securitate puteau acționa 
asupra lor folosind canale mai mult sau mai puţin oficiale. 

Colegii de serviciu sunt chemaţi la biroul de personal sau la 
sediul Securității şi obligați să dea declaraţii despre persoana 
respectivă, vecinilor li se cer declaraţii despre comportamentul şi 
obiceiurile sale, rudele şi prietenii sunt la rândul lor abordati. Nu era 
vorba numai de a strânge cât mai multe informaţii despre cel urmărit, 
de multe ori ofițerul dându-şi seama că respectivii nu puteau fi folosiți 
direct. Se urmărea şi crearea unei „carantine” asupra acestuia prin 
ruperea legăturilor fireşti cu mediul său. Abordati într-o manieră 
directă, dar păstrându-se un aer de conspirativitate, unii dintre ei îşi 
dădeau seama de pericolul pe care îl reprezenta continuarea legăturilor 
cu persoana în cauză. Rezultatele erau deseori cele scontate; 
contactele se răreau treptat, iar eventualele discuţii se limitau la 
aspecte cât mai inocente cu putință. Dacă existau, totuşi, persoane 
dispuse să rişte şi care continuau să îl viziteze pe urmărit, ele se 
expuneau măsurilor de urmărire speciale (filaj, interceptarea 
corespondenţei sau a convorbirilor telefonice). Convinşi că erau în 
permanență ascultați - dosarele cuprinzând mijloacele operative arată 
că această convingere era justificată - erau obligaţi să joace zilnic într- 
o piesă de teatru absurdă. 

Procesul are aceleaşi coordonate cu cele descrise de memoriile 
deţinuţilor politici. Teroarea comunistă în România era organizată de 
o asemenea manieră încât să stabilească o continuitate între viaţa în 
închisoare şi cea în libertate”. Diferenţa notabilă tine de circumstanţele 
experimentului. Cei întemnițați puteau să distingă material între ,,e1” şi 
„ceilalți”, conflictul fiind clar. Sistemul era incarnat de persoana 
gardianului sau de ofițerul politic. Prin faptul că erau vizibili, aceştia 
reprezentau un duşman palpabil şi, prin urmare, mai uşor de 


Mariana Net, Comunist terror in Romania. Between Document and 
Fictionalization. The case of prison memoirs, în Revista de Istorie Socială, 
Iaşi, 1996, p. 316. 

contracarat. În afara închisorii însă, in societate, raporturile nu erau 
atât de clare. Exista o victimă, dar cei care o victimizau nu puteau fi 
identificaţi, ci doar banuiti. De asemenea, cel urmărit nu putea conta 
pe solidaritatea unui grup. În temnitele comuniste, izolarea 
detinutului, scoaterea din rândul tovarăşilor săi era considerată cea 
mai grea pedeapsă. O ştiau şi deținuții, o ştia şi administrația 
închisorii. 

Solidaritatea între cei care se aflau de aceeaşi parte a baricadei a 
constituit pentru multi salvarea din ghearele sistemului. Cel urmărit în 
libertate nu beneficia, cu rare excepţii, de nici unul dintre aceste 
mijloace de a se proteja. Era hăituit de un duşman invizibil care 
dispunea de resurse imense şi care era prezent peste tot. Nu putea să 
prevadă următoarea mişcare, nu ştia dacă nu cumva îşi imaginează 
singur toate aceste lucruri. Autocenzura devenea un reflex natural, iar 
disimularea, corolarul ei în domeniul comunicării. Din acest moment 
individul devine o victimă a mecanismului represiv, căruia nu i se mai 
poate sustrage, fiind afectate în mare măsură atât raporturile sale cu 
societatea, cât şi cele cu propria familie. 

Politologul american Zbigniew Brzezinski, făcând un bilanţ al 
suferințelor umane cauzate de comunism, plasa alături de victimele 
sistemului şi familiile acestora supuse deportărilor, diverselor 
persecuții şi discriminări profesionale. Numeroşi urmaşi ai deţinuţilor 
politici din primii ani ai regimului au relatat umilintele pe care le-au 
îndurat pentru că părinţii lor erau consideraţi „criminali” sau 
„bandiţi”. Fiica unui deportat în Bărăgan a povestit calvarul prin care 
a trecut de-a lungul întregii sale vieţi din pricină că tatăl său fusese un 
opozant al regimului. A fost privită cu ură şi suspiciune de către cei 
din jur, i s-a interzis să urmeze cursurile unei facultăţi şi a reuşit cu 
greu să obţină o slujbă de asistentă la un spital din Bucureşti. Povestea 
ei nu se regăseşte în nici un dosar şi asemenea ei sunt sute de cazuri de 
oameni care au suferit, în diferite moduri, abuzuri, umilinte şi teroare. 
Împreună formează categoria compactă a victimelor neînregistrate ale 
regimului. 

Dacă sub raportul experienţelor individuale dosarele Securităţii 
nu oferă întotdeauna răspunsurile aşteptate, în ceea ce priveşte istoria 
recentă valoarea lor nu poate fi ignorată. Dificultatea rezidă nu numai 
în cantitatea de informatie conținută, ci şi în stabilirea unor norme 
critice de prelucrare a ei. 

Analiza dosarului oferă informaţii importante care privesc 
istoria din spatele regimului, dar ceea ce poate este mai important, 
relatează şi evenimente necunoscute care abia de acum încolo vor face 
obiectul dezbaterilor istoricilor contemporani. În esenţă, citirea lui 
însemnă recuperarea unei părți din istoria ultimilor cincizeci de ani. 
Din acest punct de vedere el oferă o „cheie” prin care mecanismele 
sistemului comunist pot fi înţelese, studiate, discutate. 

În momentul în care dosarele au fost întocmite nimeni nu s-a 
gândit că funcţia lor va fi alta decât cea căreia îi erau destinate. 
Nimeni nu putea şti că la ele vor avea acces cercetători care să judece 
sistemul, cu atât mai puţin era de închipuit că victimele lor vor veni să 
le citească. 

Concepute cu indicatia „Strict Secret”, acestea circulau într-o 
lume inaccesibilă, aflată doar la dispoziţia initiatilor şi a celor puţini 
care conduceau, alcătuind o reţea prin care erau controlate 
evenimente, idei şi oameni. În fond, dosarul consemnează istoria 
luptei individului cu sistemul, o luptă dusă cu mijloace diferite şi cu 
rezultate schimbătoare. El este şi indicativul principal al singurului 
criteriu după care era judecată activitatea instituției care l-a creat: 
eficiența. Dacă pe de o parte arată că scopul propus, acela de a 
exercita un control total nu a fost atins, este la fel de adevărat că 
„realizările” sale au fost suficiente pentru a menţine timp îndelungat 
un regim devenit odios pentru majoritatea cetăţenilor. 

Parte integrantă a efortului Partidului de a-şi realiza programul 
politic, dosarul reflectă şi punctul de vedere al acestuia. Dacă 
aspectele legate de atitudinea individului fata de regim, de raporturile 
în care se află cu acesta sunt tratate cu cea mai mare atenţie şi cât mai 
aproape de adevăr, nu acelaşi lucru se poate spune despre acele parti 
ale dosarului care privesc viaţa privată a individului. Slujind un sistem 
pentru care mistificarea devenise o practică, ofiţerul de securitate nu 
ezită să mistifice, la rândul său, realitatea. Aceasta nu neapărat în mod 
conştient sau intenționat. Mistificarea poate decurge şi din mijloacele 
folosite pentru completarea dosarului. 

Majoritatea materialelor furnizate despre urmărit sunt obținute 
de la persoane care au motive mai mult sau mai putin întemeiate să 
nu-l agreeze. În spatele notelor informative se poate ghici invidia unui 
coleg, ostilitatea unui vecin sau conflictele personale cu un prieten. 
Ofiţerul încurajează acest gen de delatiune pentru a ajunge la 
informaţia „de interes operativ”, iar rezultatul este de multe ori un 

adevarat inventar al slabiciunilor de caracter ale individului. Cantitatea 
informatiilor cu caracter personal din fiecare dosar este semnificativa, 
informatorii care le furnizează fiind cei mai apreciați. Minciuna şi 
calomnia nu deranjau, pentru că însuşi regimul le promova. 

Aceasta este una dintre „capcanele” pe care dosarul le poate 
întinde, mai ales atunci când în centrul atenţiei se află persoane 
publice sau personalităţi ale trecutului. În aceste cazuri valoarea 
documentară a dosarului trebuie pusă mereu în raport cu proveniența 
sa. Nu trebuie uitat faptul că el este creaţia unei politii politice şi a 
unui regim care au amestecat minciuna cu adevărul şi realitatea cu 
iluzia. Valorile individuale nu contau prea mult, slăbiciunile fiind o 
garanţie a înregimentării în sensul dorit de sistem. De aceea, erau 
cultivate abil prin intermediul regulilor nescrise de promovare pe 
scara socială, încurajate la cei care le aveau deja şi inventate celor care 
se incapatanau să nu urmeze calea compromisului. 

Dincolo de problemele pe care le ridică, dosarul rămâne cel mai 
important martor al trecutului comunist. Este important şi prin ceea ce 
conține şi prin ceea ce se poate citi printre rândurile sale. Trecând de 
faza incipientă, marcată de scopul principal al deschiderii arhivei 
Securităţii, acela de a asigura accesul cetăţeanului la propriul dosar, 
s-ar putea spune că dosarul este prea personal pentru a putea fi citit în 
public, dar valoarea lui documentară este deseori prea mare pentru a fi 
destinat exclusiv spațiului privat. 

Delia MOISIL 


Politica de cadre a P.C.R. 
în anul 1947 


Cadrele hotărăsc totul. ! 


Prezentul studiu îşi propune să vă prezinte un tablou al 
schimbărilor ce au avut loc în politica de cadre a P.C.R. în anul 1947. 
Informaţiile provin, în cea mai mare parte, din Arhiva C.C. al P.C.R. 
Este vorba despre două documente, stenograma Consfătuirii cu 
responsabilii de cadre judeţene, din 19-20 mai 1947? şi stenograma 
Expunerii tov. Ranghet la Consfătuirea Secţiei de Cadre pe tara, din 
17 decembrie 1947°, ambele exprimate într-o limbă premergătoare 
limbajului de lemn clasic al perioadei comuniste, vădind o nesperată 
transparență pentru istoricul care le mânuieşte. Ele sunt rezultatul 
şedinţelor cele mai importante ce au avut loc la Secţia de Cadre a C.C. 
al P.C.R. în anul 1947 şi sunt cele care imprimă linia politică în acest 
domeniu. 


Secţiile de cadre ale Comitetelor Judeţene ale P.C.R. 

Secţiile de cadre ale Comitetelor Judeţene ale P.C.R. erau 
conduse de către Biroul Secţiei de Cadre (însumând minimum trei 
persoane în fiecare județ), din care făceau parte secretarul de cadre şi 
responsabilii birourilor de evidenţă a cadrelor, de anchete şi verificare 
şi de carnete. Dimensiunile secției depindeau de mărimea judeţului şi 
de materialul uman disponibil, în condițiile în care chiar şi aici se 


1 Lozincă preluată din repertoriul de lozinci al U.R.S.S., de către secretarul 
Secţiei Centrale de Cadre, Ranghet şi prezentată la Consfătuirea 
responsabililor de cadre din judeţe, organizată în mai 1947. 

2 A.M.R., fond 104, C.C. al P.C.R., rola ASI - 1100, cadrele 5-84. Dintr-o 
eroare de numerotare, cadrul 24 apare de mai multe ori; pentru trimiterile la 
acele cadre, am indicat în paranteză şi numărul paginii microfilmate. 

3 A.M.R., fond 104, C.C. al P.C.R., rola ASI - 1100, cadrele 85-132. 

confruntau cu ceea ce in epoca era desemnat prin sintagma foamea de 
cadre. 

Atribuţiile secțiilor de cadre erau, în anul 1947, următoarele: 

- avizarea primirii de membri noi în partid; ţinerea evidenţei 
membrilor P.C.R.; 

- verificarea membrilor de partid sub raport ideologic; 
anchetarea lor în cazurile de abateri de la morala de partid, când se 
făceau vinovaţi de fractionism, mahalagism sau se abăteau de la linia 
justă a PC.R.; anchetarea şi eliminarea lor când erau depistaţi ca 
strecurati în partid, 

- distribuirea carnetelor de membri ai P.C.R.; 

- verificarea colectării cotizatiilor; 

- pregătirea viitorilor activişti de partid şi a celor selecționați 
pentru a face parte din aparatul de stat (selectionarea, scolarizarea şi 
plasarea lor, după absolvirea cursurilor); 

- grija de cadre, presupunând asigurarea unor condiţii de trai şi 
a unor îngrijiri medicale speciale. 

Metodele utilizate de secţiile de cadre din judeţe în raporturile 
lor cu membrii P.C.R. nu erau dintre cele mai delicate: la Muscel, un 
membru de partid a fost chemat la secția judeţeană de cadre şi audiat 
cu două revolvere pe masă, iar la Bistriţa, Traian Iosif, responsabilul 
de cadre al judeţului, a palmuit în fata Biroului Comitetului Judetean 
un membru de partid care la beţie înjurase secretariatul partidului. Încă 
mai interesant este însă ceea ce considera Ranghet că trebuie facut 
într-un asemenea caz: 

„Se pot găsi metode împotriva unor astfel de indivizi pentru a-i 
trage la răspundere sau pentru a-i demasca, astfel ca muncitorii în 
mijlocul cărora se găsesc să îi ia la rost şi dacă muncitorii sau poporul 
din jurul lui îl iau la rost, lăsaţi să primească chiar mai mult decât 


câteva palme”. 


Evidenţa membrilor de partid 

Dimensiunile pe care le-a atins P.C.R. în anul 1947 pot fi 
deduse, fără o mare precizie, în urma coroborării mai multor surse, ale 
căror cifre sunt radical diferite. Acestea sunt afirmaţiile lui I. Ranghet, 
secretarul de cadre al C.C. al P.C.R., rapoartele secretarilor de cadre 


+ Expunerea lui Ranghet, la Consfatuirea responsabililor de cadre din judeţe 
din 20 mai 1947, ASI - 1100, c. 24 (45). 

din teritoriu, numărul de carnete de membru al P.C.R. distribuite şi 
numărul efectiv de cotizanti. 

Ranghet furnizează cifra de 700.000 de membri”, cărora li s-ar 
adăuga membrii noi şi verificaţi. 

În ceea ce priveşte rapoartele responsabililor de cadre din judeţ, 
trebuie precizat de la început că o parte a lor nu furnizează deloc date 
privind numărul de membri de partid din județul respectiv (este cazul 
celor din Hunedoara, Putna, Satu-Mare, Suceava, Timiş-Torontal, 
Valea Jiului, Vaslui). Numărul total de membri ai P.C.R., in mai 1947, 
fără judeţele amintite mai sus, este de 371.584. Această estimare este 
însă maximală pentru judeţele în cauză şi are la bază cifre anterioare 
demarării verificărilor membrilor P.C.R. din judeţele respective. În 
mai 1947, fuseseră făcute verificări doar pentru Comitetele Judeţene 
de Partid şi pentru o parte din cadrele de la nivel local; abia în luna 
decembrie a anului 1947 se stabileşte ca sarcină a secţiilor de cadre 
din judeţe verificarea cadrelor din celulele de bază. 

Unii dintre cei care prezintă aceste cifre insistă asupra faptului 
că ele sunt nereale. Stoica Iosif, responsabil de cadre al judeţului Alba, 
raportează 12.000 de membri, dar precizează că „în urma reorganizării 
şi în baza muncii noastre pe teren avem 9.200 de dosare”. O serie de 
organizații au trecut anumite persoane fără voia lor pe listele cu 
membri ai P.C.R., altele, cum este cazul celei din Bacău, „au încadrat 
membri care nu aveau decât 8-10 sau 15 ani”. La Reşiţa, membrii de 
partid care plecaseră din regiune erau mentinuti în continuare în 
evidenţa Secţiei de Cadre a județului. 

Înrolarea în P.C.R. s-a făcut multă vreme pe baza unor tabele 
sau a semnării unor adeziuni. Responsabili de cadre relatează excese 
ce s-au produs cu aceste ocazii. Astfel, „în plasa Aiud s-au făcut 
înscrieri pe bază de tabele, promițând ţăranilor opinci. Ei s-au înscris 
pe această bază în tabele”®. Primirea lor în felul acesta contravine însă 
noilor reguli interne care impun o verificare individuală a candidaților. 
În Suceava „au venit cetăţeni în grupuri de 30-40 în bloc [sic!] şi 
cereau să intre în P.C.R. Am văzut că aceasta este o manevră a 
reacţiunii şi am dat dispoziție să nu se facă înscrierile până nu sunt 
bine verificaţi, individual”’. Pentru temporizare şi verificare 


5 Ibidem. 
6 Stoica Iosif, responsabil de cadre al jud. Alba, ASI - 1100, c. 24 (36). 
7 ASI - 1100, c. 24 (29). 

prealabilă, aceşti doritori de înscriere în P.C.R. erau orientati către 
Frontul Plugarilor, organizaţie controlată de comunişti. În plasa Solca, 
„unii manişti au venit cu o parte din sărăcime să se încadreze în Partid 
(...) Am oprit încadrarea. O parte din cei veniţi au fost înscrişi în 
Frontul Plugarilor. Numai sărăcimea verificată a fost înscrisă în partid. 
Am dat dispoziţii în tot judeţul ca încadrările să se facă de acum 
înainte numai după o verificare amănunţită”. 

Aceşti membri de partid, astfel recrutaţi, nu înțelegeau să se 
implice prea mult in viața de partid. Unora li s-au reţinut carnetele de 
membru de partid pentru că nu participau la întrunirile organizaţiilor 
din care făceau parte”, alţii vor fi chiar excluşi din P.C.R. pentru 
inactivitate. Sorescu, responsabilul Secției de Cadre Hunedoara, 
considera că „nu s-a dus muncă de educare a membrilor de partid şi 
aceştia nu ştiu care sunt sarcinile lor, n-au ştiut ce e Partidul, astfel că 
fiecare, luat în parte, n-a ştiut să justifice activitatea lui de când a intrat 


A 1 An on: 10 
în partid până azi”. 


Sistemul de evidență 

Verificările demarate asupra membrilor de partid urmau să 
completeze dosarele acestora cu o adeziune (am văzut că multi se 
înscriseseră doar pe un tabel), o autobiografie şi, de asemenea, 
recomandări, referințe adunate de la membri de partid care îi 
cunoşteau (referinţe ce trebuie să conţină şi aspectele negative ale 
activităţii persoanei respective). 

Şedinţa din mai 1947 indică o schimbare a modului de tinere a 
evidenţei: registrul alfabetic utilizat până atunci se desfiinţează (sunt 
distruse!), în locul lui introducându-se un sistem bazat pe utilizarea 
unor fişe de carton, conţinând numele, prenumele, anul naşterii şi o 
precizare privind locul unde se găseşte respectivul membru de partid. 
Aceste fişe individuale se întocmeau în două exemplare: unul rămânea 
la judeţ, celălalt era trimis la C.C. 

Erau trimise la C.C. doar dosarele comitetelor judeţene, ale 
activiştilor din secţii, ale birourilor comitetelor locale, ale birourilor de 
sectoare şi ale secretarilor de plasă. 


8 Jbidem. 

” Ceea ce nu e just - remarca aparține lui Rogojinschi, membru în Biroul 
Secţiei de Cadre a C.C. al P.C.R. (ASI - 1100, c. 71). 

10 ASI - 1100, c. 14. 

Fisele de control (documente ce dublau datele din carnetul de 
partid), erau întocmite tot in două exemplare - unul rămânea în judeţul 
respectiv, celălalt era trimis la C.C. Toate documentele trimise la C.C. 
erau originale. 

Dosarele cadrelor urmau să includă şi caracterizări ale activităţii 
lor în funcţiile de răspundere pe care le ocupau. Dosarele celor propuşi 
pentru şcoli erau verificate de o comisie constituită la nivel judeţean, 
compusă dintr-un reprezentant al secţiei de cadre, unul al secţiei 
organizatorice şi unul al secției de educaţie politică. Era în felul acesta 
împărțită răspunderea pentru numărul mare de necorespunzători 
propuşi la diversele şcoli de partid. 

De asemenea, pentru cunoaşterea situaţiei din fiecare judeţ se 
întocmeau tabele model A!! ce urmau să fie trimise la fiecare trei luni 
la C.C. Acestea conţineau date privind membrii comitetelor judeţene 
şi cadrele din secţii, comitetele de sector, comitetele locale şi de plasă. 
Directivele venite de la Secţia Centrală de Cadre urmau să fie 
prelucrate strict în interiorul secțiilor de cadre, în absenţa altor 
reprezentanți ai Comitetului Judeţean de Partid. 

Responsabilii de cadre erau instruiți să nu se grăbească să 
primească în partid pe cei veniţi din străinătate. Aceştia trebuie mai 
întâi verificaţi asupra motivatiei plecării lor din România şi asupra 
faptelor şi poziţiilor lor ideologice şi politice anterioare cererii de 
încadrare în P.C.R. În privinţa acestor veniţi din străinătate, aflăm că 
se petreceau lucruri hilare: „Am primit dosare din Satu Mare pentru 
unul care locuia în Satu Mare şi deci când a trecut Ardealul la 
Ungaria, a trecut şi Satu Mare la Ungaria, iar când a revenit României, 
omul tot în Satu Mare se găsea. Dar tovii îl găseau venit din 
străinătate”!?. Cei veniţi într-adevăr din străinătate şi care fuseseră 
membri ai unor partide comuniste surori, aveau nevoie de documente 
furnizate de Comitetul Central al respectivului partid comunist care să 
certifice acest lucru. Cei care nu aveau această recomandare erau puşi 
pe listele de aşteptare şi de verificare. 

Pentru cei ce sosiseră din U.R.S.S. (adică şi din Basarabia), se 
aplica un tratament special: era nevoie, pentru încadrarea sau 
reincadrarea lor în P.C.R., de aprobarea C.C. al P.C.R. Dacă au muncit 


11 ASI - 1100, c. 73. Din păcate, acestea nu apar în documentele văzute de 
mine. 
12 ASI - 1100, c. 68. 

bine în ilegalitate şi aveau dosare de cadre care să indice acest lucru, 
biroul județean dădea o aprobare şi apoi dosarele se expediau la C.C. 
Ei nu puteau fi reincadrati fără aprobarea C.C.! Celor care înainte nu 
fuseseră membri ai Partidului Comunist li se întocmea un referat care, 
împreună cu propuneri formulate la Comitetul Judeţean, era trimis la 
Comitetul Central. 

De acelaşi „tratament” beneficiau şi coloniştii din Macedonia 
(aromânii din Dobrogea) care doreau să devină membri ai partidului: 
trebuia verificată localitatea unde au locuit înainte de schimbul de 
populaţii între România şi Bulgaria şi atitudinea politică din acea 
perioadă. Cererea lor de primire în partid trebuia trimisă la C.C. 

Stagiul din ilegalitate se stabilea pe baza documentelor P.C.R. 
din acea perioadă sau, atunci când acestea nu existau, pe baza 
mărturiilor unor comunişti ilegalişti care puteau da referinţe despre cel 
în cauză. 

Cei care fuseseră excluşi din P.C.R. în ilegalitate şi cereau 
reprimirea în partid aveau nevoie de un dosar special. Aprobarea de 
reprimire putea fi dată numai de C.C. al P.C.R. Acest dosar special 
trebuia să conțină propunerea de reîncadrare şi un referat al secţiei de 
cadre din judeţ în care să se precizeze cum se poartă de la excludere5. 
Cel exclus şi dornic de reîncadrare se putea prezenta la Comisia de 
verificare numai dacă excluderea fusese motivată de abateri, nu şi 
dacă fusese frădător (nume sub care erau catalogati cei care 
colaboraseră cu Siguranţa). 


Carnetele de membru al P.C.R. 

Operaţiunea de distribuire a acestora se afla abia la început. 
Numărul lor nu este relevant pentru stabilirea numărului total de 
membri ai P.C.R. Ranghet susținea la şedinţa din mai 1947, dupa 
încheierea prezentării rapoartelor secretarilor de cadre din judeţe, că 
numărul carnetelor deja împărțite ar fi de 150 pe județ, în medie. 
Anumite judeţe au eliberat între 200 şi 500 de carnete. Cele mai multe 
au fost eliberate în Bucuresti (cca 25.000). În decembrie, unele judeţe 
distribuiseră peste 50% din numărul de carnete (în Braşov, Cluj, 
Timişoara, Prahova, Satu Mare), altele, abia 10-15% '*. Distribuirea 


13 ASI - 1100, c. 69. 
14 ASI - 1100, c. 70-73, Expunerea lui Rogojinschi, Secția Centrală de 
Cadre. 

avea loc şi cu intenția expresă de a verifica numărul membrilor 
partidului. 

În mai 1947, nu primiseră carnetul toate cadrele de partid şi nici 
măcar toți membrii Comitetelor Judeţene ale P.C.R. Pentru 
operativitate, secretarul de cadre al Comitetului Judeţean urma să se 
ocupe de verificarea membrilor de partid, iar eliberarea carnetelor se 
făcea de către responsabilul cu carnetele!c. 

În cazul pierderilor de carnete trebuia înstiintatä Secţia Centrală 
de Cadre, precizându-se cine l-a pierdut, care era numărul carnetului şi 
în ce împrejurări a avut loc pierderea lui. 


Cotizatiile 

Conform statutului, cei care timp de 6 luni nu plateau cotizatia 
urmau sa fie exclusi dintre membrii partidului. 

Cotizantii reprezintă însă procente foarte mici din numărul 
membrilor raportați de responsabilii de cadre din judeţe (nu depăşesc 
40% din numărul raportat, întrucât, spun ei, „nu s-a pus accentul pe 
încasarea lor” [a cotizatiilor]). Acestea nici nu sunt percepute 
întotdeauna în bani şi, de multe ori, odată încasate, li se pierde urma. 
În Teleorman, „fiind judeţ excedentar [la producţia de cereale], s-a 
găsit că e mai bine să se plătească în cereale. Cerealele aduse (foarte 
puţine) s-a dat la cantină. Restul s-ar fi trimis la regională”. 

Înainte de şedinţa din mai 1947 sumele încasate drept cotizatii 
erau trecute pe chitantiere, pe diferite liste. Începând din această 
perioadă, se introduc carnete speciale pentru cotizatii. Aceste carnete 
se păstrează la secretarul de partid sau la un ajutor al lui care urma să 
se ocupe de cotizatii. Ele sunt diferite de carnetele de membru P.C.R. 
Înscrierile în aceste carnete sunt semnate de secretarul celulei de 
partid. Nivelul acestor cotizatii nu trebuia să fie foarte mare'®. 
Salariatii urmau să plătească 1% din salariul lor lunar, iar cei care nu 
aveau salarii sau venituri fixe, 2.000 lei pe lună. 


15 Jbidem. 

16 Jbidem. 

17 ASI - 1100, c. 24 (21-22). 

18 Cotizatia nu trebuie confundata cu fondurile sectiei administrative - 
expunerea lui Rogojinschi, AS1 - 1100, c. 70-73. 

Compoziţia naţională 

Documentele studiate furnizează date despre compoziţia 
națională a membrilor de partid pentru şase judeţe. Dintre cele pentru 
care avem date, deosebite sunt doar cazurile judeţelor Sălaj (unde 
maghiarii sunt majoritari în partid, reprezentând un procent de 
58,03%) şi Tulcea, unde majoritatea este formată din etnici vorbitori 
de slavă (60%, respectiv 6.915 membri ai P.C.R.). Existenţa 
Comitetului National de Eliberare, constituit din comunişti ilegalisti 
care îşi propuneau alipirea la U.R.S.S. a regiunii locuite de etnicii 
slavi, este probabil o consecință a acestei preponderente pe plan local 
a elementului slav în interiorul partidului. 


1 Comitetul Naţional de Eliberare este numele unei organizații ce activa în 
anii 1946-1947 în județul Tulcea, compuse din comunişti, activanti ai 
mişcării din ilegalitate. El este amintit de Pavel Onescu, responsabilul de 
cadre al Comitetului Judeţean P.C.R. Tulcea în 1947, la şedinţa din mai a 
Secţiei Centrale de Cadre. C.N.E. îşi propunea alipirea la U.R.S.S. a acestei 
populaţii şi implicit a regiunii pe care o locuia. În acest sens, s-a încercat 
obţinerea unei sustineri scrise a populaţiei slave pentru alipirea la marele stat 
sovietic. Acţiunea a fost coordonată de Dionisie Dumitru. Această acţiune 
pare o consecinţă directă a discursului propagandei sovietice cominterniste şi 
de război împotriva României. Putem recunoaşte în această mişcare o 
rebeliune în interiorul partidului, amendată de la nivel central (prin 
intermediul secției de cadre din judeţul Tulcea) prin înlăturarea din funcțiile 
de conducere deținute până atunci de membrii Comitetului. Aceşti foşti 
ilegalişti detinuserä după război funcţii importante la nivelul regiunii 
Dobrogea. Nu ştim însă dacă a existat vreun sprijin sovietic al acestor 
încercări de „eliberare“ şi nu cunoaştem nici atitudinea sovieticilor prezenţi 
în regiune fata de C.N.E. Cunoaştem câteva nume ale unor lideri ai 
Comitetului: Dionisie Dumitru (membru al P.C.R. şi activist de partid din 
ilegalitate; el este figura cea mai importantă a acestei mişcări, cel care a 
iniţiat C.N.E. şi care avea o influență puternică în regiune); Mina Saraev 
(activist de partid din ilegalitate, membru în Comitetul Regional P.C.R. 
Constanţa; a fost membru în C.N.E. şi unul din capii mişcării), Vavilov 
(membru al C.N.E.; ne este cunoscut pentru faptul că a încercat să organizeze 
o manifestaţie care să se contrapună mitingului oficial al comuniştilor, la 1 
mai 1947). Documentul îl mai aminteşte pe Branişte, numit agent al 
Intelligence Service-ului; acesta pare mai degrabă un membru al opoziţiei, 
împreună cu care Vavilov a pregătit acțiunea de la 1 mai 1947. În mai 1947 
secția de cadre nu reuşise să anihileze C.N.E. O parte din Comitet fusese scos 
din funcţiile deţinute anterior pentru incompetenta (secretarul de cadre din 
judeţul Tulcea sugerează că au fost puşi în acele funcții tocmai pentru a fi 

Numărul evreilor în aceste județe pentru care avem date rămâne 
redus. 


udet nr. total |români | ma-_ | slavi | evrei | ger- | turci | armeni 
de membri ghiari mani 
ai P.C.R. 


Icea 


1 546] 77 
swf 4) 3%] 2] 21 | | | 
ss00| 3129 5107 [18 | | 
Tossa] 10581 | IE | | 
Feleonman | 9000! 8967 2 | 1 | | 
ES PR CE EI 


Compoziţia socială 

Partid al clasei muncitoare, aliată conjunctural cu țărănimea, 
P.C.R. a fost victima entuziasmului maselor care au simţit schimbarea 
majoră de direcţie după terminarea războiului şi instalarea trupelor 
sovietice pe teritoriul României. După ce în primii doi ani de după 
război porţile partidului au fost deschise cu generozitate, ideologia 
luptei de clasă demarează progresiv verificările propriilor membri, 
operaţiune intitulată curăţenia partidului. 

În anul 1947, secţiile de cadre nu mai primesc oameni care nu 
sunt legaţi de clasa muncitoare - chiaburi, comercianţi, industriaşi. 
Reprezentanţi ai acestora există însă în partid. Politica celor de la 
cadre este de înlocuire din funcții a acestor indezirabili, mai voalată în 
mai 1947 şi mai agresivă în decembrie 1947, când Ranghet încearcă să 
tempereze entuziasmul cu care lupta de clasă scoate din partid 
chiaburii în anumite locuri: „ar fi dăunător să-i scoatem fără motive 
(...) dacă am primit astfel de elemente şi au reuşit să se menţină în 
partidul nostru atâta timp, trebuie urmărit cu atenţie ce fac, cum se 
comportă, trebuiesc descoperite afacerile lor, atitudinea lor 


apoi înlăturați mai uşor). Eliminarea lui Dionisie Dumitru din structurile de 
conducere locale ale partidului a avut loc ca urmare a acuzelor că ar fi comis 
abuzuri şi ar fi şantajat diverşi cetăţeni. Aceste acuze au fost negate de către 
Dionisie Dumitru în fata Biroului Judetean. Pentru a fi probată vinovăția 
liderului C.N.E., au fost întreprinse cercetări ale domiciliului său, prilej cu 
care s-ar fi găsit lucruri pe care el le luase. Această acțiune coordonată de 
secția de cadre nu a fost un succes, căci liderul mişcării îşi mai păstrează o 
popularitate în mijlocul pescarilor (în mai 1947). 

duşmănoasă fata de interesele poporului şi pe baza acesta demascati 
şi scoşi din partidul nostru (...) să despartim elementele chiaburesti de 
masele ţărăneşti!” 

La Galaţi, Vasiliu Mihai precizează: „cadre chiabureşti avem 
foarte puţine, dar avem câteva în birourile organizațiilor de celule. 
Ridicăm alti oameni pentru a-i înlocui””!. La Brăila, situaţia este 
asemănătoare: un număr de chiaburi „se află la conducerea plăşilor şi 
a celulelor din sate”. Aceştia, „pe baza instrucţiunilor”, vor fi 
îndepărtați din conducere şi vor fi „înlocuiți cu elemente sărace 
cinstite”. Proporția de chiaburi este însă de 8-10% (!) din numărul 
total de membri de partid din judeţ, ceea ce reprezintă aproximativ 
1.000 de persoane, pe care nu le raportează atunci când vorbeşte 
despre structura celor 10.000 de membri ai P.C.R. din Brăila. În Alba, 
respectiv Reşiţa (Caraş-Severin), conducerea unor celule de la sate 
revenea unor chiaburi, respectiv culaci (/a sârbi, precizează secretarul 
Secţiei Cadre din jud. Caraş-Severin, în timp ce la români conducerea 
ar fi formată din oameni săraci)”. 

Cazul cel mai spectaculos este însă cel de la Constanţa, unde 
responsabilul de cadre al Comitetului Judeţean, Constantinescu, 
raportează 1.200 de chiaburi: „la reorganizare au fost scoşi culacii din 
comitetele de plasă (...) Unii tovi i-au apărat. Mare parte dintre ei au 
fost însă scoşi din muncă, alţii sanctionati deoarece s-a dovedit că 
şi-au însuşit din grâul colectat pentru regiunile însecetate. 100 dintre 
ei sunt încă intrebuintati pentru munci de partid, alţii în birourile de 
celule”?*. 

Înlăturarea acestor chiaburi nu trebuie să se facă, spune 
Ranghet, „fără nici un temei, ci rand pe rând, de la caz la caz. (...) 
Totuşi ei trebuie verificaţi şi acolo unde găsim că s-au strecurat în 
partidul nostru cu scopuri ascunse, astfel de elemente le scoatem din 
partid. De acum înainte nu primim elemente chiabureşti, la fel cum nu 
primim nici fabricanți, afacerişti, comercianți sau bancheri care n-au 


ce căuta în partidul clasei muncitoare”. 


2 ASI - 1100, c. 93. 

21 ASI - 1100, c. 10. 

22 Cambul Istrate, Secţia de Cadre a Comitetului Judetean P.C.R. Brăila, ASI 
- 1100, c. 24 (23). 

23 ASI - 1100, c. 24 (33) si 16. 

24 ASI - 1100, c. 24 (33). 

25 ASI - 1100, c. 83. 

Criza de cadre care se manifesta si la nivel local face ca in 
anumite locuri să fie acceptate încă persoane care provin din mica 
burghezie, aşa cum se întâmpla la Deva, unde majoritatea cadrelor 
proveneau din această categorie (profesorii, învățătorii erau însă 
încadraţi la această rubrică). 


Verificările membrilor de partid 

Aceste verificări au început de la comitetele judeţene către 
eşaloanele inferioare, ca o consecință a reorganizării P.C.R. Ele vizau 
cunoaşterea exactă a situaţiei în care se afla partidul (număr de 
membri, compoziţie socială etc.), înlăturarea acelor „elemente 
strecurate în organismul sănătos” al P.C.R., tovarăşi de drum de care 
se simţea în stare să se dispenseze în acest moment. Pe seama lor erau 
puse toate nerealizările şi erorile reprezentanţilor P.C.R. 

„Greşelile grosolane, abaterile grave, devierile de la linia 
politică, de la sarcinile partidului nostru nu sunt întâmplătoare, au 
rădăcini, au izvoare care le produc: în primul rând ele provin de la 
elementele dușmănoase partidului”. 

Verificarea urma să depisteze „elementele fasciste, maniste sau 
legionare, necercetate la intrarea în partid, în ceea ce priveşte trecutul 
lor, originea lor socială, situaţia lor familială, părinţii lor, fraţii lor”. 

Cei arestaţi urmau să fie excluşi dintre membrii de partid. 
Anumite informaţii provenite de la Ministerul de Interne indicau 
faptul că, în cazul multor arestări politice de reactionari, la verificări, 
aceştia se dovedeau a fi membri ai P.C.R. 


Excluderile din partid 
„E de datoria noastră sfântă de partid să-i 
descoperim si să curätäm partidul nostru”*. 
Procedura excluderii 
Articolul 6 al Statutului P.C.R. preciza că excluderile din rândul 
membrilor de partid trebuie să fie făcute de către adunarea generală a 
celulei de partid. Această procedură era încălcată însă în mod frecvent. 


În mai 1947, surprinde lipsa de reglementare: în județele Tulcea şi în 


26 Expunerea lui Ranghet la Consfătuirea responsabililor de cadre din judeţe 
din 20 mai 1947, ASI - 1100, c. 24 (47). 
27 ASI - 1100, c. 24 (47). 
28 ASI - 1100, c, 24 (51-52). 

Vlasca, excluderea se făcea de către Biroul Comitetului Judetean de 
partid şi celula nu afla nimic despre aceasta; în Romanati, Tecuci şi 
Târnava Mică, birourile Comitetelor Judeţene propuneau aceste 
excluderi şi le trimiteau la C.C. pentru aprobare; în judeţele Alba şi 
Mehedinţi, excluderea avea loc la Biroul judeţean şi apoi era 
comunicată celulei de partid”. 

Secția Centrală de Cadre dă următoarele instrucțiuni în 
problema excluderilor. Mai întâi, „se aduce la cunoştinţa secretarului 
celulei sau a responsabilului de cadre. Acesta cercetează chestiunea, 
strânge referințe şi materiale, pe care le pune în discuția Biroului 
celulei de partid. Biroul îl ascultă pe cel în cauză apoi analizează cazul 
şi măsurile de luat. Dacă trebuie exclus, propune aceasta celulei. Se 
dezbate cazul în celulă. Celula trebuie pregătită, trebuie convinşi cei 
mai devotați de necesitatea pentru Partid a excluderii. Aceşti vor lua 
cuvântul pentru a-şi susține propunerea, convinşi pe baza unei 
discipline conştiente şi liber consimtite [sic!]. Şedinţa se încheie cu un 
proces verbal, pentru cazul în care omul face apel la Comisia de 
Control. Trebuie învățată celula să facă acest lucru singură ”%. 

În felul acesta democraţia de partid este împlinită. Se constituie 
apoi un dosar cuprinzând procesul verbal şi declarațiile pe care le-au 
dat oamenii când au strâns dovezi. Dosarul este trimis la Comitetul 
Judeţean pentru confirmare. Aici se întocmeşte un referat care 
comunică celulei confirmarea, apoi dosarul celui exclus se trimite la 
C.C. pentru păstrare. Numele celui exclus este publicat în Buletinul 
intern realizat la C.C., buletin ce publică toate excluderile din tara şi, 
de asemenea, persoanele respinse la intrarea în partid”. 

Excluderile pot fi publicate şi în presă: în Scânteia şi în presa 
locală (în acest din urmă caz, doar cu acordul C.C. al P.C.R.). 

Excluderile unor membri ai biroului comitetului judeţean 
trebuie supuse aprobării Comitetului Central. De asemenea, dizolvarea 
unor organizaţii de partid. 


2 ASI - 1100, c. 63. 
30 ASI - 1100, c. 63-64. 
31 ASI - 1100, c. 65. 

Legionarii 

Prezenta acestora in interiorul P.C.R. s-ar datora, sustin unii 
istorici>2, existenţei unui pact încheiat în 1945, prin care comuniştii, 
partid aproape inexistent în România interbelică, îşi imbogateau 
rândurile cu foştii legionari. Dacă acest pact a existat, el nu mai are 
nici o valabilitate în primăvara anului 1947. Legionarii nu mai sunt 
primiţi în P.C.R., iar cei care au intrat deja, urmează să fie demascati 
şi excluşi - cu unele excepţii, precizate de I. Ranghet: 

„Nu au ce căuta în partidul nostru cei care au fost legionari 
activi. Dar când muncitori sau muncitori agricoli au făcut parte de [la] 
legionari, poate au participat la vreo adunare sau şedinţă a lor, dar se 
poate dovedi că nu au activat, adică nu era legionar în fond, nu a 
participat la nici o acţiune murdară, se poate admite (...) dar niciodată 
să nu ne grăbim să-i ridicăm între cadrele partidului, fără să ne fi 
convins de cinstea lor”. 

Odată pornită vânătoarea, exemplele de astfel de infiltrări sunt 
numeroase şi ele ne sunt relatate de chiar responsabilii de cadre. La 
Galati, Vasiliu Mihai spune că „s-a găsit un tablou al cadrelor 
legionare, [conţinând] aceleaşi nume cu cele ale oamenilor P.C.R.”™. 
În mai 1947 se făcea verificarea acelor nume. La Vaslui, responsabilul 
secției de educaţie politică a Comitetul Judetean şi cel al 
transporturilor, de la secția administrativă, au fost unul comandant 
legionar, iar celălalt legionar notoriu”. Responsabilul secţiei U.T.M. 
a Comitetului Judeţean Bacău, tov. Toma, „a avut o activitate serioasă 
legionară”*€. Avizat asupra pericolelor ce-l păşteau, acesta a negat de 
trei ori acuzaţia. Alţii însă au dovedit o mare ingenuitate: un membru 
de partid, cursant al Şcolii Mixte de partid, realizată împreună cu 
social-democratii, „singur a declarat că a fost şef de cuib (...) L-am 
întrebat ce l-a făcut să se înscrie la legionari şi mi-a răspuns: „mare 
diferenţă nu este; şi legionarii au luptat împotriva partidelor istorice, 


ial 
ca şi partidul comunist“. 


32 O bibliografie a problemei la G. Catalan, Tentative de apropiere legionaro- 
comunistă, 1945-1946, în Arhivele totalitarismului, nr. 3-4, 1999, p. 140-153. 
33 [. Ranghet, la Consfătuirea responsabililor de cadre din judeţe, 17 
decembrie 1947, ASI - 1100, c. 94. 

34 ASI - 1100, c. 9-13. 

35 ASI - 1100, c. 24 (28). 

36 ASI - 1100, c. 24 (31). 

37 ASI - 1100, c. 126. 

La laşi, „secția de cadre a colaborat la arestarile efectuate in 
rândul profesorilor şi studenţilor legionari”*. Responsabilul de la 
tineret din Tecuci a luat parte la rebeliune”. La Hârşova, comitetul 
local al P.C.R. era compus din foşti legionari“. 

Social-democratii şi, de asemenea, Frontul Plugarilor erau 
instiintati, în judeţul Suceava, în legătură cu încercări ale unor 
legionari de a se înscrie în partid. 

Cel de-al doilea document“! utilizat dezvăluie amploarea pe 
care au luat-o excluderile de legionari în doar şapte luni: două judeţe, 
Alba şi Muscel, au suferit schimbări aproape complete la nivelul 
conducerii de partid. În Alba au fost excluşi aproximativ 1.500 de 
legionari, dintre care cinci membri ai Biroului Comitetului Judeţean. 
Toţi (!) secretarii de plăşi erau legionari. Rogojinschi*” mai vorbeşte 
de primirea a trei legionari în Comitetul Judeţean fără acordul 
responsabilului de cadre, de prezenţa unor foşti legionari în chiar 
Secţia de Cadre, la Câmpulung Moldovenesc. 

Această abundență de date în legătură cu foştii membrii ai 
Mişcării Legionare a fost generată de faptul că P.C.R. a avut acces 
liber la dosarele Sigurantei şi la diverse documente ce aparținuseră 
mişcării. 


Sioniştii 

Evreii membri ai mişcării sioniste erau aşezaţi pe acelaşi plan 
cu legionarii, brătieniştii, maniştii, szalasziştii. Ei sunt deja excluşi din 
partid. Se admite colaborarea lor în Comitetul Democrat Evreiesc, dar 
nu mai mult, pentru că „fie că au cerut voie să plece sau n-au cerut, 
propovăduiesc, ca ceilalți reactionari şi fascişti, politică de rasă. Vor 
să separe poporul evreiesc de cel român”. 


Maniştii 
Foştii membri ai Partidului National Țărănesc sunt un pericol 
prezent mai ales în Transilvania. 20 de membri de partid dintr-o 


38 ASI - 1100, c. 18. 
39 ASI - 1100, c. 24 (33). 
40 Ibidem. 
41 Stenograma Consfătuirii secției de cadre pe tara din 17 decembrie 1947. 
42 Idem, c. 119. 
4 I. Ranghet, stenograma Consfätuirii secţiei de cadre pe tara din 17 
decembrie 1947, AS1 - 1100, c. 92. 

singură celulă s-au dovedit a fi manisti în jud. Târnava Mică”. La 
Şimleul Silvaniei, în Sălaj, în urma acţiunilor întreprinse de fruntaşii 
manişti în ultimele 2 luni, organizaţia locală a P.C.R. a fost practic 
desființată“. 

Pe seama acestora a fost pus şi un caz ce a avut loc la Arad, la 
întreprinderea textilă I.T.A., soldat cu linşarea a doi activişti ai P.C.R. 
(tovarăşii Nedici şi Szanto) în sediul Comitetului Judeţean de Partid. 
Câteva sute de muncitori au venit la sediul P.C.R., făcând agitaţie 
împotriva guvernului şi a P.C.R. Evenimentele au început într-o 
fabrică în care P.C.R. contabiliza 2.500 de membri din totalul de 5.000 
de muncitori 4. 

O categorie deosebită de excluderi din rândurile P.C.R. o 
reprezintă cazurile de muncitori sau de cadre care îşi iau rolul de 
revoluționari în serios, abătându-se de la linia partidului. 

În județul Hunedoara au avut loc mai multe revolte ale unor 
muncitori, revolte cărora li s-au aliniat membri de partid sau care au 
fost conduse chiar de aceştia. În cele mai multe cazuri, consecinţa 
acestor acțiuni era excluderea respectivilor membri de partid. 
Interesant este însă şi faptul că majoritatea acestor acţiuni de opoziţie 
la linia partidului, venite din interiorul acestuia, au avut loc în 
regiunea Hunedoara - Valea Jiului, regiune având o oarecare tradiție în 
lupta sindicală şi în care influenţa P.S.D. era puternică. „În urma 
evenimentelor de la Brad, unde a avut loc o grevă, svonurile care au 
circulat au provocat nelinişte şi la Ghelari. Trei membri de partid au 
început să agite muncitorii. Nu cunosc cum au fost sanctionati, 
probabil au fost excluşi”. La Hunedoara, în cursul frământărilor ce 
au avut loc, câțiva membri de partid „au agitat pe chestiunea situaţiei 
economice”“%, iar la Feliu, mişcările au îmbrăcat forme antiguver- 
namentale: „trei membrii de partid au făcut agitaţie împotriva 
regimului”. 

Responsabilul secţiei de cadre relatează că în cazul grevei de la 
Criscior, „majoritatea membrilor de partid au dat dovadă de sacrificiu 


+ ASI - 1100, c. 24 (37). 
4 ASI - 1100, c. 24 (38). 
46 ASI - 1100, c. 24 (45). 
47 ASI - 1100, c. 14-16. 
% Ibidem. 
4 Ibidem. 

[la apelul P.C.R.]. Au mers la mina si au intretinut curentul; avem insa 
şi elemente care s-au aşezat lângă grevisti şi nu au vrut să răspundă 
apelului P.C.R. Ca măsură împotriva lor, mina a fost închisă şi ca să 
putem face o triere am trimis un tov. instructor pentru a verifica pe 
fiecare membru de partid”. 

Singurul caz prezentat la această Consfătuire ce a avut loc în 
altă regiune a ţării este cel de la Comăneşti, jud. Bacău, unde „în 
ajunul lui 1 Mai a fost fierbere mare şi numai datorită cadrelor de 
acolo am putut tine în frâu armata de muncitori care putea fi 
manevrată să fie manistă, legionară sau comunistă. În această acțiune 
sindicală au fost implicați 20 de membri de partid, din care patru 
principali vor fi excluşi şi 15 vor primi sancţiuni. Aceşti patru sunt 
arestați. Ei erau în fruntea demonstrației antiguvernamentale si 
antisemite””!. 


Excluderile din anul 1947 nu sunt însă decât preambulul marilor 
eliminări ale strecuratilor în partid din anii ce au urmat. Cele de acum 
se fac în vederea pregătirii unificării cu social-democratii. Aceştia din 
urmă sunt deja supravegheați şi, cu toată intenţia de unificare, 
comuniştii nu acceptă ca membri ai săi să fie, în acelaşi timp, şi 
membri ai Partidului Social-Democrat”. Organizatiilor de masă legate 
de Partidul Comunist le sunt verificaţi o serie de membri. 

Secţiile de Cadre sunt, în orice caz, mai eficiente la sfârşitul 
anului 1947 decât erau la începutul lui. Tonul discursului Secţiei de 
Cadre al C.C. este în continuă înăsprire, cerând o fermitate mai mare 
subalternilor. Sistemul de eliminare a impurităților din organismul 
sănătos al P.C.R. va fi în curând unul aproape perfect. 


50 Ibidem. 
51 ASI - 1100, c. 24 (31). 
52 ASI - 1100, c. 69. 

Anexa 1 - Tabel cu numărul de membri ai P.C.R. şi structura 
lor socială raportate de responsabilii de cadre din judeţe la 
Consfătuirea din 19 mai 1947. 

Anexa 2 - Tabel cu numărul de cadre din judeţ, din Comitetul 
Judeţean al P.C.R., situaţia verificărilor acestora şi a distribuirii 
carnetelor de partid, raportate de responsabilii de cadre din judeţe la 
Consfătuirea din 19 mai 1947. 


verifi- carnete | carne- 

cări în | verificaţi | primite te 
Com. în total de la distri- 
Jud. C.C. buite 


[Galaţi [100007 800| | 75-600) | | 
tees ff 
Resita | 8694] 900| | | 


— 
Ploiesti 35440 6199 dosare de 7070} 2000 
cadre 
laşi 11961 Fe 88-90 | 2500] | 1500 
de bazä) 


re nr EE 


E 
|| | | 700| 3788 
[Arges | 6251] 1684] | |" 62| 817| 548] 
(E: III ARE EC) EE PI es PI 
[Teleorman | 9000! 1250] | __100%[ 3000! | | 
[Brăila | 10708| 2162] 29| tt | | 
Tulcea | 11525] toast 19| | | | 
[Satu-Mare | | tO 
[Vashui | | 782| 
[Suceava | | TST 250] 


a fo IN IE — 
[Cite | ODO | (Es) 
[Putna || 
[Tecuci | 10683] | | 50| | | | 
[Constanta | 14973} | 
[Buzău | 7000 | | 76| | | 
A > D000 | i a | == 
[Năsăud | 5265} ||| | | 
[Târnava Mică | 5700] 400| | | | 100| 50 


ED BE E II II II E EI 
activişti) 

[Mehedinţi | 10180] 408| | | | | 
[Fagaras | 4380| 622| | | 27| | | 


a IE E E 
activişti 


numărul de | cadre din 
cadre din 
județ 


9 22 din sectiile judetene, 17 din comitetele de plasä. 

Nicoleta IONESCU-GURA 


Reorganizarea P.M.R.-ului 
dupa modelul P.C.(b.) al U.R.S.S. 
şi crearea nomenclaturii C.C. al P.M.R. 
în Republica Populară Română 
(1949-1954) 


După preluarea puterii politice, P.M.R.-ul, asemenea celorlalte 
partide comuniste din ţările intrate în sfera de influenţă sovietică, a 
trecut la construirea noii ordini sociale, pe care o numea „democraţie 
populară”. De fapt, a trecut la transpunerea în România a modelului 
stalinist al socialismului, „care a creat o nouă clasă, nomenclatura, 
încărcată de privilegii şi ostilă oricărei schimbări ce i-ar fi amenințat 
poziţia şi avantajele decurgând din ea”'. Pentru realizarea acestui 
lucru, P.M.R.-ul, „forța conducătoare în stat”, a trebuit să treacă 
printr-un proces de reorganizare care a avut ca rezultat 
institutionalizarea partidului care „echivala cu constituirea unui corp 
de cadre (activişti) suficient de numeros, de profesional, de devotat şi 
îndoctrinat pentru a controla societatea şi pentru a conduce procesul 
de transformare a ei conform proiectului elitei”?. 

Documentele de partid arătau că „sarcinile noi şi multiple de 
ordin politic, economic şi social care stau astăzi în faţa partidului, mai 
ales după naţionalizare, nu pot fi cuprinse cu actuala structură 
organizatorică”. Modelul reorganizării a fost cel al P.C.(b.) al 
U.R.S.S., Gheorghiu-Dej” afirmând că „pe linie de stat folosim 


' Florin Constantiniu, Geneza nomenclaturii comuniste, în Dosarele istoriei, 

4, 1996, p. 2. 

? Stelian Tanase, Elite si Societate. Guvernarea Gheorghiu-Dej, Bucuresti, 

1998, p. 52. 

* Gheorghiu-Dej, insusindu-si învăţătura stalinistă, afirma în cadrul şedinţei 

Secretariatului C.C. din 6 decembrie 1949 că „Principiile organizatorice nu 

construcţia socialismului in U.R.S.S., iar in construcţia de partid, 
experienţa construcției P.C.(b.) al U.R.S.S.”. Noua structură 
organizatorică a P.M.R. a fost „hotărâtă” de Plenara a V-a a C.C. al 
P.M.R. din 23-24 ianuarie 1950. În fapt, hotărârea de reorganizare a 
partidului se luase la nivelul Secretariatului C.C. (în şedinţa din 17 
ianuarie 1949), iar pregătirile demaraseră cu o jumătate de an înainte. 
Astfel, în vara anului 1949, din însărcinarea Secretariatului C.C. 
al PMR, „un grup de tovarăşi” a plecat in U.R.S.S. pentru a se 
documenta în legătură cu organizarea aparatului central al P.C.(b.) al 
U.R.S.S. În şedinţa din 16 mai 1949, membrii Secretariatului au fost 
de acord cu propunerea lui Iosif Chişinevski ca Leonte Răutu, Simion 
Bughici, Alexandru Drăghici, Dumitru Petrescu, Raia Vidraşcu şi un 
traducător să plece la Moscova pentru câteva săptămâni”. Vizita 
delegaţiei P.M.R.-ului a avut loc în perioada iunie-iulie 1949, întrucât 
în 18 iulie 1949 şedinţa Biroului Politic al C.C. al P.M.R. avea pe 
ordinea de zi „Raportul delegației care a studiat la Moscova probleme 
în legătură cu organizarea aparatului central al partidului”?. Raportul a 
fost expus de Leonte Răutu care a arătat că în cele trei săptămâni cât 
s-a aflat în U.R.S.S., delegaţia P.M.R. a avut ca sarcină „studierea 
funcționării aparatului de partid şi problemele vieţii de partid a 
P.C.(b.) al U.R.S.S.”°. Pentru aceasta delegaţia a vizitat toate secțiile 
C.C. al P.C.(b.)’ (afară de una) şi sectoarele principalelor două secţii 


sunt nişte forme rigide. Ele neapărat trebuie să tina seama de sarcinile 
partidului şi împrejurările concrete şi metodele de lucru ale partidului”. 
(A.N.I.C., fond C.C. al P.C.R. - Cancelarie, dosar nr. 105/1949, f. 19). 
* Ibidem, dosar nr. 49/1949, f. 9. 
° Ibidem, dosar nr. 66/1949, f. 3. 
° Ibidem, dosar nr. 172/1949. 
Tin 1949, dupa ,,Darea de seamă colectivă asupra călătoriei la Moscova”, 
întocmită de delegaţia P.M.R., structura aparatului C.C. al P.C.(b.) al 
U.R.S.S. se prezenta astfel: C.C. avea trei organe- Secretariatul (pentru 
rezolvarea problemelor curente), Biroul Organizatoric (pentru problemele 
organizatorice şi politice) şi Biroul Politic (pentru problemele cele mai 
importante, de directivă). Secţiile C.C. al P.C.(b.) erau în număr de 10: 
Organelor de Partid, Sindicate şi Comsomol, Propaganda şi Agitatie, 
Industrie Grea, Industrie Uşoară, Industrie de Construcții de Maşini, 
Transport, Agricolă, Administrativă, Planificare, Finanţe şi Comerţ, Cadre 
Diplomatice şi ale Comerţului Exterior. Pe lângă C.C. al P.C.(b.) se mai 
găseau Grupul de Inspectori al C.C. şi Comisia Controlului de Partid (/bidem, 
f. 2, 6, 7). 

217 


şi anume: Comisia de Control, Academia de Ştiinţe Sociale, Scoala 
Superioara de Partid si Cabinetul de Partid. 

In cadrul sedintei din 18 iulie a Biroului Politic al C.C. s-a 
hotărât ca Secretariatul să formeze o comisie de partid care sa 
analizeze materialul prezentat de delegație şi, "folosind experienţa 
sovietică în condiţiile noastre”, să întocmească un proiect cu propuneri 
pentru îmbunătățirea treptată a structurii organizatorice şi a metodelor 
de muncă, ținând seama de sarcinile cele mai importante şi imediate 
ale partidului*. Comisia şi-a finalizat lucrările în a doua parte a anului 
1949, iar materialul rezultat trebuia supus aprobării plenului C.C. 

În cadrul Secretariatului C.C. al P.M.R., din 6 decembrie 1949, 
când se discută Raportul pentru Plenară asupra problemelor organiza- 
torice, au existat discuţii cu privire la reorganizarea P.M.R.-ului după 
modelul P.C.(b.) al U.R.S.S., în sensul de a nu se copia forma 
organizatorică a partidului unei tari care construieşte comunismul”, ci 
- după Alexandru Moghioros - trebuia făcută „o analiză a condiţiilor 
noastre istorice, a muncii, drumul pe care l-am strabatut...”'°. 
Alexandru Moghioros considera că P.M.R.-ul îndeplinea o serie de 
conditii care erau principiile unui partid de tip nou, dar nu toate. Ana 
Pauker atrăgea atenţia că „este greşit să copiem, ci să învăţăm din 
experiența Uniunii Sovietice, să vedem ce se potriveşte la noi şi cum 


trebuie făcut la noi”!!. 


În ce a constat reorganizarea P.M.R.-ului în 1950? 

Mai întâi, în crearea, pe lângă cele două organe de conducere 
ale partidului, Secretariatul şi Biroul Politic, unui al treilea organ de 
conducere numit Biroul Organizatoric şi unui aparat al C.C.' format 


* Ibidem, dosar nr. 66/1949, f. 3. 

” După Istoria P.C.U.S., apărută în R.P.R. în 1960 la Editura Politică, în 1939 
în U.R.S.S. se încheiase, în linii fundamentale, perioada de trecere de la 
capitalism la socialism şi începea faza trecerii treptate de la socialism la 
comunism. 

'0 ANII.C., fond C.C. al P.C.R. - Cancelarie, dosar nr. 105/1949, f. 12. 

'' Ibidem, f. 9. 

2 C.C., urmând modelul sovietic, avea dreptul să creeze secţii politice şi să 
numească organizatori de partid în ramuri deosebit de importante ale 
construcției socialiste. Astfel, au fost create secţii politice la armată 
(D.S.P.A.), MAI, C.F.R., S.M.T. şi G.A.S. şi au fost trimişi de C.C. 

din secţii. Biroul Organizatoric!* se ocupa de problemele vieţii de 
partid, adică de activitatea organizaţiilor de partid judeţene, de plasă şi 
de bază şi elabora hotărâri care serveau drept normă pentru toate 
organizaţiile de partid. Se cuvine subliniat, însă, că hotărârile impor- 
tante ale Biroului Organizatoric trebuiau supuse aprobării Biroului 
Politic. 

Noul organ se ocupa de coordonarea activităţii secțiilor C.C. în 
domeniul repartizării cadrelor „pentru a da putinţa partidului să 
rezolve problemele promovării şi repartizării cadrelor din punct de 
vedere al intereselor generale ale partidului şi să îndrepte cu cât mai 
multă operativitate cadrele de partid în acele sectoare de activitate 
unde ele sunt necesare”!*. 

Compoziţia Biroului Organizatoric a fost “data” de Plenara C.C. 
(a V-a), din 23-24 ianuarie 1950. Din el făceau parte toţi secretarii 
C.C., precum şi un număr de „tovarăşi de răspundere”, membri ai C.C. 
care conduceau sectoare importante ale muncii de partid'”; în total 17 
persoane: Gh. Apostol, Petre Borilă, Avram Bunaciu, Iosif 
Chişinevski, Chivu Stoica, Miron Constantinescu, Constanţa Crăciun, 
Al. Drăghici, Gh. Florescu, Gh. Gheorghiu-Dej, Teohari Georgescu, 
Vasile Luca, Al. Moghioroş, Ana Pauker, Dumitru Petrescu, Lotar 
Rădăceanu, Leonte Rautu’®. 

Nu trebuie înţeles că acest organ de conducere al partidului avea 
o reală putere. El nu era decât un organ ajutător al Secretariatului, 
menit să uşureze activitatea acestuia pe linie de partid. La nivelul 
conducerii partidului, Secretariatul C.C. al P.M.R., format din 6 


organizatori de partid în fruntea întreprinderilor şi şantierelor mari, de 
importanță naţională. 

5 În P.C.(b.), Biroul Organizatoric a fost creat în martie 1919, după 
Congresul al VIII-lea al partidului. Boris Bajanov, unul dintre secretarii lui 
Stalin din anii '20 arată, în memoriile sale, că „Biroul Organizatoric trebuia 
să se ocupe de o anumită organizare a aparatului tehnic de partid, ca şi de 
unele aspecte ale repartizării forțelor. Între timp totul s-a schimbat. Odată cu 
numirea lui Stalin ca secretar general, Biroul Organizatoric devine principala 
lui armă pentru selectionarea propriilor săi colaboratori şi atragerea de partea 
sa a organizaţiilor locale de partid (Boris Bajanov, Kremlinul anilor ’20, 
Oradea, Editura Cogito, 1991, p. 22-23). 

14 ANII.C., fond C.C. al P.C.R. - Cancelarie, dosar nr. 7/1950, vol. L f. 13. 

15 Ibidem, dosar nr. 228/1949, £. 3. 

'° Ibidem, dosar nr. 7/1950, vol. IL, f. 17. 

persoane cu un nivel de pregătire intelectuală foarte scăzut, avea 
monopolul absolut al deciziei asupra tuturor problemelor activității de 
partid şi de stat, cât şi controlul deciziilor sale. În urma Congresului I 
al P.M.R. din februarie 1948, membrii Secretariatului C.C. erau: 
Gheorghiu-Dej (secretar general), Ana Pauker, Vasile Luca şi Teohari 
Georgescu. În iulie 1948, la propunerea lui Gheorghiu-Dej, în 
Secretariatul C.C. au fost cooptați 2 membri din Biroul Politic: 
Alexandru Moghioros şi Iosif Chişinevschi. De fapt, în toate partidele 
comuniste din ţările din Europa Centrală şi de Sud-Est, devenite 
“democraţii-populare”, Secretariatul C.C. era centrul decizional, in 
interiorul partidelor comuniste nefunctionand “democrația internă de 
partid”, aşa cum se arăta în propaganda oficială. Secretariatul C.C. era 
cel care organiza munca întregului C.C. şi repartiza problemele de 
rezolvat între Biroul Politic şi Biroul Organizatoric. Statutul P.M.R. 
adoptat la Congresul I din februarie 1948 reglementa forma de 
conducere colectivă a partidului în sensul că C.C. era organul superior 
de conducere al partidului având sarcina să conducă întreaga activitate 
a partidului în intervalul de timp dintre congrese. C.C., organ colectiv 
permanent, ales de Congresul partidului şi format din 41 de membri şi 
16 supleanti trebuia să reprezinte, în ierarhia partidului, „centrul 
politic, ideologic şi organizatoric al activității de partid”. În realitate, 
rolul său a fost aproape inexistent. Hotărârile partidului se luau de 
către Secretariatul C.C. şi erau prezentate opiniei publice ca hotărâri 
ale C.C.-ului. Chiar Comitetul Central care, potrivit statutului, trebuia 
să fie ales de congres, era, de fapt, emanatia Secretariatului C.C. (ca şi 
delegaţii la congres). Cu câteva luni înainte de congres, Secretariatul 
C.C. întocmea o listă cu propuneri de membri în C.C., din care nu 
lipsea o rezervă, pe care o discuta, “consultându-se cu unii şi alţii din 
tovarăşii care cunoşteau cadrele”. Criteriile de admitere pe lista 
membrilor C.C. erau rezultatele muncii, nivelul politic, compoziţia 
socială, situația din trecut, perspective de creştere şi chiar situaţia 
medicală. 

Conform statutului partidului, C.C. trebuia să se reunească în 
şedinţe plenare cel puţin o dată la trei luni, însă în perioada dintre cele 
două congrese (1948-1955) s-au ţinut 18 plenare ale C.C., ceea ce 
demonstrează că numărul lor s-a situat sub cel stabilit şi că nu s-a 
respectat principiul leninist al conducerii colective; de pildă: 1948 - 3, 
1949 - 1, 1950-4, 1951 - nici una, 1952 - 3, 1953 - 1, 1954 - 4, 

1955 - 217. Desi erau prevăzute de statutul partidului, în perioada 
1948-1965, nu au avut loc nici conferințele naţionale ale partidului. 


Noua structură a aparatului C.C. al P.M.R. 

În 1950, structura aparatului C.C. capătă o altă formă „menită 
să întărească capacitatea de control asupra executării hotărârilor C.C. 
în toate domeniile activităţii partidului (şi statului - n.a.) şi să asigure o 
justă repartizare a cadrelor”, după cum afirma Al. Moghioroş în 
articolul „Întărirea organizatorică a P.M.R.”, apărut în revista Pentru 
pace trainică, pentru democraţie populară'S. 

În urma Congresului I al P.M.R. din februarie 1948, în cadrul 
aparatului central al partidului au fost formate patru direcții 
(Organizatorică, Propagandă şi Agitatie, de Cadre şi Administrativă), 
o secţie externă şi patru comisii: sindicală, agricolă, pentru munca în 
rândurile tineretului şi în rândurile femeilor'”. Doi ani mai târziu, in 
1950, ca urmare a hotărârilor Plenarei a V-a a C.C. al P.M.R., din 23- 
24 ianuarie, aparatul central al partidului a fost reorganizat după 
modelul aparatului central al P.C.(b.) al U.R.S.S., prevăzut de statutul 
partidului aprobat la Congresul al XVIII-lea din martie 1939%, în 
vigoare. Astfel, au fost organizate un număr de 10 secţii care „să 
permită C.C. un control mai eficace asupra activităţii de partid în 
diferite sectoare ale vieţii economice şi de stat”?!. 

Aparatul C.C.” al P.M.R. avea, acum, două comisii (Comisia 
Controlului de Partid şi Comisia de Revizie), 10 secţii (Organe 


7 Gh. Tutu, Gh. Tudor, Plenarele C.C. al P.C.R., 1948-1977, în Revista de 
Istorie, nr. 11/1977, p. 2061-2064. 

* Scânteia, din 12 februarie 1950. 

19 A. N.LC., fond C.C. al P.C.R. - Cancelarie, dosar nr. 7/1950, vol. L f. 15. 

% P MLR. a fost reorganizat după modelul organizatoric al P.C.(b.) prevăzut 
în statutul adoptat la Congresul al XVIII-lea (martie 1939) şi care era în 
vigoare la acea dată. Congresul al XIX-lea al P.C.(b.) va avea loc abia în 
1952, după 13 ani, Stalin având probleme mai importante de rezolvat decât 
convocarea unui Congres al partidului şi anume câştigarea războiului şi 
sovietizarea Europei Centrale şi de Sud-Est. 

2! ANI.C., fond C.C. al P.C.R. - Cancelarie, dosar nr. 7/1950, vol. I, f. 17. 

7? În iunie 1952, secţiile şi comisiile din aparatul C.C. erau conduse de: Petre 
Lupu (Organe Conducătoare de Partid, Sindicale şi de U.T.M.), Mihai Roller 
(Propagandă şi Agitatie), Zaharia Dumitru (Industrie Grea), Gh. Vasilichi 
(Industrie Uşoară), Al. Mureşanu (Administrativ-Politică), Clement Rusu 
(Planificare, finanţe şi comerț), Tapoş Francisc (Agrară), Simion Babenco 

Conducătoare de partid, sindicale şi de U.T.M., Propaganda si agitaţie, 
Industrie grea, Planificare, finanţe, comerţ, Industrie uşoară, Agrară, 
Administrativ-politică, Relaţii externe, Gospodărie de partid, Sectorul 
de verificare a cadrelor) şi o Cancelarie care funcţiona pe lângă 
Secretariat”. Ulterior, numărul secţiilor C.C. creşte, de pildă, în 1955 
erau 17 secții. 

În 1950 aparatul C.C. avea în secțiile şi comisiile sale 865 de 
persoane repartizate astfel: 651 în „muncă politică” şi 214 în „muncă 
tehnică”. Numărul membrilor aparatului C.C. era reglementat de 
Vasile Luca, Teoharie Georgescu şi Alexandru Moghioros pe baza 
propunerilor motivate ale şefilor de secţii”*, aceasta deoarece aparatul 
de partid era condus de Secretariatul C.C. al P.M.R., care trebuia „să 
țină in mână secțiile C.C. pentru ca să nu ajungem acolo ca secţiile să 
conducă Secretariatul”%, după cum afirma Gheorghiu-Dej. 

Până în 1953, activitatea secţiilor C.C. era coordonată de 
membri ai Secretariatului şi ai Biroului Politic. În şedinţa Biroului 
Politic din 26 ianuarie 1953, Gheorghiu-Dej a arătat că experienţa de 
până acum a dovedit că nu este bine ca secţiile C.C. să fie împărțite 
între mai multi membri ai Secretariatului şi ai Biroului Politic şi a 
propus, pentru a se asigura „o unitate de metodă în munca aparatului 
central de partid şi un mai bun control al activităţii sale”, ca toate 
secţiile C.C. să fie conduse de 2 secretari ai C.C. şi anume: losif 
Chişinevschi secțiile care se ocupau de frontul ideologic (Relații 
Externe, Sectorul Afaceri externe şi comerţ exterior şi Secţia 
Administrativ-Politică) si Al. Moghioros: Secţia  Organelor 
conducătoare de Partid, Sindicale şi de U.T.M. şi secţiile care se 
ocupau de diferitele ramuri ale economiei. Biroului Politic i-au fost 
repartizate unele organe ale C.C., unele instituţii de partid, 
principalele organizaţii de masă şi comitetele regionale cele mai 
importante”. Secţiile C.C. formau aparatul ajutător, executiv al C.C. 
al P.M.R., centrul de greutate a muncii de partid mutându-se în secții. 


(Gospodăriei de Partid), Al. Rogojinski (Sectorul de Verificare a Cadrelor), 
Marta Drăghici (Externă), Apostol Melita (Cadrelor de Partid din exterior), 
Raia Vidraşcu (Cancelaria Secretariatului C.C.), Vâlcu Vasile (Comisia 
Controlului de Partid) - Ibidem, dosar nr. 161/1952, f. 40-47. 

* Ibidem, dosar nr. 36/1950, f. 66. 

°4 Ibidem, f. 63. 

* Ibidem, dosar nr. 56/1954. 

°° Ibidem, dosar nr. 4/1953, f. 2-3. 

După Iosif Chişinevski, ele erau “de o importanță vitală pentru 
conducerea partidului”””, întrucât ajută în aplicarea liniei partidului în 
toate domeniile activităţii de stat. Prin acest aparat, C.C. transmitea 
hotărârile şi directivele partidului şi îşi asigura controlul executării 
întocmai a acestora. Şi la organizaţiile locale de partid (regionale, 
raionale şi orăşeneşti) a fost creat un aparat după modelul aparatului 
C.C. Acestea au fost organizate pe principiul teritorial şi investite cu 
atribuţii noi în conducerea activităților economice, sociale şi culturale 
din raza lor teritorială. 

Importanța aparatului C.C. pentru partid avea să fie pusă în 
evidență şi de Ana Pauker în cadrul şedinţei Secretariatului din 6 
decembrie 1949: „noi de mult vorbim de secţii de care este nevoie şi 
este clar că partidul fiind conducător al statului nu putem conduce fără 
material bine pregătit pe baze ştiinţifice şi nu spontan. Trebuie să 
găsim oameni care să facă treabă bine”. Prin crearea unui astfel de 
aparat nici o hotărâre importantă asupra activităţii de stat nu putea fi 
luată decât după ce a fost studiată temeinic de către aparatul central al 
partidului „în lumina situației politice concrete şi în lumina liniei dată 
de partid”. 

Oamenii care lucrau în aparatul C.C. trebuiau să îndeplinească 
anumite condiții „întrucât aplicarea în mod just a sarcinilor depinde, la 
urma urmei, de oameni”: să fie comunişti devotați; „să ştie să nu-şi 
dea drumul la gură pentru că palavragii şi lăudăroşii pot să 
zădărnicească aplicarea unor hotărâri luate”; să păstreze secretele 
partidului şi ale statului; să aibă pregătire cultural-politică şi să fie 
pătrunşi de spiritul partinic. Persoanele care lucrau în serviciul 
Secretariatului nu trebuiau să se întâlnească şi să aibă legături cu 
funcționarii legatilor străine; nu puteau să meargă la petreceri, 
recepții şi nu se puteau căsători fără a instiinta şi a primi aprobarea 
responsabilului serviciului; ele erau bine salarizate (până la 
dactilografe şi curieri) pentru că li se incredintau documente 
importante ale partidului şi astfel se credea că puteau fi puse în afara 
oricăror tentaţii. 

Secţiile C.C. aveau de îndeplinit sarcini importante şi anume: 
selectionarea, ţinerea evidenţei cadrelor” care intrau în nomenclatură, 


“ Ibidem, dosar nr. 48/1953. 

* Ibidem, dosar nr. 105/1949, f. 10. 

* Documentul de bază al evidenţei cadrelor din nomenclatura C.C. era 
dosarul de cadre, care conţinea următoarele materiale: chestionarul pentru 

educarea lor marxist-leninista, repartizarea cadrelor in domeniul lor de 
activitate si controlul executarii hotararilor C.C. pe ramura respectiva. 
În regulamentul de funcţionare al fiecărei secţii se arată cu ce organe 
de partid şi de stat are de-a face secţia respectivă şi în ce domenii îşi 
exercită funcția de control. De pildă, Secţia de Propaganda şi Agitatie 
a C.C. al P.M.R. controla executarea hotărârilor partidului de către 
Ministerul Învăţământului, Ministerul Artelor, Academia R.P.R., 
Comitetul pentru Radioficare şi Radiodifuziune, Comitetul pentru 
Cinematografie, Comitetul Aşezămintelor Culturale, Comitetul pentru 
Cultură Fizică şi Sport, Direcţia Generală a Industriei Poligrafice, 
Editurilor şi Difuzării Cărţii şi Presei, Direcţia Generală a Presei şi 
Tipăriturilor, Agenția AGERPRES, A.R.L.U.S., Uniunea Scriitorilor, 
Uniunea Compozitorilor, Uniunea Artiştilor Plastici, Societatea pentru 
Răspândirea Ştiinţei şi Culturii din R.P.R.". Secţia avea şi sarcina de 
a selectiona şi repartiza cadre pentru aceste organisme de stat şi era 
investită de partid de a da directive zilnice, pe baza liniei stabilite de 
acesta, în probleme de presă, radio etc. 

În condiţiile unui regim politic care se considera apărătorul 
celor săraci şi cu origine socială muncitorească, în activitatea de 
selectionare şi repartizare a cadrelor, secţiile C.C. trebuiau să asigure 
predominarea elementului muncitoresc. 


Cum lucra o secţie? 

Din însărcinarea C.C. (de fapt a Secretariatului C.C.), secția 
studia un anumit aspect al activității de partid şi de stat din sectorul ei 
de activitate, pregătea o documentare temeinică pentru acesta, la 
nevoie chiar un proiect de hotărâre, iar după adoptarea hotărârii 
urmărea executarea ei de către organizațiile de partid sau de către 
ministere şi instituţiile centrale de stat”. 

Secţiile nu trebuiau să pună în discuţie dacă hotărârile partidului 
sunt juste sau nu, ci să le aplice întocmai. Ele nu erau organe de 


evidența cadrelor, autobiografia scrisă personal, referatul Sectorului de 
verificare a cadrelor, hotărârea luată de organul de partid cu privire la 
numirea în funcţie sau mutarea în altă funcţie, aprecieri din activitate date de 
organul de partid, caracterizări ale şcolilor de partid absolvite, hotărârea cu 
privire la aplicarea unei sancțiuni de partid confirmată de organul de partid 
respectiv (Ibidem, dosar nr. 103/1954, f. 7-8). 

* Ibidem, dosar nr. 117/1950, f. 23-24. 

*' Ibidem, dosar nr. 7/1950, vol. L f. 18. 

directivă, ci de control. Dacă constatau că hotărârile nu se aplicau sau 
se aplicau greşit, Secţiile C.C. îşi spuneau părerea, iar constatările de 
pe teren făcute de instructori le aduceau la cunoştinţa organului 
respectiv şi a organului statutar al C.C. (Secretariat, Birou Politic, 
Birou Organizatoric). 

Fiecare secţie avea un sector de evidenţă a cadrelor”, cu sarcina 
de a face propuneri şi de a ţine evidenţa cadrelor care făceau parte din 
nomenclatura secţiei respective”. De asemenea, studia mișcarea si 
compoziţia cadrelor din cuprinsul nomenclaturii secției. 

După cum se poate observa, secţiile C.C. au preluat atribuţiile 
fostei Direcţii de Cadre în ceea ce priveşte selectionarea, repartizarea 
şi controlul cadrelor şi atribuţiile fostei Comisii de Control”, creată în 
1945 la Conferinţa Naţională din octombrie, care avusese sarcina 
controlului executării hotărârilor partidului. 

Fiecare Secţie*” era condusă de un şef, care avea pe lângă el 
câțiva şefi adjuncti, în funcţie de mărimea Secţiei. Şeful de Sectie era 
luat, de regulă, dintre cei mai buni secretari de partid regionali. El 
împărțea sarcinile Secţiei între şefii de Sectoare şi instructori. 


* În cadrul şedinţei Biroului Organizatoric din 8 martie 1952, Leonte Răutu 
propunea unificarea activității şi documentării sectoarelor de evidență din 
cadrul secţiilor C.C. Însă acest lucru se realizează în 1954 când dosarele 
pentru evidența cadrelor din nomenclatura C.C. au fost predate Sectorului 
Evidenţa Cadrelor din Secţia Organelor Conducătoare de partid, Sindicale şi 
de U.T.M. a C.C. al P.M.R. (bidem, dosar nr. 16/1952, f. 5, dosar nr. 
103/1954, f. 13). 

3 Ibidem, dosar nr. 228/1949, f. 4. 

* În noua organizare a aparatului central al partidului, Comisia de Control, 
devenită Comisia Controlului de Partid, avea ca sarcină de a chema la 
răspundere pe cei care se făceau vinovaţi de încălcarea statutului, a 
disciplinei şi moralei de partid (/bidem, dosar nr. 7/1950, vol. I, f. 19, 85, 88). 
* De pildă, în 1950, Secţia Agrară, socotită ca una din secțiile de bază ale 
C.C.-ului, întrucât avea de îndeplinit sarcini importante în transformarea 
socialistă a agriculturii, era condusă de un şef ajutat de doi şefi adjuncti şi 
avea şase sectoare: culturii de cereale; creşterii vitelor, S.M.T. şi G.A.S.; 
G.A.C.; colectărilor de stat şi evidenţei cadrelor. Sarcinile Secţiei Agrare erau 
de a controla, prin instructorii săi, felul în care erau aplicate hotărârile 
partidului în problema agriculturii, silviculturii şi a colectărilor şi de a 
recruta, selectiona şi repartiza cadrele care intrau în nomenclatura C.C. din 
ministerele cu care avea legături prin domeniul său de activitate. 

Adjunctii şefilor de Secţii răspundeau pentru activitatea câtorva 
sectoare şi grupe de judeţe. 

Secţiile aveau sectoare care erau conduse de şefi de sectoare. 
Sectoarele erau alcătuite dintr-un număr de activişti politici şi cadre 
tehnice de specialitate (referenti). Activiştii din sector se numeau 
instructori, indiferent de munca pe care o făceau. Cu ajutorul acestora 
secția C.C. îşi exercita funcția de control a hotărârilor partidului în 
ramura ei de activitate. Periodic, secția trimitea instructorii săi in 
organizaţiile judeţene (din 1950 Comitetele Regionale de Partid) unde 
se informau de felul cum acestea îndeplineau hotărârile partidului 
privitoare la sectorul de activitate al secției. La întoarcerea de pe teren, 
instructorii raportau cele constatate şefului secției, acesta, la rândul 
său, întocmea un raport, din care nu lipseau şi propuneri, pe care îl 
înainta Secretariatului C.C. 

Ce este sectorul în cadrul secției? Răspunsul îl aflăm de la Al. 
Moghioros, secretar al C.C., în şedinţa din 3 decembrie 1953 cu şefii 
şi adjunctii secțiilor economice ale C.C.: „Un sector este o ramură de 
specialitate, care, de fapt, constituie o subdiviziune a secţiei, nu al 
C.C., ci al secţiei care în specialitatea lui pregăteşte, studiază 
documentele pentru conducerea secției, ca ea să fie în stare de a 
prezenta documente calificate conducerii partidului. Adică sectorul 
este un aparat ajutător al sectiei”*, 

Se cuvine subliniat că nu toate secţiile aveau sarcini egale, ci 
anumite trăsături specifice. De pildă, Secţia Organelor de Partid, 
Sindicale şi de U.T.M. dispunea şi de un grup de inspectori în număr 
de 10 care lucrau în cadrul secţiei, însă nu erau ai secției, ci ai C.C.- 
ului, aleşi dintre cadrele cele mai bune. Ei aveau sarcini mai largi 
decât instructorii, în sensul că puteau lua măsuri operative de 
îndreptare a activităţii la faţa locului. De asemenea, secţiile economice 
(industrie grea, industrie uşoară, planificare) aveau posibilitatea de a 
sesiza organele de stat, inclusiv miniştrii asupra constatărilor pe care 
le făceau, însă numai în specialitate şi nu privitor la linia partidului 
pentru care trebuia să se ceară aprobarea Secretariatului C.C. O 
situație specială avea Secţia Administrativ-Politică care avea sub 
control două grupuri de ministere, iar funcţiile secţiei față de ele erau 
deosebite. Cu Ministerele Justiţiei, Cultelor, Sănătăţii etc. avea 
aceleaşi atribuţii ca şi celelalte secții, adică control al activităţii şi 


36 A N.LC., fond C.C. al P.C.R. - Cancelarie, dosar nr. 63/1953, f. 4-5. 

selectionare de cadre in nomenclatura C.C. din aceste ministere, iar in 
ceea ce privea Ministerul Fortelor Armate si Ministerul Afacerilor 
Interne, secția se limita doar la studierea cadrelor si a vieţii de partid 
din aceste două ministere. Activitatea acestor ministere putea fi 
urmărită numai cu aprobarea specială a Secretariatului C.C. 

O statistică privind compoziţia etnică, stagiul în partid si 
studiile generale şi politice a cadrelor din aparatul C.C. al P.M.R. din 
1952, provenind din arhiva Cominformului de la Moscova, este 
prezentată de istoricul Ioan Chiper în articolul „Consideraţii privind 
evoluția numerică şi compoziția etnică a P.C.R. (1921-1952), 
publicat în Arhivele Totalitarismului, nr. 4/1998. În decembrie 1952, 
din cei 546 de şefi de secţii şi adjunctii lor, şefi de sectoare şi adjuncti 
lor şi instructorii C.C. al P.M.R., aproape o treime (133) aveau 
vechime ca activist de 1-3 ani; aproape 70% proveneau din aparatul de 
partid sau comitetele regionale şi raionale; 7 proveneau din închisori; 
92 din aparatul de stat; 12 din alte tari şi 45 din producţie. Aproape 
jumătate (266) avea un stagiu de până la 1 an în aparatul C.C., din 
care 70 doar de 3 luni şi 54 de 6 luni; circa 80% (425) erau în vârstă 
de până la 40 de ani, 236 aveau vârsta între 30-40 de ani. Membrii de 
partid cu stagii în ilegalitate erau în proporţie de până la 20% în 
activul central de partid şi în organele locale. Cadrele provenite din 
rândul minorităţilor etnice reprezentau jumătate din şefii de secţie şi 
adjunctii lor şi circa 40% din şefii de sectoare şi instructorii C.C. În 
ceea ce priveşte studiile generale, 1/3 din cadre (180) nu avea decât 
şcoala primară, 200 - şcoala medie, 83 - şcoala medie neterminată, 71 
- studii superioare şi 12 - studii superioare neterminate. Nici din punct 
de vedere al studiilor politice situaţia nu era prea bună în 1952. Astfel, 
125 nu aveau studii politice, în timp ce 155 aveau Universitatea serală 
marxist-leninistă, 79 - Universitatea „Ştefan Gheorghiu”, 46 - Şcoala 
„A.A. Jdanov”, 62 - şcoala de 6 luni, 51 - şcoala de 3 luni, 4 - scoala 
în U.R.S.S. etc. 

De fapt, P.M.R.-ul nici nu-şi dorea în aparatul său central şi 
local persoane cu o instrucție bună pentru simplul motiv că acestea, la 
un moment dat, puteau avea păreri proprii sau puteau manifesta spirit 
critic fata de hotărârile şi măsurile partidului. Acest aparat a fost creat 
pentru a fi de ajutor partidului în impunerea controlului său asupra 
statului şi întregii societăţi. Criteriile principale în desemnarea 
persoanelor în funcţii nu erau cele profesionale, ci politice şi de clasă, 
devotamentul față de partid şi regim. După Gheorghiu-Dej „trebuiau 

sa fie legati de mase, cu autoritate in mase si devotați”. Astfel, 


tâmplari, strungari, mineri, tipografi, lăcătuşi, cazangii, sondori, 
deveneau conducători politici, directori de fabrici, inspectori generali 
ai ministerelor etc. 

Un aspect care este greu de explicat la prima vedere este 
numirea şi menţinerea în cadrul aparatului de partid şi în funcţii de 
mare răspundere în stat a unor persoane cu „probleme de cadre”. De 
pildă, în 1952 din cele 546 cadre din aparatul C.C., „128 aveau rude în 
țări capitaliste, 18 activişti făcuseră anterior parte din organizaţii 
social-democrate, national-täräniste sau organizaţii semite”*. O 
situație aproape similară o găsim şi în perioada Ceauşescu când, în 
nomenclatura C.C. intrau oameni care aveau rude apropiate fugite în 
străinătate. De ce partidul îi păstra în funcţii? În lipsa unor documente 
care să arate poziţia partidului subscriu la concluzia formulată de D. 
Tănăsescu în articolul Dosarul de cadre, publicat în Magazin Istoric, 
nr. 12/1997, care arăta că „ţinea de un joc politic, de un şantaj implicit 
prin care îi putea controla mai strâns, putând preveni orice încercare 
de împotrivire”. 

În 1950, ca urmare a reorganizării P.M.R.-ului, în Republica 
Populară Română se constituie nomenclatura C.C. După Plenara C.C. 
din 23-24 ianuarie 1950, care preciza funcţia partidului în materie de 
organizare a conducerii de partid şi de stat, membrii Secretariatului 
C.C. şi ai Biroului Politic al C.C. al P.M.R. se întrunesc în şedinţe 
pentru a lua măsuri în vederea executării hotărârilor Plenarei C.C. 
Astfel, în şedinţa Biroului Politic din 10 martie 1950 au fost aprobate 
proiectele de hotărâri propuse de Secretariatul C.C.: „pentru bunul 
mers al activităţii C.C.; cu privire la numiri şi desemnări în funcțiile 
din cadrul nomenclaturii C.C. şi asupra nomenclaturii C.C. al 
P.M.R.””. 


Nomenclatura C.C. 
Din documentele consultate în arhiva C.C. al P.M.R. rezultă că 
nomenclatura“ C.C. este o listă de funcţii, iar persoanele care ocupau 


*” Ibidem, dosar nr. 16/1950, f. 9. 

% loan Chiper, Consideraţii privind evoluţia numerică şi compoziţia etnică a 
PCR 1921-1952, în Arhivele Totalitarismului, 4, 1998, p. 44 (conf. notei 60). 
% A.N.LC., fond C.C. al P.C.R. - Cancelarie, dosar nr. 16/1950, f. 13. 

“ După Dicţionarul politic realizat de Sergiu Tamaş, nomenclatura era “un 
sistem introdus în Rusia ţaristă care consta din stabilirea unor liste de 

aceste functii, indiferent daca trebuiau sa fie alese sau numite de 
organele de partid si de stat erau desemnate, numite sau schimbate din 
funcţie de C.C. al P.M.R., mai exact de Secretariatul C.C. 

Biroul Politic, pe baza propunerilor Secretariatului C.C., aproba 
lista cu funcţii de mare răspundere (conducere) în partid şi stat „pentru 
ca în posturi cheie să nu ajungă duşmani”, după cum afirma Vasile 
Luca, secretar al C.C.*'. Secretariatul C.C. aproba funcţiile din 
nomenclatură de care se ocupau secţiile C.C. 

De ce se creează nomenclatura? 

Un răspuns clar îl dă Vasile Luca, secretar al C.C., în cadrul 
şedinţei Biroului Politic din 10 martie 1950: „Este o absurditate ca să 
fie cineva preşedintele Republicii sau preşedintele Consiliului de 
Miniştri, sau ministru, sau chiar deputat fără să ştie partidul, trecând 
peste capul C.C. Aceasta se face pe cale normală. C.C., Biroul Politic, 
Secretariatul face acest lucru, nu altcineva. Astfel, se poate face 
anarhie sau abuz şi s-ar strecura elemente duşmănoase unde oamenii 
sunt numiţi sau propuşi în diferite posturi fără controlul partidului. 
Controlul partidului trebuie asigurat peste tot şi acest lucru este 
normal, nici nu poate să existe altfel. Partidul conduce statul în 
dictatura proletariatului, atunci organele de stat superioare nu pot fi 
numite altfel decât prin C.C., indiferent dacă e propus, numit sau ales. 
Este sarcina C.C. şi nimeni nu poate să-şi însuşească această 
sarcină”. Candidaturile în Marea Adunare Naţională, organul 
legislativ şi suprem al puterii de stat în R.P.R., erau recomandate de 
partid întrucât, după Emil Bodnăraş, „era clar că nu poate să ajungă 
nimeni de la sine deputat”. Numirea în funcţii oficiale în stat şi în 
viata economică a unor activişti de partid constituia o garantie că 
hotărârile partidului se vor realiza şi că îşi va impune controlul asupra 
întregii societăți. 

În 1950, în nomenclatura C.C. aprobată de Biroul Politic pe 
baza propunerilor Secretariatului intrau: preşedintele, vicepresedintii, 
secretarul si membrii Prezidiului Marii Adunări Nationale; 
preşedintele şi vicepresedintii Consiliului de Miniştri, miniştrii; 


persoane demne de încredere, din partea autorităţilor, în vederea ocupării 
unor funcții oficiale. Sistemul nomenclaturii a fost preluat de regimul sovietic 
din URSS şi de alte state foste socialiste”. 
*! A.N.LC., fond C.C. al P.C.R. - Cancelarie, dosar nr. 16/1950, f. 8. 
42 . 

Ibidem, f. 7. 
% Ibidem, f. 8. 

preşedinţii comisiilor şi comitetelor de pe lângă Consiliul de Miniştri; 
preşedintele C.G.M.; preşedinta U.F.D.R.; primul secretar al U.T.M.; 
preşedintele A.R.L.U.S.; preşedintele Academiei R.P.R.; şefii secţiilor 
C.C. al P.M.R.; miniştrii adjuncti™. În timp, lista cu funcţiile aprobată 
de Biroul Politic avea să fie lărgită. În 1954, în nomenclatura C.C. 
intrau: şefii misiunilor diplomatice ale R.P.R. în străinătate; 
preşedintele Băncii R.P.R.; directorul C.E.C.-ului; preşedintele 
Tribunalului Suprem şi loctiitorul acestuia; procurorul general şi 
loctiitorul acestuia; directorul general al Direcţiei Centrale de 
Statistică; directorul general al A.D.A.S.-ului; preşedintele Camerei de 
Comerţ, şeful Marelui Stat Major din M.F.A. şi loctiitorul acestuia; 
comandanții Regiunilor Militare; comandantul Marinei Militare; 
comandantul Apărării Antiaeriene a teritoriului, comandantul 
grănicerilor; şeful Direcției I din M.A.I.; directorii din operativ 
MAI; şefii Directiilor Politice; locţiitorii miniştrilor M.A.I. şi 
M.F.A.; primii secretari şi secretarii Comitetelor Regionale de Partid; 
primul secretar al Comitetului de Partid al oraşului Bucureşti; 
preşedinţii Sfaturilor Populare Regionale şi al oraşului Bucureşti; 
directorul Institutului de Istorie a partidului; rectorii şcolilor 
superioare de partid; redactorul şef, redactorul adjunct şi secretarul 
general de redacţie al ziarului „Scânteia”; redactorul şef al revistei 
„Lupta de clasă” etc. $%. 

Conform prevederilor Constituţiei din 1948, alegerea 
Prezidiului M.A.N., formarea Guvernului, alegerea Tribunalului 
Suprem al R.P.R. şi a Procurorului general al R.P.R. intrau în 
atribuțiile Marii Adunări Naţionale. După cum se poate constata, 
aceste atribuţii ale M.A.N. erau formale, partidul fiind cel care 
desemna persoanele în funcții. „Pentru C.C. are importanță - spunea I. 
Ranghet în şedinţa Biroului Politic din 10 martie 1950 - desemnarea 
candidaturii, orice să fie, numire sau alegere. Partidul trebuie să 
aprobe, pe urmă organizaţia respectivă alege sau numeşte”. În 
R.P.R., instituţiile reprezentative ale statului aveau rol decorativ, 
menit să dea aparența democrației unui regim totalitar, însă 
autointitulat „democrat-popular”. 


44 Ibidem, f. 15. 
4 Jbidem, dosar nr. 99/1954, f. 33, 36, 37. 
1 Jbidem, dosar nr. 16/1950, f. 6. 

Desemnările, numirile şi schimbările în nomenclatura C.C. 
al P.M.R. 

În nomenclatura C.C. intrau persoane care trebuiau, în primul 
rând, să corespundă politic. Din această cauză ei erau atent selecționați 
şi bine verificaţi de Sectorul de Verificare a Cadrelor” din aparatul 
C.C. Desemnările şi numirile de candidaturi în funcțiile din cadrul 
nomenclaturii C.C. se făceau conform unei hotărâri a Secretariatului 
C.C. aprobată de Biroul Politic în şedinţa din 10 martie 1950. 

Secţiile C.C. făceau propuneri de numire în funcţiile din 
nomenclatura C.C. din ramurile lor de activitate. Se întocmea o listă 
semnată de şeful de secție sau de adjunctul lui, pe care o înainta 
Secretariatului C.C. spre aprobare. Pentru desemnarea candidaţilor şi 
numirea acestora în funcțiile nomenclaturii C.C., secțiile C.C. înaintau 
Secretariatului următoarele documente: date biografice şi 
caracterizarea celui propus; referința sectorului de verificare a cadrelor 
(care verifica, în special, trecutul politic); proiectul de hotărâre 
contrasemnat de şeful secției respective. Pentru desemnările de 
candidați sau numirile în cadrul organizaţiilor de partid sau de masă 
judeţene se ataşa şi extrasul din procesul verbal al şedinţei Comitetului 
Judeţean P.M.R., atunci când acesta făcea propunerea sau al organului 
central de conducere al organizaţiei de masă respective. Dosarul“ 
cuprinzând documentele enumerate mai sus se păstra la sectorul 
evidenţei cadrelor al fiecărei secţii C.C.”. 


*7 Sectorul de verificare a cadrelor era secție a aparatului C.C. care avea ca 
sarcină principală verificarea trecutului politic al cadrelor care urmau a fi 
numite sau reconfirmate în funcţii în aparatul de partid, organizaţii de masă, 
aparatul de stat care intrau în nomenclatura C.C. După terminarea verificării 
se întocmea un „referat de verificare” în care se treceau principalele date şi 
fapte din trecutul celui verificat şi concluzia dacă din punct de vedere al 
trecutului politic corespundea funcției ce o deţinea sau pentru care era 
propus. Referatul de verificare era înaintat Secretariatului C.C., singurul în 
măsură să numească şi să scoată din funcţii persoanele din nomenclatura C.C. 
(Ibidem, dosar nr. 117/1950, f. 30-32). 

“8 Dosarele şi fişele Biroului Prezidiului M.A.N., ale miniştrilor şi miniştrilor 
adjuncti, ale preşedinţilor comitetelor şi comisiilor de pe lângă Consiliul de 
Miniştri, ale şefilor lucrărilor speciale (canal etc.) care nu erau membri ai 
C.C. al P.M.R. nu se păstrau la secțiile C.C., ci erau concentrate şi păstrate la 
Sectorul de Evidenta al Secretariatului C.C. al P.M.R. (/bidem, dosar nr. 
16/1950, f. 15-16). 

” Ibidem. 

În 1954, „un tovarăş” de la sectorul de verificare a cadrelor a 
făcut un calcul în ceea ce priveşte costul întocmirii unui dosar de 
cadre; el ajungea la 5.000 de lei, sumă importantă de vreme ce un 
prim secretar de comitet regional de partid (cat. I) lua 3.000 lei pe 
lună. Cheltuielile constau în rechizite, cheltuieli cu trimiterea 
oamenilor pe teren („în toate comunele, în toate cătunele, pentru a găsi 
toate neamurile tovarăşului respectiv”), scrisorile care se băteau la 
maşină etc. Unora dintre cadre li se făcea o verificare aparte. De pildă, 
pentru persoana care era propusă să ocupe funcţia de director general 
se întocmea o fişă personală (chestionar) de 12 pagini în care erau 
trecute până şi bolile pe care le-a avut. 

Modul de numire în funcţii în cadrul nomenclaturii C.C. este 
precizat de Gh. Gheorghiu-Dej astfel: „Atunci când este vorba a numi 
pe cineva pe linie de stat într-o funcţie care face parte din 
nomenclatura C.C., secția pregăteşte pentru C.C., respectiv pentru 
Secretariat, Birou Politic sau Birou Organizatoric documentele 
tovarăşului respectiv. Ei vin cu documentele precizate în hotărâre. Se 
cere şi părerea ministrului, pentru că va lucra în cadrul ministerului 
respectiv (...). Însă numirea propriu-zis în funcţia aceea care intră în 
nomenclatura C.C., desemnarea pentru a fi numit, o face conducerea 
partidului. Ministerul” nu poate să schimbe pe nici unul din cei 
desemnaţi fără avizul C.C. Dacă, de exemplu, unul din cei desemnaţi 
de C.C. pentru a fi numit nu este tocmai pe placul ministrului, el nu 
are voie să-l schimbe, trebuie să se adreseze neapărat C.C., 
Secretariatului”S!. Acest lucru a avut consecințe negative asupra 
activității organelor şi instituțiilor de stat deoarece persoanele 
desemnate de partid aveau ,,merite” politice şi nu profesionale. 
„Datorită acestui procedeu s-a modificat profund procesul de selectare 
şi promovare a cadrelor, întrucât candidaţii pentru diferite posturi 
oficiale în stat şi în viaţa economică erau aleşi pe baza dosarelor şi 
listelor aprobate de către partidul unic care exercita rolul conducător al 
societăţii”? 

În mai 1950 totalul funcţiilor propuse a intra în nomenclatura 
C.C. se ridica la 17.900. Al. Moghioroş considera că nomenclatura 


50 : DRE A i : Ae 

Si ministerele, care aveau in subordine directii de cadre, puteau face 
propuneri însă aprobarea de numire în funcţii o dădea Secretariatul C.C. 
SI m 

Ibidem, f. 3-4. 
“2 Sergiu Tamas, Dicţionar politic, Bucuresti, ed. a II-a, Editura Sansa SRL, 
1996, p. 169. 

C.C. „este umflată si mergea prea jos”*, însă Gheorghiu-Dej era de 
altă părere: „să nu ne speriem de numărul mare şi să avem grijă să 
ținem seama de condiţiile, împrejurările în care ne găsim, de faptul că 
se ascute lupta cu banditii”**. Dumitru Petrescu arăta în cadrul şedinţei 
Biroului Organizatoric din 12 mai 1950 „că din cele 13 tabele cu 
nomenclatura primită reiese că până acum ar reveni celor trei organe 
ale partidului să treacă 17.900 oameni. Această cifră nu este completă, 
pentru că sunt anumite socoteli şi cifrele vor ajunge până la 20.000. 
Socotim că este enorm deoarece condiţiile de fluctuatie vor exista şi 
organele statutare vor ajunge să se ocupe foarte mult cu aceste 
probleme. De aceea nomenclatura trebuie redusă la toate sectiile””. 

O cifră exactă a nomenclaturii C.C. avem din 1952 şi anume 
7.291 de funcţii. În 1952 se propune o nomenclatură care după Al. 
Moghioros „avea menirea de a face ordine în gospodărirea cadrelor, 
atât ale C.C. cât şi ale comitetelor regionale, raionale şi orăşeneşti. 
Până acum, nomenclaturile care au fost, mai ales jos, au avut un 
caracter provizoriu şi nu cuprindea de multe ori funcțiile cele mai 
importante. În al doilea rând, nomenclatura pe care o propunem, nu-i 
ceva definitiv, ci tine cont de schimbările care intervin”. Ca urmare a 
hotărârii Biroului Organizatoric din 8 martie 1952 cu privire la 
nomenclatura cadrelor de conducere care sunt aprobate de către 
organele de partid, fiecare comitet regional, raional şi orăşenesc putea 
să întocmească propria nomenclatură pe baza recomandărilor făcute 
de C.C. Astfel, în baza nomenclaturii model ce o dădea C.C. şi ţinând 
cont de condiţiile şi caracterul lor, comitetele regionale, orăşeneşti şi 
raionale, intocmeau liste cu funcţii necesare în activitatea lor. În 1953 
avea să se restrângă numărul funcțiilor din nomenclatura C.C. În 
această reducere liderii de la Bucureşti au acţionat, probabil, pe baza 
recomandărilor venite de la Moscova, unde după moartea lui Stalin a 
avut loc o reorganizare a activităţii în cadrul organelor centrale ale 
partidului” şi o reducere a aparatului de partid. Prin Hotărârea nr. 722 


* ANI.C., fond C.C. al P.C.R. - Cancelarie, dosar nr. 36/1950, f. 31. 

* Ibidem. 

* Ibidem. 

* Ibidem, dosar nr. 16/1952, f. 9. 

°7 Plenara C.C. al P.C.U.S. din iulie 1953 a adoptat o serie de măsuri privind 
îndreptarea greşelilor generate de cultul personalității şi restabilirea normelor 
vieții de partid elaborate de Lenin, în primul rând principiul conducerii 
colective. Astfel, plenarele au început să fie convocate în mod regulat potrivit 

din 6 octombrie 1953, Biroul Politic al C.C. al P.M.R. a trasat sarcina 
secţiilor C.C. să studieze posibilitatea reducerii funcțiilor care intrau 
în nomenclatura C.C. aprobată de Biroul Organizatoric la 8 martie 
1952. Urmarea a fost că din cele 7.291 funcţii cuprinse în 
nomenclatura C.C. aprobată în 1952, au fost desfiinţate 2.048 funcții. 

În 1954 nomenclatura C.C. cuprindea 5.243 funcţii din care 286 
le aproba Biroul Politic, iar 4.957 Secretariatul C.C.*. 


Secţia Gospodăriei de Partid 

Administrarea bunurilor partidului, întocmirea bugetului 
partidului şi deservirea nomenclaturii C.C. intrau în atribuţiile secţiei 
Gospodăriei de Partid”, care la sfârşitul anului 1952 avea 2.041 
„tovarăşi plus personal auxiliar”. În 19 decembrie 1952 are loc o 
şedinţă cu şefii de secţie şi de sectoare ai Secţiei Gospodăriei de Partid 
în care se expune situația activităţii ei de la înființare (1950) şi până în 
momentul şedinţei. Cu acest prilej, pentru conducerea partidului, s-a 
făcut un inventar cu bunurile partidului administrate de secţie, pe care, 
din păcate, nu l-am găsit în dosarele consultate în arhiva C.C. al 
P.C.R. date în cercetare. În cadrul şedinţei, Al. Moghioroş care 
coordona activitatea secției atrăgea atenţia conducerii „asupra 
necesităţii de a studia metodele de muncă ale secţiei după modelul 
P.C.U.S.”, adică trebuiau introduse munca normată, planificată şi de a 
se da o atenție sporită sectoarelor care se ocupau cu „problema 
locuinţei, cu problema creării condițiilor pentru activiştii noştri, cu 
problemele aprovizionarii”®'. De pildă, ferma partidului „30 


prevederilor statutului; a crescut rolul C.C. al P.C.U.S.; a fost modificată şi 
structura organelor conducătoare ale C.C. al P.C.U.S. În loc de două organe 
de conducere - Prezidiul şi Biroul Prezidiului - s-a hotărât să existe un singur 
organ numit Prezidiul C.C. al P.C.U.S. S-a înființat funcția de prim-secretar 
al P.C.U.S. În septembrie 1953 a fost ales în această funcţie Nichita 
Hruşciov. (storia P.C.U.S., Bucureşti, Editura Politică, 1960, p. 683-684). 

* A.N.LC., fond C.C. al P.C.R. - Cancelarie, dosar nr. 78/1954, f. 29-30. 

* În 1952 Secţia Gospodăriei de Partid care juca un rol important în viata 
C.C. era condusă de Simion Babenco, ajutat de trei adjuncti. Ea avea 
următoarele sectoare: administrării bunurilor, bugete şi fonduri, construcții, 
transporturi, social, aprovizionării, transmisiuni, evidenţei cadrelor, grupul de 
controlori, resortul juridic şi arhiva C.C. 

°° Ibidem, dosar nr. 112/1952, f. 8. 

S! Ibidem, f. 16. 

decembrie” de la Copăceni trebuia să devină un model pentru celelalte 
gospodării, să folosească cele mai bune metode sovietice din domeniul 
agriculturii şi în anii 1953-1954 trebuia să fie cea mai modernă 
gospodărie din ţară. Introducerea normării, retribuirii şi organizării 
muncii pe bază de brigăzi permanente s-au făcut după indicaţiile date 
de consilierii sovietici care se găseau în număr mare pe lângă toate 
instituţiile şi care ajutau la construcţia socialismului în România. 

Persoanele care lucrau în cadrul Secţiei Gospodăriei de Partid 
erau foarte bine verificate, în special cele de la sectoarele de 
aprovizionare, intendentä şi deservire a conducătorilor partidului: 
bufetele speciale de la Consiliul de Miniştri şi de la Sediul nr. 14, 
casele speciale de odihnă de la Snagov, personalul de serviciu de la 
locuinţele conducătorilor partidului; cantina C.C. al P.M.R., ferma „30 
decembrie” de la Copăceni, personalul de la Spitalul nr. 12 (Elias), 
centrul de aprovizionare de pe strada Varşoviei nr. 6, unde existau 
magazii de alimente, cofetărie care deserveau pe membrii C.C. Însă în 
1952 verificarea nu era terminată, din cauza greutăților ce existau în 
privinţa culegerii materialului necesar care trebuia să vină din diferite 
regiuni. În Raportul informativ din 5 august 1952 semnat de Niculescu 
se arăta că „la casele vizitate până în prezent, în special în Şoseaua 
Kisseleff am putut constata că o parte din personalul care deserveşte 
pe tovarăşul conducător nu sunt membri de partid şi nici sindicalişti. 
Cei care sunt membri de partid nu participă la şedinţele organizaţiei de 
bază şi nici nu citesc nimic motivând că nu au timpul necesar, iar pe 
de altă parte spun că până în prezent nimeni nu le-a pus o astfel de 
întrebare (...). De asemenea, am controlat personalul de la casele 
speciale de odihnă de la Snagov unde am constatat că tovarăşii nu duc 
viata de partid sau sindicat, majoritatea dintre ei sunt analfabeți, deşi 
sunt elemente tinere, sunt confuzi, lipsiti de vigilenta şi foarte uşor pot 
să cadă sub influenţa dusmanului de clasă”?. 

Medicii specialişti de la Spitalul nr. 12 (Elias) şi Policlinica 10, 
care consultau pe conducătorii partidului şi activul de partid, erau 
atent verificați de Sectorul de Verificare a Cadrelor din C.C. Mulţi 
dintre aceştia, ca şi alti lucrători ai Secţiei Gospodăriei de Partid, au 
fost decorați cu ordine şi medalii, după un sistem de premiere preluat 
din U.R.S.S., unde, în mod special, erau premiate cadrele de 
conducere şi muncitorii calificați, pentru a-i stimula în activitate, dar 


2 Ibidem, dosar nr. 161/1952, f. 161-162. 

şi pentru a împiedica fluctuatia cadrelor. De pildă, Ion Făgărăşanu, 
membru al Academiei P.M.R., profesor doctor la Spitalul nr. 12 a 
primit în 1956 Ordinul Muncii cls. II. De asemenea, Nicolae Manoliu, 
directorul Spitalului nr. 12, Ordinul Muncii cls. III, dar şi arhitecţi, 
ingineri, contabili, lăcătuşi, şoferi, vopsitori etc. 

În 1954, în jurul Bucureştiului, existau 3 ferme care deserveau 
partidul: „30 Decembrie”, Fundulea (preluată de la ministerul G.A.S.) 
şi Vlăsia. Ferma „30 Decembrie” de la Copăceni situată la aproxi- 
mativ 15 km sud de Bucureşti deservea pe conducătorii partidului şi 
activul de partid cu alimente proaspete şi de bună calitate. Ferma era 
organizată pe secţii: la Pâslari se creşteau porci, la Jilava s-au construit 
sere de legume, se făcea si cultură de cartofi şi sfeclă de zahăr. În 
februarie 1953 ferma avea 184 de vaci, din care producătoare 135, 
producția zilnică fiind de 1.500-1.550 litri de lapte. La păsări 
producţia de ouă zilnică era de 800 până la 1.000 de bucăţi, de la 
2.900 de găini. La fermă“ se preparau produse finite: mezeluri, 
produse lactate, conserve etc. De reţinut că la fermă nu se foloseau 
îngrăşăminte chimice, ci se cumpăra bălegar din gospodăriile țăranilor 
din satele învecinate cu terenurile fermei. Alimentele care ajungeau la 
conducătorii partidului erau mai întâi analizate de medicii 
laboratorului C.C. al P.M.R., apoi sigilate şi trimise la locuințele lor 
sau casele de odihnă, dacă se aflau acolo. Trebuie precizat că fermele 
partidului deserveau pe conducătorii partidului dar realizau şi beneficii 
care se vărsau la bugetul partidului. 

În 1954 au fost stabilite reguli pentru deservirea cu alimente a 
conducătorilor partidului şi întreţinerea imobilelor în care locuiau. 
Deservirea cu alimente şi mâncăruri gata preparate se făcea contra 
cost, valoarea alimentelor achitându-se pe baza bonurilor de ieşire, 
zilnic sau cel mult săptămânal. Intretinerea imobilelor în care locuiau 
conducătorii partidului (15 imobile), intra în sarcina Sectorului 
protocol din cadrul Direcţiei Treburilor C.C., fiind socotite sedii de 
partid. Ca urmare, acoperirea cheltuielilor de reparații a imobilelor, 
dotarea cu bunuri de inventar la cerere, întreținerea grădinilor, chiria, 
impozite şi alte taxe comunale, investiţii erau suportate din bugetul 
alocat în acest scop partidului. De asemenea, cheltuielile cu 
întreţinerea caselor de odihnă şi alimentaţia în timpul concediului de 


° În 1952 ia ființă si la Predeal o fermă cu scopul de a aproviziona sanatoriul 
şi centrul Predeal cu lapte, carne de porc şi pasăre (bidem, f. 270). 

odihna, erau suportate din fonduri alocate in acest scop. Cheltuielile 
pentru imobilele (care erau împărțite in diferite categorii, ajungând 
până la categoria a 6-a) în care locuiau membrii aparatului de partid, 
ca iluminatul, combustibilul, telefonul, salariile personalului de 
deservire erau suportate din bugetul alocat pentru întreţinerea 
imobilelor, însă cheltuielile pentru materialele consumabile (ca sodă, 
săpun, petrosin etc.) erau suportate de cel care folosea imobilul. Toate 
cheltuielile pentru deplasările în interes de serviciu sau de reprezentare 
erau suportate de partid“. 

Persoanele care lucrau în aparatul C.C. beneficiau de locuinţe, 
case de odihnă, policlinici şi spitale cu regim special, salarii bune etc. 
Cele mai bune imobile naţionalizate pe baza decretului 92/1950 au 
devenit locuinţe şi case de odihnă ale conducătorilor partidului şi 
membrilor aparatului de partid, iar firmele particulare cu nume de 
rezonanţă, de asemenea, naționalizate, deserveau protocolul de stat. 
Astfel, „clasa politică comunistă va profita din plin de renumele 
Capşei, în relaţiile sale diplomatice cu statele occidentale, chiar dacă-i 
dispretuia originea aristocrată. Ani de-a rândul restaurantul fostei Case 
Capşa a fost folosit ca local de protocol de către noua putere mai ales 
cu ocazia primirii unor oficiali străini la Bucuresti (...)”%. 

Un document găsit în arhiva C.C. arată situaţia din 1950 a 
clădirilor folosite de C.C. al P.M.R. Este vorba de clădirile 
naționalizate în baza Decretului 92/1950. Astfel, C.C. folosea în 
Bucureşti 125 de imobile ca locuinţe particulare pentru activiştii de 
partid sau foşti lucrători de partid situate pe strada Washington, Aleea 
Alexandru, Ana Ipätescu, Aleea Modrogan, Aleea Vulpache, 
Herăstrău, Paris, Londra, Kiseleff, Roma etc., 22 de vile la Snagov 
(foste Constantinescu, Soprante, Bădulescu, Sabin Movilă, Gabi 
Levente, Maria Edarf etc.), din care 13 vor deservi pe membrii din 
conducerea partidului, 62 de vile în provincie, cele mai multe situate 
pe Valea Prahovei printre care vila familiei Giurescu din Predeal, 
familiei Nasta etc., dar şi în judeţele Ciuc, Bihor, Braşov (Timişul de 
Sus), Mureş, Sibiu, Bacău (Slănic Moldova), Râmnicu Vâlcea, 
Severin, Constanţa (Eforie, Mangalia, Vasile Roaită). Vilele vor 
căpăta numere şi nume revoluţionare ca: vila Olga Bancic, vila Ana 


% Ibidem, dosar nr. 78/1954, f. 31-33. 
$ Mioara Ionita, Casa si familia Capşa in România modernă: 1852-1950, 
Bucuresti, Editura Publimpres, 2000, p. 192. 

Ipatescu, vila Ilie Pintilie etc. Organizaţia de partid din Bucuresti 
folosea în cele 4 sectoare ale sale 42 de clădiri naționalizate, iar 
organizaţiile de partid din ţară 156 de clădiri“. Astfel, în Bucureşti 
s-au creat cartiere locuite de salariaţi ai C.C. al P.M.R. În aceste 
cartiere au fost mutaţi chiar şi cei care deserveau conducerea 
partidului (bucătari, ospătari etc.), pentru că „viaţa lor se comenta în 
mahala”. Motivația autorităţilor comuniste era că nu trebuia să 
transpire informaţii din sfera conducerii, însă totodată se avea un 
control permanent asupra lor. Aceste imobile erau administrate de 
Secţia Gospodăriei de Partid care se ocupa cu întocmirea contractelor 
de închiriere, cu încasarea chiriilor, reparaţiile etc. În 1954 o serie de 
imobile au trecut din patrimoniul partidului în acela al statului. 
Conform unui Referat întocmit în decembrie 1954 de Vasile Posteucă, 
şeful Secției Gospodăriei de partid, P.M.R.-ul ocupa în întreaga tara 
1.423 imobile“, intelegandu-se prin aceasta sedii de partid, cămine, 
cantine, case de oaspeţi etc., din care 630 foste proprietate de stat şi 
576 proprietate particulară iar 217 proprietatea partidului. Din cele 
217 imobile, 122 erau numai în Bucureşti. Deoarece Secţia 
Gospodăriei de partid a C.C. şi secţiile gospodăriei de partid de la 
regiuni trebuiau să folosească” un întreg aparat de partid pentru 
administrarea acestor imobile”, s-a hotărât ca o parte din ele, în special 
cele cu destinaţie de locuinţă, să treacă în patrimoniul statului fiind 
date în administrarea Ministerului Gospodăriei Comunale şi Industriei 
Locale - serviciile de gospodărie locativă, locatarii având raporturi de 
locatiuni cu aceste servicii de pe lângă Sfaturile Populare. În 
patrimoniul partidului au rămas sediile C.C. şi imobilele care au fost 
afectate sectorului special din cadrul Secţiei Gospodăriei de partid. 
Numărul imobilelor trecute la stat şi cele care au rămas partidului, 
deocamdată, nu se cunoaşte, întrucât, din dosarul consultat, lipsesc 
anexele menţionate în Referatul secţiei şi care ar fi trebuit să-l 
însoțească. 


Centrele de odihnă şi cură balneară ale partidului 

În 1954, Direcţia Treburilor C.C., care a luat ființă prin 
contopirea Cancelariei Sectetariatului C.C. cu Secţia Gospodăriei de 
partid, administra un număr de 115 vile şi sanatorii cu o capacitate de 


6 A N.LC., fond C.C. al P.C.R. - Cancelarie, dosar nr. 180/1950, f. 2-5, 9-15. 
67 Ibidem, dosar nr. 129/1954, f. 28-30. 

1.837 locuri situate in diferite localităţi din țară. Ele alcătuiau 
centrele de odihnă şi cură ale partidului şi erau destinate spre folosire 
membrilor C.C. al P.M.R., lucrătorilor din aparatul de partid şi 
U.T.M., personalul de deservire al aparatului de partid. Până în 1954, 
capacitatea acestora nu a fost folosită integral, în anii 1951-1953 
utilizarea medie din locurile planificate a fost de abia 50%. Această 
situație a dus la menţinerea unor cheltuieli mari de regie suportate din 
bugetul partidului. Cauzele utilizării nerationale a centrelor de odihnă 
şi cură au fost arătate într-un Referat al Direcţiei Treburilor C.C. 
întocmit în luna mai a anului 1954 şi anume: planificarea deficitară a 
locurilor şi chiar nerespectarea planificării, menţinerea unor rezerve 
mari de locuri în vile pentru scopuri speciale şi caracterul sezonier al 
unor centre. O cauză a faptului că activiştii nu şi-au petrecut 
concediile la casele de odihnă a fost după Clopotel, şeful sectorului 
social al Secţiei Gospodăriei de partid” lipsa de organizare a vieții 
culturale la aceste centre, viața reducându-se aici la mâncare şi 
dormit”. Pentru utilizarea integrală a centrelor de odihnă şi reducerii 
cheltuielilor de regie a fost elaborat un plan de permanentizare a 
activității unităților de odihnă şi cură prin organizarea concediilor pe 
serii de câte 21 de zile, iar un număr de 40 de vile cu o capacitate de 
342 locuri, au fost predate, cu prioritate, acelor instituții care în 
staţiunile respective aveau centre organizate (Ministerul Sănătăţii, 
Consiliul Central al Sindicatelor). Predând aceste vile rămânea o 
capacitate de 1.492 de locuri, putându-se trimite anual un număr de 
14.379 persoane la odihnă şi cură balneară. Vilele care au fost 
destinate pentru cazuri speciale au fost predate Ministerului Afacerilor 
Externe pentru ambasadele țărilor de ,,democratie-populara” si 
Direcţiei Treburilor Consiliului de Miniştri pentru oaspeţii guvernului. 
Pentru vilele predate“, Direcţia Treburilor C.C. al P.M.R. urma să fie 
compensată cu o suprafață locativă în Bucureşti sau oraşele de 
provincie pentru nevoile aparatului de partid. 

Trimiterea la centrele de odihnă şi cură balneară se făcea pe 
baza unei „indicaţii medicale” pentru a se preveni trimiterea unor 
persoane în stațiuni necorespunzătoare stării lor de sănătate. Cei 
propuşi la cură balneară de către policlinica nr. 10 sau medicii 


s Stâna de Vale, Lacul Roşu, Sinaia, Snagov, Timiş, Eforie, Vasile Roaită, 
Slănic Moldova, Olăneşti, Govora, Herculane, Sovata, Predeal, Pârâul Rece. 
® Vilele au fost predate, cu întregul mobilier, pe bază de inventar, fără 
cazarmament şi veselă. 

comitetelor regionale de partid, treceau printr-o comisie de triere 
balneologica şi li se completa o foaie de observaţie pe baza căreia se 
elibera biletul de internare. În centrele de odihnă, funcţionarii de 
partid primeau locuri gratuite sau cu cost redus. Membrii de familie 
(sot, soţie) ai acestora suportau în întregime alocatia de hrană. 

Pentru „întărirea vieţii de familie”, la centrele de odihnă 
Predeal, Sinaia şi Snagov s-au amenajat vile pentru activişti familişti, 
contribuţia pentru copii fiind de 50% din cea a membrilor de familie. 
În lunile de vârf (iulie-septembrie) la centre se crea o rezervă de locuri 
de 5-10% fiind repartizată cu prioritate „tovarăşilor evidentiati in 
muncă profesională şi politică”. Pentru oaspeţii C.C. al P.M.R. erau 
amenajate trei vile la Timiş (jud. Braşov) cu o capacitate de 118 locuri 
şi la Eforie (jud. Constanţa) o vilă cu o capacitate de 124 locuri. 
Locurile neocupate la aceste vile erau repartizate lucrătorilor din 
aparatul de partid: şefii de secţii C.C., adjunctii şefilor de secţie şi şefii 
de sectoare din aparatul C.C. al P.M.R.; primii secretari şi secretarii 
comitetelor regionale, raionale şi orăşeneşti de partid şi U.T.M., 
instructorii din aparatul C.C. al P.M.R. şi ai comitetelor regionale de 
partid, personalul redacţional al Editurii „Scânteia” şi asimilatii 
acestor categorii. 

În 1954, membrii Secretariatului C.C. şi ai Biroului Politic 
foloseau 23 de vile, dintre care 9 erau situate la Predeal, 11 la Snagov 
şi câte una la Vasile Roaită (vila Cornelete), Eforie şi Olăneşti. 
Gheorghiu- Dej, secretarul general al P.M.R. folosea la Predeal vila 
fostă Ocheli, la Snagov vila 15, la Olăneşti vila Scarlat şi la Eforie vila 
M. Blank”. Pentru membrii C.C. al P.M.R., oaspeţii partidului, şefii 
de secții C.C. şi cazurile speciale, erau amenajate 27 de vile cu o 
capacitate de 435 locuri la Predeal (65 de locuri), Pârâul Rece (20 de 
locuri), Snagov (94 de locuri), Vasile Roaită (14 locuri), Eforie (124 
de locuri) şi Timiş (118 de locuri) 7. Lucrătorii din aparatul de partid 
foloseau 37 de vile şi două sanatorii (Slănic Moldova şi Olăneşti), cu 
un total de 1010 locuri, la Snagov, Eforie, Vasile Roaită, Stâna de 
Vale, Govora, Lacul Roşu, Herculane, Sovata şi Sinaia. 


7 A N.LC., fond C.C. al P.C.R. - Cancelarie, dosar nr. 51/1954, f. 6. 
7! Ibidem, f. 7. 
72 Ibidem, f. 9. 

În 1954, prin planul”? de permanentizare a activităţii unităţilor 
de odihnă şi cură balneară, prin organizarea concediilor pe serii a câte 
21” de zile, se preconiza trimiterea la odihnă într-un an a 14.379 
persoane (numărul include şi oaspeţii) dintre care 9.649 la odihnă şi 
4.730 la cură balneară. 

Durata concediilor membrilor Secretariatului C.C. şi Biroului 
Politic era de o lună de zile şi erau programate în sensul „de a nu lipsi 
prea multi tovi din conducerea partidului în acelaşi timp”. Cancelaria 
Secretariatului C.C. redacta un plan pe baza dorinței exprimate de 
aceştia, dar în special, pe baza ,,indicatiilor medicale””, care trebuia 
să fie aprobat de Secretariatul C.C. În 1955, membrii conducerii 
partidului şi-au petrecut concediile în felul următor: Gheorghe 
Gheorghiu-Dej (U.R.S.S.), Alexandru Moghioros (Karlovy-Vary - 
Cehoslovacia), Miron Constantinescu (loachimov - Cehoslovacia), 
Nicolae Ceauşescu (la mare şi la munte), Constantin Pîrvulescu (la 
mare şi la Olăneşti), Petre Borilă (Karlovy-Vary si Ioachimov - 
Cehoslovacia), Alexandru Drăghici (U.R.S.S.), lanoş Fazekas 
(Govora), Dumitru Coliu (U.R.S.S.), Gheorghe Apostol (la mare şi la 
munte), Emil Bodnăraş (la munte), Chivu Stoica (la mare şi la munte), 
Iosif Chişinevski (la munte)”. Toţi activiştii de partid care aveau 
muncă nenormată beneficiau de un concediu de odihnă de 30 de zile 
calendaristice. Ceilalți activişti, cu muncă normată, aveau concediu 
conform prevederilor Codului Muncii şi deciziei nr. 3 a C.S.S. După 
cum se poate constata din cele de mai sus, funcționarii de partid 


® Planul a fost elaborat de Direcţia Treburilor C.C. al P.M.R. şi a fost aprobat 
de Secretariatul C.C. în şedinţa din 17 mai 1954 (Jbidem, f. 1). 

™ La centrele de odihnă Timiş şi Eforie, în intervalul 10 iunie-10 septembrie, 
când erau amenajate pentru oaspeţii C.C. şi activişti, durata unei serii era de 
30 de zile. 

7 Gheorghiu-Dej - Diagnostic: surmenaj, tulburări dispeptice, artralgii; 
Propunere concediu: 6 săptămâni, preferabil în străinătate (U.R.S.S. sau 
Cehoslovacia); Al. Moghioroş - Diagnostic: surmenaj, colită cronică, 
spondiloză cervicală cu fenomene radiculare, hipertensiune arterială 
tranzitorie neurogenă, fibroză pulmonară; Propunere concediu: 6 săptămâni, 
preferabil în străinătate (U.R.S.S. sau Cehoslovacia); Nicolae Ceauşescu - 
Diagnostic: rinofaringită cu amigdalită cronică; Propunere concediu: 30 de 
zile (la mare şi la munte); Constantin Pirvulescu - Diagnostic: spondiloză 
cervicală cu neuromialgii, dureri musculare, aortită discretă; Propunere 
concediu: 30 de zile (la mare) etc. (Ibidem, dosar nr. 46/1955, f. 5-6). 

7° Ibidem, f. 3-4. 

beneficiau, in raport cu alte categorii sociale, de un concediu 
suplimentar, pe care şi-l efectuau în centre de odihnă cu regim special 
şi de o salarizare”! bună, comparativ cu cea din instituţiile şi 
întreprinderile de stat, care era suportată din bugetul partidului. 
Conform statutului partidului, adoptat la Congresul I din 
februarie 1948, mijloacele băneşti ale partidului proveneau din 
cotizatiile membrilor şi candidaţilor de partid, încasări de la ziare, 
donaţii şi alte venituri. În realitate, bugetul partidului era subventionat 
într-o proporţie foarte mare de Ministerul Finanţelor de la bugetul 
statului, adică de toți cetăţenii României. De pildă, planul de cheltuieli 
al partidului pe 1955 era stabilit la suma de 585.434.000 lei, repre- 
zentând cheltuieli de: întreţinere imobile, reparaţii capitale, investiţii, 
tipărituri, şcoli de partid, fond de salarii, organizațiile subvenţionate 
de partid (U.T.M., A.R.L.U.S., FI.A.P.P. etc.). Aceste cheltuieli 
urmau să fie acoperite din veniturile partidului, care reprezentau: 
cotizatiile - 20 mil. lei, încasări de la ziare - 18,5 mil. lei, rezerva 
partid - 20 mil. lei, valorificarea stocurilor de materiale supranorma- 
tive - 10 mil. lei, soldul de la 31 dec. 1954 - 20 mil. lei, subventia de la 
Ministerul Finanţelor - 496.934.000 lei. Deci subventia Ministerului 
Finanţelor reprezenta aproximativ 85% din bugetul partidului '*. 


Unităţile medicale ale partidului 

Şedinţa Secretariatului C.C. al P.M.R. din 24 februarie 1950, 
care a avut pe ordinea de zi “Propunerile serviciului medical al C.C. al 
P.M.R. cu privire la îngrijirea medicală a membrilor C.C.”, a dus la 
stabilirea unui sistem de îngrijire medicală a “tovarăşilor cu munci de 
răspundere” din conducerea partidului. “Dacă în perioada interbelică 
liderii politici îşi căutau singuri medici care să le îngrijească sănătatea, 
aceştia fiind plătiți din buzunarul propriu, din 1950 s-a introdus 
sistemul “îngrijirii sănătăţii tovarăşilor din conducerea partidului”, în 
mod preferenţial şi gratuit, medicii respectivi devenind salariați ai 
Sectorului medical al C.C. al P.M.R., de asemenea, medicamentele 
erau procurate prin acelaşi sector sau prin farmacia Spitalului Elias, 
fără plată”. În referatul întocmit de Secţia Gospodäriei de Partid cu 


7 Salarizarea funcţionarilor de partid şi veniturile partidului vor constitui 
tema unei lucrări viitoare. 

 AN..C., fond C.C. al P.C.R. - Cancelarie, dosar nr. 129/1954, f. 10-12. 

7 Joan Scurtu, Tovii vor fi controlati medical în Dosarele Istoriei, nr. 4/1998, 
p. 40. 

această ocazie şi prezentat în cadrul şedinţei de Al. Moghioros, se 
arăta că îngrijirea medicală a membrilor din conducerea partidului 
avea două aspecte: preventiv şi curativ. Pentru aceasta a fost format un 
colectiv de medici, verificați, fiecăruia dintre medici dându-i-se 
Bercu răspundea de îngrijirea medicală a lui Gheorghiu-Dej, Iosif 
Chişinevski, Al. Moghioroş, Leonte Răutu, Dumitru Petrescu, lon 
Vinte; dr. Kaffe - Ana Pauker, Teoharie Georgescu, Miron 
Constantinescu, Pintilie Bodnarenco, Gh. Apostol; dr. Kahana - Vasile 
Luca, Vasile Vaida, Emil Bodnăraş, Lothar Radaceanu, Petre Borilă, 
Avram Bunaciu şi dr. Brill - Gh. Vasilichi, Chivu Stoica, Al. Drăghici, 
Leontin Sălăjan, Gh. Florescu, Constantin Pârvulescu. În cazul 
absenței doctorului curant al unui tovaräs, se chema oricare alt doctor 
din colectivul aprobat de Secretariatul C.C. Tovarăşii din conducerea 
partidului şi membrii familiilor acestora erau controlati medical odată 
la şase luni (control medical general). Analizele şi examenele de 
laborator se făceau numai la spitalul Elias, devenit spitalul C.C. al 
P.M.R. Medicamentele se procurau numai prin farmacia acestui spital 
sau prin serviciul medical al C.C. Tratamentele se făceau sub controlul 
direct al medicului responsabil trimis de C.C. Cei care aveau dreptul 
la îngrijire în unitățile medicale ale partidului (Policlinica nr. 10, 
Spitalul nr. 12 - Elias, Sanatoriul 12 A Otopeni, Sanatoriul TBC 
Predeal, Sanatoriile balneare din Olăneşti şi Slănic Moldova), conduse 
de Direcţia Treburilor C.C. al P.M.R., au fost stabiliți prin hotărârie 
partidului nr. 331/18 ianuarie 1952 şi 1.140/31 octombrie 1952. Însă 
pe măsura creşterii capacității unităților medicale, a fost lărgit şi 
numărul celor care aveau drept de a fi îngrijiţi. La 26 aprilie 1954, 
Secretariatul C.C. a elaborat o hotărâre cu privire la categoriile ce 
aveau dreptul la îngrijire medicală în unităţile partidului, acestea fiind: 
membrii C.C. al P.M.R. cu familiile lor; lucrătorii din aparatul C.C. cu 
familiile lor; lucrătorii din organele şi aparatul comitetelor regionale, 
orăşeneşti şi raionale de partid, personalul redacțional al ziarelor 
regionale de partid, personalul didactic şi elevii şcolilor regionale de 
partid; personalul redacțional al ziarului Scînteia şi al revistei Lupta de 
clasă, al ediţiei româneşti al ziarului Pentru pace trainică, pentru 
democraţie populară, al publicaţiei Carnetul agitatorului, directorul, 
directorii adjuncti şi şefii de redacţie ai Editurii de Stat pentru 


50 Thidem, p. 41. 

Literatura Politica; redactorii sefi ai principalelor publicatii; salariatii 
unităților medicale şi de odihnă; personalul de deservire al aparatului 
C.C. cu familia; conducerea personalului didactic şi studenţii şcolilor 
superioare de partid cu familiile lor; preşedintele, vicepreşedintele şi 
secretarul Prezidiului M.A.N. cu familiile lor; miniştrii, loctiitorii de 
miniştri şi asimilatii lor cu familiie; conducătorii misiunilor 
diplomatice ale republicilor prietene cu familiile; consilierii sovietici 
îndrumați de policlinica proprie cu familiile lor; redactorii străini ai 
ziarului Pentru pace trainică, pentru democraţie populară; 
conducerile centrale ale organizaţiilor de masă, membrii comitetului 
executiv al C.C.S., membrii biroului şi şefii de secţii ai C.C. al 
U.T.M., preşedintele, vicepreşedintele, secretarii şi şefii de secţii ai 
Consiliului General A.R.L.U.S. cu familiile lor; oaspeţii C.C. al 
P.M.R.; preşedinţii comitetelor executive ale Sfaturilor Populare 
Regionale şi al Capitalei; eroii muncii socialiste cu familiile lor; 
membrii F.l.A.P.-ului cu familiile; oameni ai ştiinţei, culturii şi artei, 
deputaţi ai Marii Adunări Naţionale, membri ai Corpului Diplomatic 
şi oaspeţi ai guvernului R.P.R. (numai pe baza indicaţiilor 
partidului)“. De reţinut că nu toate categoriile de mai sus beneficiau 
de asistență medicală gratuită. De pildă, preşedintele, vicepreşedintele, 
secretarul Prezidiului M.A.N., miniştrii, loctiitorii de miniştri, 
conducătorii misiunilor diplomatice ale republicilor prietene, 
consilierii sovietici, redactorii străini ai ziarului Pentru pace trainică, 
pentru democraţie populară, eroii muncii socialiste, oameni ai ştiinţei, 
culturii şi artei, deputaţi ai M.A.N., membrii corpului diplomatic şi 
oaspeţii guvernului R.P.R., trebuiau să plătească cota pe care o aloca 
partidul“? pentru hrana zilnică alături de cota suportată de Ministerul 


*! A.N.LC., fond C.C. al P.C.R. - Cancelarie, dosar nr. 42/1954, f. 8-9. 

* În 1954, în unităţile medicale ale partidului, cota alocată pentru hrana 
zilnică era suportată de către Ministerul Sănătăţii şi C.C. al P.M.R., în 
următoarele proporții: 


Ministerul C.C. al Total lei 

Sănătăţii PMR. pe zi 
Sanatoriul 12A 5,90 14,10 20 
Spitalul 12 Elias 4,60 4,00 8,60 
Sanatoriul TBC Predeal 5,90 6,10 12 
Sanatoriul Slanic Moldova 5,90 6,10 12 
Sanatoriul Olanesti 5,90 9,10 15 

Sănătăţii, la care se adăuga cota de salarii (prime) suportată tot de 
partid din bugetul său. Gratuitatea pentru acestea se acorda numai în 
cazuri excepţionale. În 1954, unitătile spitaliceşti puteau cuprinde, în 
privinţa internărilor, categoriile precizate care însumau 42.000 de 
persoane: 27.100 salariaţi si 14.900 membri de familie“. 


Învăţământul de partid 

Folosind experienţa P.C.(b.) al U.R.S.S., P.M.R.-ul a creat un 
învățământ de partid cu scopul de a forma cadre (activişti de partid), 
care după absolvire erau puse în funcţii de răspundere în structurile 
partidului (aparatul central şi local) şi în organele şi instituţiile de stat, 
cât şi de a le perfecționa, adică de a le ridica “nivelul ideologic” (de 
fapt îndoctrinarea lor), care în opinia lui Gheorghiu-Dej însemna 
“educarea membrilor de partid în spiritul devotamentului fata de 
internationalismul proletar, în spiritul devotamentului fata de 
democraţia populară şi socialism, în spiritul urii neîmpăcate împotriva 
provocatorilor de război şi a uneltelor lor, împotriva claselor 
exploatatoare, a celor care răspândesc zvonuri, împotriva acelora care 
caută să împiedice construirea socialismului în tara noastra”™*. 

Învăţământul de partid era organizat pe trepte: elementar, 
mijlociu şi superior. Începând din toamna anului 1949 s-a introdus 
anul scolar® în învățământul de partid, în sensul că toate şcolile, 
cursurile şi cercurile de partid începeau să funcţioneze şi îşi încheiau 
activitatea la aceeaşi dată. Faţă de 1948, în anul şcolar 1949-1950, a 
fost lărgită rețeaua şcolilor şi cursurilor de partid prin înfiinţarea de 
forme noi, de pildă, înființarea şcolii superioare de ştiinţe sociale 
“A.A. Jdanov”, cu durata de doi ani; s-au creat 5 universităţi serale de 
marxism-leninism, 7 şcoli serale de marxism-leninism, 11 şcoli medii 
de partid cu durata de 6 luni, 12 cabinete de partid şi 5 puncte de 
consultatie. Conform unui raport asupra rezultatelor anului şcolar 
1949-1950 în învățământul de partid, prezentat Secretariatului C.C., 
învățământul de partid de toate gradele a cuprins un număr de 249.125 
membri de partid, fata de 100.486 în anul anterior. 


55 Ibidem, dosar nr. 43/1954, f. 21. 

** Ibidem, dosar nr. 49/1950, f. 24. 

5 CC. al PMR. a hotărât ca in anul şcolar 1950-1951, învățământul de 
partid de toate gradele să înceapă la 15 septembrie 1950, odată cu începerea 
anului şcolar în întreaga tara. 

Învăţământul de partid elementar cuprindea**: 

- Cercurile de politică curentă, care funcționau pe lângă 
organizaţiile de bază ale partidului şi erau frecventate de membrii de 
partid fără pregătire politică. În aceste cercuri se dezbăteau, sub 
conducerea unui propagandist“, probleme de politică curentă internă 
şi externă. Temele erau recomandate pe întreaga ţară de ziarul 
Scânteia. La sate au funcţionat cercuri de lectură. Astfel, „marea masă 
a membrilor de partid” îşi însuşea linia politică a partidului. 

- Cursurile de partid serale, funcționau în întreprinderi şi 
instituţii, aveau o durată de 5 luni şi cuprindeau un număr de 21 de 
lecţii. Cursantii nu erau scoşi din producţie, după absolvire ocupând 
funcţii de răspundere în organele de partid ale întreprinderilor şi 
instituţiilor şi în aparatul de stat. 

- Cursurile serale de la sate, erau destinate ţăranilor membri de 
partid. Programul cursurilor cuprindea 10 lecţii, care se țineau odată 
pe săptămână. 

- Cursurile pentru activul de partid de la sate, se organizau pe 
timp de iarnă în toate judeţele țării, cu scopul pregătirii cadrelor pentru 
organizaţiile de partid săteşti şi pentru aparatul de stat de la sate 
(secretari ai organizaţiilor de bază, preşedinţi de G.A.C.-uri etc). 
Cursurile aveau o durată de 3 săptămâni şi cuprindeau 20 de lecţii. 

Învăţământul de partid mijlociu cuprindea: 

- Cercurile de studiere a Istoriei P.C.(b.) al U.R.S.S., care 
funcționau în vederea “însuşirii bazelor marxism-leninismului de către 
activiştii de partid şi pregătirii de cadre de partid mijlocii, fără 
scoaterea din producţie”. Studiul istoriei P.C.(b.) al U.R.S.S. era 
eşalonat pe 2 ani. Aceste cercuri erau frecventate de cei care nu au 
trecut prin şcoli de partid, dar aveau o oarecare pregătire politică, cât 
şi de cei trecuţi prin şcoli, care în felul acesta îşi continuau studiul. 

- Cursurile de partid de 3 luni, funcționau pe lângă 28 de 
comitete judeţene de partid, cursantii fiind scoşi din producţie pe 
timpul studiului. Cursurile au devenit unul din principalele rezervoare 


*° Ibidem, f. 25-43. 

“7 Propagandiştii erau folosiţi în învățământul elementar şi mediu de partid, 
erau atent selecționați “în spirit de vigilentä ascuțită”, de organele de partid şi 
trebuiau să aibă aptitudini propagandistice. În vederea “calificării”, s-au 
constituit pe lângă comitetele judeţene de partid, seminarii cu durata de 10-15 

de cadre medii ale partidului, absolventii fiind plasati in functii de 
raspundere. 

- Scolile medii de partid, cu o durata de 6 luni, functionau in 
principalele centre ale țării: Bucuresti, Cluj (in limba maghiară), 
Timişoara, laşi, Craiova, Galaţi, Braşov, Constanţa, Ploieşti, Târgu 
Mureş (în limba maghiară). Absolvenţii erau repartizaţi în aparatul 
C.C., în aparatul comitetelor judeţene şi de plasă ale partidului, 
organizațiile de masă şi aparatul de stat. 

Învăţământul superior de partid cuprindea: 

- Universitățile şi şcolile serale de marxism-leninism“*, create 
pe lângă comitetele judeţene de partid, în vederea “ridicării nivelului 
politic şi ideologic al cadrelor de bază din aparatul de partid, al 
cadrelor de conducere din aparatul de stat, al virfurilor administrative 
ale întreprinderilor de stat, ale organizaţiilor de masă”, fără scoaterea 
din producţie. Universitățile serale au fost create pe lângă C.C. al 
PMR, organizaţia de Bucureşti a P.M.R.-ului, la Cluj, laşi, 
Timişoara şi Târgu Mureş (în limba maghiară), iar şcolile serale, la 
Galaţi, Ploieşti, Craiova, Constanţa, Braşov, Arad şi Oradea. 

- Universitatea de partid “Ștefan Gheorghiu”, pregătea cadre 
de răspundere pentru partid, organizaţii de masă şi aparatul de stat. În 
1950 durata studiilor era de un an. Până în 1956, candidaţii erau 
admişi pe baza referatelor de verificare întocmite de comitetele 
regionale de partid si pe baza studierii dosarului de cadre“. 

- Scoala superioară de ştiinţe sociale “A.A. Jdanov”, infiin- 
tata în 1948 ca şcoală centrală de lectori, având durata de 6 luni, cu 
scopul de a pregăti “cadre necesare partidului pentru lupta pe frontul 
ideologic””!, avea să fie transformată, un an mai târziu, in şcoală 
superioară de ştiinţe sociale, cu durata de 2 ani, pregătind cadre 
superioare pentru munca ideologică, conducători ai învăţământului de 
partid, redactori de ziare, profesori şi conferentiari de ştiinţe sociale 


* Cursurile au început in 30 decembrie 1949, cu ocazia celei de-a doua 
aniversări a proclamării R.P.R.; prima serie având o durată de un an şi 
jumătate (Ibidem, dosar nr. 155/1949). 

“ Ibidem, dosar nr. 42/1956, f. 84. 

” În 1954, şcoala “A.A. Jdanov” a fost transformată în institut pentru 
pregătirea de cadre ştiinţifice cu durata studiilor de 4 ani. Absolvenţii 
obțineau titlul de candidat în ştiinţe la specializările: istoria P.C.U.S., istoria 
P.M.R., filozofie şi economie politica. 

”! Ibidem, dosar nr. 156/1949, f. 1-2. 

etc. Recrutarea studentilor se facea din randurile activistilor de partid, 
cu pregătire politică şi cu noţiuni de cultură generală. In 1954, 
absolvenţii şcolilor superioare de partid “Ştefan Gheorghiu” şi “A.A. 
Jdanov”, au fost asimilați cu absolvenţii şcolilor superioare de stat, 
urmând ca pentru aceasta să dea examene de diferență, pentru a se 
putea prezenta la examenul de stat la următoarele materii: istoria 
universală, istoria P.M.R., geografie, economie politică, limba şi 
literatura română şi limba rusă”. 

Toate şcolile de partid” funcționau pe baza unor programe 
unice care erau strâns legate de “problemele concrete ale luptei de 
clasă, ale construcţiei socialismului şi ale luptei pentru pace”. 
Materiile de studiu erau: bazele marxism-leninismului (după cursul 
scurt de istorie a P.C.(b.) al U.R.S.S.), problemele vieţii de partid, 
problemele construirii socialismului în R.P.R., U.R.S.S. - patria 
socialismului, probleme de politică mondială. În şcolile medii de 6 
luni şi în şcolile superioare se preda, în afară de “materiile” de mai sus 
şi economia politică, materialismul dialectic şi istoric şi limba rusă. În 
anul şcolar 1949-1950, în şcolile de partid a fost introdus un ciclu de 
lecţii de cultură generală si de ştiinţă popularizată. În şcoli se dădea o 
atenţie deosebită studierii documentelor de partid (hotărârile C.C. al 
P.M.R., articole şi cuvântări ale conducătorilor etc.). Ziarul Scînteia, 
oficiosul P.M.R., publica periodic articole propagandistice pentru uzul 
şcolilor de partid. Secţia de propaganda şi agitație a C.C. al PMR, 
elabora teze scurte pentru fiecare temă din programul şcolilor de 
partid, Editura P.M.R. edita pentru uzul şcolilor de partid “operele 
clasicilor marxism-leninismului”, broşuri etc., iar membrii C.C.-ului 
țineau conferințe şi expuneri. Activitatea şi controlul învățământului 
de partid intrau în atribuțiile a două secții din aparatul C.C. al P.M.R. 
şi anume: 

- Secţia organelor conducătoare de partid, sindicale şi de 
U.T.M., se ocupa de formele învățământului de partid, care aveau 
drept scop pregătirea şi perfecţionarea cadrelor de partid 
(Universitatea „Ștefan Gheorghiu”, şcolile medii de 6 luni, cursurile 
de 3 luni, seminariile cu activul de partid, cursurile de partid de la 
sate). 


* Ibidem, dosar nr. 127/1954, f. 7. 
% Şcoli de partid funcționau şi pentru “nationalitätile conlocuitoare”, cu 
limba de predare maghiară, germană şi sârbă. 

- Sectia de propaganda si agitatie, se ocupa de formele de masa 
ale învățământului de partid, care nu presupunea scoaterea din 
producţie (cercurile de politică curentă, cercurile de lectură, cercurile 
de studiere a istoriei partidului, universitățile şi şcolile serale de 
marxism-leninism, şcoala superioară de ştiinţe sociale “A.A. Jdanov”, 
cursurile şi seminariile pentru propagandişti, asistenții, lectorii şi 
profesorii şcolilor de partid). 

Recrutarea cursanților pentru toate formele învățământului de 
partid era sarcina comitetelor judeţene (din 1950 regionale) de partid, 
care trebuiau să asigure o compoziţie muncitorească de 80-85% în 
şcoli. Cei recrutaţi trebuiau să fie în special muncitori calificaţi, cu 
vârsta de până la 38 de ani, “cu prestigiu în ochii maselor, cu trecut 
bine verificat şi gata să se sacrifice pentru interesele clasei 
muncitoare”. Absolvenţii” şcolilor de partid au fost repartizaţi în 
structurile partidului, la toate nivelurile şi în aparatul de stat. 
Comitetele de partid regionale ţineau o evidență precisă a 
absolvenţilor şi controlau modul cum erau utilizaţi aceştia. În vederea 
repartizării absolvenţilor, şeful Secţiei organelor conducătoare de 
partid, sindicale şi de U.T.M. întocmea un referat cu propuneri, care 
trebuia să fie aprobat de Secretariatul C.C. De exemplu, absolvenţii 
Şcolii superioare de partid “Ştefan Gheorghiu”, promoţia 1954, au fost 
repartizați astfel: în aparatul C.C. - 33, în aparatul comitetelor 
regionale de partid - 16, în C.C. al U.T.M. - 2, în comitetele regionale 
U.T.M. - 10, în Direcţia Treburilor Consiliului de Miniştri - 2 etc. Unii 
au rămas în cadrul şcolii “Ştefan Gheorghiu”, de exemplu: Mihut 
Traian, director adjunct, fost şef de tren, din 1945 în partid; Gavril 
Czibuleac, la catedra de “Construcţia de partid”, de profesie zidar, fost 
prim-secretar la raionul de partid Sighet din regiunea Baia Mare, în 
partid din 1945; Ile Florea, la catedra “Politica economică a 
partidului”, de profesie lăcătuş, fost instructor C.C. al U.T.M., în 
partid din 1946%. 

În Republica Populară Română, absolvirea unei şcoli de partid 
constituia un criteriu de promovare socială, întrucât cei care aveau 
şcoli de partid erau avansați mai repede şi primeau funcţii de 
răspundere. 


“4 Ibidem, dosar nr. 49/1950. 

% Cu absolvenţii cei mai buni ai şcolilor superioare de partid se completau 
catedrele de ştiinţe sociale din învățământul de stat. 

” Ibidem, dosar nr. 84/1954. 

Nomenclatura comunistă, văzută de Milovan Djilas ca o “noua 
clasă” (a funcționarilor de partid), se bucura, după cum am văzut de o 
serie de privilegii şi avantaje economice inspirate după cele ale 
nomenclaturii sovietice, care o separau de restul populaţiei. În 
condiţiile în care P.M.R.-ul exercita funcţia de conducere a statului şi 
a societăţii, existenţa unui aparat de partid” verificat, îndoctrinat, cu o 
compoziţie socială muncitorească majoritară era de o importanţă vitală 
pentru partid, deoarece constituia un instrument în realizarea politicii 
sale, cât şi în impunerea controlului asupra întregii societăți. 


” Pentru Gheorghiu-Dej, activul de partid reprezenta “Acel nucleu puternic 
în partid, care are nivel politic şi conştiinţă, este disciplinat (...), este pumnul 
de oţel al nostru, forța care determină însuşirea şi aplicarea în practică a liniei 
de partid, a realizării sarcinilor multiple puse de partid” (/bidem, dosar nr. 
111/1954, f. 30). 

Oana IONEL 


Sectia organelor conducatoare de partid, 
sindicale şi de U.T.M. a C.C. al P.M.R. 
Aspecte privind 
evidenta cadrelor (1952) 


Secţia Organelor Conducătoare de Partid, Sindicale şi de 
U.T.M. a C.C. al P.M.R. a fost creată, ca şi celelalte Secţii ale P.M.R., 
în anul 1950, fiind subordonată Secretariatului C.C. al P.M.R. Un 
document datat la 30 octombrie 1951 sublinia acest lucru: „Orice 
numire, mutare sau scoatere din funcție a cadrelor din nomenclatura 
C.C. al P.M.R., nu se poate face decât prin hotărârea Secretariatului 
C.C. al P.M.R.”". 

Aceasta sectie, care facea parte din aparatul C.C. al P.M.R., se 
ocupa cu „selecționarea şi repartizarea cadrelor pentru organele 
conducătoare de partid, sindicale, U.T.M., sfaturi populare şi pentru 
celelalte organizaţii de masă care intra în atribuţiile acestei secţii, cât 
şi controlul aplicării hotărârilor C.C. al partidului de către organele şi 
organizațiile de partid, sindicale, U.T.M. şi celelalte organizaţii de 
masă”?. De asemenea, „întrucât funcțiunea Secţiei este de a studia şi 
controla executarea hotărârilor partidului de către organele de stat şi 
organizaţiile de masă (...), ea nu are drept de amestec operativ în 
activitatea lor”. 

Schema de organizare a Secţiei aprobată de C.C. al P.M.R. in 
ianuarie 1950 cuprindea, pe lângă un şef, un număr de 5 adjuncti 
cărora le erau subordonate 9 sectoare, la care se adăugau Corpul 


' A.M.R., fond microfilm, rola ASI - 1127, cadrul 889 (Unele norme care 
trebuiesc respectate în legătură cu numirea, mutarea şi scoaterea din funcţie 
a cadrelor din nomenclatura C.C. al P.M.R. de care se ocupă Secţia 
Organelor Conducătoare de Partid, Sindicale si de U.T.M. a CC. al P.M.R.). 
2 A.N.LC., fond C.C. al P.C.R. - Cancelarie, dosar nr. 117/1950, f. 1. 
3 : 

Ibidem, f. 3. 

Inspectorilor (Comitetului Central) si Instructorilor si Secretariatul 
Tehnic, în total 171 de persoane“. 

La începutul anului 1952, Secția Organelor Conducătoare de 
Partid, Sindicale şi de U.T.M. a C.C. al P.M.R. era împărțită în 9 
grupuri de regiuni, corespunzătoare sectoarelor teritoriale. În acest 
mod instructorii controlau organele de partid asupra modului în care 
se aplica „linia şi hotărârile partidului” în judeţele de care se ocupau”. 
Sectoarele subordonate Secţiei Organelor Conducătoare de Partid, 
Sindicale şi de U.T.M. a C.C. al P.M.R. erau: Evidenţa Cadrelor, 
Carnet de Partid, Organizații de Masă, Sfaturi Populare, Documentare 
de Partid, Organizaţii Sindicale, Organizaţii U.T.M., Pregătirea şi 
Perfecționarea Cadrelor, Chestiuni Statutare, la care se adăuga 
Serviciul Secretariatului Tehnic®. Ele vegheau modul în care se 
aplicau hotărârile partidului şi ale Guvernului în domeniul lor de 
activitate’. De pildă, Sectorul Documentarii de Partid, „pe baza 
materialului informativ primit de la Comitetele Judeţene întocmeşte 
lucrări pentru informarea conducerii partidului asupra îndeplinirii 
hotărârilor partidului şi ale Guvernului de către organizațiile de partid, 
organizaţiile de masă şi organele de stat, asupra stării de spirit precum 
şi a diferitelor probleme ce preocupă pe membrii de partid şi populaţia 
locală”. 

În lucrarea de față ne propunem să prezentăm câteva aspecte ale 
situaţiei statistice referitoare la Secţia Organelor Conducătoare de 
Partid, Sindicale şi de U.T.M. a C.C. al P.M.R. realizată de Sectorul 
Evidenţa Cadrelor în luna decembrie 1952. 

În septembrie 1951, Secţia Organelor Conducătoare de Partid, 
Sindicale şi de U.T.M. a C.C. al P.M.R. emitea /ndicatii cu privire la 
ținerea evidenţei membrilor de partid şi a candidaţilor în organizațiile 
de bază şi la Comitetele de partid raionale şi orăşeneşti. Textul 
prevedea că: „În munca de partid evidența membrilor de partid şi a 
candidaților are mare importanţă. De aceea evidența membrilor de 
partid şi a candidaţilor trebuie să fie exactă şi să oglindească în mod 
just schimbările intervenite în compoziţia partidului în general şi în 
fiecare organizaţie de partid în parte. 


*A.MR., fond microfilm, rola ASI - 1127, cadrul 922. 

> A.N.LC., fond C.C. al P.C.R., Cancelarie, dosar nr. 117/1950, f. 3. 
* A.MR., fond microfilm, rola ASI - 1107, cadrul 874. 

TAN.LC., fond C.C. al P.C.R., Cancelarie, dosar nr. 117/1950, f. 4. 
8 Ibidem, f. 6. 

O evidență a membrilor de partid şi a candidaţilor, bine 
organizată, constituie o pârghie în mâinile conducerilor organizaţiilor 
de partid pentru a studia compoziţia partidului, a o reglementa, pentru 
a repartiza mai bine forțele partidului şi a conduce mai bine întreaga 
muncă de partid. De asemenea, cu cât evidenţa de partid va fi mai bine 
organizată cu atât dusmanului de clasă îi va fi mai greu să se strecoare 
în rândurile partidului. De ţinerea exactă a evidenţei membrilor de 
partid şi a candidaţilor răspund Comitetele de Partid Regionale, 
Raionale si Orăşeneşti”?. 

Pe baza situaţiilor statistice primite de la Comitetele raionale şi 
orăşeneşti, Comitetele regionale întocmeau o situaţie statistică lunară 
în forma stabilită de C.C. al P.M.R. Ea trebuia semnată de primul 
secretar al Comitetului regional şi şeful Secției Organelor 
Conducătoare de partid, Sindicale şi de U.T.M. şi trimisă C.C.!. 

Aşadar, Sectorul Evidenţa Cadrelor din Secţia Organelor 
Conducătoare de Partid, Sindicale si de U.T.M. a C.C. al P.M.R. era 
cel care centraliza şi opera datele venite din teritoriu. Sarcinile acestui 
sector au fost formulate într-un document din anul 1951 după cum 
urmează: 

- evidenţa cadrelor care presupunea: 

- ţinerea evidenţei cadrelor din nomenclatura C.C. al P.M.R. de 
care se ocupa Secţia Organelor Conducătoare de Partid, Sindicale şi 
de U.T.M. a C.C. al P.M.R., prin fişe de evidenţă, tabele nominale cu 
date biografice, profesionale şi politice şi prin grafice. Operarea în fişe 
de evidenţă, tabele nominale şi grafice, schimbările din nomenclatură; 

- ținerea evidenţei personalului Secţiei prin dosare personale şi 
urmărirea rezolvării încadrării materiale; 

- analizarea compoziţiei cadrelor din nomenclatura C.C. al 
P.M.R. de care se ocupa Secţia Organelor Conducătoare de Partid, 
Sindicale şi de U.T.M. a C.C. al P.M.R. din punct de vedere social, 
naţional, vechime în Partid, vechime în funcţie, şcoli de partid, stagiu 
în producție, vârstă, sex etc.; 

- analizarea felului în care se făcea selectionarea, creşterea şi 
repartizarea cadrelor din nomenclatura C.C. al P.M.R. de care se 
ocupa Secţia Organelor Conducătoare de Partid, Sindicale şi de 
U.T.M. a C.C. al PMR; 


* A.MR., fond microfilm, rola ASI - 1127, cadrul 875. 
'9 Ibidem, cadrul 886. 

- întocmirea referatelor periodice generale asupra situaţiei 
evidenţei şi mişcării cadrelor din nomenclatură; 

- ţinerea evidenţei locurilor vacante din nomenclatură si 
urmărirea situației propunerilor făcute de instructorii şi sectoarele 
Secţiei Organelor Conducătoare de Partid, Sindicale şi de U.T.M. a 
C.C. al P.M.R.; 

- întocmirea formelor de numire, mutare sau scoatere din 
funcţie a cadrelor care intrau în nomenclatura C.C. al P.M.R., de care 
se ocupa Secţia Organelor Conducătoare de Partid, Sindicale şi de 
U.T.M.a C.C. al PMR; 

- controlarea şi ajutarea, prin instructorii sectorului, a muncii de 
evidenţă a cadrelor la comitetele regionale ale P.M.R.; 

- ţinerea evidenţei statistice a compoziției şi mişcării cadrelor 
din aparatul comitetelor regionale, raionale şi orăşeneşti ale P.M.R. 

Alte sarcini erau: 

- recrutarea anumitor cadre cerute de Conducerea Partidului 
pentru diferite funcții şi 

- administrarea dosarelor care presupunea: 

- păstrarea şi ţinerea evidenţei dosarelor unor cadre din 
nomenclatura C.C. al P.M.R.; 

- rezolvarea cererilor de dosare ale Sectiilor C.C. al P.M.R. şi 
ținerea evidenţei mişcării dosarelor cerute, aduse şi trimise la regiuni; 

- înregistrarea întregii corespondențe dintre C.C. al P.M.R. si 
Comitetele regionale ale P.M.R., de la un comitet regional la alt 
comitet regional al P.M.R., privitoare la dosare; 

- controlarea şi ajutarea prin instructorii sectorului adminis- 
trarea documentelor la comitetele regionale ale P.M.R.; 
precum şi 

- întocmirea materialelor legate de munca sectorului, nece- 
sare Conducerii Partidului''. 

Vom prezenta în continuare câteva elemente ale situaţiei 
statistice realizate de Sectorul Evidenţa Cadrelor a Secţiei Organe 
Conducătoare de Partid, Sindicale şi de U.T.M. a C.C. al P.M.R pe 
luna decembrie 1952, pornind de la unele directive ale partidului. 


'! Ibidem, cadrele 893-894 (Sarcinile Sectorului Evidenţa Cadrelor din Secția 
Organelor Conducătoare de Partid, Sindicale şi de U.T.M. a C.C. al P.M.R., 
17 decembrie 1951). 

Astfel, „în munca de selectionare şi repartizare a cadrelor, 
precum şi de creare a rezervelor de cadre, organele de partid sunt 
obligate să asigure predominarea elementului muncitoresc in 
compoziţia cadrelor din nomenclatura lor”. 

De asemenea, o atenţie deosebită trebuia acordată ridicării 
nivelului ideologic şi teoretic, dar şi a calificării profesionale a 
cadrelor'?. Între pregătirea ideologică şi calificarea cadrelor exista o 
legătură strânsă, lucru subliniat şi în ziarul Scânteia: „Întreaga practică 
a muncii de partid arată cu prisosinta legătura strânsă dintre nivelul 
pregătirii ideologice şi politice a membrilor de partid şi înfăptuirea 
sarcinilor politice ce stau în faţa lor. Cunoaşterea genialelor idei ale 
ştiinţei lui Marx-Engels-Lenin-Stalin dă membrilor de partid putere de 
orientare şi siguranță în munca practică, le lărgeşte perspectivele 
muncii şi sporeşte energic şi combativitatea lor revoluţionară”!“. 

La Plenara C.C. din ianuarie 1950 şcolile de pregătire şi 
perfecţionare a cadrelor au fost trecute la Secţia Organe Conducătoare 
de Partid, Sindicale şi de U.T.M. a C.C. al P.M.R. Este vorba despre 
Universitatea „Ştefan Gheorghiu” (care avea ca sarcină pregătirea 
cadrelor de răspundere pentru partid, organizaţii de masă şi aparatul de 
stat), şcolile medii de partid de 6 luni, cursurile de 3 luni, seminariile 
cu activul de partid şi cursurile de partid de la sate'5. La acestea s-a 
adăugat Şcoala Superioară de Ştiinţe Sociale Jdanov creată în 1949, cu 
durata de 2 ani şi care avea drept scop pregătirea de cadre superioare 
pentru muncă ideologică (era vorba de conducători ai învățământului 
de partid şi ai altor sectoare ale propagandei de partid, redactori de 
ziare, profesori şi conferentiari de ştiinţe sociale etc.)'S. Bugetul de 
stat pe anul 1952 aloca „pregătirii cadrelor necesare construirii 
socialismului” 39,7 % din volumul cheltuielilor social-culturale !?. 


' A.MLR., fond microfilm, rola AS1 - 1107, cadrul 859. 

5 Ibidem. 

Jacob Stefan, Pentru legarea strânsă a învățământului de partid cu 
sarcinile economice, în Scânteia, 11 martie 1952, p. 3. 

5 A.N.ILC., dosar 49/1950, f. 30. 

16 Ibidem. 

TT Bugetul de stat pe anul 1952. Cheltuielile pentru acţiuni social-culturale, 
în Scânteia, 28 martie 1952, p. 2. 

ADJUNCTI ŞEFI SECȚIE 


Nationalitatea Procentaj 
Romani 60 
Evrei 20 
Alţii 20 

Şcoli elementare 60 

Şcoli superioare 20 


Studii generale 

INSTRUCTORI SECTIE 

Profesia de baza Procentaj 

Ingineri şi tehnicieni 5,88 

Alţi intelectuali 5,88 

Alţii 5,88 


CI Muncitori industriali 
calificati 


EI Muncitori industriali 
necalificati 


DI Functionari 


DI Ingineri si tehnicieni 


EI Alti intelectuali 


DI Altii 


Profesia de baza 


Anul încadrării în partid Procentaj 
Înainte de 23 august 1944 5,88 
1944 (după 23 august) 5,88 
Din 1945 88,23 
100 
80 E 
Dl inainte de 23 
60 august 1944 
El 1944 (dupa 23 
40 august) 
DI Din 1945 
20 
0 


Anul incadrarii in partid 


262 


Scoli de partid Procentaj 


Scoala Superioara de Partid ,,Stefan Gheorghiu” 41,17 

Profesia de baza Procentaj 

Scoli de partid Procentaj 

CONDUCEREA SCOLILOR CENTRALE DE PARTID 

Pe baza acestor date putem face unele constatari cu caracter 
general. Astfel, în ceea ce priveşte structura etnică, jumătate dintre 
şefii de sectoare erau evrei; o situaţie deosebită este întâlnită si la 
conducerea şcolilor centrale de partid, unde 53,85% din numărul total 
de cadre proveneau din rândul minorităţilor naţionale. 

Studiile generale şi politice ale cadrelor Secţiei Organe 
Conducătoare de Partid, Sindicale si de U.T.M. a C.C. al P.M.R. la 
care am făcut referire sunt concludente pentru gradul de cultură şi 
pregătire teoretică. După cum ne-am fi putut aştepta, doar în cazul 
„Conducerii Şcolilor centrale de partid” cei care aveau studii medii 
reprezentau 46,15%, iar cei cu studii superioare 30,76%; însă, 
paradoxal, aproape jumătate din aceste cadre nu urmaseră şcoli de 
partid! În celelalte exemple prezentate predomină cei cu studii 
elementare (procentul lor variind mereu în jurul valorii de 50%), fiind 
urmaţi de cei cu studii medii. La fel, proporţia celor care nu urmaseră 
şcoli de partid şi aflaţi, totuşi, în poziţii importante în cadrul acestei 
nomenclaturi era foarte mare (40% dintre adjunctii de secţie, 29,41% 
dintre instructorii de secție etc.). Doar şefii de sectoare urmaseră, în 
proporție de 100% şcoli de partid! 

Se observă că directivele partidului fuseseră îndeplinite numai 
în ceea ce priveşte „Profesia de bază” a cadrelor luate în discuţie; aici 
predominau clar muncitorii calificaţi, inclusiv în cazul ,,Conducerii 
şcolilor centrale de partid”. 

Membrii de partid cu stagiu în ilegalitate, care făceau parte din 
nomenclatura la care am făcut referire, reprezentau o proporţie net 
inferioară acelora care se înscriseseră în partid în anul 1945. De fapt, 
acest an a constituit punctul maxim al încadrărilor în partid, odată cu 
venirea comuniştilor la putere. După această culme a urmat o scădere 
drastică, corespunzătoare anilor 1946-1947 (la care face referire 
statistica pe care am avut-o la dispoziţie). 

Considerăm că datele prezentate sunt edificatoare pentru reali- 
zarea unei imagini despre aceia care făceau parte din nomenclatură la 
sfârşitul anului 1952: cei mai multi absolviseră numai şcoli elemen- 
tare, erau în majoritate muncitori calificați, iar nivelul pregătirii 
ideologice era destul de scăzut, proporţia celor fără şcoli de partid 
fiind, adesea, precumpănitoare. 

Liviu PLESA 


Aspecte ale politicii de cadre 
a P.M.R. în perioada 1950 - 1965: 
prim secretarii raionali 


Focalizarea atentiei generale pe liderii de la varful Partidului 
Muncitoresc Roman (P.M.R.) - Dej, Apostol, Bodnaras, Moghioros 
etc - face ca liderii locali ai partidului să fie ignorati, fiind socotiți fara 
importanță. În realitate, însemnătatea lor a fost destul de mare, în 
principal datorită faptului că populaţia intra în contact nemijlocit, zi de 
zi, cu aceştia, nu cu membrii Biroului Politic, iar în funcţie de 
pregătirea, calitățile şi caracterul acestora oamenii îşi formau opiniile 
despre P.M.R.. Totodată, ei erau cei care aplicau politica partidului în 
teritoriu, de unde nevoia unor cadre cât mai de încredere şi mai 
pregătite din punct de vedere ideologic. De altfel, Gheorghe 
Gheorghiu-Dej, în şedinţa Biroului Politic al Comitetului Central 
(C.C.) al P.M.R. din 13 august 1954, afirma foarte clar că trebuie „să 
punem oameni pricepuţi, cu cunoştinţe, în regiuni şi raioane. Politica 
partidului jos se hotărăşte. Dacă ai la regiune câțiva oameni buni, şi la 
raioane, vor merge lucrurile bine. Aceştia vor căuta să pună cadrele 
cele mai bune, se vor orienta mai bine şi ne vor scuti pe noi să lucrăm 
cu prea multe hârtii, circulări şi instrucțiuni. Vor avea mai multă 
independenţă în muncă, mai multă îndrăzneală”. Desigur, despre o 
reală independență a acestor cadre, aşa cum arăta Dej, nu poate fi 
vorba, ele acționând exclusiv conform ordinelor venite de la nucleul 
decizional. 

Aşadar, problema cadrelor a ocupat un rol de frunte în politica 
P.M.R., pentru o cât mai bună alegere a acestora apelându-se la 
verificări şi evaluări laborioase care au cuprins toate persoanele din 
aparatul local şi central al partidului. Era vizată atât selectionarea unor 
cadre cu rezultate bune în munca de partid şi cu o pregătire ideologică 


! AN.L.C., fond C.C. al P.C.R.- Cancelarie, dosar nr. 94/1954, f. 12. 

corespunzatoare, cat si, mai ales, eliminarea celor incompetenti sau cu 
un trecut necorespunzător (proveneau din „fostele clase exploata- 
toare”, fuseseră membrii sau simpatizanți ai Mişcării Legionare sau ai 
Partidului National "Țărănesc (P.N.T.) şi Partidului National Liberal 
(P.N.L.), aveau rude cu probleme etc.). 

Ca toate partidele totalitare, de stânga sau de dreapta, şi P.M.R. 
a avut o politică de dublare a unităţilor administrative locale cu organe 
de partid similare, desigur cu scopul de a conduce şi controla întreaga 
administraţie de stat. 

În august 1950, P.M.R. a trecut la desfiinţarea judeţelor şi a 
plaselor, realizând o nouă împărţire administrativă a teritoriului 
României, urmând identic modelul sovietic, noile unități administra- 
tive locale fiind acum regiunile şi raioanele. În „Planul pentru 
restructurarea organelor de partid şi a aparatului lor în urma raionării 
teritoriului R.P.R.” se preciza foarte clar faptul că „odată cu raionarea 
teritoriului R.P.R., prin înfiinţarea regiunilor şi raioanelor, vor trebui 
să se înființeze organe de partid, care să conducă întreaga activitate 
politică, economică, socială şi culturală de pe teritoriul respectiv. Ca 
atare, în locul actualelor Comitete de Partid Judeţene şi de Plasă va 
trebui să se creeze Comitetele de Partid Regionale, Orăşeneşti şi 
Raionale”. Un alt punct din plan prevedea în mod expres ,,selectio- 
narea, verificarea şi încadrarea membrilor Birourilor Comitetelor de 
Partid Raionale şi Orăşeneşti”?. 

În aceste condiţii, principala funcţie de la baza aparatului 
P.M.R. a devenit cea de prim secretar de raion. Pentru a pune în 
practică planul amintit mai sus, partidul a trecut la numirea rapidă de 
prim secretari în toate raioanele existente. Această acțiune a debutat 
acum deoarece abia în anul 1950 s-a încheiat campania de verificare a 
tuturor membrilor de partid, campanie începută în anul 1948. Astfel, 
partidul a avut la dispoziţie persoane sigure din punct de vedere politic 
şi cu un trecut curat, persoane pe care le-a promovat rapid în funcţiile 
de primi secretari raionali. 

Primul secretar de raion conducea Biroul Comitetului de Raion 
al P.M.R., format, în funcţie de mărimea raionului, din 1-2 secretari, 
7-9 membri şi 3 membri supleanti. De asemenea, în subordinea sa se 
aflau şi toate secţiile Comitetului de Raion, Secţia Organizatiilor de 
Partid, Sindicale şi de Tineret, Secția de Propaganda şi Agitatie, Secția 


2 Idem, dosar nr. 47/1950, f. 27. 

Economica şi Secţia de Verificare a Cadrelor. Tot in subordinea sa se 
aflau si functiile nou create, ca organizator de colhozuri, de S.M.T.-uri 
etc., funcţii necesare pentru pregătirea colectivizării. 

Rolul foarte important al comitetului raional de partid, şi 
implicit al primului secretar raional, în pregătirea şi realizarea 
colectivizării a fost subliniat şi de Vasile Luca, în şedinţa Biroului 
Organizatoric al C.C. al P.M.R. din 1 septembrie 1950, el afirmând 
foarte clar: „raionul în primul rând se ocupă cu problemele agricole, 
cu mecanizarea agriculturii, organizarea agriculturii, organizarea 
colhozurilor, transformarea socialistă a agriculturii. Aceasta este 
sarcina principală a raionului. Aceasta exprimă toate sarcinile şi felul 
cum este constituit comitetul raional”’. Modul cum prim secretarii 
raionali s-au achitat de această sarcină a influenţat de multe ori cariera 
lor politică ulterioară, unii fiind apreciați şi avansați, alţii fiind 
schimbaţi din funcţie şi retrogradati. 

O relație specială exista şi între prim secretarii raionali şi 
Ministerul Afacerilor Interne (M.A.I.), pe lângă faptul că organizațiile 
de partid din organele raionale ale M.A.I. erau controlate de 
comitetele raionale de partid, prim secretarul avea şi „dreptul de 
control nelimitat asupra întregii activități a organelor M.A.I. din 
regiune”, iar dacă el considera că unele dispoziţii ale M.A.I. nu sunt 
potrivite pentru teritoriul respectiv avea obligația de a „informa 
imediat secretariatul C.C. al P.M.R.”. Şefii organelor raionale ale 
M.A.I. aveau sarcina de a „informa personal şi în mod sistematic pe 
primii secretari ai comitetelor raionale ale partidului despre 
manifestările şi acţiunile duşmanului de clasă, precum şi despre 
problemele care necesită intervenţia organelor de partid”*. Tot în acest 
sens, una din îndatoririle şefului raionului de Securitate era şi aceea de 
a înştiința primul secretar raional despre „anumite neajunsuri 
descoperite în munca organizaţiilor economice, organizațiilor de masă 
şi organelor locale de Stat”, specificându-se clar faptul că „aceste 
informaţii pot fi folosite numai de către primul secretar al raionului de 
Partid - personal - şi cu cea mai mare prudență, pentru a evita 
eventuala deconspirare”” „ De asemenea, Securitatea avea nevoie de 
avizul primului secretar raional pentru atragerea spre colaborare a 


Ÿ Idem, dosar nr. 55/1950, f. 13. 

: Idem, dosar nr. 68/1954, f. 5. 

= A.M.., fond D.M.R.U., nr. inv. 7351, dosar nr. 1/1951, f. 14. 

membrilor de partid din raionul respectiv, cu exceptia celor care 
lucrau în aparatul de partid. 

Prezentul studiu se bazează pe fişele de cadre a 125 de primi 
secretari raionali, care formează un eşantion reprezentativ ce acoperă 
întreg, teritoriul României, pe întreaga perioadă de timp, 1950-1965. 
Aceşti primi secretari au condus atât raioane de importanță mai mică, 
cât şi raioane mari, cum sunt Piteşti, Brăila, Sibiu etc. Trebuie ținut 
cont şi de faptul că prin raionările succesive care au precedat-o pe care 
din 1950, numărul raioanelor s-a redus constant, crescând însă 
întinderea lor. 

Prima caracteristică de remarcat este cea privind anul în care 
prim secretarii raionali s-au înscris în P.C.R. Imensa majoritate a lor, 
119, s-au înscris în perioada 1945-1947, foarte puţini, doar 2, 
devenind membri de partid în anul 1944, iar la începutul anului 1948, 
înainte de realizarea fuziunii cu Partidul Social Democrat (P.S.D.), 
când primirea de noi membri în P.M.R. a fost sistată, s-au mai înscris 
alti 2. De asemenea, numai 2 au devenit membrii de partid dupa 1950, 
fapt explicabil însă deoarece pentru funcţiile de prim secretari raionali 
era nevoie de oameni cu experiență în munca de activist, experiență 
care lipsea celor înscrişi mai târziu. În anul 1944, situaţia in tara era 
încă neclară, România se afla în război, majoritatea bărbaţilor pe front, 
iar influenţa P.C.R. era foarte slabă. Începând cu anul 1945, în 
contextul derutei partidelor istorice, generată de indiferența aliaților 
occidentali fata de abuzurile comuniştilor, rolul P.C.R. a devenit tot 
mai important, mergând până la preluarea conducerii ţării, cu ajutorul 
armatei sovietice. În aceste condiţii, oamenii au simţit care este cursul 
evenimentelor şi, fie din oportunism şi carierism, fie agresati de 
intensa propagandă comunistă sau fie seduşi de demagogia socială a 
comuniştilor (reforma agrară, promisiunile de ajutor economic pentru 
clasele defavorizate etc.), au afluat spre P.C.R. Rândurile acestuia au 
crescut, numai în perioada octombrie 1945 - iunie 1946, cu peste 
500.000 de membri, cea mai mare creștere a sa din istorie”. Este astfel 
firesc faptul că, după ce funcţiile de la nivel central au fost ocupate de 
comuniştii din ilegalitate, în migrația lor spre zone confortabile şi bine 
remunerate ale puterii, funcţiile de la nivel local să fie ocupate tocmai 


$ Idem, nr. inv. 7364, dosar nr. 12, f. 18. 


7 Stelian Tănase, Elite şi societate. Guvernarea Gheorghe Gheorghiu-Dej 
1948-1965, Editura Humanitas, Bucureşti, 1998, f. 46. 

de aceste persoane care s-au inscris rapid in P.C.R., dupa legalizarea 
partidului. Chiar şi prim secretarii raionali numiţi în funcţie la 
începutul anilor ’60 erau înscrişi în partid tot în această perioadă ei 
fiind aleşi fiindcă aveau deja experienţă ca activişti şi urmaseră mai 
multe şcoli de partid, fiind astfel preferaţi celor înscrişi după 1950. 

Deoarece imensa majoritate a celor înscrişi în partid în perioada 
1945-1947 proveneau din mediul muncitoresc, profesia prim 
secretarilor raionali era aproape exclusiv muncitorească. Imensa 
majoritate a lor lucraseră în producţie, ca lăcătuşi, mecanici, sudori, 
strungari, muncitori forestieri, fochişti, sondori, montatori, mecanici, 
electricieni etc. Ceilalţi primi secretari munciseră în mici ateliere 
private, fuseseră aşadar „exploataţi”, ca tâmplari, rotari, fierari, 
cizmari, cazangii, croitori etc. Lipsa reprezentanţilor unor anumite 
categorii sociale, cum ar fi micii comercianți sau funcționarii, nu 
surprinde, ei neaderând aşa rapid la P.C.R. şi neprezentând încredere 
pentru partid. Fenomenul este identic şi în cazul intelectualilor, 
aceasta cu atât mai mult cu cât statutul de intelectual nu numai că nu 
garanta şansa unei cariere în P.M.R., dar chiar genera suspiciuni 
apriorice şi rezerve adeseori fățiș mărturisite. Faptul se datorează 
desigur complexului de antiintelectualism resimţit acut de activiştii de 
origine muncitorească, majoritari în structurile partidului, inclusiv la 
nivel central. Surprinde în schimb lipsa aproape totală a prim 
secretarilor proveniți din rândurile ţărănimii, aceasta deşi ţăranii 
deţineau o pondere de 25-40% din totalul membrilor de partid. În plus, 
țărănimea era considerată, cel puţin la nivelul propagandei oficiale, o 
altă categorie exploatată şi principala clasă socială aliată a 
muncitorimii în lupta ei pentru instaurarea socialismului în România. 
Există doar un singur caz, cel al lui Anicăi Nicolae, prim secretar al 
Comitetului Raional de Partid Codăeşti, care înainte de a deveni 
activist fusese țăran sărac€. Aşadar, asistăm la un adevărat fenomen de 
proletarizare a structurilor de decizie la nivel local a P.M.R., fenomen 
extins însă asupra tuturor instituțiilor din tara, la toate nivelurile. 

Dacă în privința ocupației numărul țăranilor a fost infim, în 
privinţa originii sociale țărănimea reprezintă principala clasă socială 
din care proveneau prim secretarii de raion, peste 50%, preponderent 
din rândul țărănimii sărace, dar un număr important şi din rândul 
țărănimii mijlocaşe. Bineînţeles, nu poate fi vorba despre vreun prim 


8 A.M.R,, fond Microfilme, rola AS1-1114, c. 861-862. 

secretar fiu de chiabur sau de unul cu origine burgheză, în contextul in 
care cei care proveneau din aceste categorii erau eliminaţi din partid. 
Ceilalți prim secretari veneau din familii muncitoreşti, în general de 
C.F.R.-isti sau mineri, iar un număr foarte mic, doar 7, erau fii de mici 
meseriaşi. Existau şi câteva excepţii, cum sunt un fiu de plutonier de 
administrație, doi fii de funcționari, un fiu de aprod şi un fiu de 
ospătar. 

Tabloul creat de profesiile şi originea socială a prim secretarilor 
este foarte bine întregit de nivelul studiilor de stat ale acestora. Există 
doar două categorii, cu o pondere relativ egală, cea a prim secretarilor 
care au terminat doar 4-7 clase primare şi cea a prim secretarilor care, 
pe lângă studiile elementare, au mai absolvit şi o şcoală de ucenici sau 
de elevi meseriaşi. În cazul ultimilor, trebuie însă amintit şi faptul că 
este vorba de şcoli organizate de fabricile în care aceştia munceau, 
şcoli prin care muncitorii erau calificați într-o meserie, şi, mai mult, 
faptul că aceste şcoli erau urmate la forma serală. După cum uşor se 
poate observa, gradul de instrucție a acestor prim secretari era extrem 
de scăzut, practic ei având doar nişte sumare cunoştinţe din punct de 
vedere cultural. Aceşti activişti agramati reprezentau o masă de 
manevră docilă pentru liderii de la vârf, fiind dispuşi, pentru a-şi 
menţine poziția socială dobândită, să îndeplinească orice sarcină sau 
indicație primită. 

Din punct de vedere al nationalitatii, imensa majoritate a prim 
secretarilor erau români, existând însă şi un anumit număr de 
maghiari, desigur în raioanele locuite preponderent de membrii acestei 
etnii (în zonele Covasna, Harghita, Bihor). Celelalte naționalități nu 
erau reprezentate, cu excepția a doi ucraineni, Antasiuc Vasile, prim 
secretar al Comitetul Raional Brăila”, şi Butca Anton, prim secretar al 
Comitetului Raional Saveni'®. Nu exista nici un prim secretar evreu, 
deşi în această perioadă evreii au fost destul de numeroşi în partid şi 
erau bine reprezentați în funcțiile de la nivelul central (din 546 de 
cadre ale C.C. al P.M.R. 133 erau de origine evrei!!). 

Marea majoritate a prim secretarilor raionali aveau în momentul 
alegerii în funcţie o vârstă cuprinsă între 30 şi 40 de ani, aşadar o 
vârstă matură dar relativ scăzută în raport cu răspunderea care le 


” Ibidem, c. 880-881. 

19 Idem, rola AS1-1108, c.982-985. 

'! loan Chiper, Consideraţii privind evoluția numerică şi compoziția etnică a 
P.C.R. 1921-1952, în Arhivele Totalitarismului, an VI, nr. 21, p. 40. 

revenea. Fenomenul este însă firesc ţinând cont de faptul că in 
perioada în care aceste cadre s-au înscris în P.M.R., 1945-1947, media 
de vârstă a membrilor de partid era scăzută, predominând cei între 25 
şi 35 de ani, vârstă la care exista o acută dorință de parvenire socială, 
cauzată de dorinţa de a-şi depăşi condiţia proletară sau ţărănească. 
Numărul membrilor P.M.R. peste 40 de ani înscrişi în această 
perioadă este mult mai mic deoarece persoanele cu această vârstă fie 
erau deja membrii unor alte partide politice, ceea ce îi făcea 
indezirabili pentru comunişti, fie nu mai aveau un interes foarte mare 
pentru a se înscrie în partid, şi ori nu se vor înscrie deloc ori o vor face 
în urma presiunilor din anii '50. 

Au existat şi prim secretari, mult mai puţini însă, cu o vârstă sub 
30 de ani, dar nu mai puţin de 27 de ani, deoarece era nevoie de 
experiență pentru a ocupa această funcție. O excepţie notabilă este cea 
a lui Pîrvu Chiriac, care la nici 24 de ani a fost numit prim secretar al 
Comitetului Raional Babadag, ocupând apoi aceeaşi funcție şi la 
comitetele raionale Hârşova şi Tulcea. Alegerea lui la această vârstă a 
fost determinată de biografia sa: la 18 ani a devenit membru P.C.R., 
tot acum a urmat cursul de educatori politici din cadrul Diviziei 
„Tudor Vladimirescu”, la 30 decembrie 1947 a participat la 
dezarmarea gărzii regale, în 1949, la numai 21 de ani, a fost 
preşedintele unei subcomisii de verificare a membrilor de partid, a fost 
instructor al Comitetului Regional Constanţa şi a urmat mai multe 
şcoli de partid. Mai mult, în perioada în care a condus raionul 
Hârşova(1955-1958) acest raion a fost primul pe ţară în care s-a 
terminat colectivizarea”. Si mai puţini au fost prim secretarii care 
aveau peste 40 de ani, în principal din motivele arătate anterior. Cel 
mai în vârstă a fost Botuşan Neculai, prim secretar al Comitetului 
Raional Adjud, ales în această funcţie la 53 de ani”. 

De remarcat este şi faptul că nu a existat nici un prim secretar 
de sex feminin, deşi femeile au reprezentat, în perioada 1948-1965, 
între 17% si 21% din totalul membrilor de partid'*. Inexistenta unei 
tradiţii politice feminine, femeile debutând în viaţa politică abia după 
1945, a făcut ca nu numai bărbaţii să desconsidere rolul acestora în 
politică, dar chiar femeile însele să nu aibă, cel puţin în această 


"2 A.MLR., fond Microfilme, rola AS1-1137, c. 776-777. 

'5 Idem, rola AS1-1109, c. 857-860. 

Dan Cătănuş, Gh. Neacşu, Compoziţia P.C.R. în perioada 1945-1970. 
Evaluări statistice, în Arhivele Totalitarismului, an VI, nr. 21, p. 155-162. 

perioadă, o apetenta deosebită pentru funcțiile de partid. Fenomenul 
contrastează însă cu prezența mult mai vizibilă a unor reprezentante 
ale femeilor la nivel central (Ana Pauker, Liuba Chişinevschi, Florica 
Bagdasar, Zina Brâncu etc.). 

Un număr foarte mic de prim secretari raionali au avut legături 
cu P.C.R. înainte de 23 august 1944, atât datorită faptului că în acea 
perioadă partidul era redus numeric şi se afla în ilegalitate, cât şi 
datorită faptului că ei erau tineri, aproximativ 20 de ani. Totuşi, au 
existat câteva cazuri de contacte, dar foarte slabe, cu mişcarea 
muncitorească, în general ale celor din mediul muncitoresc şi, în 
special, ale celor care lucrau în cadrul C.F.R.-ului. Trebuie menţionate 
câteva cazuri, cum sunt: 

- Both Remus, prim secretar al Comitetului Raional Dej, care, 
influenţat de tatăl său, a organizat o celulă U.T.C. în anul 1941, care 
însă nu a avut nici o activitate!$; 

- Dumitru Petre, prim secretar al Comitetului Raional Giurgiu, 
Vidra şi Răcari, care a luat parte la greva C.F.R. din februarie 1933 şi 
a contribuit sporadic la „Ajutorul Roşu”!S; 

- Avarvarei Gheorghe, prim secretar al Comitetului Raional 
Dorohoi, care s-a înscris în sindicatul C.F.R. şi a luat parte la acţiuni 
muncitoreşti la Paşcani, dar a încetat să mai activeze după ce a fost 
arestat de Siguranţă, în anul 1938, pentru că a participat la sărbătorirea 
zilei de 1 Mai”. 

Cu o atenţie deosebită era studiată comportarea în timpul celui 
de-al Doilea Război Mondial, în special cea din cursul campaniei 
antisovietice. Aproape fără excepţie, au fost alese persoanele care fie 
nu fuseseră pe front, fiind mobilizați la muncă în tara, mai ales cei din 
C.F.R., fie nu participaseră efectiv la lupte, fiind folosiţi ca şoferi, 
ordonanţe, furieri sau la muncă în diferite ateliere ale armatei 
(mecanice, de croitorie, cizmărie etc.). În schimb, foarte bine apreciată 
era prezenţa în campaniile din Ungaria şi Cehoslovacia şi eventualele 
decoraţii primite în cursul acestor campanii, în mod deosebit medalia 
sovietică „Victoria”. Bine văzuţi erau şi cei care, deşi luptaseră în 
U.R.S.S., au căzut prizonieri la sovietici, unde au fost indoctrinati în 
şcoli antifasciste de 6 luni, fiind apoi trimişi în România ca 


15 A.MR., fond Microfilme, rola AS1-1109, c. 801-803. 
16 Idem, rola AS1-1126, c. 377-378. 
17 Idem, rola AS1-1115, c. 189-191. 

propagandisti. Un astfel de caz este cel al lui Penzes Ludovic, prim 
secretar al Comitetului Raional Salonta, care dupa ce a urmat scoala 
amintita a fost numit comandant de lagar de prizonieri, apoi cenzor al 
corespondenţei prizonierilor'*. Un alt caz este cel al lui Leordean Ioan, 
prim secretar al Comitetului Raional Gurahonţ, care a fost folosit ca 
propagandist printre prizonieri. Rezultatele întregii sale activității, atât 
cea din U.R.S.S., cât şi cea, ulterioară, din România, au fost bine 
apreciate de Secţia Cadre a C.C. a P.M.R., care considera că „a dat 
dovadă de ataşament fata de partid şi a obţinut rezultate bune” si că 
„rudele necorespunzătoare pe care le are [doi unchi şi un cumnat 
membrii ai unor «bande subversive» - n.n.] nu pot influenţa activitatea 
sa”, avizând favorabil trimiterea lui la Scoala Superioară „Ştefan 
Gheorghiu”, promoţia 1964-1967 °. 

Un criteriu cu greutate în numirea prim secretarilor raionali îl 
constituia vechimea ca activist şi sarcinile de responsabilitate pe care 
le-a îndeplinit pentru partid. Scoaterea din producție şi numirea în 
funcţii de răspundere a avut loc în general după 2-3 ani de la înscrierea 
în partid, în special în perioada 1948-1949. Momentul coincide cu 
preluarea integrală de către P.M.R. a tuturor instituțiilor ţării, moment 
în care penuria de cadre a fost acută şi nu a putut fii suplinită decât 
prim apelul la noii înscrişi, chiar dacă aceştia nu erau suficient 
verificaţi. Cei care s-au achitat de sarcinile încredințate au fost 
promovați atât în aparatul C.C., cât şi în aparatul local. O 
caracteristică a traseului prim secretarilor raionali este aceea că marea 
lor majoritate au activat în direcţii sau secții de cadre, de verificare a 
cadrelor (mulţi fiind preşedinţi ai unor subcomisii de verificare în 
perioada 1948-1950) sau de propagandă şi agitaţie. Valorizată era şi 
activitatea în cadrul Frontului Plugarilor sau a Tineretului Progresist. 
Indispensabilă era calitatea de membru de sindicat, cvasiunanimă în 
rândul prim secretarilor. 

Începând cu anul 1946, P.M.R. a trecut la o campanie intensă de 
îndoctrinare marxist-leninistă a tuturor cadrelor sale. În acest scop a 
fost creat un sistem de educaţie de partid pe mai multe niveluri: şcoli 
de 3 luni, de 6 luni, de 1 an, facultăţi muncitoreşti, universități serale 
de marxism-leninism. Pentru învățământul superior de partid au fost 
create Şcoala Superioară de Ştiinţe Sociale „A.A. Jdanov”, de 2 ani, şi 


'8 Idem, rola AS1-1127, c. 43-44. 
19 Idem, rola AS1-1137, c. 236-237. 

Scoala Superioară „Ştefan Gheorghiu”, la început de 1 an, apoi de 3 
ani. Pe lângă indoctrinarea cadrelor, acestea devenind loiale P.M.R., 
un alt obiectiv urmărit era acela de minimă profesionalizare a lor, 
firească în condițiile nivelului foarte scăzut al noilor membrii de 
partid. Şcolile de partid serveau ca bază de selecție pentru viitorii 
activişti, iar absolvirea lor era un criteriu important de promovare 
socială în România, funcţionând ca o adevărată trambulină politică. 

Pentru un prim secretar absolvirea unor şcoli de partid era 
esențială, şcolile de la bază, cele de 3 şi de 6 luni, fiind frecventate de 
imensa lor majoritate. Era însă aproape obligatorie şi studierea la o 
şcoală superioară de partid, în general „Ştefan Gheorghiu”, mai rar 
„A.A. Jdanov”. Cei care ocupau o funcţie de prim secretar, şi nu aveau 
această şcoală, erau propuşi pentru a o urma, la forma de zi sau de fără 
frecvenţă. Datorită instrucției generale precare ale cursanților foarte 
dese sunt aprecierile de tipul: „avea greutăţi în asimilarea materialului 
predat”, „a obţinut rezultate slabe”, „nu a făcut progrese prea mari” 
etc. Câţiva au urmat chiar şcoli de partid la Moscova, cum sunt Scoala 
Superioară de pe lângă C.C. al P.C.U.S. (ca Birceru Petre, prim 
secretar al Comitetului Raional Turnu Severin, Cârstea Vasile, prim 
secretar al Comitetului Raional Tg. Jiu, sau Tudor Ion, prim secretar al 
Comitetului Raional Gilort*) sau şcoala de pe lângă C.C. al 
Comsomolului (Drocan Petre, prim secretar al Comitetului Raional 
„Tudor Vladimirescu” - Bucureşti”!). Bine văzuţi erau şi cei care 
terminaseră şcoli militare de ofiţeri sau educatori politici şi care acum 
activau în aparatul de partid. 

Deoarece comitetele raionale de partid erau organizaţii de tip 
local, este firesc ca liderii acestora să fie persoane din zona respectivă, 
cunoscuți de populaţie. Chiar Dej arăta, subliniind exemplul sovietic, 
în şedinţa Biroului Politic al C.C. al P.M.R. din 13 august 1954, 
necesitatea acestui fapt: „Trebuie luați oameni din regiune, trebuie 
ridicate cadre proprii (...) principial este just să se ridice în fiecare 
regiune elemente locale. Acest lucru are o mare importanţă, chiar dacă 
tovarăşul respectiv nu este grozav de energic, însă un om care să 
asigure linia şi hotărârile partidului”. Politica a fost urmată întocmai, 
cel putin fata de prim secretarii raionali, care au fost selectaţi, în 


20 Idem, rola AS1-1127, c.806-808. 
21 Idem, rola AS1-1126, c. 158-160. 
2 AN.I.C., fond C.C. al P.C.R. - Cancelarie, dosar nr. 94/1954, f. 11-12. 

imensa lor majoritate, din rândul persoanelor provenite din raionul 
respectiv sau, cel mult, din regiunea respectivă. Au existat însă şi 
câteva excepţii, cum este cazul lui Boureanu Ștefan, originar din laşi, 
care a deţinut funcţiile de prim secretar al comitetelor raionale 
Hunedoara şi, apoi, Alba”, dar acestea au fost nereprezentative. 

După câţiva ani petrecuţi în fruntea comitetelor raionale, în 
funcţie de rezultatele obţinute şi de capacitățile dovedite, mulți prim 
secretari erau promovați în alte poziții de conducere, de obicei la nivel 
regional, dar şi la nivel central. Unii au fost numiți preşedinţi ai unor 
comitete executive ale sfaturilor populare orăşeneşti sau raionale, iar 
alții au fost numiţi şefi ai unor secții ale comitetelor regionale sau 
secretari regionali. În plan central, promovările mergeau de la 
includerea în activul de partid al C.C. al P.M.R. până la numirea în 
funcţii de conducere în cadrul diferitelor secții ale C.C. (cum a fost 
cazul lui Nicolae Constantin, prim secretar al Comitetului Raional 
„L.V. Stalin” din Bucureşti, fost locţiitor al ministrului Comerţului 
Exterior, numit adjunct al Secției Organelor de Partid a C.C. a 
P.M.R.*). Tot ca o dovadă a aprecierii pozitive a muncii lor, multi 
prim secretari raionali, chiar dacă nu erau promovați într-o funcție 
superioară, erau aleşi membrii în unele organisme cu reprezentare 
națională. Cei mai multi au fost aleşi deputaţi în Marea Adunare 
Naţională, dar câțiva au ocupat funcții mult mai importante, precum 
Barna Ion, prim secretar al Comitetului Raional Petroşani, şi Ichim 
Ion, prim secretar al Comitetului Raional Moineşti, care aveau şi 
calitatea de membru, respectiv membru supleant, al C.C. al P.M.R.%. 

Luând în considerare toate cele enunțate, un sumar portret robot 
al prim secretarului de raion ne arată că acesta s-a înscris foarte repede 
în P.C.R. (perioada 1945-1947), avea între 30 şi 40 de ani, provenea 
dintr-o familie muncitorească sau țărănească, era de profesie muncitor, 
avea un nivel redus de pregătire generală, nu a luptat pe frontul 
antisovietic, nu a făcut parte din fostele formaţiuni politice, era 
membru de sindicat, a muncit cu rezultate bune ca activist şi a urmat 
mai multe şcoli de partid. 


3% A MR., fond Microfilme, rola AS1-1109, c. 864-865. 
4 Idem, rola AS1-1127, c. 597-598. 
3 Ibidem, c. 806-808. 

Monica GRIGORE 


Proiecte de modificare 
a arhitecturii Bucurestiului 
in viziunea C.C. al P.M.R. 
si Consiliului de Ministri in 1952 


Anul 1948 reprezintă o schimbare şi in domeniul arhitecturii. 
Începând din acest an asupra arhitecților români se exercită o presiune 
tot mai mare, încercându-se “reorientarea” lor. Această acțiune se va 
desfăşura sub lozinca “Lupta pentru socialism este lupta pentru 
salvarea arhitecturii!”!. Ca şi în celelalte domenii, experienţa sovietică 
trebuia să servească drept model arhitecţilor români. Astfel, ei 
trebuiau să se conducă “după interesele de stat, după ideile şi 
principiile societăţii socialiste”?. Introducerea “realismului socialist” 
în arhitectură a avut un impact puternic atât asupra esteticii oraşelor 
româneşti, cât şi asupra mentalitatii locuitorilor lor. 

Pentru a-şi justifica gesturile, reprezentanții P.M.R. neagă 
aproape toate realizările de până atunci din domeniul arhitecturii. 
Oraşele româneşti sunt prezentate în culori sumbre. Spre exemplu, la o 
Conferință a Institutului de proiectare în construcţii, desfăşurată în 
zilele de 5-6 august 1949, arhitectul N. Ghica-Budeşti afirma: 
“Oraşele României dezvoltate din nişte sate aşezate la răscruci sau pe 
ape nu au nici una din calităţile oraşelor. Cele câteva oraşe de pe 
malul Dunării, care au avut un plan anterior edificării lor, şi-au aşezat 
anapoda clădirile pe reţeaua regulată a străzilor. Cumulul de defecte 
urbanistice îl deţine capitala noastră - Bucureşti. Străzile sunt 
traversate la nivel de căi ferate, arterele de penetratie sfârşesc în ulite 
înguste, în zona centrală sunt blocuri moderne, iar periferia este numai 


! Oliver Velescu, Ideologia restructurării urbane - 1944- 1972, |, în Arhivele 
Totalitarismului, anul 5, nr. 17, nr. 4/1997, p. 73. 
? Ibidem, p. 74. 

bordeie, în suburbie parcelări cu sute de kilometrii de străzi fără nici 
un fel de lucrări edilitare, latrine aşezate la câţiva metri de fântâni, iată 
moştenirea lăsată de burghezie”. 

Un proiect de hotărâre privind construcţia şi reconstrucția 
socialistă a oraşelor prezentat într-o şedinţă a Biroului Politic al C.C. 
al P.M.R. în data de 13 nov. 1952, dezvolta şi mai mult ideea şi 
afirma: “Oraşele şi aşezările de pe cuprinsul țării noastre au moştenit o 
situație grea de la regimul de exploatare burghezo-mosieresc. 
Dezvoltându-se anarhic, după interesele înguste ale burgheziei şi 
moşierimii, oraşele din tara noastră prezentau un izbitor contrast între 
cartierele bogate ale claselor dominante şi cartierele sărace în care 
oamenii muncii trăiau în mizerie, în case dărăpănate, fără apă, 
canalizare şi lumină”. 

Mai mult, burghezia română “aservită capitalului străin, 
dispretuind valoroasa tradiţie artistică a poporului nostru şi adoptând 
servil moda caselor cutii din Apusul capitalist, a propagat formalismul 
şi cosmopolitismul, manifestări străine si neintelese de popor, ale 
ideologiei burgheze”*. 

Pe baza acestor constatări, liderii comunişti hotărăsc să 
modifice arhitectura oraşelor. Astfel, noua arhitectură trebuia “să 
urmeze exemplul arhitecturii sovietice, arhitectura socialismului şi a 
epocii de construire a comunismului, care s-a născut şi dezvoltat în 
lupta neîmpäcatä împotriva cosmopolitismului şi formalismului 
culturii burgheze decadente, urmând indicaţiile geniale ale lui Lenin şi 
ale tovarăşului Stalin”5. Arhitectii aveau acum sarcina să proiecteze 
“clădiri, construcții mari şi ansambluri de clădiri (...) menite să 
satisfacă nevoile sociale şi de trai mereu crescânde ale oamenilor 
muncii”. În acelaşi timp creațiile lor trebuiau să fie ““opere de artă, în 
care să se reflecte conştiinţa societăţii noi, socialiste”. 

La baza creaţiei arhitecturale trebuia să stea realismul socialist, 
care avea să reflecte noua realitate din R.P.R. şi să ajute la formarea 


omului nou, iar ideea centrală trebuia să fie “realizarea principiului 


* A.N.LC., fond C.C. al P.C.R. - Cancelarie, dosar nr. 102/1952 - Hotărârea 
C.C. al P.MR. si a Consiliului de Miniştri al R.P.R. cu privire la construcția 
domeniul arhitecturii), f. 18. 

* Ibidem, f. 18. 

” Ibidem, f. 19. 

° Ibidem, f. 19. 

stalinist al grijii față de om, creându-se centre populate şi oraşe 
socialiste”. 

În aceeaşi şedinţă a Biroului Politic din 13 noiembrie 1952 este 
prezentat şi un proiect de „reconstrucție socialistă” a oraşului 
Bucureşti, “dezvoltat - ca toate oraşele capitaliste - haotic, după bunul 
plac şi interesele burgheziei şi mosierimii exploatatoare. ..”*. 

„Micul Paris” ne apare în acest document ca fiind un biet orăşel 
aflat la începuturile dezvoltării sale. Astfel, “o reţea de străzi înguste şi 
întortocheate, ulicioare şi fundături, inaccesibile mijloacelor de 
transport actuale, au împărțit oraşul intr-o puzderie de cvartale mici, în 
care întreprinderi industriale, chiar vătămătoare, căi ferate, au fost 
aşezate la întâmplare (...). În special în perioada dintre cele două 
războaie mondiale, în Capitală s-au construit blocuri de speculă, care 
nu respectau înălțimile şi alinierile străzilor, cu o arhitectură cubistă şi 
formalistă, străină de arta poporului nostru, manifestare a 
cosmopolitismului burgheziei vândute intereselor imperialismului 
(...). Dâmboviţa, râul iubit şi cântat de poporul nostru, a fost 
transformat într-un canal de scurgere a murdăriilor oraşului şi îngropat 
sub un planşeu de beton armat, în partea centrala a oraşului, lipsind 
astfel oraşul de unul din principalele sale elemente de frumuseţe 
naturală”. 

Nici lucrările realizate între 1944 şi 1947 nu se bucură de mai 
mult succes deoarece “construind burghezia a subminat eforturile 
poporului muncitor de refacere economică”. 

Scopul declarat al liderilor comunişti era transformarea 
Bucureştiului “într-un oraş frumos, demn de epoca eroică de 
construire a socialismului şi comunismului”. Pentru a realiza acest 
lucru era necesară elaborarea unui plan general de sistematizare şi 
construcţie socialistă a oraşului Bucureşti. Planul urma să fie întocmit 
pe o perioadă de 15-20 de ani şi trebuia “să oglindească avântul şi 
înflorirea continuă a economiei şi culturii nationale...”. Bineînţeles, 
planul avea să folosească “experiența şi ştiinţa sovietică din 


7 Ibidem, f. 21. 

5 A.N.LC., fond C.C. al P.C.R. - Cancelarie, dosar nr. 102/1952 - Hotărârea 
C.C. al PMR. si a Consiliului de Miniştri al R.P.R. cu privire la planul 
general de reconstrucție socialistă a oraşului Bucuresti, f. 27. 

” Ibidem, f. 27. 

1 Oliver Velescu, op. cit, p. 76. 

construcţia şi reconstrucția oraşelor”. Astfel, se făceau următoarele 
propuneri: 

a) construirea de-a lungul Dâmboviţei, la intrările principale în 
oraş şi în pieţe a unor ansambluri de clădiri monumentale “care să 
exprime - pe baza principiului realismului socialist - bogatul conţinut 
de idei al epocii noastre de făurire a socialismului, în forme de înaltă 
valoare artistică, folosindu-se cele mai bune exemple ale arhitecturii 
clasice sovietice şi nationale...”. 

b) crearea unui lac de acumulare la Ciurel, asanarea totală a 
lacurilor din nord-estul Capitalei şi transformarea râului Dâmboviţa 
într-un râu navigabil legat de canalul Bucureşti-Dunăre. De asemenea, 
se prevede construirea unui port fluvial pe Dâmboviţa, situat la 
intrarea în oraş a canalului Bucureşti-Dunăre. Dâmboviţa urma să aibă 
cheiuri largi de piatră şi o gară fluvială pentru pasageri şi mărfuri”. 

c) construirea de noi cartiere de locuinţe. Densitatea populaţiei 
în aceste cartiere urma să fie de 300 de locuitori pe hectar. În 
principiu, înălțimea clădirilor urma să fie de 6 etaje, dar numărul 
acestora putea să crească pe magistrale şi pe străzile principale până la 
8-10 etaje, iar în cartierele marginase puteau să scadă până la 4 etaje”. 
Era promovat astfel un nou tip de locuire, “colhozul urban”, specific 
societăţii socialiste. Ca urmare în 1953 era prezentată astfel situaţia: 
“casutele mărunte de altă dată înghesuite între gardurile unei parcele 
minime în care viata aproape că se sufoca şi in care domnea mizeria 
sunt înlocuite de blocuri mari, cu apartamente înzestrate cu tot 
confortul necesar unui nivel ridicat de viaţă” >. 

Nu erau neglijate nici spațiile verzi. Urmau să fie construite noi 
parcuri, cele vechi să fie reamenajate, să se înființeze o grădină 
zoologică, iar în jurul Capitalei să se creeze o centură de păduri şi 
parcuri. Zona preorăşenească urma să fie transformată în bază 
agricola’, 

d) modernizarea mijloacelor de transport. Accentul era pus pe 
construirea unui metrou in Bucuresti. Metroul urma sa fie “cel mai 
confortabil, rapid şi ieftin mijloc de transport al oraşului Bucuresti, 
trebuia să contribuie la o mai bună deservire a oamenilor muncii si la 
înfrumusețarea Capitalei R.P.R.”. Construcţia metroului constituia 


"ANII.C., fond C.C. al P.C.R. - Cancelarie, dosar nr. 102/1952, f. 31. 
2 Ibidem, f. 31. 

5 Oliver Velescu, op. cit, p. 76. 

14 A N.LC., fond C.C. al P.C.R. - Cancelarie, dosar nr. 102/1952, f. 32. 

“încă o dovadă a tăriei şi forţei creatoare a regimului de democraţie 
populară - capabil să înfăptuiască lucrări care nici nu puteau fi 
concepute în vremea regimului burghezo-moşieresc”. Arhitectura 
metroului urma să fie inspirată din cea a “minunatelor metrouri din 
UBS, 

Titularul constructiei era Ministerul Transporturilor, iar pentru 
coordonarea şi conducerea lucrărilor de proiectare şi construcție a 
metroului se înființa Direcţia Generală a Metroului Bucureşti (D.G. 
Metrou - Bucureşti). 

Pentru realizarea acestor proiecte se infiintau mai multe funcții 
şi instituţii: 

Comitetul de Stat pentru Arhitectură şi Construcţii. Functiona 
pe lângă Consiliul de Miniştri şi urma să efectueze controlul şi 
conducerea de stat asupra activităţii diferitelor organizaţii şi instituții 
în domeniul arhitecturii, proiectării de oraşe şi executării de 
construcții. Comitetul conducea direct organizațiile, instituţiile şi 
organele locale din acest domeniu“. 

Arhitectii şefi ai oraşelor. Functionau pe lângă Sfaturile 
Populare Regionale şi Orăşeneşti şi urmau să fie conducătorii secţiilor 
de arhitectură şi sistematizare. Aceştia erau numiți de Consiliul de 
Miniştri la propunerea Comitetului de Stat pentru Arhitectură şi 
Construcţii. 

Secţiile de Arhitectură şi Sistematizare pe lângă Sfaturile 
Populare şi Orăşeneşti şi Direcţia de Arhitectură şi Sistematizare pe 
lângă Sfatul Popular al Capitalei. Acestea erau conduse de arhitecţii 
şefi ai oraşelor. 

Institutul pentru Proiectarea Orașelor şi Construcţiilor Publice 
de Locuit (I.S.P.R.O.R.). Acesta urma să centralizeze şi să efectueze 
toată proiectarea de sistematizäri, construcţii şi reconstructii a 
oraşelor. 

Institutul de Arhitectură. Înlocuieşte Facultatea de Arhitectură a 
Institutului de Construcţii din Bucureşti, care în trecut “era accesibilă 
numai elementelor provenite din clasele avute din burghezia- 
moşierească sau negustoreasca... profesorii erau de asemenea recrutaţi 


'S Ibidem, f. 39. 
16 Thidem, f. 21. 

din burghezia moşierească sau afacerista... învățământul era abstract 
şi rupt de realitate”. 

Uniunea Arhitecţilor din R.P.R. Avea scopul de “a grupa 
arhitecții din R.P.R. şi a-i atrage în opera de construire a 
socialismului, pentru a-i ajuta la ridicarea nivelului lor ideologic, a 
măiestriei lor artistice şi cunoştinţelor tehnice”!*. 

Institutul Ştiinţific de Arhitectură. Functiona pe lângă Academia 
R.P.R. 

Aceste planuri expuse în şedinţa Biroului Politic al C.C. al 
P.M.R. făceau parte din propaganda dusă de partid în domeniul 
arhitecturii. De altfel, această propagandă începută în 1948, care avea 
ca scop îndoctrinarea arhitecţilor români cu principiile “realismului 
socialist”, începuse să se materializeze încă din 1950, când a fost 
publicat decretul nr. 92 din 1950 privind naţionalizarea caselor!” Erau 
naționalizate “imobilele clădite care aparţineau foştilor industriaşi, 
foşti moşieri foşti bancheri, foşti mari comercianţi şi celelalte 
elemente ale marii burghezii”. Erau scutite de prevederile acestui 
decret “imobilele proprietatea muncitorilor, funcționarilor, micilor 
meseriaşi, intelectualilor profesionişti şi pensionarilor”. Casele 
naționalizate erau trecute în proprietatea statului “ca bunuri ale 
întregului popor, fără nici o despăgubire şi libere de orice sarcini sau 
drepturi reale de orice fel”. Astfel, foştii proprietari ai caselor 
naţionalizate deveneau din momentul aplicării decretului, chiriaşii 
statului. 

Decretul nr. 92/1950 a fost completat la începutul anului 1952 
cu decretul nr. 78/1952 privitor la normarea, repartizarea şi folosirea 
suprafeţei locative şi reglementarea raporturilor dintre proprietari şi 
chiriaşi”. Ca urmare oamenii trebuiau să înveţe să împartă, după 
modelul sovietic, bucătăriile, grupurile sanitare şi holurile. 

De altfel, ideea construirii unor cartiere muncitoreşti, formate 
din blocuri, era ceva mai veche. În 1947 este proiectat primul cartier 
muncitoresc în Hunedoara, iar în 1948 acest proiect începe să se 
materializeze”. 


7 Oliver Velescu, op. cit, p.79. 

IS A N.LC., fond C.C. al P.C.R. - Cancelarie, dosar nr. 102/1952, f. 25. 
1 B.O., nr. 36/20 aprilie 1950. 

% B.O. nr. 17/5 aprilie 1952. 

21 Oliver Veleanu, op. cit, p. 74. 

Proiectele privitoare la construirea si reconstruirea socialista a 
oraşelor nu au fost puse în aplicare decât partial. Astfel, s-a renunțat la 
construirea metroului şi a Canalului Bucureşti - Dunăre. Explicaţia o 
găsim în stenograma şedinţei Biroului Politic al C.C. al P.M.R. din 17 
iulie 1953”. Şedinţa avea ca subiect încetarea activității Canalului 
Dunăre - Marea Neagră. Varianta oficială oferită de liderii comunişti 
drept răspuns la întrebarea “de ce se închide canalul?”, a fost dorinţa 
partidului de a ridica nivelul de trai al clasei muncitoare. Era 
recunoscut faptul că sistemul cartelelor a fost menţinut o perioada prea 
lungă de timp şi că autorităţile nu reuşeau tot timpul să le onoreze. Ca 
urmare, motivul adevărat al închiderii şantierului şi renunţarea la 
celelalte mari proiecte se lăsă întrevăzut în cursul discuţiilor. 
Autorităţile române se temeau că muncitorii nemulțumiți de situația 
grea a economiei să nu se lase influențați de proaspetele evenimente 
din Germania, unde muncitorii care lucrau la construcţia arterei 
Stalinallee din Berlin, indignati de nivelul de trai scăzut şi de mărirea 
normelor de lucru, dăduseră semnalul de începere a revoltei”. În 
concluzie ei hotărau că toate fondurile financiare, materiale şi forța de 
muncă să fie transferate în agricultură şi în industria bunurilor de 
consum. 

Documentele prezentate în şedinţa Biroului Politic al C.C. al 
P.M.R. din 13 noiembrie 1952 sunt importante pentru faptul că 
reprezintă o dovadă că proiectele gigantice atribuite epocii Ceauşescu 
nu aparţin de fapt acesteia, ci “epocii Dej”. Doar condiţiile economice 
nefavorabile din acea perioada şi prudenta lui Gheorghe Gheorghiu- 
Dej au împiedicat punerea lor în aplicare încă din acel moment. 


7? A.N.I.C., fond C.C. al P.C.R. - Cancelarie, dosar nr. 40/1953 - Stenograma 
şedinţei cu Comitetul Regional şi Orășenesc de Partid Constanţa si cu 
Comitetul de Partid al Santierului Canalului, în legătură cu încetarea 
activității acestui şantier - 17 iulie 1953. 

# Amulf Baring, Uprising în East Germany, Ithaca, 1972. 

Veselin ANGHELOV 
(Bulgaria) 


Crimele săvârşite împotriva poporului 
bulgar de fosta Securitate de Stat a Bulgariei 
din timpurile comuniste 
(1944-1989) 


Fosta Securitate de Stat a Bulgariei din timpurile comuniste a 
trecut prin trei etape principale în perioada existenţei sale. 

În prima perioadă (1944-1948) a fost pusă baza sistemului 
sinistru al Securităţii de Stat. Zeci de mii de colaboratori aflați în 
conspirație prin localităţi, fabrici, cooperative şi institute ştiinţifice 
stăteau cu urechile în patru pentru a-şi face denunturile în fata 
organelor de securitate. Prin „colaborarea” lor au fost trimişi la 
judecată şi lichidati aproape toţi adversarii politici de seamă, precum 
şi toate partidele de opoziţie. Penitenciarele şi lagărele de concentrare 
erau pline peste măsură cu „duşmani ai poporului”, numărul cărora în 
ajunul celui de al V-lea Congres al P.C.B. era de peste 25.000 de 
persoane. 

Deosebit de dezastruoase erau loviturile întreprinse contra 
Bisericii Bulgare Ortodoxe, datorită denuntatorilor care au pătruns 
adânc prin rândurile preoţilor. Clericii cei mai luminati au fost ucişi, 
iar alții judecaţi şi trimişi în exil. 

Sute de denuntätori umblau prin cercurile celor 20.000 de 
refugiaţi bulgari din Macedonia — din regiunea Egee -, care au găsit un 
refugiu în Bulgaria, salvându-se de persecuțiile şovinilor greci, pentru 
a le sugera ideea să plece din Bulgaria, că în Iugoslavia aveau să se 
simtă mai bine. Şi în loc de salvare, sute dintre ei şi-au găsit moartea 
în lagărele de concentrare de la Gacovo, Cruşevle şi din Voivodina. 

Prin intervenţia organelor comuniste de securitate, peste 300 de 
bulgari au fost returnati autorităţilor macedonene, care i-au ucis, cu 

singura motivatie ca au lucrat in administratia bulgara din Macedonia 
Vardarului in perioada anilor 1941-1944. 

Între anii 1944-1948, Securitatea de Stat nu avea dreptul să 
întreprindă măsuri de cercetare sau de urmărire de nici un fel, numai 
privind Ambasada sovietică şi trupele de ocupaţie în număr de 
600.000 de ostaşi sovietici, care ne-au cotropit țara. 

Spre sfârşitul anului 1948, Securitatea de Stat realizează unul 
dintre „succesele” sale cele mai de seamă şi anume nimicirea aproape 
în totalitate a ,dusmanului de clasă”. Rămăseseră numai câteva 
„rămăşiţe” care erau să fie distruse din mers. 

În cea de a doua perioadă (1949-1955), obiectivul principal era 
să fie lichidarea „duşmanilor care s-au dosit”, inclusiv şi cei care s-au 
ascuns în spatele carnetului de partid. Obiectivul acesta a fost propus 
de către conducătorul sinistru, de o mentalitate şi educație sovietică — 
Valco Cervenkov, care a continuat să perfecţioneze structurile 
Securităţii de Stat după modelul sovietic. Pentru realizarea scopurilor 
propuse, din U.R.S.S. au sosit o mulțime de consilieri, aproape un 
regiment, în frunte cu bine cunoscutul general Filatov. Începe 
perioada terorii comuniste, cunoscută sub denumirea de perioada 
sângeroasă a lui Valco Cervenkov, în care s-a dezlantuit cel de al 
doilea val al lui Dimitrov, un val de persecuții de nedescris asupra 
spiritului bulgar şi sentimentului național în general. Pentru a se 
menţine la putere, Cervenkov se folosea de serviciile unui număr de 
peste 20.000 de colaboratori - denuntätori şi datorită denunturilor 
scrise de ei, au suferit zeci de mii de cetăţeni bulgari. 

Numărul lagărelor de „reeducare a duşmanilor clasei 
muncitoare” devenea din ce în ce mai mare. Aceste lagăre erau 
mascate sub denumirea de Cămine pentru educație prin muncă fizică. 
Aproape zilnic soseau vagoane cu „duşmani”. Si desigur, pentru 
aceste operațiuni Securitatea de Stat merita laude. A apărut şi un tip 
nou de colaboratori, aşa-numiţii „parteneri de cameră”, care acționau 
prin rândul deținuților din penitenciare şi lagăre de concentrare. De 
obicei, astfel de colaboratori erau comuniştii care au păcătuit ceva în 
faţa partidului, sau infractori criminali. 

Cel mai rău au patit-o „chiaburii” care s-au împotrivit 
cooperării forțate. După spusele ministrului de interne de atunci, G. 
Tancov, numărul deţinuţilor în lagărele de concentrare spre anul 1955 
era de 20.000 de persoane. Cu o cruzime deosebită şi cu ajutorul 
colaboratorilor în conspirație, au fost înăbuşite revoltele înarmate ale 

cetelor de „goriani” care se ridicaseră împotriva cooperativizării 
fortate. 

Nimicirea sistematică a „adversarilor clasei muncitoare” prin 
metodele de acțiune sovietice, care se bazau în primul rând pe 
activitatea denuntatorilor, căpăta dimensiuni din ce în ce mai mari. Cei 
care au săvârşit o serie de crime împotriva poporului bulgar, nu cedau. 
Prin ironia sorții, în ghearele structurilor represive au căzut şi unii 
dintre cei care le-au creat. Primul a fost Traicio Kostov, cel care a 
organizat uciderea în masă a persoanelor judecate de „tribunalul 
poporului”, organizatorul procesului falsificat împotriva lui Nikola 
Petkov, precum şi a altor fapte criminale. Cercetările de anchetă 
împotriva lui Kostov s-au desfăşurat prin modalități identice cu cele 
folosite de el în procesul împotriva lui Nikola Petkov. Anchetatorii 
l-au torturat şi mai groaznic, prin metode sadice. Ca un rezultat al 
luptei pentru putere între diversele camarile ale Partidului Comunist 
Bulgar, prin penitenciarele şi lagărele de concentrare au trecut peste 
1.050 de persoane care erau denumite „traicio kostovişti”. 

Desigur că din nou era de vină Securitatea de Stat, care au 
creat-o însă chiar unii dintre cei care la rândul lor au trecut prin lagăre 
şi penitenciare. Şi din nou, prin ironia sorții, printre ei se aflau şi unii 
dintre comuniştii care au stat la baza evenimentelor criminale din anii 
1944-1948. 

Ca un ,,merit” al Securităţii de Stat din timpurile lui Cervenkov, 
trebuie menţionate şi alte evenimente care se referă la valul nou de 
emigranți. În perioada anilor 1950-1951 au fost siliţi să plece în Turcia 
un număr de 154.000 de cetăţeni bulgari de naționalitate turcă ce nu 
erau de acord cu metodele totalitare comuniste şi cu cooperativizarea 
forțată. Cel de al doilea val masiv era cu privire la evreii care după 
anul 1948 au plecat în noul stat israelian. Aproape toţi ştiau că multi 
dintre ei plecau ca să scape de „paradisul” comunist din Bulgaria. Este 
foarte şocant modul prin care organele comuniste de securitate i-a 
„târguit”. Biroul Politic al P.C.B. avea nevoie de dolari şi Securitatea 
de Stat, prin canale secrete, i-a constrâns pe cei bogaţi să-şi plătească 
emigrarea. Astfel, partidul a câştigat milioane de dolari. 

Nici cea de a treia perioadă din activitatea Securităţii de Stat 
(1956-1989), nu a adus nimic bun poporului bulgar. 

Această perioadă începe cu prăbuşirea lui Cervenkov la Plenara 
din aprilie 1956 şi numirea lui Todor Jivkov în postul de secretar 
general al partidului. Metodele lui Jivkov erau identice cu cele ale 

predecesorilor sai. Pur si simplu a continuat lupta contra ,,adversarilor 
clasei muncitoare şi pentru dezrădăcinarea epigonilor acestora”. 
Începe cel de al treilea val de represiuni, realizate din nou de către 
Securitatea de Stat deja modernizată şi mânuită de Jivkov. 

După aşa-numita „primăvară de aprilie”, o perioadă destul de 
scurtă şi plină de înşelăciuni, a venit perioada „huliganismului”, după 
care au urmat noi şi noi „duşmani ai societății comuniste”. Au fost 
restituite Căminele de educație prin muncă fizică, devenind de un 
număr şi mai mare. Te pot zdruncina faptele privind viaţa în lagărele 
de la Belene şi Loveci. Nici astăzi nu se ştie numărul persoanelor 
ucise. Cu toate că-i cunoaştem pe ucigaşi — Spasov, Gazdov, Gogov, 
Râjgheva, Tvetkov... Se ştie că victimele erau aruncate porcilor, sau 
câinii sălbatici dezgropau cadavrele şi le duceau prin tot ţinutul, 
precum şi multe, multe alte fapte sinistre... 

Şi generaţia de satrapi a lui Jivkov nu se sătura uşor. După 
desființarea aşa-numitelor cămine, după o mică pauză, a venit rândul 
unui nou val de violență în care din nou rolul principal a fost 
interpretat de către Securitatea de Stat şi de colaboratorii ei. În 
perioada anilor 1971-1974 s-a realizat o campanie în masă pentru 
schimbarea numelor şi prenumelor cetăţenilor bulgari de confesiune 
mahomedană. Au urmat deportări în masă, lagăre provizorii, ucideri. 

Urmaşii lui Dimitrov şi Cervenkov şi-au întrecut învățătorii. 
Aceste evenimente privind mahomedanii erau însă o repetiție generală 
pentru contopirea minorității turceşti. Din nou s-au folosit de metodele 
deja cunoscute pentru potolirea celor nemulțumiți — au reînființat 
lagărul de la Belene, şi-au recrutat prin constrângere şi şantaj o 
mulțime de denuntätori din rândurile turcilor. Securitatea de Stat din 
timpurile lui Dimitrov şi Cervenkov a „înviat”, penitenciarele şi 
lagărele s-au umplut din nou peste măsură, sunt şi oameni ucişi. 
Partidul a pus acestor evenimente denumirea de „procesul de renaştere 
a turcilor din Bulgaria”, poporul însă a denumit-o „marea excursie”, 
pentru că era cel mai mare val de emigrare, care de fapt a şi contribuit 
într-un fel la destrămarea dictaturii comuniste de la noi în ţară. 

Peste 185.000 de persoane deportate. Peste 10.000 de persoane 
ucise. Până în anul 1989: 600.000 emigranți, zeci de mii de repatriați, 
500.000 de victime ale denunturilor colaboratorilor structurilor 
represive. Din păcate, nu cunoaştem numărul persoanelor care au 
suferit diverse prejudicii datorită deportărilor, jafurilor şi violurilor... 
Aceasta este evaluarea celor 45 de ani siniştri datorită structurilor de 

securitate comuniste şi denuntätorilor acestora, despre care unii mai 
continuă să susțină că „au lucrat pentru interesele naţionale ale 
Bulgariei” şi că este vorba despre o temă delicată. Lor nu le convine 
ca adevărul să iasă la iveală. O mulţime de oameni însă doresc să ştie 
adevărul, pentru că pierderea memoriei ar putea să conducă în viitor la 
repetarea evenimentelor sinistre. Generaţia mai tânără din Bulgaria 
ştie putin despre victimele fostei Securitati de Stat şi terorii comuniste. 
Noi trebuie să-i oferim informaţia necesară, pentru că tinerii sunt cei 
care vor veghea pentru principiile democraţiei. Ca să putem închide 
aceste pagini din istoria noastră, ele trebuie citite, oricât de amare ar fi. 

Mohamed REGEB 
(Bulgaria) 


Rolul Securitatii de Stat comuniste din 
Bulgaria în desfăşurarea asa-numitului 
» proces de renaştere” a minorităţii turceşti 
din Bulgaria (1983-1989) 


Când este vorba despre aşa-numitul „proces de renaştere” din 
Bulgaria, avem în vedere o perioadă destul de întunecoasă din istoria 
țării. Această perioadă este între anii 1983-1989, în care conducerea 
comunistă a țării, prin participarea activiştilor de partid şi în primul 
rând a fostelor servicii secrete, a realizat o campanie de schimbare 
silită a numelor turcilor din Bulgaria. S-au desfăşurat activităţi de 
constrângere pentru schimbarea mentalitatii, obiceiurilor, riturilor şi 
culturii acestei minorităţi, pentru interzicerea limbii lor materne şi 
practicarea confesiunii musulmane. 

În arhivele fostei Securitäti de Stat se păstrează un număr mare 
de documente, care reflectă diverse aspecte din activitatea organelor 
comuniste de securitate în Bulgaria în timpul aşa-numitului „proces de 
renaştere”. 

Implicarea Securităţii de Stat în aceste evenimente s-a făcut din 
ordinul şi sub îndrumarea Biroului Politic şi a Secretariatului de pe 
lângă Comitetul Central al P.C.B. Proiectul a fost elaborat în 1983, dar 
spre realizarea activă a proiectului s-a trecut abia în 1984. 

În desfăşurarea campaniei de schimbare a numelor turco-arabe, 
au participat toate centralele şi departamentele teritoriale ale 
Securităţii de Stat. În fiecare judeţ, pe loc, activitatea organelor de 
securitate se conducea de către comitetele judeţene de partid şi 
personal de primii secretari ai judeţelor. Datorită arhivelor păstrate, 
putem contura o imagine destul de corectă privind mecanismul de 
implicare a Securităţii de Stat în aşa numitul „proces de renaştere”. 

În cea de a doua jumătate a anului 1984, in îndeplinirea 
hotărârii C.C. al P.C.B. pentru „reintegrarea in națiunea socialistă” a 
turcilor din judetul Cargiali, a inceput schimbarea numelor turco-arabe 
ale turcilor cu căsătorii mixte din Bulgaria. Spre sfârşitul lui 
noiembrie au fost schimbate numele unui număr de peste 25.000 de 
persoane. Au luat parte şi detaşamentele locale ale „poliției populare”. 

Fiind încurajați de succesele obţinute, Biroul Politic al C.C. al 
P.C.B. a ieşit cu decizia să înceapă imediat şi campania pentru 
schimbarea numelor tuturor turcilor care fac parte din această 
minoritate a ţării. „Zeci de mii de persoane trebuie să desprindem din 
turcii-bulgari, să reducem cu 10-12 la sută populaţia turcă din 
Bulgaria” — era directiva inițială, care în primul rând trebuia realizată 
de către Securitatea de Stat. 

Până la 9.12.1984 au fost schimbate numele unui număr de 
33.129 de persoane. La una din şedinţele operative în sediul 
Ministerului de Interne, şeful departamentului nr.6 al Securităţii de 
Stat — D. Stoianov, a raportat că „procesul de renaştere” a reuşit şi a 
fost realizat „fără nici un caz de împotrivire”. Atunci au hotărât să se 
pregătească pentru desfăşurarea procesului în toate judeţele țării. 

Ca un rezultat al acestor activităţi de „renaştere silită”, spre 
sfârşitul lui decembrie 1984, în judeţul Cârgiali au început 
evenimentele de protest în masă contra schimbării silite a numelor. Au 
căzut şi primele victime. 

Pe data de 28.12.1984, conducerea Ministerului de Interne a 
început cu executarea deciziei B.P. al C.C. al P.C.B. şi a lui Todor 
Jivkov personal, ca „procesul de renaştere” să înceapă imediat după 
sărbătorile de Revelion. Pentru acest scop, în cadrul detaşamentelor 
centrale ale Ministerului de Interne au fost formate 12 grupe de lucru 
în care participau şi reprezentanți ai contraspionajului militar, 
departamentului nr. 6 al Securității de Stat, Serviciul general de 
anchetă de pe lângă S.S. etc. Ministrul de interne personal a expus 
fiecărui grup aparte obiectivul respectiv şi modalităţile prin care să 
colaboreze cu judeţele pentru asigurarea operativă a „procesului de 
renaştere”. 

Securitatea de Stat şi-a asigurat şi căile de informaţie în caz de 
rezistență organizată din partea populaţiei. 

Schimbarea silită a numelor se desfăşura între 20.01-5.02.1985. 
Pe alocuri au apărut tulburări în masă. În localitatea lablanovo, județul 
Sliven, a murit o persoană. Denuntatorii serviciilor secrete raportau 

securității despre orice eveniment de protest prin rândul populației, 
denuntandu-i pe activistii sau organizatorii manifestărilor de protest, 
care imediat erau deportati in Caminele de educatie prin munca fizica 
de la Belene, fără nici un fel de cercetări de anchetă sau sentințe. În 
general, pe perioada anilor 1984-1989 erau deportaţi un număr de 423 
cetăţeni cu conştiinţă etnică turcă, iar cu privire la 314 persoane era 
întreprinsă măsura de schimbare forțată a domiciliului. 

Pe data de 4.02.1985, conducerea Ministerului de Interne a 
concis că a fost finalizată prima etapă din „procesul de renaştere” şi că 
trebuie inițiată cea de a doua etapă, care purta denumirea de 
„consolidare a procesului de renaştere”, într-un număr de 12 judeţe ale 
țării. Pe 11.02.1985, Ministerul de Interne evidenţiază că au fost 
schimbate numele unui număr de 814.000 de persoane. 

Urma şi schimbarea paşapoartelor. „Obiectivul Biroului Politic 
şi a tovarăşului Jivkov este ca prin reţeaua de agenţi ai securităţii să 
influentäm asupra procesului de renaştere” — dispune ministrul de 
interne D. Stoianov. 

În faţa organelor de securitate erau propuse obiectivele privind 
desfăşurarea unor activităţi de profilaxie, adică urmărirea unor 
persoane cu „atitudine duşmănoasă”, cu privire la care se aplica 
măsura de schimbare forțată a domiciliului. În conformitate cu 
dispozițiile ministrului, cu ajutorul colaboratorilor în conspirație, 
Securitatea de Stat trebuia să ştie „cum răsare şi cum apune soarele în 
fiecare localitate a țării, ce gândesc oamenii...”. 

În general, pentru perioada anilor 1984-1989, implicarea directă 
a fostei Securitati de Stat în aşa-numitul „proces de renaştere” constă 
în colectarea unor informaţii operative despre conduita populaţiei 
după finalizarea campaniei şi despre atitudinea bulgarilor creştini fata 
de aceste evenimente, precum şi despre opinia publică de peste hotare. 
În cadrul activităţilor au participat toate departamentele Securităţii de 
Stat, în primul rând nr. 1, 2, 3 şi 6, serviciul de informaţii, de 
contraspionaj militar şi miliția politică. 

Una dintre activitățile lor principale era să ofere informaţii 
organelor de partid şi de stat despre atitudinea populaţiei fata de 
"procesul de renaştere”. În majoritatea cazurilor predomina 
constatarea că totul s-a desfăşurat „fără probleme” (privind 
schimbarea pasapoartelor, îmbrăcăminții, respectarea interdictiei de a 
vorbi în limba turcă etc.) şi că situaţia este normală şi după finalizarea 
campaniei. 

In perioada anilor 1984-1989, Securitatea de Stat a supus 
măsurilor de profilaxie 828 de persoane cu o „atitudine duşmănoasă”. 
Ca o reacţie împotriva „procesului de renaştere”, prin rândul 
populaţiei au apărut grupuri şi organizaţii ilegale, spre care organele 
de securitate şi-au orientat eforturile. Conform documentaţiei 
Securităţii de Stat, au fost întreprinse măsuri pentru deconspirarea 
unui număr de 30 de grupări ilegale cu aproape 450 de participanți 
activi. 

În luna mai 1989, în multe regiuni ale ţării au avut loc 
demonstrații şi mitinguri, participanţii insistând pentru restituirea 
numelor autentice turco-arabe şi pentru egalitate în drepturi a 
minorităţii turceşti. La înăbuşirea protestelor au luat parte şi organele 
securității şi a rezultat moartea câtorva persoane. Pentru normalizarea 
situației, Securitatea de Stat avea sarcina ca toate persoanele urmărite 
şi cercetate din aşa numitul „contingent al duşmanilor” să fie 
constrânse să plece din tara. Rezultatul este că peste 5.000 de oameni 
din această categorie au fost transferați în Turcia. 

Spre sfârşitul lui mai 1989, după liberalizarea Legii privind 
paşapoartele de călătorie în străinătate şi mai ales după declaraţia lui 
Jivkov că cine doreşte, poate să plece în Turcia, în rândul populaţiei 
cu nume schimbate s-a creat o psihoză în masă privind plecarea în 
Turcia. Şi astfel, peste 400.000 de cetăţeni bulgari cu conştiinţă etnică 
turcă au părăsit teritoriul Bulgariei. 

Rezultatele din procesul acesta silit „de renaştere” sunt triste şi 
tragice. Au fost ucise 20 de persoane, zeci de oameni au fost răniţi, 
conform datelor de care dispunem până în momentul de față. În linii 
mari, aceasta este evidența privind activitatea Securităţii de Stat în 
timpul aşa-numitului „proces de renaştere”. O analiză obiectivă şi 
integrală însă, trebuie efectuată în viitorul cel mai apropiat şi 
deconspirarea arhivelor fostei securitati comuniste a Bulgariei ne va 
ajuta pentru realizarea acestui obiectiv. 

Alina ILINCA 
Liviu Marius BEJENARU 


Legislaţia privind accesul la documentele 
serviciilor secrete ale fostelor regimuri 
represive din Europa de Est. 

O analiză comparativă 


O problemă a ţărilor care au avut de înfruntat regimuri represive 
în secolul XX este cea privitoare la modul în care au înţeles să se 
raporteze la un trecut dificil. Tari ca Argentina şi Africa de Sud au 
ales calea comisiilor pentru adevăr şi reconciliere, spaniolii au ales să 
privească spre viitor, însuşindu-şi, poate fără să o ştie, faimoasa 
butadă a lui Nietzsche: amintirea e bună „doar dacă e utilă pentru 
viitor şi pentru prezent”, dar e inutilă „dacă slăbeşte prezentul şi 
distruge perspectiva unui viitor vital”!. 

Deschiderea arhivelor represiunii în ţările din fostul bloc 
socialist (cu excepţia Albaniei şi Iugoslaviei) a reprezentat un mod de 
a face faţă moştenirii comuniste. E clar faptul că opţiunea lor a fost de 
a nu uita ororile trăite. 

În rândurile ce urmează vom încerca o analiză a legislaţiei cu 
privire la acest fenomen, abordând probleme precum verificarea 
persoanelor din funcțiile publice, accesul la propriul dosar şi 
cercetarea ştiinţifică a documentelor în cauză. 

* 

În privinţa verificării persoanelor numite sau alese in funcţii 
publice, tara care a dat tonul a fost Cehoslovacia. Neoficial, lustraţia? 
şi-a făcut apariţia înainte de alegerile din iunie 1990. De teama unor 


' Apud Manuel Perez Ledesma, Amintirea războiului, uitarea franchismului, 
în Lettre Internationale, nr. 36, ediția română / iarna 2000-2001, p. 31. 

? Cuvântul lustraţie vine din cuvântul latin lustratio, care înseamnă atât 
purificare rituală, cât şi iluminare. 

scandaluri politice, toate partidele şi-au „radiografiat” candidaţii, chiar 
dacă numele lor nu erau menționate în dosarele fostei securitati a 
statului. Cu toate acestea, candidaţii al căror nume era găsit pe liste nu 
erau obligaţi să se retragă din cursa electorală. 

Punctul culminant a fost atins în toamna lui 1991, când 
Parlamentul a inițiat o lege a lustraţiei. Ea stabilea ca numeroase 
persoane - de la înalți funcționari de partid şi până la membrii ai 
miliției populare din perioada comunistă - să fie excluse de la foarte 
cuprinzătoare tipuri de slujbe din serviciile publice. 

Au fost stabilite trei categorii de colaboratori: cei din categoria 
A erau foştii agenți, informatori sau proprietari ai unor case 
conspirative, categoria B cuprindea „colaboratorii conştienţi”, 
înregistraţi drept „de încredere”, iar categoria C era aceea a 
candidaţilor la colaborare”. 

În februarie 1992 a fost creată Comisia Independentă pentru 
Apel ce a trebuit să facă față protestelor de „acuzaţie pe nedrept”, 
stabilind pe baza unei examinări uneori superficiale a rapoartelor 
poliţiei secrete şi a altor hârtii oficiale dacă persoanele acuzate au fost 
sau nu colaboratori conştienţi în conformitate cu criteriile stabilite de 
„legea lustratiei”*. 

Preşedintele Havel a ţinut să-şi exprime în mod public 
dezaprobarea profundă atunci când a semnat-o, din pricina faptului că 
se baza din pornire pe prezumția de vinovăţie. Persoana acuzată în 
mod public nu avea adesea drept de recurs la probele invocate 
împotriva ei, ci doar un drept de apel limitat. Mai mult, principiul de 
bază era acela al vinei colective, acuzaţii fiind cei care trebuiau să-şi 
dovedească nevinovăția. 

La rândul lor, Consiliul Europei şi Comitetul Internațional 
Helsinki au protestat împotriva ei. Organizaţia Internaţională a Muncii 
de la Geneva a susţinut că legea viola Art. 111 al Organizaţiei - 
„Convenţia asupra discriminării la locul de muncă”. 

Legea a acţionat până la scindarea Cehoslovaciei, adică mai 
puţin de un an. În timp ce în Republica Cehă s-a aplicat o versiune 
întrucâtva modificată, Slovacia a optat pentru ţinerea legii într-o stare 
letargică (nu s-a aplicat niciodată). 


> Această categorie a fost eliminată în noiembrie 1992. 
* Jirina Siklova, Ruguri care nu scot fum, în Lettre Internationale, nr. 24, 
ediția română / iarna '97-'98, p. 9. 

Efectele legii erau valabile pentru o perioadă iniţială de 5 ani, 
însă termenul a fost prelungit până în 2001, respingându-se astfel 
veto-ul lui Havel. Acesta se împotrivise extinderii, pe motiv că legea 
era relevantă doar în „faza revoluţionară” şi că sosise momentul să fie 
introdus statul de drept care nu îngăduia conceptul de vină colectivă”. 

Cert este ca lustratia a îndepărtat un număr de persoane foarte 
compromise din viaţa publică a Cehiei, ceea ce nu s-a întâmplat în 
Slovacia€. 

Germania a dat dovadă de mai multă scrupulozitate. Legea cu 
privire la documentele secrete din fosta R.D.G. (20 decembrie 1991) 
permite instituţiilor publice sau private să ceară verificarea angajaților, 
pornind de la persoanele aflate în funcţii foarte importante şi până la 
funcţionarul de poştă. Pe de altă parte, este exclusă exercitarea acestui 
drept în cazul în care persoanele investigate aveau mai putin de 18 ani 
la data la care se presupune că au comis faptele respective. De 
asemenea, există o perioadă limită de 15 ani de la promulgarea legii în 
care este permisă investigarea cazurilor de colaborare cu Stasi (până în 
anul 2006). 

Patronul sau conducerea instituției pentru care lucrează 
persoana a cărei activitate este cercetată primeşte de la Autoritatea 
Gauck un rezumat al dovezilor din dosarul angajatului întocmit de 
Stasi. Faptul de a fi beneficiat de funcții de conducere sau de orice alte 
funcţii în aparatul de partid sau de stat din fosta R.D.G. nu este urmat 
de consecinţe directe. Nici chiar o activitate probată în cadrul Stasi nu 
constituie un motiv suficient de scoatere din funcție. Oricine dintre cei 
supuşi atenţiei este examinat individual pentru a se vedea dacă 
„menţinerea unei relații de muncă pare de nesustinut”. Angajatul poate 
face recurs la Tribunalul Muncii. 

Chiar şi în domeniul serviciilor publice, două treimi din cei care 
au avut votul negativ al comisiei de investigaţie şi-au păstrat slujbele. 
După cum a comunicat în aprilie 1997 ministrul de interne al landului 
Brandenburg, dintre cei 4342 angajaţi din serviciul public despre care 
existau date de colaborare neechivocă cu Stasi, doar 1300 au fost 
eliberați din funcţie, cea mai mare parte provenind chiar din acest 
minister. 


* Ibidem, p. 10. 
° Timothy Garton Ash, Procese, epurări şi lecţii de istorie, în Lettre 
Internationale, nr. 24, ediţia română / iarna ’97-’98, p. 6. 

Metoda de lucru ridică însă probleme, deoarece nu există nici 
criterii certe de evaluare, nici practici uniforme. De aici, existența unor 
cazuri de o extraordinară duritate sau, dimpotrivă, de o teribilă 
indulgență”. 

În Polonia, unde trecerea de la comunism la democraţie s-a 
făcut într-o manieră progresivă, o lege a lustraţiei a fost adoptată abia 
în iunie 1997. Conform acestei legi, cei care ocupă poziţii importante 
în viata publica şi în mijloacele de presă aparținătoare statului sunt 
obligaţi să semneze, la data la care îşi depun candidatura sau se 
prezintă pentru a ocupa postul în care au fost numiți, o declaraţie prin 
care să arate dacă au colaborat sau nu cu serviciile de securitate în 
perioada 22 iulie 1944 - 10 mai 1990. O astfel de declarație trebuie să 
depună şi cei aflați în funcţie la data intrării în vigoare a legii. Astfel 
de declaraţii nu depun persoanele născute după 10 mai 1972. Un 
tribunal special verifică aceste declaraţii (“Tribunalul pentru 
Lustraţie”). Dezbaterile au loc cu excluderea publicităţii. Se emite o 
hotărâre scrisă în care trebuie specificat dacă persoana lustrată care a 
colaborat ”a acţionat sub presiunea temerii pierderii vieții sau sănătăţii 
ei sau a persoanelor apropiate” (art. 22). 

Recunoaşterea colaborării nu împiedică pe nimeni să ocupe o 
funcţie publică, dar o declarație falsă atrage descalificarea 
administrativă pe o perioadă de 10 ani. 

Legea a fost supusă atenției Tribunalului Constituţional, din 
considerentul că aceasta nu excludea organele de spionaj civil şi 
militar din lista instituţiilor incriminate. Din conținutul legii reieşea că 
o persoană nu putea să fie verificată (lustrată) la cerere, ci numai dacă 
era suspectată sau calomniată de o altă persoană. În schimb, nu putea 
să aibă acces la propriul dosar“ din proprie iniţiativă si nu putea 
solicita ca Tribunalul pentru Lustratie să pronunţe o sentinţă cu privire 
la raporturile ei cu serviciile de securitate”. 

Persoanele aflate în funcţii importante, de încredere publică şi 
de formare a opiniei publice din Ungaria sunt verificate de „două sau 


7 Clemens Vollnhals, Documentele Stasi, in Lettre Internationale, nr. 36, 
ediția română, iarna 2000-2001, p. 48. 

$ Legea accesului la propriul dosar a fost promulgată abia în noiembrie 1998. 
? Cf. Informării Ambasadei României în Polonia, din data de 26 septembrie 
1997, privind Legea din 11 aprilie 1997 referitoare la dezvăluirea activităţii 
în organele de securitate a statului sau a colaborării cu acestea, în anii 1944- 
1990, a persoanelor care îndeplinesc funcții politice. 

mai multe comisii formate din trei judecători” (paragraful 5, alineatul 
1). Dacă rezultatul este unul pozitiv, iar „persoana verificată nu 
demisionează din funcţie sau nu inițiază demiterea sa (...), comisia va 
da publicităţii hotărârea în Monitorul Ungar, partea referitoare la 
persoane şi prin intermediul Agenției Ungare de Presă” (paragraful 18, 
alineatul 2). 

Aşadar, pericolul pierderii funcției nu este aşa de mare ca în 
Germania sau în Cehoslovacia. Spre exemplu, fostul prim ministru al 
Ungariei Gyula Horn admitea că a fost evaluat negativ în termenii 
legii, deoarece făcuse parte din formațiunile represive ce au înăbuşit 
revoluţia din 1956 şi, apoi, ca ministru de externe, deținuse informații 
culese de către serviciile secrete incriminate de lege. Cu toate acestea, 
a refuzat să demisioneze spunând că, în ceea ce-l priveşte, subiectul 
este închis. 

Desigur, faptul că legea maghiară cât şi cea poloneză restrâng 
numărul persoanelor ce trebuie verificate este important pentru modul 
lor de aplicare. 

Legea privind accesul la documentele fostei Sigurante a Statului 
din Bulgaria pare că „a rezolvat” lucrurile în mod rapid. Astfel, 
verificarea persoanelor cu funcții importante în aparatul de stat a fost 
făcută de o comisie ce îl avea ca preşedinte pe ministrul de interne. 
Acesta trebuia să prezinte Parlamentului rezultatele verificărilor. 
Prezentarea conţinea cele trei nume din buletin şi numărul codului 
personal, funcţia ocupată în momentul verificării, calitatea persoanei 
în raport cu fosta Siguranţă a Statului şi partea de structură a acesteia 
în care respectivul a activat, precum şi perioada de activitate. 

Deşi lista cu numele colaboratorilor poate fi accesată şi pe 
Internet, nu ştim dacă a dus până în prezent la demisia sau demiterea 
vreunui demnitar. 

În România, prima încercare de lustratie a constituit-o 
Proclamaţia de la Timişoara din martie 1990, mai exact - punctul 8 al 
documentului. Redactat în termeni radicali, el stipula interdicția 
participării la viaţa politică a fostei nomenclaturii comuniste. N-a avut 
însă succes, aşa cum au demonstrat-o şi alegerile din luna mai a 
aceluiaşi an. 

Iniţiatorul punctului 8, George Serban, ales în Parlamentul 
României în noiembrie 1996, a încercat să readucă ideea în atenţia 
opiniei publice, prin iniţierea unei legi a lustraţiei. Rezultatul a fost un 

eşec, iar moartea lui Serban a reprezentat punctul final al acestei 
inițiative. 

Introdusă în discuţia Parlamentului în 1997 şi supusă unor 
numeroase amendamente, o altă inițiativă legislativă, cea a senatorului 
Constantin Ticu Dumitrescu, avea să devină Legea nr.187 din 9 
decembrie 1999 privind accesul la propriul dosar şi deconspirarea 
Securităţii ca poliţie politică. 

Pentru aplicarea prevederilor legii a fost înființat Consiliul 
Naţional pentru Studierea Arhivelor Securităţii, condus de un Colegiu 
compus din 11 membri. 

Conform art. 3, alineatul 1 din lege, „persoanele care 
candidează spre a fi alese sau numite în una dintre funcţiile sau 
demnitatile prevăzute la art.2 sunt obligate să facă o declaraţie 
autentică, pe propria răspundere, potrivit legii penale, privind 
apartenenţa sau neapartenenta ca agent sau colaborator al organelor de 
securitate, ca poliţie politică”. 

Deşi Colegiul a verificat atât pe membrii fostului cât şi 
actualului Parlament, majoritatea celor descoperiţi ca având legături 
de colaborare cu fosta Securitate nu au demisionat şi nici nu au fost 
demişi, singura problemă pe care ar putea să o aibă fiind acționarea lor 
în justiţie pentru fals în declaraţii. 

Desigur, a fost o misiune dificilă pentru membrii Colegiului, 
din cauza obligaţiei de a da verdicte în „negru şi alb” care au trebuit 
date publicităţii. 

Marea provocare în aplicarea acestor legi o constituie recrutarea 
de către organele de represiune, cu precădere a nemembrilor de partid 
şi distrugerea multora dintre dosarele compromiţătoare în zilele 
prăbuşirii regimurilor comuniste din aceste tari. 

* * 

Germania a făcut o munca de pionierat deschizând sistematic 
dosarele poliției secrete sub Administrația Gauck, nu doar pentru a 
investiga şi a epura, ci şi pentru orice persoană - victimă sau 
colaborator - care a avut dosar şi doreşte să-l vadă. Astfel, puterea stă 
în mâinile fiecăruia, fiecare poate să decidă dacă îşi citeşte sau nu 
dosarul, ceea ce l-a făcut pe Timothy Garton Ash să considere acest 


fapt drept „cea mai profundă şi personală lecţie de istorie”. 


'° Timothy Garton Ash, op. cit., p. 7. 

Mai devreme sau mai târziu, celelalte tari au încercat să-i 
urmeze exemplul. 

Paragraful 3, alineatul 1 din legea germană, prin care: „Fiecare 
persoană are dreptul să ceară lămuriri de la Comisia federală dacă în 
documentele devenite accesibile se află informaţii referitoare la 
persoana sa. În acest caz, persoana are dreptul la informare, cercetare 
şi editare a documentelor”, a fost preluat sub diferite forme: 

- „Orice cetăţean român sau cetăţean străin care după 1945 a 
avut cetățenie română are dreptul de acces la propriul dosar întocmit 
de organele securităţii, ca poliţie politică. Acest drept se exercită la 
cerere şi constă în studierea nemijlocită a dosarului, eliberarea de copii 
de pe actele dosarului şi de pe înscrisurile doveditoare despre 
cuprinsul dosarului” (art.1, alineatul 1 din legea 187/1999). 

- „Orice cetățean bulgar poate solicita, printr-o cerere scrisă 
adresată ministrului afacerilor interne, obţinerea de informaţii asupra 
faptului dacă, fosta Siguranță a statului, a cules informaţii despre el” 
(art. VII, alineatul 1 din Legea privind accesul la documentele fostei 
Sigurante a Statului). 

Şi legea maghiară stipulează „dreptul persoanelor vizate de a 
cunoaşte datele personale aflate în evidenţă” (paragraful 25/F). 

De asemenea, „Ministerul de Interne este obligat ca, la cererea 
unei persoane fizice, care este cetățean al Republicii Cehe sau a fost, 
oricând în perioada 25 februarie 1948 - 15 februarie 1990, cetăţean 
cehoslovac, cetățean al Republicii Socialiste Cehe sau al Republicii 
Socialiste Slovace, să-i comunice: 

a) dacă în sistemul informaţional al dosarelor constituite prin 
activitatea fostei Securitäti a Statului există în evidență un dosar 
personal sau dosar cu date personale şi dacă dosarul este păstrat; 

b) să-i pună la dispoziţie copia dosarului păstrat (...)’(art.1, 
alineatul 1 din Legea privind accesul la dosarele constituite prin 
activitatea fostei Securitati a Statului). 

Dacă persoana în cauză a decedat, rudele de gradul I pot să aibă 
acces la dosarul acestuia, în afara cazului în care persoana decedată a 
dispus altfel. Asupra acestui fapt sunt de acord toate legile luate în 
discuţie. 

Colaboratorii au, în mod firesc, drept de acces doar la propriile 
dosare. 

O alta problemă importantă este reprezentată de dreptul 
victimelor de a cunoaşte adevărata identitate a celor care au furnizat 
informaţii despre persoana lor. 

În Germania acest drept este limitat dacă, denuntätorul sau 
colaboratorul Stasi, „la momentul acţiunii întreprinse împotriva 
persoanei afectate nu avea împlinită vârsta de 18 ani” (paragraful 13, 
alineatul 6). 

Legea bulgară „garantează anonimatul colaboratorilor activi ai 
actualelor servicii de securitate” (art. XII). 

Viaţa privată este protejată de fiecare dintre aceste legi, 
anonimatul terţilor fiind şi el asigurat prin anonimizarea copiilor. 

Regulamentul maghiar dă dreptul la „autodeterminare informa- 
tionalä”. Astfel, „persoana vizată îşi va exercita dreptul de corectare 
prin ataşarea la act a unei note cuprinzând datele corecte, fără să 
modifice datele în forma lor iniţială”. Mai mult, „poate să ceară 
radierea datelor sale personale”, excepţie făcând datele personale 
cuprinse în acte „care sunt eliberate ca având valoare permanentă” 
(paragraful 25/G, alineatele 2 şi 3). 

Prin art. LX din lege, în Bulgaria, „orice persoană împricinată 
are dreptul de a cere menţinerea secretului asupra documentelor sau al 
unor parti din acestea, care reprezintă secret personal sau de familie, 
după adresarea unei cereri scrise către ministrul afacerilor interne”. 

„Persoana împricinată stabileşte perioada de menţinere a 
secretului, conform art. IX, dar nu mai mult de 100 de ani de la data 
naşterii sale” (art. X). 

În cazul în care aceasta a decedat, rudele de gradul I „au dreptul 
de a stabili durata de menţinere a secretului, conform art. IX, dar nu 
mai mult de 25 de ani de la decesul persoanei împricinate”. 

Solicitantii, între care şi numeroşi persecutați politic, aşteaptă 
de la examinarea dosarelor mai ales date despre modul în care 
organele de represiune din aceste tari au influențat traiectoria vieții lor, 
despre discriminarea profesională şi alte modalităţi de persecuție 
politică sau privind responsabilitatea persoanelor care au generat 
suferinţa lor. 

Un caz aparte îl constituie însă Cehia, unde, adoptată în 1995, 
legea dosarelor n-a mai avut un efect atât de important, din moment ce 
legea lustraţiei intrase în vigoare. În opinia lui Jaromir Plisek, „legea 
dosarelor pe care o avem acum satisface mai mult curiozitatea 

persoanelor individuale, iar numărul de cereri nu este foarte mare, 
deoarece problema a încetat să mai fie acută”!!. 

Examinarea dosarelor a scos la iveală foarte multe aspecte 
dureroase, cum ar fi actele de trădare săvârşite de prieteni, apropiaţi 
sau chiar de partenerul de viata, dar şi exemple de curaj civic al unor 
persoane care au luat poziție în ciuda amenințărilor şi represaliilor. 

OK * 

Cercetarea stiintifica - in general si cea istorica - in particular au 
un rol extrem de important pentru aducerea in dezbaterea publica a 
unei imagini globale a mecanismelor regimurilor represive, a modului 
de funcţionare a acestora, precum şi a suportului lor „legal”. 

Folosite neatent, documentele unor state care au funcţionat cu 
ajutorul minciunii organizate şi a grupării în dosare a datelor obţinute 
datorită urmăririi propriilor cetăţeni pot distruge vieţi. Ele pun la 
încercare capacitatea critică a istoricilor ce le vor utiliza, fiind 
necesară o distantare intelectuală atât față de victime cât şi față de 
opresori. 

Cum era de aşteptat, Germania a fost şi în această privinţă cea 
mai sistematică, capitolul 3 din partea a III-a a legii fiind dedicat in 
întregime „utilizării documentelor Stasi în scopul completării studiilor 
politice şi istorice, precum şi prin intermediul presei şi radio- 
difuziunii”. 

Este permisă cercetarea şi publicarea documentelor care nu 
conțin informaţii referitoare la persoane; în caz contrar documentul 
trebuie anonimizat sau obținută permisiunea persoanei în cauză. Fac 
excepţie colaboratorii şi favorizatii Stasi („în măsura în care nu este 
vorba despre activități desfăşurate înaintea împlinirii vârstei de 18 
ani”), precum şi „persoanele care aparțin istoriei contemporane, 
titulari ai unor funcţii politice sau funcționari în administrația publică, 
aflaţi în exercițiul functiunii, în măsura in care aceştia nu reprezintă 
persoane afectate sau terţi”. 

Desigur, viaţa privată a tuturor persoanelor implicate este 
protejată prin această lege. 

În România, Legea 187/1999 şi Regulamentul de organizare şi 
funcționare al C.N.S.A.S. au urmat exemplul german. Astfel, art. 33, 
alineatele 2 şi 3 din regulament permite accesul cercetătorilor la 


" Cf. Legea accesului la dosare, Supliment la nr. 72 al revistei 22, 10 
noiembrie 1998, p. V. 

dosare de problema (tematice) si la documentele privind persoanele 
care au jucat un rol în istoria ţării, începând cu anul 1945, „exclusiv 
asupra activităţii desfăşurate în exerciţiul functiunii” şi cele referitoare 
la „agenţi şi colaboratori ai organelor de securitate, ca poliție politică”, 
asigurându-se protejarea vieții private pentru toate aceste persoane. 

Legea maghiară pune în sarcina Oficiului Istoric asigurarea 
desfăşurării activităţii de cercetare şi publicare a documentelor de 
arhivă ce le are în păstrare (paragraful 25/F). În privința datelor 
personale, şi Ungaria urmează exemplul Germaniei. 

Cehia şi Bulgaria nu fac referire la activitatea de cercetare în 
legile similare. 

Documentele din arhivele represiunii sunt extrem de importante 
pentru studierea trecutului comunist, însă nu trebuie dati uitării 
martorii acelor timpuri, deoarece lipsa unei astfel de abordări poate să 
ducă la mari pierderi. Unii martori mor, alţii uită sau îşi modifică 
amintirile, iar cele mai mari orori sunt mai putin documentate în 
arhive. 

Pentru clarificarea unor probleme ale perioadei comuniste, în 
majoritatea acestor tari au fost create comisii parlamentare de 
anchetă, care însă au preferat să-şi concentreze atenţia doar asupra 
unor evenimente majore (Revoluția din 1956 - Ungaria, Primăvara de 
la Praga - Cehoslovacia etc), iar rapoartele lor au mai mult un rol 
documentar, deoarece ,,judecatile istorice” sunt, în cea mai mare parte, 
rezultatul unor compromisuri. 

Dificultăţile economice cu care se confruntă fostele satelite ale 
U.R.S.S.-ului tind să transfere interesul populaţiei dinspre asanarea 
morală a societăţii înspre redresarea şi transformarea propriilor 
structuri economice. Poate din această cauză, generaţiile tinere încep 
să-şi piardă interesul pentru vremurile sub care au trăit părinţii lor. 

De aceea, instituţiile precum C.N.S.A.S.-ul se vor mandatarele 
unui apel la memorie, oamenii având „o amplă memorie a uitării” 
(R.L. Stevenson). 

Liviu Marius BEJENARU 


Dezbaterea politică cu privire la 
accesul la propriul dosar: 
cazul românesc 


Introducere 

«Cine stăpâneşte trecutul, controlează viitorul». Această 
remarcă, aparținând scriitorului George Orwell, a devenit pentru ţările 
din estul şi centrul Europei de stringentă actualitate, odată cu 
prăbuşirea în anul 1989 a regimurilor comuniste. Abordarea trecutului 
comunist, precum şi dezbaterile şi elaborarea unui cadru legislativ 
privind preluarea şi deschiderea arhivelor fostelor politii secrete şi 
accesul cetățeanului la propriul dosar, s-au făcut însă - ca şi în cazul 
tranziției economice - în funcție de deosebirile profunde care existau 
între ţările fostului bloc sovietic: deosebiri de mentalitate, de tradiţie şi 
de cultură politică. 


În România, deşi a existat o amplă dezbatere politică referitor la 
moştenirea fostelor organe de Securitate — concretizată în proiecte, 
propuneri legislative şi acte ale Parlamentului - elaborarea unei legi 
care să reglementeze această chestiune - a avut loc la sfârşitul anului 
1999. Legea nr. 187/1999 privind accesul cetăţeanului la propriul 
dosar şi deconspirarea Securităţii ca poliție politică a avut la bază 
proiectul inițiat de senatorul Constantin Ticu Dumitrescu, proiect care 
în cursul dezbaterilor în plenul celor două Camere a fost tergiversat, 
obstructionat şi a suferit serioase modificări, cele mai vii dezbateri la 
care ne vom referi în mod special purtându-se în jurul reglementării 
accesului cetățeanului la propriul dosar, definirea noţiunilor de 
«poliţie politică», «agent» şi «colaborator» al organelor de Securitate 
şi de modul în care va fi preluată şi arhiva acesteia. Ce impact va avea 
însă această lege - criticată atât de putere cât şi de opoziţie şi 
preconizată să fie modificată datorită deficienţelor de aplicare - asupra 
societății româneşti? Aspectele enumerate mai sus fac obiectul 

studiului de fata, in speranta unei mai bune cunoasteri a legii si a 
modului ei de aplicare. 


Dezbaterea politica cu privire la accesul la propriul dosar si 
preluarea arhivei fostei Securitati; proiecte, propuneri legislative 
si acte ale Parlamentului 

Dezbaterea politica in ceea ce priveste studierea trecutului 
comunist si a documentelor elaborate de fosta Securitate, s-a datorat 
fie semnalelor venite din partea societatii civile (manifestatiile din 
Piaţa Universităţii, punctul 8 al Proclamaţiei de la Timişoara, denuntul 
penal al Asociatiei Fostilor Detinuti Politici impotriva celor vinovati 
de abuzuri si fărădelegi în perioada comunistă), fie datorită temerii ca 
moştenirea fostei politii secrete ar putea fi distrusă (încercarea de 
incendiere a unui transport de documente pe Valea Jietului, 
descoperirea unor dosare la Berevoiesti). În funcţie de scopul urmărit - 
reglementarea accesului cetățeanului la propriul dosar, verificarea 
persoanelor numite sau alese în funcţii publice, definirea noţiunilor de 
agent sau colaborator al fostei Securitati, precum şi de preluarea şi 
gestionarea arhivei acesteia - şi de finalitatea demersurilor legislative, 
dezbaterea politică s-a concretizat în următoarele proiecte şi propuneri 
legislative: 

În 1990, în cadrul Consiliului Provizoriu de Unitate Naţională, 
Constantin Ticu Dumitrescu a propus o lege privind protecţia arhivei 
Securităţii, propunere rămasă fără răspuns. 

Propunerea legislativă privind restituirea unor manuscrise 
literare, documente, arhive, opere de artă ridicate de organele de 
represiune în perioada 1945-1989, iniţiată de grupul parlamentar al 
P.N.T.-C.D. din Camera Deputaţilor şi înregistrată la data de 14 
ianuarie 1992. Se propunea instituirea unei comisii formată din 9 
parlamentari care va urmări soarta acestor manuscrise şi care va 
funcţiona în cadrul Comisiei pentru cercetarea abuzurilor şi pentru 
petiții, durata de funcționare fiind stabilită la 3 luni. Departamentul 
Tehnic Legislativ din Camera Deputaţilor a avizat negativ propunerea, 
deoarece în prezent există posibilitatea recuperării bunurilor în cauză 
prin formularea unei acţiuni civile la instanța competentă să 
soluţioneze cererea. 

Proiectul de lege privind acordarea dreptului de examinare a 
dosarelor de urmărire, anchetă sau judecată întocmite sau aflate în 
posesia fostelor organe ale Securităţii, inițiat de Comisia pentru 

cercetarea abuzurilor şi pentru petiții, preşedintele comisiei fiind 
deputatul Radu Ciuceanu. În proiectul de lege înregistrat la 18 
februarie 1992 se stipula că orice cetățean român cu domiciliul în tara 
şi străinătate poate avea acces la examinarea personală, liberă şi 
completă a propriului dosar, întocmit în perioada 6 martie 1945 - 22 
decembrie 1989, de acest drept beneficiind şi membrii de familie ai 
persoanei respective, dacă acesta între timp a decedat. Accesul presei 
la respectivele dosare va fi posibil numai cu acordul prealabil al 
persoanei sau al urmaşilor acesteia. Departamentul Tehnic Legislativ a 
avizat favorabil proiectul şi a propus unele amendamente care se vor 
regăsi în Proiectul de lege privitor la dreptul persoanelor fizice 
urmărite sau judecate din motive politice de a examina propriile 
dosare întocmite de fostele organe ale Securităţii, iniţiată de aceeaşi 
comisie şi înregistrată la 17 martie 1992. 

Proiectul de lege privind trecerea arhivei cu dosarele fostului 
Departament al Securităţii Statului în depozitul Parlamentului şi 
modul de folosire al acestor arhive, iniţiat de un grup de deputați din 
opoziţie şi înregistrat la 11 iunie 1992, propunea înfiinţarea Oficiului 
pentru conservarea şi administrarea arhivei Departamentului 
Securităţii Statului, sub controlul şi coordonarea unei comisii 
parlamentare alcătuită din 9 deputaţi şi 6 senatori, activitatea acestui 
Oficiu fiind stabilită pe o perioadă de cel puţin 15 ani. În acest proiect 
de lege se specifica faptul că demnitarii care au facut denunturi sau au 
lucrat în fosta Securitate trebuie să-şi dea demisia în termen de 30 de 
zile de la publicarea legii. Cei care refuză să demisioneze vor fi 
cercetaţi de comisia parlamentară instituită care va putea propune 
celor două Camere să-l demită pe cel găsit vinovat. De asemenea, 
orice numire în viitorii 20 de ani a unui demnitar trebuie să se facă pe 
baza unui act al Oficiului sau a unei hotărâri a Parlamentului care să 
ateste că cel în cauză nu a fost denuntätor. Totodată, proiectul de lege 
acorda dreptul persoanelor care au suferit moral şi material de pe urma 
cercetărilor efectuate de Securitate, să acţioneze în judecată pe cei 
vinovaţi, pentru a obţine despăgubiri morale şi materiale. Avizul 
Departamentului Tehnic Legislativ a fost favorabil, cu menţiunea că 
trebuie incluse în proiectul de buget pe anul 1992 fondurile necesare 
funcţionării noii instituţii propuse şi anume Oficiul pentru conservarea 
şi administrarea arhivei Departamentului Securităţii Statului. 

Proiectul legii privind deconspirarea Securităţii şi accesul 
cetățeanului la propriul dosar inițiat de senatorul Constantin Ticu 

Dumitrescu si depus la Biroul Permanent al Senatului la 29 decembrie 
1993, prevedea verificarea şi excluderea demnitarilor care au 
colaborat cu organele de Securitate, iar păstrarea şi gestionarea 
arhivelor să fie încredinţată unui Consiliu format din membri care sunt 
persoane de înaltă ţinută morală, desemnate din cadrul societăţii 
civile, din care minim 3 propusi de Asociaţia Fostilor Detinuti Politici 
din România. 

Propunerea legislativă înregistrată la data de 18 iunie 1995 
privind preluarea de către Parlamentul României a dosarelor întocmite 
cetăţenilor români de către fostele organe de Securitate din motive 
politice, inițiată de deputatul Partidului Alianţei Civice, Vasile 
Popovici, a fost luată în dezbatere şi respinsă în şedinţa Camerei 
Deputaţilor din 11 decembrie 1997, deoarece atributia Parlamentului 
României, conform Constituţiei este aceea de legiferare, preluarea şi 
gestionarea unor arhive fiind neconstitutionala. 

Tot în anul 1995, senatorul Vasile Văcaru a depus un proiect de 
lege cu privire la dosarele fostei Securitati, proiect care a fost avizat 
negativ de Consiliul Legislativ. 

În urma vizitei efectuate în Germania unde a studiat arhivele 
Stasi precum şi legea germană cu privire la accesul la propriul dosar, 
senatorul Ticu Dumitrescu îşi retrage proiectul iniţial de lege şi 
depune unul nou, în ianuarie 1997. Ulterior, i se adaugă câteva articole 
provenind dintr-un proiect paralel al senatorului Nicolae Cerveni. 

În noul proiect de lege se asigura accesul fiecărui cetăţean care 
a fost urmărit de Securitate la propriul dosar, precum şi protejarea 
fiecărui om de a fi şantajat ori terorizat prin manipularea informaţiilor 
adunate de Securitate, privitor la activitatea şi viaţa sa publică, politică 
sau particulară (art. 1). Informatorii erau definiti în sensul proiectului 
de lege ca fiind „persoanele fizice care, după 6 martie 1945, în orice 
mod au transmis organelor fostei Securitati din România ori altor 
organe similare române sau străine, note informative sau rapoarte prin 
care denuntau activitatea ori convingerile politice anticomuniste şi 
antisovietice ale cetățenilor români şi străini” (art. 4). Se specifică 
totodată faptul că aceste persoane „sunt considerate informatori 
indiferent dacă şi-au desfăşurat activitatea informativă în stare de 
libertate, în detenţie sau în exil, sub nume de cod conspirativ, retribuiti 
sau nu, şi indiferent dacă informaţiile au fost sau nu de natură să aducă 
prejudicii persoanelor denuntate”(art. 4, alin. 2). Persoanele care au 
desfăşurat asemenea activități împreună cu ofițerii de Securitate - 

inclusiv cei acoperiţi - erau „declarate nedemne de a ocupa orice post 
de demnitar, ales sau numit, orice funcţie care implică exercițiul 
autorităţii de stat sub orice formă, precum şi orice funcţie de 
răspundere în viața publică”, la aceeaşi interdicție fiind supuse şi 
persoanele (lucrători de miliţie, activişti de partid etc.), care au cerut 
sau au obligat pe cineva să devină informator politic (art. 5). În 
vederea aplicării legii se propunea desemnarea pe o durată de 4 ani a 
unei Comisii Parlamentare Speciale formată din 15 membrii, din care 
7 deputaţi, 5 senatori şi 3 reprezentanți ai Asociaţiei Foştilor Detinuti 
Politici din România (art. 7), iar pentru îndeplinirea activităţilor 
Comisiei înființarea unui Aparat Tehnic de Specialitate condus de un 
magistrat de rang superior ales de Parlament (art. 8, 9). 

Propunerea legislativă privind accesul la dosarele întocmite 
până la data de 24 februarie 1992 (dată la care a fost promulgată 
Legea funcţionării Serviciului Român de Informații - n.n.) de către 
fostele organe de Securitate, inițiată de deputații Partidului Naţional 
Liberal - Convenţia Democrată, Adrian Tudor Moroianu-Geamăn, 
Liviu Gheorghe Negoiţă şi Didi Spiridon. În propunerea legislativă se 
mentionau categoriile de funcţii şi demnități publice care vor fi supuse 
verificării - o excepție notabilă făcând preşedintele României - precum 
şi interzicerea publicării identităţii agenților, colaboratorilor, precum 
şi a informatorilor din dosarele fostei Securitäti, excepţie făcând 
persoanele care ocupă sau candidează la demnități publice. În vederea 
preluării şi studierii arhivei se propunea înființarea Institutului Român 
pentru Studierea Arhivelor Securităţii, format din 7 membri şi având 
un mandat de 6 ani, cu posibilitatea de prelungire o singură dată. 
Consiliul Legislativ a avizat favorabil propunerea legislativă care a 
fost apoi trimisă spre dezbatere în Comisia Juridică a Senatului. 

Proiectul de lege privind accesul la documentele fostului 
Departament al Securităţii Statului inițiat de deputații P.N.T.-C.D., 
Mihai Gheorghiu şi Radu Ghidău, înregistrat la 8 decembrie 1997, 
propunea preluarea şi rezolvarea solicitărilor cetăţenilor privind 
accesul la propriul dosar de către instituţia Avocatului Poporului. De 
asemenea, în proiectul de lege se mentionau funcțiile şi demnitatile 
publice supuse verificărilor, dar şi definirea unor noțiuni introduse în 
text cum ar fi: persoane lezate, agenţi, colaboratori, persoane 
favorizate de securitate, dosar personal sau dosar cu date personale. 
Proiectul a fost avizat favorabil de Consiliul Legislativ cu menţiunea 
că preluarea arhivei fostei Securitati şi rezolvarea solicitărilor 

cetățenilor de către Avocatul Poporului nu ar fi potrivită, întrucât nu ar 
face decât să deturneze activitatea instituției de la scopurile pentru 
care a fost creată. 

Semnalele venite din partea societății civile precum şi 
inițiativele legislative ale unor parlamentari au avut darul să 
sensibilizeze întreaga clasă politică. Astfel, în şedinţa Camerei 
Deputaților din 16 aprilie 1992, a fost elaborat un proiect de hotărâre 
privind constituirea unei comisii pentru examinarea dosarelor 
parlamentarilor aleşi la 20 mai 1990, aflate în arhivele fostei 
Securitati. Acest proiect - care pornea de la o inițiativă a deputatului 
Claudiu Iordache - a fost discutat în mai multe şedinţe ale Biroului 
Permanent al Camerei Deputaţilor cu liderii grupurilor parlamentare. 
La 3 iunie 1992, Birourile permanente ale Camerei Deputaţilor şi 
Senatului au stabilit ca proiectul să fie înaintat pentru examinare şi 
avizare în fond Comisiilor Juridice şi Comisiilor pentru drepturile 
omului din cele două Camere. La 1 iulie 1992, Comisia pentru 
drepturile omului din Senat a hotărât ca proiectul să nu fie avizat 
favorabil, deoarece în opinia Comisiei era lipsit de obiect şi finalitate 
față de data alegerilor generale - stabilită la 27 septembrie 1992 - el 
urmând a se aplica doar parlamentarilor aleşi la 20 mai 1990. 
Totodată, se mai specifică faptul că o analiză completă a dosarelor 
parlamentarilor aleşi la 20 mai 1990 nu se poate realiza atâta timp cât 
din arhive au dispărut aproximativ 40.000 de dosare şi nu s-au 
finalizat cercetările întreprinse de Comisia de anchetă a evenimentelor 
de la Berevoieşti. Cu toate acestea, la 7 iulie 1992, în şedinţa comună 
a Comisiilor Juridice din Camera Deputaţilor şi Senat s-a stabilit să se 
dea aviz favorabil proiectului de hotărâre cu unele amendamente. 

Cea mai importantă acţiune a Parlamentului României rămâne 
însă votarea în şedinţa Camerei Deputaţilor din 16 decembrie 1993 a 
Moţiunii privind foştii informatori ai Securităţii nedemni să ocupe 
funcţii importante în stat şi semnată de 178 de deputaţi şi 109 senatori 
aflaţi atât în opoziţie cât şi în spectrul puterii. În Motiune - care avea 
la bază un text depus în mai 1993 de senatorul Constantin Ticu 
Dumitrescu la cele două Camere - se sublinia faptul că „astăzi a 
devenit inadmisibilă şi nedemnă numirea, alegerea sau menţinerea în 
structurile organelor puterilor de stat, în funcţii de decizie sau de 
conducere, în autoritățile sau instituţiile publice ori în conducerea şi 
îndrumarea învățământului de orice grad etc., a tuturor persoanelor 
care în perioada 1945-1989 au lucrat cu bună ştiinţă ca informatori ai 

Securităţii (ori ai altor servicii străine similare), depunând note 
informative sau folosind alte modalităţi prin care denuntau 
convingerile politice ori atitudinea comunistă sau antisovietică a 
cetăţenilor români, fiind sau nu retribuiti pentru această activitate”. De 
asemenea, se mai specifica faptul că „semnatarii documentului îi 
declară in fata țării pe agenţii informatori din categoria amintită 
nedemni de a mai deține funcţii ori de a ocupa funcţii importante in 
stat (preşedinte, prim-ministru, membru al Academiei, al Curţii 
Supreme de Justiţie, al Curţii Constituţionale, membru în guvern, 
judecător, parlamentar, prefect, primar, ofiţer superior etc.)”. Deşi a 
lipsit voinţa politică pentru discutarea şi aprobarea acesteia în plenul 
celor două Camere, moţiunea, aşa cum a arătat Constantin Ticu 
Dumitrescu, a constituit fundamentul teoretic al proiectului său de 
lege depus în anul 1997. Acest proiect de lege, care avea la bază 
inițiativa legislativă a senatorului Ticu Dumitrescu (1993), proiectul 
senatorului Vasile Văcaru (1995) şi a unui grup de deputaţi din 
P.N.L.-C.D., a fost înregistrat la Senat pentru dezbatere la 13 martie 
1997 şi a fost trimis spre dezbatere şi adoptare în Comisia Juridică. La 
10 martie 1998, proiectul de lege avizat favorabil de Comisie a intrat 
în dezbaterea plenului Senatului. 


Dezbaterea proiectului de lege în Senat 

Textul legii, aşa cum a fost adoptat de Senat, a avut ca punct de 
plecare raportul Comisiei Juridice, la care s-au adăugat o serie de 
amendamente formulate de senatori şi discutate în plenul acestei 
Camere. În varianta de lege adoptată se reglementa accesul cetățenilor 
la propriul dosar, verificarea persoanelor alese sau numite în demnități 
şi funcţii publice, introducerea noțiunii de „poliţie politică” şi 
definirea termenilor de „agent” şi de „colaborator al organelor de 
securitate”, consultarea la cererea persoanelor indreptatite a dosarelor 
întocmite de organele de securitate precum şi eliberarea de copii ale 
actelor aflate în aceste dosare sau a unor adeverinte privind 
apartenența ori neapartenenta, colaborarea ori necolaborarea cu 
organele de Securitate, înființarea Consiliului şi alegerea membrilor 
Colegiului Naţional pentru Studierea Arhivelor Securităţii etc. 

Dintre amendamentele dezbătute în plenul Senatului, amintim 
amendamente admise la propunerea domnilor senatori: 

- Mircea Ionescu Quintus, care cerea ca textul legii să conțină 
un preambul precum şi definirea noţiunii de „colaborator al organelor 
de Securitate”; 

- Corneliu Turianu, care cerea: 

a) reglementarea accesului oricărui cetățean român cu 
domiciliul în ţară sau în străinătate, ori străin, care după anul 1945 a 
avut cetățenie română, de a avea acces la propriul dosar întocmit de 
fostele organe ale Securităţii (art. 1, alin. 1, text Senat); 

b) definirea în corpul legii a Securităţii ca poliţie politică, şi 
stabilirea limitelor şi tehnicii deconspirării ofițerilor şi subofiterilor de 
Securitate (art. 3, alin. 2 şi 4, text Senat); 

- Ion Moisin, care cerea lărgirea ariei categoriilor de funcții 
supuse verificărilor: persoane cu funcţii de conducere la Direcţia de 
Poştă şi Telecomunicaţii, în instituţiile medicale judeţene, municipale 
şi orăşeneşti, în Regiile autonome, în societățile comerciale cu capital 
majoritar de stat, institute şi centre de cercetare şi proiectare (art. 2, 
alin. 1, lit. x, y şi z, text Senat). 

Au fost respinse amendamentele propuse de domnii senatori: 

- Victor Fuior, care propunea ca în corpul legii sintagma 
„Securitatea ca poliție politică” să fie înlocuită cu „Securitatea statului 
român”, pentru a nu fi favorizate anumite categorii de persoane; 

- Viorel Cataramă, care restrângea aria colaboratorilor organelor 
de Securitate numai la acele persoane care au semnat un angajament. 

Dezbateri aprinse au avut loc în legătură cu locul de depozitare 
al arhivelor Securităţii (art. 22, text Senat). În şedinţa din 2 iunie 1998 
s-a hotărât retrimiterea articolului la Comisia Juridică a Senatului, 
datorită divergenţelor apărute în cursul dezbaterilor (varianta conform 
căreia Consiliul va prelua arhiva nu a fost acceptată, din motive de 
siguranță națională). 

La 4 iunie 1998 a avut loc şedinţa Comisiei Juridice a Senatului, 
la care au participat directorul arhivelor S.R.I. şi câte un reprezentant 
al Direcţiei Juridice din S.R.I. şi al Ministerului de Interne. 

În cursul dezbaterilor s-au conturat două opinii: prima, a fost 
cea a senatorului Mircea Ionescu-Quintus, prin care s-a propus un 
drept de acces neîngrădit al Colegiului Consiliului la documentele 
fostei Securitäti, pe care le deţin S.R.I., Ministerul de Interne, 
Ministerul Justiţiei, M.Ap.N. şi Arhivele Naţionale, cu excepţia acelor 
documente care vizează siguranța națională. 

Cea de a doua opinie, a senatorului Razvan Dobrescu prevedea 
instituirea obligatiei ca toate organele care detin documente ale fostei 
Securitati sa le predea Colegiului Consiliului, cu exceptia acelor 
documente care privesc siguranța națională, anterioare anului 1968. 
Concretizate în amendamente la proiectul de lege, cele două propuneri 
au fost dezbătute în plenul Comisiei, în final optându-se pentru prima 
variantă. 

Întregul articol în care se reglementa accesul la arhive şi 
studierea acestora la sediul deţinătorilor a fost votat de Senat în 
şedinţa din 25 iunie 1998. 

În aceeaşi şedinţă s-a încheiat dezbaterea întregului proiect de 
lege, iar textul, în varianta propusă de Senat, a fost trimis spre 
dezbatere la Camera Deputaţilor. 


Dezbaterile de la Camera Deputaţilor 

Discutarea legii, în forma propusă de Senat, a avut în vedere 
raportul întocmit de Comisia Juridică a Camerei Deputaţilor, la care s- 
a adăugat şi raportul Comisiei pentru apărare, ordine publică şi 
siguranță națională, precum şi amendamentele domnilor deputaţi, 
discutate în Comisii şi în plenul acestei Camere. 

Forma legii, propusă de Camera Deputaţilor, conţine modificări 
importante fata de varianta adoptată în Senat. 

Dintre amendamentele dezbătute în Camera Deputaţilor 
menţionăm în primul rând amendamentele admise, propuse de domnii 
deputaţi: 

- Mihai Grigoriu, care stipula dreptul persoanelor de a afla, la 
cerere, identitatea agenţilor de Securitate şi a colaboratorilor acesteia, 
care au contribuit cu informații la completarea dosarului (art. 1, alin. 
2, text Camera Deputaţilor); 

- Ovidiu Cameliu Petrescu, conform cărora erau eliminate din 
lista categoriilor de funcţii supuse verificării: lucrătorii serviciilor de 
informaţii, precum şi „personalul diplomatic şi consular” (art. 2, lit. g 
şi j text Senat), deoarece includerea verificării acestor funcţii ar duce 
la deconspirarea unor lucrători ai serviciilor de informaţii; 

- Miron Mitrea, care includea în lista verificărilor şi pe analiştii 
politici (art. 2, alin. 1 text Camera Deputaţilor); 

- Mihai Grigorescu şi Adrian Moroianu-Geamăn, prin care se 
completa categoria funcţiilor publice supuse verificărilor, prin 
includerea funcţiilor de preşedinte, vice-preşedinte şi secretar general 

al organizatiilor patronale si sindicale (art. 2, alin. 1, lit. u, text 
Camera Deputatilor); 

- Ovidiu Virgil Drăgănescu, prin care se cerea verificarea 
persoanelor care dețin titlul de revoluționar sau cel de luptător cu 
merite deosebite în Revoluţia din decembrie 1989 (art. 2, alin. 1, lit. z, 
text Camera Deputaţilor); 

- Mihai Grigoriu, prin care se exceptau de la prevederile ce 
defineau noțiunea de colaborator persoanele care au dat informaţii 
organelor Securităţii în timpul anchetelor. Un alt amendament al 
aceluiaşi domn deputat prevedea ca, în scopul cuprinderii totalitätii 
structurilor represive, să se includă în rândul colaboratorilor şi 
persoanele care au avut competenţe decizionale, juridice sau politice, 
sau care, prin abuz de putere politică, au luat decizii la nivel central 
sau local, cu privire la activitatea Securităţii (art. 4, alin. 5, text 
Camera Deputaţilor); 

- George Gh. Şerban, prin care se cerea asigurarea protecţiei 
terţilor (art. 11, alin. 2, text Camera Deputaţilor). 

De asemenea, în Comisia Juridică a fost aprobat şi 
amendamentul conform căruia era considerat colaborator şi acea 
persoană care a dat informaţii Securităţii, informații prin care s-a adus, 
nemijlocit sau prin alte organe, atingere drepturilor şi libertăţilor 
fundamentale ale omului (art. 4, alin. 2, lit. d, text Camera 
Deputaţilor). 

Menţionăm şi amendamentele respinse, propuse de domnii 
deputaţi: 

- Ovidiu Şincai, care cerea eliminarea totală a art. 2 din textul 
legii, deoarece, în concepția iniţiatorului amendamentului, 
recomandările Consiliului Europei se opun ideii de lustratie, iar 
accesul la propriul dosar nu trebuie să conducă la limitarea unor 
drepturi ale omului (dreptul de a candida şi de a fi ales în demnități si 
funcţii publice); 

- Petre Turlea, de eliminare din art. 2, alin. 1, a literelor de la lit. 
d la lit. z, apreciind că verificările întreprinse în cazul Preşedintelui 
României, al parlamentarilor precum şi al primului ministru şi al 
membrilor Guvernului sunt suficiente pentru a acoperi sensul legii; 

- Ovidiu Cameliu Petrescu, care propunea: 

a) eliminarea verificărilor funcţiilor şi gradelor din cadrul 
Ministerului de Interne, pe considerentul că în structura acestui 
minister există şi ofițeri proveniţi din fosta Securitate; 

b) eliminarea din art. 2, alin. 1, a funcţiilor de la lit. s la lit. z, 
deoarece se considera că este irelevanta calitatea de fost agent sau de 
colaborator al Securitatii, pentru aceste functii; 

- Ioan Pintea, in care se aprecia ca in textul legii ar trebui 
inclusa si verificarea persoanelor cu functii onorifice. In consecinta, se 
propune eliminarea verificarii preotilor care nu indeplinesc aceasta 
calitate. A fost acceptata in schimb precizarea ca la nivelul conducerii 
cultelor religioase există, pe lângă ierarhi, şi şefii acestora, care pot 
face obiectul verificărilor. 

În ceea ce priveşte preluarea arhivei fostei Securitäti, în varianta 
adoptată de Camera Deputaţilor, s-au introdus unele modificări în 
proiectul de lege, ca de exemplu propunerea domnului deputat Şerban 
Rădulescu-Zoner, conform căreia toate documentele deţinute de 
organele de Securitate, cu excepţia celor care privesc siguranța 
naţională, urmau să fie preluate în gestiune de Colegiul Consiliului (în 
varianta adoptată de Senat se propunea numai dreptul de acces 
neîngrădit la aceste documente). 

De asemenea, în raportul Comisiei de mediere, adoptat de 
Camera Deputaţilor la 12 octombrie 1999 a fost introdusă prevederea 
conform căreia, de la data intrării în vigoare a legii şi până la data 
preluării arhivelor, membrii Colegiului au acces neîngrădit la 
documente care, în această perioadă, se păstrează şi se studiază la 
sediile deţinătorilor (art. 20, alin. 2 din Legea nr. 187/1999). 

Odată cu rezolvarea în şedinţa comună a Parlamentului a 
textelor aflate în divergență, şi după respingerea de către Curtea 
Constituţională a obiectiunilor de neconstitutionalitate formulate de 
Curtea Supremă de Justiţie, Legea a fost trimisă la Preşedinţie pentru 
promulgare. 

La 6 decembrie 1999, preşedintele Emil Constantinescu, prin 
Decretul nr. 412/1999, a promulgat legea, iar la 9 decembrie 1999 
aceasta a fost publicată în Monitorul Oficial al României, partea I, nr. 
603/1999. 


Proiecte de completare şi de modificare a Legii nr. 187/1999 

Deficientele de ordin legislativ, dificultăţile în aplicare, precum 
şi existenţa unor interese politice sau de grup, au fost cauzele pentru 
care Legea privind accesul la propriul dosar şi deconspirarea 
Securităţii ca poliție politică a făcut obiectul unor propuneri de 
modificare şi completare. 

Până în prezent au fost depuse trei proiecte de lege, după cum 
urmează: 

- Proiectul de Lege privind completarea art. 8, alin. 8 din Legea 
nr. 187/1999, inițiat de domnii deputaţi George Şerban, independent, 
Andrei Chiliman şi Puiu Haşoti, P.N.L., şi înregistrată la Biroul 
Permanent al Camerei Deputaţilor la 29 decembrie 1999. În 
„Expunerea de motive” se arată că „în timpul regimului comunist, au 
existat foarte puţini membrii P.C.R. care au avut curajul să se 
manifeste împotriva P.C.R. şi a regimului totalitar”, aceştia fiind 
excluşi din partid şi „supuşi unor largi game de persecuții din partea 
organelor de represiune ale sistemului totalitar comunist”. În 
consecință, iniţiatorii propuneau să fie exceptati de la interdicția de a 
face parte din Colegiu şi Consiliu acele persoane care au fost membrii 
ai P.C.R. şi ulterior au fost excluşi din acest partid pentru acţiuni 
îndreptate împotriva regimului comunist. Iniţiatorii au propus 
dezbaterea în procedură de urgență a acestui Proiect de Lege, dar în 
şedinţa Camerei Deputaţilor din 3 februarie 2000 această propunere a 
fost respinsă. 

- Proiectul de Lege pentru modificarea şi completarea art. 20 
din Legea nr. 187/1999, iniţiat de domnul deputat Vasile 
Mândroviceanu, şi înregistrat la Biroul Permanent al Camerei 
Deputaţilor la 26 aprilie 2000. În Proiect se propunea eliminarea 
verificărilor viceprimarilor - spre a nu fi extinse procedurile de 
verificare asupra tuturor consilierilor locali, din rândul cărora sunt 
aleşi viceprimarii -, a persoanelor cu funcţii de conducere din cadrul 
Fondului Proprietății de Stat - întrucât acesta a fost desfiinţat -, a 
analiştilor politici - deoarece aceştia nu îşi atribuie această calitate prin 
alegere sau prin numire -, a preoţilor - pentru a nu tulbura inutil 
relaţiile populaţiei cu Biserica -, precum şi a persoanelor care deţin 
titlul de revoluţionar sau de luptător în Revoluţie, care nu au un 
impact major în societate. În schimb, se propunea introducerea 
verificărilor în cazul preşedinţilor şi a loctiitorilor acestora din cadrul 
Birourilor Electorale de circumscripție, precum şi a membrilor 
Biroului Electoral Central. 

- Propunerea Comisiei de control a activităţii S.R.I., de a se 
elimina prevederile cuprinse la litera t) din Lege, întrucât se considera 
că verificarea preoţilor încalcă principiul autonomiei bisericeşti. 

În loc de concluzii 

Va răspunde această Lege scopului pentru care a fost elaborată, 
şi anume asanarea clasei politice româneşti? 

Cel putin pentru viitorul previzibil este greu de anticipat acest 
lucru. Asanarea clasei politice din România depinde şi de alți factori, 
cum ar fi îmbunătățirea modului de alegere a deputaților şi a 
senatorilor, elaborarea unui cadru legislativ care să reglementeze 
finanţarea partidelor politice. 

Dificultăţile prin care trece societatea românească favorizează 
pe cei care fac promisiuni populiste în campania electorală, chiar dacă 
s-a dovedit că au colaborat cu organele Securității. Introducerea însă a 
unei amnezii colective prin abrogarea legii, aşa cum susțin adversarii 
acesteia, în speranța păstrării unei iluzorii linişti sociale, este de 
neconceput, în primul rând pentru că întâietate are criza de identitate 
şi nu criza economică, iar în al doilea rând, numai victimele au dreptul 
să ierte şi să uite. 

Căci cum spunea poetul polonez Zbigniew Herbert: 

„Să nu ierti, 

Să nu ierti, căci nu stă în puterea ta să ierti, 

În numele celor tradati la cântatul cocoșului.” 

